
Monografia urmăreşte cercetarea complexă a uneia din 
cele mai „nebuloase” probleme ale cunoaşterii umane — relaţia 
muzicii cu lumea psihică. 

Este realizată în baza datelor recente ale psihologiei artei şi 
muzicologiei, precum şi ale unui şir de domenii de graniță — 
psihologie generală, fiziologie, biologie, muzicoterapie, fizică, 
pedagogie muzicală, filozofie, metafizică, teoria artei, ezoterie ş.a. — 
fără de care investigația ar fi rămas deficitară în punctele ei 
esenţiale. 

Se adresează specialiştilor în muzică şi psihologie, precum 
şi tuturor celor interesaţi de tainica acţiune a artei sunetului 
asupra universului nostru interior. 


/ 


The monograph follows the complex research of one of the 
„nebulous” problem of human knowledge — the music relation 
with psychical world. 

It is realized on the base of recent dates of psychological 
art and musicology, as well as a number of border fields — general 
psychology, physiology, biology, musicotherapy, physics, musical 
pedagogy, philosophy, metaphysics, art's theory, esotere etc. — 
without these the research will be remained scanty in its essential 
points. 

It is addressed to the experts in music and psychology, as 
well as for those who are interesting in mysterious action of art 
sound on our interior universe. 

Cuvînt înainte 


Încă în secolul al XIX-lea, Dostoievski scria: „Omul 
este o taină şi eu cercetez această taină pentru că vreau 
să sporesc omenescul din mine”. „Destăinuirea fiinţei sale” 
(C. Noica) constituie, fără îndoială, una din cele mai 
ispititoare îndeletniciri ale omului contemporan care a 
înţeles prea bine că prin cunoaşterea de sine se deschide 
calea pentru dezvoltarea umană, atit în plan individual, cît 
şi în cel al speciei. Cunoaşterea omului a devenit azi o 
problemă de cercetare foarte tentantă şi, în acelaşi timp, 
foarte actuală, deoarece omul îşi va putea îmbunătăţi fiinţa 
şi spori virtuțile doar prin o mai bună cunoaştere a sa. 

Cartea profesorului lon Gagim, Dimensiunea 
psihologică a muzicii, va constitui un prilej potrivit 
pentru cititori să gindească mai amplu şi mai profund 
despre om şi le va înmulţi cunoştinţele despre om şi 
condiţia lui în lumea contemporană. 

Meritul autorului constă în aceea că a avut curajul şi 
ambiția să abordeze o problemă extrem de complexă şi 
subtilă, cum este cea a relaţiei omului cu muzica. In cadrul 
acestei relaţii se întîmplă un eveniment cu totul deosebit: 
sunetele muzicale,  parafrazindu-l pe autor, se 
psihologizează, iar sufletul se muzicalizează. 

De ce omul cîntă? De ce omul compune muzică? şi 
Ce se întîmplă cu el atunci cînd cîntă sau compune 
muzică? - iată întrebările pe care şi le-a pus autorul şi a 
căror dezlegare le-a căutat încheind alianţe cu toate 
ştiinţele ce au un cuvint de spus în această privinţă, 
începînd cu fiziologia, traversînd întregul spaţiu al ştiinţelor 
psihologice şi terminînd cu filozofia. E o acţiune temerară 
ce a presupus multe riscuri, dintre care cel mai mare a fost 
riscul de a profana muzica, ca artă, prin scientizarea ei şi a 
fragiliza psihologia ca ştiinţă prin a o da pe mîna gîndirii 
afective. Autorul s-a condamnat prin această intenţie la o 
echilibristică mintală, „să meargă pe muchie”, cum s-a 
exprimat dînsul şi - minune! a izbîndit! Avem acum în faţă 
o carte de zile mari, o carte despre om şi tainele lui cum nu 
s-a mai scris pînă acum în acest spaţiu cultural şi spiritual 

românesc. Şi eu, şi ceilalţi colegi psihologi care scriem cărţi 
de psihologie, va trebui să adoptăm de azi înainte 
standarde mai ridicate, privind calitatea ştiinţifică şi 
lingvistică a textelor elaborate. 

Anume prin ce monografia lui Ilon Gagim cucereşte 
aprecieri şi admiraţie? Printr-o erudiție care impresionează 
enorm şi un dialog ţinut măiestrit cu marii gînditori ai lumii: 
Freud, Jung, Cioran, Nietszche, Goethe, Blaga, Ţuţea, Şt. 
Lupaşcu, Losev,  Vigotsky, Heidegger,  Bechterev, 
Vernadsky, Bergson..., care, în consecinţă, l-au ajutat 
generos să-şi descopere şi să-şi formuleze mesajul. Printr-o 
foarte firească şi echilibrată structurare a materiei. Prin 
motto-urile alese, cu deosebit discernămînt, în aşa fel încît 
să sensibilizeze cît mai bine cititorul şi să-l mobilizeze 
pentru efort în “destăinuirea omului” (iarăşi C. Noica). 

Prin notele de subsol care oferă iluminări din mers şi 
precizări ce se simțeau necesare. Prin limbajul impecabil şi 
calitatea elevată a textului. Totul este pus la punct. Chiar şi 
accentele logice (prin sublinieri), ca să i se poată extrage 
cît mai bine mesajul. Prin faptul că a discutat problemele 
legate de „om-muzică” şi a elaborat răspunsuri pertinente 
la ele, urcat fiind în vîrful ştiinţelor psihologice şi al celor 
conexe, făcînd uz şi punînd în circuit cele mai noi şi 
relevante informaţii din aceste ştiinţe. 

In calitate de contribuţii certe la dezvoltarea şi 
afirmarea psihologiei muzicale la noi şi în lume, aş menţiona 
relevarea esenței fenomenelor de natură psihologico- 
muzicală, cum ar fi: gîndirea muzicală, conştiinţa muzicală, 
inteligența muzicală, starea de muzică şi formarea/formularea 
conceptelor care reflectă aceste realităţi şi care constituie 
pilonii pe care a fost aşezată teoria psihologiei muzicale. 

In acest context, apreciez foarte înalt competenţa şi 
iscusinţa de a defini clar conceptele-cheie ale studiului. Ce 
înseamnă a gîndi muzical? se întreabă autorul. Şi 
răspunde: „A gîndi muzical înseamnă a gindi în baza a 
ceea ce sună, înseamnă a gîndi sonor”. Un răspuns foarte 
clar, foarte laconic şi, cel mai important, corect. Sau iată 
cum explică autorul conceptul de stare de muzică: „Prin 
stare de muzică nu înţelegem starea afectivă nemijlocită a 
omului în momentul interpretării, ascultării sau compunerii 

unei muzici. Ea poate fi prezentă şi în afara acestor 
activităţi. Starea de muzică este ceva mai mult, mai larg, 
mai profund şi mai specific, este o stare de încîntare 
generală („încîntare = intrare în cînt”), de armonie, de 
vibrație interioară deosebită... A te afla în stare de muzică 
înseamnă a te afla în stare de simţire supremă a fiinţării, în 
stare de pace, iubire şi lumină... Starea de muzică 
înseamnă aducerea interiorului în stare de muzicalitate: 
conferirea unui anumit ritm proceselor sufleteşti, unei 
armonii, curgeri-mişcări stărilor interioare, a fi gata de a 
deveni ceea ce este muzica în sine, cu toate componentele 
ei specifice, preluînd şi însuşindu-ne calităţile ei armonice”. 
Şi adaugă: „A face muzică în afara acestei stări înseamnă 
a face muzică exterioară, acustică”. 

In final doresc să subliniez că textul monografiei 
profesorului lon Gagim, Dimensiunea psihologică a 
muzicii, constituie o realizare de virf a psihologiei 
muzicale şi o contribuţie certă la dezvoltarea acestui 
domeniu de cunoaştere umană. 

Imi exprim convingerea că orice editură care va 
avea harul să întrevadă valoarea acestei lucrări şi o va 
prelua de la autor, transformînd manuscrisul în carte bună 
de pus pe masa cititorului, va realiza un act de cultură 
semnificativ pentru întreg spaţiul românesc şi un succes 
care îi va consolida autoritatea şi bunul ei nume. 

Conf. univ. dr. lon Negură, 
Şeful catedrei de Psihologie 
a Universităţii „lon Creangă” din Chişinău 

INTRODUCERE 


“Secretul muzicii trebuie căutat 
în conştiinţă, nu în sunete”. 
(Ernest Ansermet) 
“Nici o artă omenească nu poate să redea 
în cuvinte curgerea unui fluviu, cu atit mai 
mult a misteriosului fluviu lăuntric. Doar muzica 
îl face să curgă în fața noastră. Sufletul învaţă să 
se cunoască în oglinda sunetelor”. 
(Henri Bergson) 
“Psihologia nu este o artă: rolul ei 
nu este nici de a ne întrista, nici de a 
ne linişti; nici de a ne alarma, nici de 
a ne calma; nici de a ne îngrijora, nici 
de a ne uimi. Rolul ei nu este decit să ne 
lumineze. Cînd nu şi-l poate îndeplini, 
datoria ei este de a nu ne încurca”. 


(Ștefan Odobleja) 


Dacă muzica începe undeva, apoi începutul ei se află în conştiinţa 
umană — nu în voce, nici în degete, nici chiar în auz, ci în profunzimile 
insondabile ale Eu-lui. De aceea, orice abordare a muzicii — estetică, 
artistică, muzicologică — nu poate să dea răspuns la întrebarea (grație 
obiectului de interes al domeniilor în cauză): ce este, totuşi, acest 
fenomen plin de taină şi de vrajă, care este natura lui intimă, de ce şi 
pentru ce există? Astfel de răspuns poate fi obţinut doar în rezultatul 
unei abordări psihologice a artei sunetelor. Or, muzica se naşte în 
suflet şi este adresată sufletului, vorba lui George Enescu. Restul 
urmează abia apoi. 

De aici, este de prisos a demonstra caracterul psihologic al muzicii. 
Afirmația precum că muzica este un fenomen psihologic (sau că ar 
deţine calități psihologice) e identică cu afirmaţia precum că apa este 
udă. Muzica e „vocea profunzimilor noastre”, lucru limpede de la bun 

început.! De aceea, problema pusă în faţa unui cercetător în psihologie 
muzicală constă nu în demonstrarea psihologismului muzicii, ci în 
altceva: în stabilirea, în cadrul unui studiu în domeniu, care este 
geneza, caracterul şi conţinutul, aspectele şi consecinţele acestui 
psihologism, unde ar începe şi pînă unde s-ar extinde el.” Sau în ce 
trece. Pentru că dacă psihologismul muzicii îşi are un început în ceva 
(să zicem, în fiziologic) el, după cum ne vom convinge, nu poate avea 
şi un sfîrşit, ci doar o trecere — o trecere în altceva, într-un cadru 
suprapsihologic. Astfel, aria generală a cercetării se extinde — de la 
psihofiziologic (sau  pre-psihologic) la  psiho-filozofic  (post- 
psihologic), deoarece psihologia se sprijină cu un capăt — la intrare — în 
fiziologic (chiar biologic), cu alt capăt — la ieşire — în filozofic şi 
spiritual. Anume în acest sens larg vom înțelege în cazul nostru 
noţiunea de „psihologic” şi anume în acest sens larg vom aborda 
problema formulată în titlul lucrării. 

Psihologia muzicii la nivelul ei superior ar fi o psihologie 
„filozofică” a muzicii. Pentru că dacă psihologia în general (sau 
anumite direcţii ale ei „ne-artistice”) ar putea accepta varianta 
„fiziologică” care ar constitui, în opinia unor autori, viitorul 
psihologiei adevărat ştiinţifice,” atunci o psihologie a artei n-ar putea 


! Ne putem referi aici, ca exemplificare, la Ştefan Lupaşcu: „Arta se desfăşoară sau 
trebuie să se desfăşoare în suflet sau nu există. Artistul este un explorator al sufletului, 
un magician al psihismului” (Şt. Lupaşcu. Omul şi cele trei etici ale sale, laşi, 1999, 
p.54). 

2 „Nimeni nu neagă faptul că muzica trezeşte emoţii. Dar nu este deloc simplu să 
exprimi corect care este natura relațiilor muzicii cu emoţiile”, afirmă compozitorul şi 
pegagogul Robert Sessions. Căci, „cum să ne explicăm puterea pe care bărbaţii şi 
femeile din toate timpurile au recunoscut-o muzicii? De ce popoarele primitive i-au 
conferit puteri supranaturale şi au creat legende ce persistă în timpuri şi locuri departe 
de a fi primitive? De ce oameni serioşi, oameni geniali din toate epocile şi-au dăruit 
viaţa muzicii şi au aflat în ea mijlocul suprem de exprimare? De ce privim muzica 
drept ceva important şi vital corelat cu noi înşine, cu destinul nostru ca fiinţe umane? 
Care este natura conexiunii noastre cu ea? Ce anume l-a îndemnat pe om să creeze 
muzica?”, continuă să înterogheze autorul. (Sessions R. Experiența muzicală a 
compozitorului, interpretului şi ascultătorului, Princeton, New Jersey, Princeton 
University Press, 1950, p.18. — Traducere în limba română Costică Bâzgă, manuscris; 
arhiva autorului lucrării de față). 

? Demersul psihologiei „va evolua, puţin mai tîrziu, către o teorie unitară a sistemului 
nervos central formulată exclusiv în termeni fiziologici. În această fază fiziologică a 
psihologiei, care a început deja, se va acorda un rol tot mai important legilor cantitative 
ale microelementelor, explicate prin structurile celulare, moleculare, atomice, 
magnetice etc.” (Carnap R. Cf: Bîrzea Cezar. Arta şi ştiinţa educației, Bucureşti, 1998, 

accepta această variantă, pentru că ea nu-i dă răspuns omului la marile 
întrebări care-l frămîntă. Or, anume acest lucru ar trebui să facă o 
psihologie ca ştiinţă despre suflet — să-l înveţe pe om să-şi conducă 
sufletul, să-şi ducă existenţa în armonie cu sine însuşi si cu Lumea. 
Altfel, ce rost ar avea? Răspunsurile de ordin „psihofiziologic”, se 
vede bine, nu-l pot satisface pe el în acest sens. O psihologie orientată 
filozofic, însă, l-ar ajuta într-o măsură mai mare. Aceasta pe de o parte. 
Pe de altă parte, o psihologie a muzicii nici nu se poate mărgini la o 
variantă psihofiziologică (cu toate că aspectul psihofiziologic îşi aduce, 
indiscutabil, aportul său în cunoaşterea problemei). Muzica, „glasul 
zeilor”, „respiraţia lumii”, „suflet a tot ce există”, după cum este ea 
supranumită de gînditorii tuturor timpurilor, are o altă direcție 
magistrală — nu în jos, spre fiziologic, ci în sus, spre metapsihologic. 

Nu este deloc uşor să scrii o lucrare în psihologie muzicală. Şi nu 
numai pentru că subiectul este delicat şi complex. Aici intervin 
probleme de alt ordin. Şi anume: cui să se adreseze autorul (or, o 
lucrare presupune un anumit cititor, vizat într-o anumită materie) — 
muzicianului sau psihologului? Pentru că de acest lucru depind multe — 
nu numai caracterul expunerii, dar, într-o anumită măsură, afirmațiile, 
rezultatul. Or, diferite optici nasc diferite concluzii. „Noi cunoaştem 
obiectele sub forma metodelor de gîndire despre obiecte”, observă M. 
Minsky.* Muzicianul, adică persoana care face muzica şi o practică pe 
viu, o vede într-un fel al său; lui i se deschid lucruri pe care ştiinţa, în 
fond, nici nu le poate prinde. „Nu-i treaba psihologilor să înţeleagă 
ceea ce ei nu pot înţelege”, zicea încă Anton Cehov.” Psihologul, la 
rîndu-i, privind la muzică prin prisma laboratorului de psihologie, o 
concepe în alt mod. Aşadar, în psihologia muzicii poți intra pe uşa 
laboratorului psihologic, aplicînd întregul aparat de cercetare 
experimentală al domeniului, dar poţi cobori din înalturile ameţitoare 
ale impresiei lăsate de muzica vie. Cine va fi mai obiectiv, psihologul 
sau muzicianul? 

O altă problemă: pe care uşă se va intra în psihologia muzicii — pe 
cea a ştiinţei despre om (a psihologiei) sau a ştiinţei despre muzică? Ce 
trebuie să se cerceteze : muzica sub aspect psihologic sau omul aflat în 
stare de muzică? Pentru că şi lucrul acesta este important. Psihologia 


p. 151). 

4 Minsky M. Music, mind and meaning. În: Computer Music journal, v.5, nr.3, 1981, 
p.28. 

5 Cf: Dărec Kapı. Cmambu no punocobuu my3viku. Ilerepe6ypr, 1912, c. 52. 

cunoaşte omul la general, dar nu-l cunoaşte în starea specifică de cînt. 
Or, în această stare omul devine altceva decît un om psihologic 
ordinar, el suferă o transfigurare interioară esenţială, trece pe alt plan al 
simţirii şi gîndirii, pe alt plan al ființării. Însă o observaţie analogică o 
putem adresa şi ştiinţei despre muzică. Ea ştie că omul poate să cînte 
şi-l învață să facă acest lucru cît mai corect şi bine. Dar de ce omul 
cîntă? — iată întrebarea. Pentru că el cîntă chiar şi atunci cînd nu este 
învăţat să facă lucrul acesta — şi poate în aceste momente el cîntă mai 
„adecvat”, mai sincer, adică mai „originar”. Omul a cîntat secole şi 
pînă la apariţia teoriei-ştiinţei despre muzică. Care sînt motivele intime 
şi ascunse ale acestui act plin de taină? Or, teoria muzicii nu răspunde 
la aceste întrebări pentru că ele nu sînt obiectul ei. 

Uşor ne imaginăm că fiecare din aceste domenii, ştiinţa psihologică 
şi arta muzicii, va veni cu punctul său de vedere. O psihologie a 
muzicii, atunci, ar trebui să satisfacă ambele părți? Dar e posibil oare 
să conciliezi arta cu ştiinţa (focul cu gheaţa) — două direcţii nu numai 
distincte, dar, în fond, contradictorii în cunoaşterea şi explicarea lumii? 
„Obiectul ştiinţei nu este viaţa, ci mecanismul ei formal-abstract... 
Muzica distruge această lume a abstracţiilor... Muzica alungă ştiinţa şi 
râde de ea”, observă A. Losev.’ 

Carmen Cozma în admirabila lucrare „Meloeticul” scoate în 
evidență încă o dificultate ce-şi face apariţia în cazul cercetării 
ştiinţifice a muzicii. „Tentativa teoretizării muzicii este marcată, 
fireşte, de conştiinţa conflictului: pe de o parte de a nu profana unul din 
planurile cele mai elevate ale vieţii spiritului, atît de greu de prins şi de 
redat în cuvînt, pe de altă parte, de a căuta, totuşi, a răspunde cuvenit 
chemării acestei arte la reflecţie şi cercetare. Căci arta muzicii e o lume 
care se cere a fi cunoscută şi înţeleasă, este o lume ce se cere a fi 
investigată.”.” Deloc întîmplător lucrarea la care ne referim este 
precedată de următoarele cuvinte ale lui E.T.A.Hoffman: "Muzica e 
ceva admirabil, şi totuşi, omul e atît de puţin capabil să-i pătrundă 
secretele! În nici o artă teoria nu e mai șubredă, mai nesatisfăcătoare 
decît în muzică”. 

Muzica îi apare omului iniţial ca mister, ca vrajă. Misterul dezlegat, 
însă, se transformă în problemă. „Dacă un mister este comentat şi i se 


é JloceB A. W. My3bika kak npeomem nozuku. In: JloceB A.®. H3 pannux 


npouseedenuii. MockBa, 1990, c. 226, 227. 
7 Carmen Cozma. Meloeticul, laşi, Junimea, 1996, p.8. 
5 Idem, p.7. 

găseşte un răspuns, atunci misterul se cheamă problemă şi răspunsul, 
soluţie”, zice Petru Ţuţea.” Cum să facem ca taina muzicii, fiind 
cercetată, să nu dispară ca mister, să nu devină doar o „problemă”, fie 
şi „soluţionată”? Or, ştiinţa tocmai aceasta şi urmăreşte. Muzica vie, 
însă, se pierde în esența sa atunci cînd ne apropiem de ea cu formulări 
gata, cu măsuri prestabilite. Muzica este identificată, deseori, cu 
Iubirea (Enescu, Wagner ş.a.). Iar Iubirea — cu Muzica. („Din ale vieții 
stări sublime muzica cedează doar iubirii, /Dar şi iubirea e o 
melodie...” — Puşkin). Şi dacă nu există o psihologie a iubirii — cel 
puţin sub formă de tratat ştiințific-experimental — ar putea exista, 
atunci, o psihologie a muzicii? 

Determinînd gradul întîi de rudenie între muzică şi psihic, trebuie 
totuşi să semnalăm că relațiile muzicii cu psihologia nu sînt simple. În 
unele cazuri aceste două sfere se află în contradicţie inconciliabilă. De 
exemplu, în cazul unei direcții magistrale în ştiinţa psihologică — a 
psihanalizei. Freud şi freudiştii au menţionat incompatibilitatea 
psihanalizei cu muzica.!! Aproape toate tentativele de a pătrunde în 
tainele artei pe care le-au încercat psihanaliştii s-au concentrat asupra 
artei cuvîntului scris şi oral, mai puțin — asupra artei plastice şi 
sculpturii. Lucrări psihanalitice serioase despre natura muzicii, însă, 
apar în general foarte rar. Această divizare constituie un indiciu perfect 
al gradului de supunere a diferitelor materii psihanalizei. Arta muzicii, 
pantomimei, dansului păstrează o mai directă legătură cu 
autoexprimarea instinctivă (intuitivă) decît formele de mai tîrziu ale 
artei. Oricare ar fi gradul atins, ele într-o mai mică măsură se supun 
analizei decît produsele vizuale şi verbale, scrie E. Glover.” Observăm 
în această situaţie un vădit paradox: muzica, cea mai „psihologică” 
dintre arte, cel mai puţin se supune analizei psihologice. Paradoxul 
însă, se retrage în momentul cînd se ajunge la profunzimile studierii 
psihologice a muzicii. După cum vom vedea mai tîrziu, ea ţine de 
zone ale psihicului nostru, unde ştiinţa psihologică abia încearcă 
primele sondări. „Înălţimile spre care ne ridică muzica aparțin unei 
zone ce se află nu numai în afara exteriorităţii fizice (lucru ce nu este 
greu de înțeles), dar de asemenea în afara interiorității psihice, cu 
manifestările sale afective şi logice (lucru ce devine pentru unii foarte 


° 322 de vorbe memorabile ale lui Petre Ţuţea. Bucureşti, Humanitas, 2000, p. 69. 
19 Traducere I. G. 

!! Cain Anne şi Cain Jaque. Freud și muzica, Bucureşti, 1997. 

12 Glover Edward. Freud or Jung. Sankt-Peterburg, 1999, p.173-175. 


12 


Dimensiunea psihologică a muzicii 


greu de înţeles). Şi totuşi, anume aceasta se petrece: în timp ce îl 
ascultăm pe Bach...noi nu ne simțim solicitați nici pe planul 
reprezentărilor ce ţin de ambianța materială a vieţii, nici pe cel al 
sentimentelor sau al raționamentelor. Acesta este un alt plan al 
existenţei noastre, pe cît de sublim, pe atît de ascuns”, scrie G. Bălan.” 
A. Asmolov observă că foarte puţini din marii psihologi s-au ocupat 
nemijlocit de psihologia artei. El consideră că acest fapt se datorează 
unei ”frici conştiente”, pe care psihologii, care înţeleg cu adevărat 
esenţa vieții, o poartă în faţa fenomenelor despre care ştiinţa nu poate 
spune nimic decît truisme. „Socot că psihologia doar atunci se va putea 
apropia de problemele artei, cînd se va elibera de exagerările scientiste, 
devenind esenţială, valorică”.!* 

Problemele scoase în evidenţă îl obligă pe cercetător să meargă pe 
muchie. Şi dacă s-a aventurat în cercetare, este obligat în mod 
imperativ să includă în aria investigațională materii din diverse 
domenii: fizică, biologie, fiziologie, psihologie propriu-zisă, chiar 
parapsihologie, mitologie, mistică, filozofie, metafizică, cosmologie, 
estetică... Este mai uşor să determini cu care din domeniile cunoaşterii 
umane muzica n-ar avea vreun oarecare raport, căci ea-şi extinde 
relaţiile de la matematică la medicină, de la sport şi arta militară la 
religie. Ea poartă un caracter omniprezent, atît în afara, cît şi în 
interiorul nostru. De aceea, unui cercetător în psihologia muzicii i se 
cere iminent şi o cultură (gîndire) filozofică, şi una artistică, şi chiar 
una metafizică — pentru a vedea plenar lucrurile şi a pune corect 
accentele. Altfel, cercetarea riscă să rămînă deficitară în plan esențial. 

Dimensiunea psihologică a muzicii nu este doar una din şirul 
însuşirilor ei. Ea este firul roşu care traversează întregul spaţiu, este 
centrul gravitațional în jurul căruia se rotesc, satelitic, celelalte 
dimensiuni ale muzicii —  muzicologică, estetică, filozofică, 
pedagogică. Nici una din exegezele asupra muzicii nu poate face 
abstracţie de caracteristicile ei psihologice. Încă J.-J. Rousseau 
observase: „Muzicienii care nu abordează puterea sunetelor decît cu 
ajutorul aerului şi al impresionării fibrelor auditive sînt departe de a 
cunoaşte în ce rezidă forţa acestei arte. Cu cît apropie mai mult arta 
muzicală de impresiile pur fizice, cu atît ei se depărtează mai mult de 


'5 Bălan George. Qu exprime la musique? Sankt Peter (Germania), 1987, p.30-31. 
14 AcmonoB A. IIcuxonozua, uckyccmeo, oGpa3oeanue. In: My35Ika B UIKOIE, Ne 6, 
1993, c. 3. 

originea ei”.!* Psihologia muzicii ocheşte în sanctuarul acestei arte — 
viața ei în interiorul sufletului uman. 

Orice cercetare poartă, în mod inevitabil, amprenta relaţiei 
personale a autorului cu fenomenul (domeniul) studiat. Şi dacă acest 
lucru se face prezent în lumea științelor exacte!€, cu atît mai mult el nu 
poate lipsi în domeniul ştiinţelor despre om şi, cu atît mai mult, el este 
de neevitat în cazul cercetării fenomenului artistic, muzical. Cît de 
mult ar dori cercetătorul să facă abstracţie de ceea ce-i vorbeşte lui, 
anume lui, muzica, acest lucru nu-i reuşeşte. El poate formula, 
„obiectiv”, o lege sau alta, dar atunci cînd doreşte să verifice practic, 
pe propriul exemplu această lege, i se face impresia că trebuie de luat 
totul de la început. Pentru că muzica vie răstoarnă orice construcție 
ştiinţifică despre sine. „Despre relaţia dintre artist şi psiholog putem 
spune cu o mare doză de adevăr, că gradul de cordialitate a acestei 
relaţii este invers proporţional profunzimii ei”, spune E. Glover.” 
Adică, cu cît psihologul e mai îndrăgostit de arta ce-o cercetează, cu 
atît obiectivitatea cercetării suferă. Şi invers, cu cît cercetarea va fi mai 
abstract-obiectivă, cu atît mai mult va trebui să se distanțeze de 
contactul direct cu sursa primară. lată marea dilemă. Aceasta este o 
problemă aproape insolubilă cu care se confruntă psihologul artei 
vizavi de colegul său, psihologul-psiholog. „Cînd vorbim despre 
atitudinea psihologiei față de opera de artă, scrie Jung, noi ne aflăm 
deja în afara artei. Suntem obligaţi în acest caz să dezmembrăm suflul 
ei viu, îndepărtîndu-ne conştient de taina vie. Atîta timp cît ne aflăm în 
stihia creaţiei, noi nu vedem şi nu cunoaştem nimic; noi nici nu 
îndrăznim să cunoaştem, pentru că nu există un lucru mai dăunător şi 
periculos pentru trăirea vie decît cunoașterea”.!* Fiecare cercetător îşi 
alege în mod inconştient fonul său în studierea-cunoaşterea 
fenomenului respectiv, după felul cum vede şi simte acest fenomen, fel 
născut din vibraţiile interioare ce-l străbat la întîlnirea cu fenomenul. 
De aceea, pare a rămînea deschisă întrebarea despre obiectivitatea pură 
a unei cercetări psihologice a domeniului artistic. 


15 Rousseau J.-J. Eseu despre originea limbilor, unde se vorbeşte despre melodie şi 
despre imitația muzicală, Iaşi, 1999, p 81. 

15 A se vedea, de exemplu: Hawking Stephen. Visul lui Einstein şi alte eseuri, 
Bucureşti, Humanitas, 1997. 

17 Glover E Op. cit., p.173. 

1 1Onr K.I. Genomen Oyxa e uckyccmee u nayke. Mockea, 1992, c.112. 

Lucrarea în cauză poartă şi ea amprenta relaţiei personale a 
autorului cu muzica. Desigur, studiul este rezultatul căutărilor, 
investigațiilor teoretice şi practice, analizelor ştiinţifice. Dar el este şi 
rezultatul a ore şi ore de interpretare a muzicii, de audiții muzicale şi 
de meditație față în faţă cu acest viu fenomen. Și această experiență 
personală, considerăm, îşi are dreptul deplin de a fi inclusă în judecata 
despre subiectul în discuţie. Cu atît mai mult că metoda introspectivă 
este rechemată astăzi în scenă. „Constatăm revenirea spectaculoasă în 
actualitate a unui mod de cunoaştere pe care l-am considerat de mult 
depăşit şi de care ne-am debarasat mult prea repede. Introspecţia nu 
mai este considerată ca o metodă inferioară, non-ştiințifică, ci un 
demers de auto-observare şi implicare a observatorului în obiectul 
cunoaşterii”.!* 

Cele menționate au dictat conceptul, conţinutul şi structura 
demersului nostru. 

Aşadar, de ce omul cîntă? O întrebare, la prima vedere, simplă- 
naivă. Dar răspunsul poate fi întrezărit doar la capătul unui amplu 
studiu. 


1 Bîrzea Cezar, Op. cit., p.81. 

Capitolul I. PRELIMINARII 
1.1. COMPETENȚELE UNEI PSIHOLOGII A MUZICII 


Prima sarcină a oricărei ştiinţe, atrage atenția E. Coşeriu, este 
aceea de a se defini pe sine însăşi, adică de a-şi defini obiectul, 
domeniul şi limitele sale.” La prima vedere ar părea că nu este greu să 
defineşti obiectul de interes al psihologiei muzicii. Pentru că dacă 
psihologia studiază psihicul uman, iar ştiinţa muzicii — muzica, atunci 
psihologia muzicii ar fi chemată să studieze relația dintre aceste două 
fenomene, punctul lor de întîlnire. Este nespus de tentant să cercetezi 
această întîlnire. Pentru că dacă psihicul uman, pe de o parte, este una 
din marile enigme ale lumii, iar muzica, pe de altă parte, un fenomen 
nu mai puțin enigmatic, atunci clipa întîlnirii lor devine o enigmă la 
pătrat. De aici şi marea complexitate a studierii problemei, precum şi a 
formulării exacte a obiectului de cercetare. Această complexitate ţine 
în primul rînd de specificul relaţiei „psihologie-artă” în general, 
problemă ce a fost semnalată încă de C.G. Jung. Este indiscutabil, 
constată psihologul, că aceste două domenii, cu tot specificul lor, se 
află în strînsă legătură — fapt ce necesită, imediat, diferenţierea lor. 
Această legătură se întemeiază pe faptul că arta, în calitate de 
experiență estetică, nu este altceva decît o activitate psihologică şi în 
această calitate poate fi şi trebuie să fie supusă cercetării psihologice.?! 
Jung face aici o paralelă cu religia, care la fel poate constitui, ca 
fenomen afectiv, obiect de cercetare psihologică, ceea ce, atenționează 
psihologul, nu atinge şi nici nu poate să atingă natura propriu-zisă a 
religiei. Dacă ar fi posibil acest lucru atunci atît religia, cît şi arta ar 
putea fi considerate compartimente ale psihologiei, ceea ce ele nu sunt. 
Oricare ar fi concluziile analizei psihologice a artei, totul se va limita 
la cercetarea proceselor psihice ale activităţii artistice, fără a atinge 
profunzimile ultime ale ei. Psihologiei nu-i stă în puteri acest lucru, aşa 
cum nu-i stă în puteri rațiunii să reproducă sau măcar să prindă esența 
simțului. „De la psihologie nu putem aştepta un lucru imposibil pentru 


% Coşeriu Eugenio. Introducere în lingvistică, Cluj, Ed. Echinox, 1995, p.13. 
”! Jung C.G. Op. cit., p. 93-120, 121-152. 

ea, şi anume, explicarea adecvată a marii taine a vieții pe care o simțim 
pe viu în actul creaţiei”, conchide marele psiholog.” 

Unul din principiile de fond ale oricărei ştiinţe este 
cauzalitatea (orice efect trebuie să poarte o cauză). Afectivitatea (viața 
intimă a sufletului), însă, nu intră în aria de acţiune a acestui principiu. 
Ea îşi are legile sale interioare, fiindu-şi suficientă sie însăşi. „Toate 
fenomenele se prezintă ca relaţionale; nimic, nici un fenomen, nici un 
fapt n-ar putea să existe prin el însuşi, fără a se referi la altceva, la un 
alt fenomen, la un alt fapt. Totul este raport, totul este relaţie. În 
schimb — şi aceasta este extrem de important şi misterios — tot ce apare 
şi dispare în calitate de stări afective nu se raportează la nimic altceva, 
decît la ele însele, ele sînt suficiente lor însele”, constată Şt. Lupaşcu.” 
Revenind la Jung, citim: "Psihologia, credincioasă ideii cauzalităţii 
pure, involuntar transformă orice subiect uman într-un simplu 
reprezentant al genului homo sapiens, deoarece pentru ea există doar 
cauze şi derivate. Opera de artă, însă, nu este o mărime cauzală şi 
derivată”. De menţionat că încă Schopenhauer formulase teza precum 
că muzica nu are atribuţie la lumea fenomenală, pe care o ignoră la 
direct.” Kant afirmă în acelaşi spirit că nu poate să existe ştiinţă despre 
artă şi că nu este posibil să explici ştiinţific actul de creaţie artistică. 
Aşa cred filozofii, psihologii, dar aşa cred şi muzicologii. „Acele 
metode care ţin de noţiunea ştiinţă şi care sînt formulate de disciplinele 
exacte se află într-o contradicţie izbitoare cu natura frumosului. Cine a 
demonstrat că metodele considerate general-ştiințifice sînt adecvate 
disciplinelor umaniste care presupun prezența fenomenului spirit? 
Nicidecum! Ele îşi au legile şi condiţiile lor de cunoaştere. E absurd să 
cunoşti frumosul în afara trăirii lui vii. E o nerozie să zici că ştii ce este 
iubirea, fără a iubi!”, observă muzicologul V. Meduşevsky.* Așadar, 
determinismul laplacian se arată a fi inadecvat universului psihic. El 
poate fi aplicat doar la nivel psihofiziologic, unde ponderea fizic- 
materialului e mai mare. În continuare, însă, el îşi reduce treptat din 
acțiune deoarece intervin forțe psihice de alt ordin, abisal şi altitudinal. 
Or, muzica ţine în mare parte anume de aceste planuri. 


” Idem, p. 125. 

3 Stefan Lupaşcu. Op. cit. p. 27. 

* Jung C.G. Op. cit., p. 105. 

* Schopenhauer A. Lumea ca voință şi reprezentare. laşi, 1995. 

* MenymeBckuii B. Humonayuonnaa bopma my3biku. MockBa, 1993, c. 228. 

Remarcăm că problema cauzalităţii şi determinismului rămîne 
discutabilă în însuşi sînul psihologiei vizavi de obiectul ei de cercetare 
— psihicul. În capitolul intitulat „Cauzalitate şi determinare în viaţa 
psihică” al lucrării Psihologie filosofică, autorul arată destul de clar 
acest lucru.” M. Richelle în Introducere în psihologie la fel pune în 
dezbatere această problemă, indicînd două tipuri de cauzalitate: 
inferioară şi superioară. „Există o altă dezbatere în jurul noţiunii de 
cauzalitate pe care psihologul nu o poate elucida. O anume viziune 
reducţionistă, moştenită şi ea de la pozitivism, tinde să cerceteze cauza 
fenomenelor complexe în fenomenele cele mai simple şi să aducă 
observaţiile făcute la un anumit nivel la explicări prin ceea ce se 
petrece la nivel inferior... Alături de cauzalitate de la inferior la 
superior, bottom causation..., de la evenimente fizico-chimice spre 
evenimente psihologice..., de la evenimente periferice spre evenimente 
centrale, se admit şi cauzalități de la superior la inferior, top-down 
causation, în sens opus”.7%2*% Vizavi de această problemă facem, prin 
analogie, următoarea observație. Psihologia, dorind să satisfacă 
cerințele unei ştiinţe pozitiviste şi ținînd la acest statut, merge în 
cercetarea psihicului pe prima variantă a cauzalităţii, de la inferior la 
superior, de la fizic-biologic la psihologic, de la „animal” la „om” (s-o 
numim varianta „freudiană”) şi nu pe cea de-a doua menţionată de M. 
Richelle — de la superior la inferior, de la spiritual la psihologic, de la 
„zeu/Dumnezeu” la „om” (s-o numim varianta „jungiană”). 
Consecințele în aceste două cazuri ar fi diverse — acelaşi fapt 
psihologic ar fi interpretat în mod diferit. Ceea ce Freud ar numi, de 
exemplu, „halucinaţie”, Jung ar numi „viziune” ş.a.m.d. Care ar fi 
adevărul? Şi care cale, să zicem, i-ar conveni mai mult muzicii în 
cercetarea relației ei cu ființa umană pentru a tinti în esență? Evident 


” Filimon Liviu. Psihologie filosofică. Bacău, Ed. Didactică şi Ştiinţifică, 1993, p. 63- 
91 

?8 Parot Françoise, Richelle Marc. Introducere în psihologie: Istoric şi metode. 
Bucureşti, Humanitas, 1995, p.182-183. 

Problema cauzalității este pusă foarte acut astăzi chiar în fizică în legătură cu datele 
mecanicii relativiste, cuantice şi ondulatorii. (A se vedea, de exemplu: Nicolescu 
Basarab. Transdisciplinaritatea, laşi, Polirom,1999). 

* Despre confundarea ierarhiei valorilor, despre încercarea de a explica planurile 
superioare ale existenţei prin cele inferioare, lumea spiritului prin cea a fizicului ca 
eroare fundamentală, vorbeşte şi V.Vîşeslavţev în lucrarea mura npeopaaicennoeo 
»poca (Mocrea, 1994). 

că şi formularea obiectului de cercetare al psihologiei muzicii se va 
afla în funcţie de răspunsuri la întrebări de genul celor de mai sus. 

Incertitudinea în problema în discuție mai este condiționată, în 
opinia noastră, şi de următorul fapt. Noţiunea de „psihologie” este 
definită în dicționarele de specialitate ca „ştiinţă a faptelor psihice”.* 
Adică, la întrebarea „ce este psihicul uman” ştiinţa psihologică 
răspunde că el este ceea ce vedem că face (faptele, actele, manifestările 
lui). Dar oare el întotdeauna face ceea ce doreşte să facă? Ar fi corect 
să afirmăm că omul nu este altceva decît ceea ce vedem că face, adică 
să identificăm omul cu faptele sale? Nu-l obligă, oare, realitatea să facă 
deseori (sau chiar în mare parte) ceea ce contravine dorințelor şi 
aspirațiilor sale ascunse, supreme? Înzădar există fenomenul visului, 
unde omul devine „liber” vizavi de orice condiţionare social-cotidiană? 
Care ar fi, în această ordine de idei, gradul de veridicitate a afirmației 
lui Petre Ţuţea: "Ştii unde poţi căpăta definiţia omului? În templu, în 
biserică... În biserică afli că exişti”.? În cele „Patru mari erori” 
Nietzsche avertizează: "Nu există o rătăcire mai periculoasă decît a 
confunda efectul cu cauza”.* Existenţa fenomenală este „urma” pe 
care o lasă existența ascunsă, nemanifestată în forme vizibile-tangibile- 
observabile-măsurabile. Omul şi urma lui sînt, însă, două lucruri 
diferite. În lumea spiritului, după cum vedem, principiul cauzalităţii- 
determinismului nu funcționează (cel puţin în sensul în care 
funcţionează în planul fizic-material), pentru că esenţa ultimă a acestei 
substanțe n-o cunoaştem. Cunoaştem doar manifestările ei, nu şi 
principiul ei ultim. De aceea, psihologia ne spune ce face psihicul, dar 
nu ne spune, deocamdată, ce este el.” 


51 Sillamy Norbert. Dicţionar de psihologie, Bucureşti, Univers enciclopedic, 1996. 
p.247. O definiţie similară o dau şi alte surse. De exemplu: „Psihologia — domeniul 
analizei şi faptelor psihice”. (Dicţionar Enciclopedic de Psihologie. Coord. Ursula 
Şchiopu, Bucureşti, 1997, p. 555). 

3 Petre Ţuţea. Op. cit., p. 23. 

33 Nietszche Fr. Amurgul zeilor. In: Hanme. Counnenua B 2-x TOMAX, TOM I, MocKkBa, 
1990, c.578. 

3% Ca fapt divers la acest subiect l-am putea cita pe remarcabilul dirijor Ernest 
Ansermet care, referindu-se la relația omului cu muzica, afirmă că muzica redă nu 
emoţiile şi gîndirea omului, ci redă omul prin intermediul emoţiilor şi gîndirii. 
Observaţia, considerăm, este destul de semnificativă. (Lucrul acesta, apropo, îl 
afirmase încă Toma d'Aquino). Emoţiile şi gîndirea, pe care le exprimă atît de veridic 
muzica, sînt doar mijloace de exprimare a fenomenului om. (Epnecr Ancepme. 
Beceðvi o my3vbike. MockBa, 1976, c.24). 

Caracterul  „extramuzical” al muzicii îl menţionează şi 
filozoful A. Losev în lucrările „Problema fundamentală a folozofiei 
muzicii” şi „Muzica — obiect al logicii”.** Autorul împărtăşeşte pe 
deplin teoria independenței muzicii de orice fenomene fizice, 
psihologice, naturaliste şi vulgar-materialiste. Pentru muzică este 
caracteristică nu legea determinismului, ci legea autodeterminismului, 
autosuficienţei, autodependenţei. Aici autorul afirmă vizavi de muzică 
ceea ce Şt. Lupaşcu afirmă vizavi de afectivitate. Şi prin aceasta 
descoperim încă un argument „ascuns” pentru fundamentala relaţie 
„muzică-psihic”, cu toate că această constatare nu facilitează deloc — 
ba dimpotrivă, complică — situaţia cercetătorului în psihologie 
muzicală. 

E necesar de remarcat încă un obstacol în cercetarea 
subiectului nostru. Există diferențe substanţiale între problemele 
psihologiei generale şi problemele psihologiei artei. Psihologia, în 
general, studiază stările „normale”, „medii” ale psihicului, cele deviate 
fiind cercetate de psihologia specială sau de psihiatrie. Or, psihiatria 
este deja medicină. Psihologia artei, însă, cercetează psihicul anume 
aflat în stare neordinară, în „stare artistică”. De aceea, formulările 
psihologiei generale nu întotdeauna pot da răspuns adecvat la 
întrebările ce-o frămîntă pe psihologia artei. Se cere obligatoriu o 
privire din interiorul acesteia asupra fenomenului. În cazul dat, 
psihologul este obligat să dispună de o experienţă în domeniul muzical. 
Acest lucru a constituit un factor care a determinat numărul relativ mic 
de cercetări fundamentale în psihologia artei muzicale. 

După cum ne convingem, nu este defel uşor să defineşti 
problematica psihologiei muzicii şi aria ei de extindere. Chiar dacă 
cercetările referitoare la aspectul psihologic al muzicii au o istorie de 
circa un secol şi jumătate (începînd cu a doua jumătate a secolului al 
XIX-lea) şi numără sute de titluri de diferit gen, este greu să stabileşti 
exact obiectul de interes al domeniului pentru că cercetările s-au dus 
asupra diverselor aspecte ale problemei, fără a fi determinat clar 
obiectul fundamental şi graniţele sale. Printre aceste aspecte particulare 
putem numi: psihofiziologia sistemului auditiv, senzațiile şi percepţia 
auditivă, caracterul psihologic al aptitudinilor muzicale în ansamblul 
lor şi a unora din ele în particular, particularitățile psihologice ale 


35 In: JloceB ®. Punocobua. Mughonoeua. Kyromypa. Moca, 1991, c. 315-335. 
% In: JloceB ®. H3 pannux npouseedenuii. Moca, 1990, c. 195-392. 

activității muzical-interpretative. De menţionat că în instituţiile de 
învățămînt muzical se studiază, în special, anume ultima problemă 
(psihologia activităţii de interpretare muzicală), considerîndu-se că 
aceasta şi ar fi, în fond, ceea ce se numeşte psihologia muzicii. Trebuie 
de spus că toate cele nominalizate sînt doar aspecte (compartimente, 
probleme) ale marii relaţii „om-muzică” şi, în acest caz, fiecare din ele 
îşi formulează obiectul său de studiu. Dar care ar fi obiectul comun 
(sau general) al domeniului? Considerăm că el ar trebui să răspundă la 
o întrebare fundamentală, întrebare care-l frămîntă pe om atunci cînd 
reflectează asupra nemărginitei acţiuni a acestei arte asupra lui. De 
unde această forță psihologică de nestăpînit a muzicii, ce conţine ea în 
sine, care-s elementele ce construiesc acest psihologism, care-i natura 
şi caracteristicile lor? Care-s acele fire care unesc tainic şi aproape de 
nepătruns pentru ştiinţă muzica şi sufletul, ce au în comun aceste două 
fenomene de se înţeleg între ele atît de bine? Ce convenţie tacită au 
încheiat şi de ce? 

Determinarea ariei de interes a psihologiei muzicii mai ţine de 
un moment care trebuie luat în consideraţie. E vorba de noţiunile de 
„psihic” şi „psihologic”. Dacă ne referim doar la termenul de 
„psihologic”, atunci problema se îngustează, dar devine mai precisă: 
„psihologic” este ceea ce poate fi studiat, măsurat, calculat, testat etc. 
(psiho-+logic, adică ceea ce poate fi prins cu logica). Noţiunea de 
„psihic”, însă (în tratarea originară de „psyche”) e mai largă.” Aici 
intră şi ceea ce încă nu este studiat şi ce încă nu-i stă în puteri ştiinţei 
psihologice să testeze-măsoare. Aici intră acele procese abisale, care 
stau ascunse şi sînt încă insondabile, dar cu care muzica stabileşte, prin 
căi cunoscute numai de ea, contactul cel mai direct. Care aspect îl va 
include în aria de interes ştiinţific psihologia muzicii? Dacă numai 
primul — obținem un tablou redus, dacă al doilea — ne confruntăm cu 
multiple probleme sub aspect de investigaţie directă. Deci, are dreptul 
cercetătorul să aplice şi metode de cercetare indirecte, tangenţiale, 
metaştiințifice? Sau trebuie să refuze cercetarea limitîndu-se la prima 
variantă, aşteptînd pînă cînd ştiinţa pozitivistă va găsi metodele 
respective? 


37 O idee similară, numai că referitor la psihologie, în general, o expune Jung: „Sînt 
convins că cei mai mulți oameni cred că ştiu tot ce se poate şti despre psihologie, căci 
ei cred că psihologia nu e nimic altceva decît ceea ce ştiu despre ei înşişi. Dar 
psihologia este cu mult mai mult”. (Jung C.G. Imaginea omului şi imaginea lui 
Dumnezeu, Bucureşti, 1997, p.12.) 

Trebuie spus că astăzi în lumea ştiinţelor (atît exacte, cît şi 
umanistice) se conturează o nouă viziune asupra psihicului şi 
conştiinţei umane, asupra omului şi a existenţei în general. Fenomenul 
„om” este trecut prin prisma noilor ştiinţe ca fizica cuantică, geometria 
neeuclidiană, psihobiologia, psihocosmologia, a noilor interpretări şi 
principii ca principiul holografic“, fuzzy-smul?, logica terţului inclus, a 
privirii corpuscular-ondulatorii asupra naturii fizice şi psihice a 
omului, starea „a patra” a conştiinţei cu formele ei de meditaţie 
transcendentală, extaz ş.a. Realizările de vîrf ale ştiinţei contemporane 
luate în ansamblu duc la o înţelegere netradițională a fiinţei umane sub 
aspectele ei fundamentale — cosmică, biologică, socială, culturală, 
gnoseologică, psihologică, etică etc. Ultimele date ale ştiinţelor 
asupra materiei şi existenţei sînt marcate astăzi de rezultatele fizicii 
cuantice (ondulatorii). Realitatea cuantică vorbeşte despre alte lucruri 
decît cele pe care le afirma fizica clasică. Tabloul general al lumii se 
dovedeşte a fi altul. În lumea cuantică îşi fac prezența cupluri de 
contradicții mutual exclusive: undă şi corpuscul, continuitate şi 
discontinuitate, separabilitate şi inseparabilitate, cauzalitate locală şi 
cauzalitate globală, simetrie şi ruptură de simetrie, reversibilitate şi 
ireversibilitate a timpului etc. Procese identice sînt descoperite şi în 
lumea psihică. Lucruri similare au loc şi în muzică. Muzica şi relaţia ei 
cu psihicul uman se înscriu în mod firesc în aria acestor interpretări, 
făcînd posibilă (sau chiar obligînd la) o nouă optică şi tratare a acestei 
relații. A nu ţine cont de această nouă epistemologie, mai mult ca atît, a 
nu te sprijini pe ea în tratarea oricărui fenomen dintr-un domeniu sau 
altul al ştiinţei, înseamnă a sorti cercetarea la eşec sub aspectul 
abordării ei conceptuale. 

În cazul nostru aceasta apare ca inevitabil şi datorită faptului 
că sunetul (vibrația, ondulaţia) este o caracteristică fundamentală a 
existenţei, a materiei — atît inerte cît şi, în mod special, a celei vii. lar 
muzica este sunet, vibraţie. Acelaşi principiu vibrator, după cum vom 
vedea, stă şi la baza funcționării sistemului psihic uman. De aici — 
necesitatea şi actualitatea unei abordări largi a problemelor la care 
caută răspuns o psihologie a muzicii. „Psihologul, dacă e să revenim la 


38 Hologramă = dacă am dezmembra ceva în elemente, atunci fiecare element ar păstra 
în sine imaginea întregului. 

3 Fuzzy (engl.) — indeterminat, imprecis, estompat. 

% A se vedea, ca exemplu: Bomkos FO., Ilomkapnop B. ŅYenoeek. 
Onuuknoneduueckuii cnoeapv, MockBa, 1999. 

Jung, e obligat să facă referință la multiple domenii, trecînd dincolo de 
zidurile de cetate ale specialităţi sale nu din obrăznicie sau curiozitate, 
ci doar din dragoste pentru cunoaştere, din iubire de adevăr”." Peste 
„Zidurile de cetate” trebuie să treacă în cazul nostru atît ştiinţa 
muzicală, cît şi cea psihologică în numele slujirii scopului suprem care 
este omul — cunoaşterea, valorificarea şi înălțarea lui. Pe acest teren se 
vor întîlni ambele domenii, trecînd dincolo de interesele de breaslă, 
adică realizînd o „transcendenţă” disciplinară. 

Din acest motiv, studiul nostru se fondează pe o viziune şi 
tratare transdisciplinară. Principiul transdisciplinar nu se limitează la 
relațiile interdisciplinare şi pluridisciplinare, cu toate că trece prin ele 
şi se sprijină pe ele. El nu este nici un principiu de tip „cosmopolit”. 
Transdisciplinaritatea — ca viziune şi abordare modernă a fenomenelor 
lumii în care ne ducem existenţa sau a fenomenului Existenţă, luat în 
ansamblul său — priveşte în unul şi acelaşi timp înăuntrul fiecărei 
discipline, între discipline şi dincolo de orice disciplină, adică încearcă 
să vadă Întregul, care se dovedeşte a fi pierdut sau sărăcit în abordarea 
disciplinară sau chiar interdisciplinară.” Omul e mai mult decît ştiinţă 
şi mai mult decît artă. El se află pe „planul trei”, dincolo de ştiinţă şi de 
artă. Pe acest „teren al treilea” se vor întîlni muzica şi psihologia. 
Cuvintele „trei” şi „trans” au aceeaşi rădăcină etimologică: „trei” 
semnifică „transgresiunea lui doi, ceea ce se află dincolo de doi. 
Transdisciplinaritatea este transgresiunea dualităţii”.” Doar pe planul 
trei se poate obține renunțarea la interesul îngust disciplinar şi 
obținerea unei concilieri, mai mult — armonizări, integrări, contopiri a 
muzicii şi psihologiei în numele unei cauze supreme. 

După cum constatăm, obiectul de cercetare al domeniului 
cuprinde întregul spectru de aspecte ale frumoasei, enigmaticei relaţii 
dintre om şi muzică. În centrul atenţiei psihologiei muzicii se află 
punctul de întîlnire a Subiectului (psihicului) cu Obiectul (muzica), 
trecerea (dematerializarea) Obiectului în Subiect. Și invers, trecerea 
Subiectului în Obiect, întruparea (materializarea) Subiectului în 


1! Jung C.G, Op.cit. p. 123. 

* În lucrarea Transdisciplinaritatea. Manifest (laşi, Polirom, 1999) Basarab Nicolescu 
expune această viziune transdisciplinară — în concepția noastră, nespus de actuală şi 
productivă în planul re-conştientizării experienței acumulate de om la început de 
mileniu trei — care, aplicată fiind, facilitează mult explicarea unui şir de probleme 
„enigmatice” ale subiectului nostru. 

% Nicolescu Basarab. Op. cit., p.66. 

Obiect. Altfel spus, obiectul de cercetare al psihologiei muzicii îl 
constituie, pe de o parte, procesul de psihologizare a sunetului, pe de 
alta, cel de muzicalizare a psihicului uman. 


1.2. ISTORIE ŞI ISTORIOGRAFIE 


Dacă cercetările în domeniul psihologiei esteticului sînt 
considerate de unii autori ca avîndu-şi începutul la sfîrşitul secolului al 
XIX-lea, în special prin apariţia lucrării lui Th. Fechner „Elemente der 
Psychophysik” („Elemente de psihofizică”), apoi această afirmaţie se 
referă doar la cercetările de tip experimental. Pentru că interesul, 
observaţiile şi reflecţiile asupra efectului psihologic al muzicii, precum 
şi aplicarea practică a acestui efect îşi află începuturile în adîncurile 
timpurilor. Ideea despre relaţia şi unitatea muzică-suflet are o istorie 
impunătoare — cîteva mii de ani. De exemplu, cu circa 5 mii de ani în 
urmă în India au fost determinate anumite principii nu numai ale 
teoriei şi practicii muzicale, dar şi ale percepţiei acestei arte, cercetată 
fiind natura  delectării  estetice-sonore, precum şi specificul 
inconştientului în raport cu experienţa estetică-muzicală. Luîndu-şi aici 
începutul, ideea urmează să călătorească prin timpuri şi epoci, 
fundamentată şi dezvoltată fiind în culturile ulterioare — egipteană, 
chineză, greacă etc. 

Diverse surse bibliografice conţin multiple referințe asupra 
tratării psihologice a muzicii. Aducem, iniţial, unele date de acest gen 
expuse de W. Tatarkiewicz în „Istoria esteticii” (cu comentariile 
noastre de rigoare), date ce ne vor ajuta să prefigurăm în linii generale 
unele aspecte ale subiectului pus în discuţie, dar şi care ne vor permite 
să aflăm, că problemele incluse astăzi în mod activ în aria de 
investigaţie de către specialiştii în psihologia artei au fost trasate, în 
mare parte, încă în timpurile străvechi. 

În Grecia antică muzica era una din caracteristicile misterelor, 
cîntărețul Orfeu fiind considerat inițiatorul ei, după cum era considerat 
şi inițiatorul misterelor înseşi. Ei i se atribuiau puteri speciale, în 
special puteri magice. Curentele orfice pretindeau că muzica delirantă 
folosită de ele smulgeau, fie şi pentru un timp scurt, sufletul din 


“ Tatarkiewicz W. Istoria esteticii, vol.1, Bucureşti, 1978. 

chingile trupului. Grecii considerau că muzica este o artă sacră, singura 
capabilă să exprime adecvat stările sufleteşti. 

Estetica pitagoreică susţinea că Universul este un „k6smos” 
(ordine). Mişcarea regulată a elementelor lui dă naştere unor sunete 
armonioase — muzicii sferelor, care se află în raport cu cosmosul 
interior al omului. Ei stabileau o analogie între corpuri şi suflete, 
presupunînd că perfecte sînt acele suflete care sînt armonios construite. 
Prima teorie a pitagoricienilor afirmă că muzica se bazează pe 
proporţie, iar a doua declară că muzica este o forță care acţionează 
direct şi puternic sufletul. Prima prevedea esența artei sonore, cea de-a 
doua — efectul ei asupra omului. Ei încercau să explice acțiunea 
puternică a muzicii în termenii raportului dintre mişcare, sunete şi 
sentimente. Mişcările şi sunetele exprimă sentimente şi invers — evocă 
sentimente.“ Sunetele găsesc ecou în suflet, acesta răsunînd în armonie 
cu ele. E ca şi în cazul unei perechi de lire: cînd lovim în una, cealaltă 
răspunde. (De accentuat: sufletul este comparat cu un instrument 
muzical, care vibrează la unison cu armoniile muzicii; această metaforă 
este folosită şi mai tîrziu de autori). Grecii folosesc aici termenul de 
psyhagogia, ceea ce înseamnă „îndrumare a sufletelor”, muzica avînd, 
aşadar, o putere „psyhagogică”“. Ea poate să conducă sufletul într-un 
„ethos” (stare sufletească) bun sau rău. 

Pitagoricienii atribuiau putere expresivă şi psyhagogică nu 
tuturor artelor, ci în exclusivitate muzicii. La fel ei susțineau că cea 
mai eficientă cale de influenţă a sufletului este prin mijlocirea auzului 
şi nu prin celelalte simţuri, indiferent care. Şcoala pitagoreică susţinea 
că muzica nu este produsul omului, ci al „naturii”: ritmurile aparțin 
naturii şi sînt înnăscute în om. Pitagoricienii mai considerau că 
ritmurile sînt „asemănări” (homoiomata) ale psihismului, „semnele” 
sau expresiile caracterului. Muzica exprimă perfecțiunea supremă şi 
adevărul suprem, căci „în natura numărului şi în armonie nu-şi are loc 
înşelăciunea” (Filolaos). 

Democrit considera că pentru a face poezie şi muzică este 
nevoie de o stare psihică aparte. Aceste arte devin posibile numai 
atunci cînd „sufletul se aprinde”. Aceeaşi opinie o împărtăşea şi Platon 
(în Jon ): „Căci nu cu meşteşug îşi alcătuiesc frumoasele lor poeme 


“ Trebuie spus că presupunerile pitagoricienilor, făcute mai mult în baza unui simţ 
intuitiv, nu sînt departe de adevăr, acelaşi lucru demonstrîndu-l ştiinţa psihologică 
modernă — I.G. 

15 Tatarkiewicz W. Op. cit. p.129. 

poeții... ci pradă inspiraţiei şi sub stăpînirea unei puteri divine. Nu cu 
mintea limpede îşi compun prea frumoasele lor cîntece..., căci poetul 
e în stare să creeze doar cînd, încins de un dar divin, e descumpănit la 
cuget şi cu judecata scoasă din rostul ei „.” În Timaios, el observă că 
structura sufletului este determinată de proporții legate direct de 
raporturile intervalelor muzicale. 

În Statul, Platon completează: „Introducerea unui nou mod în 
muzică trebuie privită ca primejdioasă pentru întregimea sistemului 
social. Nicăieri schimbarea felurilor de exprimare în muzică nu se face 
fără răsturnarea legilor politice celor mai importante, căci violarea legii 
se furişează şi se ascunde în jocuri întru nimic răufăcătoare, pentru a se 
revărsa apoi asupra caracterelor şi moravurilor” .* Conform ideilor 
orfice şi pitagoreice katharsys-ul era cauzat în primul rînd de muzică. 
Aristotel şi-a însuşit acest punct de vedere. El a clasificat modurile 
muzicale în a) etice, b) practice şi c) entuziastice, investindu-le pe 
acestea din urmă cu capacitatea de a descărca emoţiile şi de a purifica 
sufletele. În Metafizica el scrie: „Cît despre producţiile artiştilor, ele 
sînt acelea a căror formă este în sufletul artistului”,” iar în Politica 
adaugă: „Muzica ne construiește într-un anumit fel firea”.“ Filozoful a 
descris amănunţit scările (modurile) muzicale care duc la schimbarea 
psihicului într-o direcţie sau alta: „Există în muzică imitaţiuni ale 
miîniei şi ale duioşiei şi apoi de vitejie, înţelepciune şi contrarele lor, şi 
îndeobşte ale tuturor sentimentelor... Căci ascultînd acestea, ne 
prefacem sufletul. Şi, tot aşa, ascultînd, toate sentimentele se nasc în 
noi”. 

Scepticii considerau că muzica nu are proprietăți obiective, 
pentru că există oameni şi animale asupra cărora nu are nici un efect, 
sau dacă are vreun efect, el dispare imediat ce muzica încetează. De 
aceea, nu poate exista o ştiinţă (teorie) a muzicii, ci doar o psihologie a 
ei. Această concepție nu era în întregime nouă, prefigurată fiind de 
sofişti, care susțineau caracterul subiectiv al artei. Un reprezentant al 
scepticilor, Sextus Empiricus, considera: „Cît priveşte melodiile, ele nu 


“ Tatarkiewicz W. Op.cit. p.200. 

48 Idem, p.206. 

“9 Idem, p.236. 

5 Idem, p.242. 

`l Lukacs Georg. Estetica, vol.II, Bucureşti, 1974, p.291. 

sînt prin natură unele în cutare fel şi altele în altul, ci sînt considerate 
de noi ca atare”.” 

Stoicii la fel şi-au adus contribuția la psihologia artei, 
îmbogățind psihologia greacă originară care se întemeia, grosso modo, 
pe două concepte fundamentale: reflexivă (după judecată, după legi 
stricte numerice) şi senzorială (după simţuri). Timp îndelungat acestea 
au fost singurele concepte folosite pentru explicarea felului în care se 
compune o operă de artă în spiritul artistului şi modul în care ea 
acţionează asupra spectatorului sau ascultătorului. În perioada elenă a 
apărut un al treilea concept, cel de imaginaţie. Tot stoicii au inventat 
şi termenul de fantasia. Deşi a avut iniţial un caracter psihologic 
general, în scurt timp termenul a ajuns să fie utilizat în mod specific în 
psihologia artei, unde a dobîndit o poziţie dominantă şi a început să 
înlocuiască vechiul concept de „imitație” („mimesis ”). În aşa fel, către 
sfîrşitul Antichității, Filostrat putea scrie că „imaginaţia e un artist mai 
înțelept decît imitația”. (Prin aceasta se recunoaşte prioritatea 
factorului interior, psihologic în crearea operei de artă vizavi de cel 
exterior, de „copiere/imitare” a naturii — I.G.) 

Diogene a împărtăşit ideea că în om există o impresie 
iraţională înnăscută. Ideea a fost preluată de elevul său Panaitios , 
convins şi el de caracterul direct al experienței frumosului în om. 

Cicero a evidenţiat elementul activ nu numai la creatorii de 
artă, dar şi la receptorii ei, nu numai în psihologia artistului, dar şi în 
psihologia spectatorului şi ascultătorului. El susținea că omul posedă 
un simţ special al frumosului şi al artei, care-l călăuzeşte în crearea, 
înțelegerea şi aprecierea operei artistice. În lucrarea Despre orator el 
face o concluzie destul de importantă pentru înţelegerea relației 
„ascunse” dintre om şi muzică: „Ritmurile şi sunetele sînt înrădăcinate 
în sensibilitatea comună, de care natura nu a vrut să lipsească pe 
nimeni”. În Oratorul Cicero continuă ideea: "Versul n-a fost găsit 
datorită judecății, ci unui simţ înnăscut, iar judecata, măsurîndu-i 
silabele, a explicat ceea ce apăruse întîmplător”.** Aşa cum era primit 
în Antichitate, el a lăudat nu numai intelectul, ci şi urechile şi ochii 
(două simţuri care „fac” arta — genurile ei vizuale şi auditive, pentru că 
celelalte trei simţuri, mirosul, gustul şi pipăitul, nu elaborează opere 


 Tatarkievicz W. Op. cit. p. 276. 
53 Idem, p.312. 
* Idem, pp.312-313. 

artistice). Ochii judecă armonia şi frumuseţea culorilor şi a formelor. 
Urechile posedă capacităţi uimitoare, întrucît sesizează diversele 
intervale şi moduri produse de voce şi instrumente muzicale: „Judecata 
urechilor este minunată”. 

Pseudo-Aristotel, în lucrarea Problemele (dintre care 
unsprezece capitole sînt consacrate muzicii), scrie: „Problema 38: De 
ce oare ritmurile, melodiile şi armoniile produc plăcere? Deoarece 
plăcerea produsă de ele este parțial naturală şi înnăscută şi parțial îşi 
are obîrşia în număr, stabilitate, ordine şi proportie, care sînt prin 
natura lor dătătoare de plăcere. Problema 27 şi 29: Muzica, chiar dacă 
e lipsită de voce, poate exprima caracterul, şi răspunsul este că muzica 
poate face acest lucru din cauza că în muzică percepem mişcarea, în 
mişcare percepem acțiunea şi în acțiune, caracterul”.565 

Importanța şi noutatea lui Aristoxenos din Tarent (elev al lui 
Aristotel) constă în studiile sale obiective asupra muzicii, inclusiv în 
studiile psihologice. El scria că precizia percepției (muzicii) este pentru 
cel ce studiază această artă o cerință de căpătii. Pentru muzician, 
considera Aristoxenos, facultatea percepției este o facultate 
fundamentală, pentru că cel cu o percepție slabă nu poate expune bine 
ceea ce nu percepe el însuşi. Diogene din Babilon observase destul de 
corect: „Înainte chiar de a ajunge la vîrsta rațiunii, orice suflet de copil 
dobîndeşte înţelegerea puterii muzicii”. 

Quintilian Aristides: „Sînt trei feluri de muzică: nomică, 
ditirambică şi tragică. Din punct de vedere psihic (moral) pe una o 
numim  sistaltică  (contractivă), prin care punem în mişcare 
sentimentele triste, pe alta diastaltică (expansivă), graţie căreia trezim 
sufletul, pe a treia — de mijloc, cu ajutorul căreia călăuzim sufletul spre 
pace”. 

Speusip: „Degetele cîntărețului din flaut sau liră au o energie 


al cărei izvor nu este în degete, ci decurge din activitatea mintală”.% 


5 Idem, p.313. 

5 Idem, p.323. 

*7 Tratarea „psihologică” a muzicii de către Pseudo-Aristotel l-a interesat ulterior pe 
psihologul german Carl Stumpf, dedicîndu-i o lucrare (Die Pseudo-aristotelischen 
Probleme über Music, Abhandlungen der Berliner Akademie, 1896). 

58 Idem, p. 336. 

° Idem, p. 336. 

© Idem, p. 337. 

Filostrat scria că „mimesis”-ul înfăţişează lucruri pe care le-a 
văzut, pe cînd fantezia înfăţişează şi lucruri pe care nu le-a văzut. 
Grecii făceau mare caz de exemplul rapsozilor orbi, iar orbia lui 
Homer o priveau ca pe un simbol şi o dovadă că imaginaţia e mai 
puternică decît simţurile (exterioare). 

Încă din vremurile străvechi s-a menţionat, alături de 
imaginaţie, şi rolul predominant al inspirației şi intuiției în crearea şi 
receptarea operei de artă. Aşa, de exemplu, despre inspirație Lucian 
scrie: „Trebuie multă nebunie celor ce trec porțile poeziei”, iar Seneca 
observă (în Despre liniştea sufletească): „Căci dacă dăm crezare 
poetului grec că uneori e mai plăcut să fii nebun, sau lui Platon cînd 
spune că zadarnic bate la porţile poeziei cel cu mintea întreagă, sau lui 
Aristotel că n-a existat nici un geniu fără dram de nebunie, nu poate fi 
spus ceva cu măreție şi deasupra celorlalţi fără de freamătul minţii”.” 
Iar despre intuiţie Pseudo-Sirianul consideră următoarele: „În general 
întregul este cunoscut numai prin senzaţie; nici o judecată n-ar putea 
reprezenta întregul ca întreg. O astfel de cunoaştere n-ar putea 
surprinde esenţa obiectului”.* 

Grecii considerau că oricît de importantă ar putea fi pentru 
artist cunoaşterea regulilor artei, singure aceste reguli nu sînt deajuns, 
deoarece el mai are nevoie de talent personal ieşit din comun. El mai 
are nevoie şi de inspirație. Artistul creează într-o stare de „entuziasm” 
şi de „nebunie creatoare”. 

Plotin, în urma lui Platon, a pus în contrast două lumi: lumea 
„aceasta” şi cea de „acolo”, sau lumea materială în care trăim, 
imperfectă, a simţurilor şi lumea spirituală, perfectă, independentă de 
simțurile noastre, de care ne putem apropia doar prin cugetare 
interioară la care ne poate aduce arta. 

Aşadar, arta se produce în virtutea ideii artistului. Pentru 
Platon aceasta era ideea eternă şi imuabilă, în timp ce pentru Plotin era 
ideea vie a artistului. Pentru Cicero ideea din mintea artistului era un 
fenomen psihologic, pe cînd pentru Plotin era un fenomen metafizic, 
fiind un reflex al modelului transcendent. Omul, care trăieşte în această 
lume imperfectă, doreşte să se întoarcă în lumile superioare din care a 
venit. Unul din drumurile ce duc într-acolo este arta. De menţionat că 


SI Idem, p. 371. 
© Idem, p. 373. 


29 


Ion Gagim 


elemente de psihologie conţineau toate tratatele antice despre muzică, 
deoarece se căuta cauza acțiunii ei asupra omului. 

Mentalitatea creştinilor timpurii era astfel construită, încît ceea ce 
se afla sub ochii lor înceta să-i mai atragă sau sa-i mai intereseze 
pierzîndu-şi importanţa în folosul a ceea ce era îndepărtat, supranatural 
şi invizibil.“ Criteriul valorii artei n-a mai stat în conformitate cu 
natura. El a devenit interior. Arta avea menirea de a produce desfătare 
(impresie) estetică şi, în modul acesta, de a înălța sufletul spre 
Dumnezeu. Augustin pune problema a ceea ce astăzi numim 
„experiență estetică” (adică trăire pe viu, la direct a actului de 
comunicare cu opera de artă), incluzînd-o în cadrul psihologiei 
frumosului. Geneza experienţei estetice, susține Augustin, depinde nu 
numai de obiectul contemplat, dar şi de contemplator. E necesar să 
existe o armonie şi o similaritate între lucrul frumos şi suflet. După 
părerea lui, experiența frumosului posedă însuşirea esențială a 
frumosului însuşi. Această însuşire este ritmul. Augustin distinge cinci 
tipuri de ritm: al sunetului, al percepțiilor, al memoriei, al acțiunilor şi 
un ritm înnăscut al intelectului însuşi. Diferenţiind ritmurile percepției, 
memoriei, acțiunii şi judecății, Augustin introduce teoria psihologică a 
ritmului. Trăsătura ei distinctă constă în faptul că omul posedă un ritm 
nativ, fără de care n-ar putea nici percepe, nici produce ritmul. În 
Despre muzică, el scrie că ritmul „rezidă în însuşi discernămîntul 
natural al celui care încearcă senzaţia. Căci ne bucurăm de egalitatea 
ritmurilor şi ne supărăm de greşita lor alcătuire”.“ Augustin a mai 
remarcat că este mai uşor (adică suntem mai capabili) să percepem 
frumosul decît să-l explicăm. 

În Evul Mediu biserica (creştină) respingea orice formă de 
muzică care desfată simţurile. În biserică muzica nu urmărea plăcerea 
oamenilor, dar slujirea lui Dumnezeu, trezind în ascultător o virtute a 
iubirii (ad amoris virtutem excitare). Se credea (aşa cum credeau şi 
grecii) că efectul anumitor ritmuri şi melodii este generator de desfrîu 
(ritmurile uşoare erau potrivite doar pentru orgiile curtezanelor), în 
timp ce efectul altora este sublim. Timp îndelungat cîntul gregorian 
(Grigore cel Mare, papă între 590-604) a fost socotit ca singura muzică 
posibilă, cea mai înaltă culme pe care o putea atinge arta. Aceasta era o 
muzică cel mai puţin preocupată de plăcerea senzorială şi ducea la o 


43 În continuare ne referim la lucrarea citată a lui Tatarkiewicz W „volumul II. 
* Idem, p.97. 

mare desprindere de viața reală, cotidiană; în acelaşi timp avea un efect 
puternic asupra sentimentelor „înalte” şi spiritului, exprima şi producea 
stările spirituale cele mai sublime. Cu elevanța şi simplitatea 
melodiilor sale, ea menținea sufletul într-o stare de puritate şi 
austeritate aproape supraomenească. Starea de spirit evocată de muzica 
gregoriană (scriitorii timpului o numeau suavitas, „„farmec”) era 
marcată în special de linişte şi împăcare. Cu toate că era exclusiv 
vocală, cuvintele nu erau elementul ei cel mai important. Cu adînca lui 
intuiție psihologică, Augustin scria încă înainte de apariţia cîntului 
gregorian: „Cine se bucură nu rosteşte cuvinte; cîntecul lui bucuros e 
fără cuvinte, este glasul unei inimi care se topeşte în propria-i bucurie 
şi se străduieşte a-şi exprima simţămintele chiar cînd nu le prinde 
înţelesul”.% 

Boethius vorbea despre „muzica sufletului omenesc”, care, 
deşi nu conţine nici un sunet, e armonioasă. Concepînd muzica în 
calitate de armonie a sufletului, Boethius considera că pentru a o 
înțelege trebuie „să cobori în sinea ta” (De institutione musica — 
„Despre arta muzicală”). El punea un accent deosebit pe efectele 
subiective ale artei, îndeosebi ale muzicii, aceasta măgulind nu numai 
auzul, dar şi înălțînd spiritul. ”Cunoştinţelor, nici o altă cale către 
minte nu le este mai larg deschisă decît cea a urechilor” (el 
menționînd, prin aceasta, importanţa şi specificul cunoaşterii auditive 
în comparație cu alte tipuri de cunoaştere). 

Cassiodorus: „Muzica este o ştiinţă (cognitio) foarte plăcută şi 
foarte utilă care cu modularea ei ridică spiritul către înălțimi”. „Graţie 
muzicii cugetăm just, vorbim frumos şi ne mişcăm cum se cuvine”.% 

Isidor: „Fără muzică nici o ştiinţă (disciplină) nu poate fi 
perfectă deoarece nimic nu există fără aceasta. Se spune că lumea 
însăşi constă dintr-o anumită armonie a sunetelor şi chiar cerul se 
roteşte după o modulație armonică”. 

În perioada Evului mediu matur aproape toți filozofii au vorbit 
despre muzică. Ideile despre muzică au făcut parte integrantă din 
gîndirea medievală în general, încît punctele de vedere ale 
muzicologilor şi filozofilor au prezentat foarte mici diferenţe. 
Concepţia de proporţie, număr, armonie, ritm, împărtăşită şi de 


65 Idem, p.113. 
& Idem, p.136. 
S7 Idem, p. 137. 

gînditorii medievali, era însoţită de credinţa că muzica e percepută nu 
numai de auz, ci şi — ba chiar în mod deosebit — de spirit, „de simţul 
interior al sufletului”. 

Joan Scotus Eriugena: „Îmi dau seama că nimic altceva nu 
place sufletului şi nimic nu produce frumuseţe în afară de intervalele 
raţionale ale diferitelor sunete, care, strînse împreună, produc dulceaţa 
melodiei muzicale. Nu diferitele sunete produc dulceaţa armoniei, ci 
relațiile sunetelor şi proporţiile lor, înţelese şi judecate doar de simţul 
interior al sufletului”. Muzica, considerau medievalii, este „în mod 
atît de natural legată de noi, încît chiar dacă am vrea să ne lipsim de ea, 
nu am putea” (Gil de Zamora, Ars musica). 

Scolasticii (cel puţin unii din ei) descriau efectul muzicii 
aproape în acelaşi fel în care fusese descris de greci, în special de 
stoici. Ea îi desfată pe copii, îi ajută pe adulți să-şi uite necazurile 
(muzica este consolatum unicum et familiare), e odihnitoare şi plăcută, 
linişteşte sufletul tulburat şi are un efect ameliorator asupra 
caracterului; e necesară în vreme de pace şi de război, are o funcție 
religioasă şi morală; are un efect terapeutic şi exercită o acţiune chiar şi 
asupra animalelor. 

În cursul Evului mediu interesul s-a îndreptat de la muzica 
universului, de la contemplarea abstractă a legilor obiective ale muzicii 
(armonie universală, proporții matematice etc.), spre muzica mai 
familiară, ca artă umană, spre creativitate şi armonie sensibilă, spre 
efectele şi sentimentele trezite de muzică. Regino din Prum: „Acelaşi 
principiu ce potriveşte emiterea sunetelor conduce şi firile 
muritorilor”.% 

Aşadar, în plan istoric se conturează următoarele concepţii 
despre arta muzicală. 

Concepția cosmologică: muzica era tratată ca o ramură a 
cosmologiei. Se presupunea că: 
a) armonia este o proprietate a cosmosului („musica mundana”), 
iar nu o invenție a omului: omul nu o creează, ci doar o 
descoperă; 
b) armonia guvernează nu numai universul material, dar şi 
lumea spirituală („musica spiritualis”; „musica umana”); 


68 Idem, p. 201. 
© Idem, p. 200. 

c) armonia e mai inteligibilă spiritului decît simțurilor; sunetele 
plăcute sînt numai o manifestare, şi nu esenţa armoniei. 

Concepţia matematică se îmbină cu concepţia cosmologică: 
armonia care se găseşte în univers trebuie implantată în arta umană; se 
bazează pe raporturi numerice; era în primul rînd o concepţie muzicală 
(lansată de pitagoricieni). 

Concepţia psihologică, bazată pe credinţa unităţii între armonia 
fizicului şi a spiritului, a externului şi internului, a legilor obiective şi 
celor subiective etc. Îşi face loc tot mai mult viziunea pur psihologică 
asupra muzicii (teoria psihismului muzical). 

Aceste teorii sînt larg răspîndite şi împărtăşite de gînditori. 
Estetica Victorină, de exemplu (Mănăstirea Sf. Victor din Paris, sec. 
XII), vorbeşte despre frumosul vizibil şi invizibil. Estetica scolastică 
concepe frumosul ca o relaţie între subiect şi obiect; frumosul are în 
egală măsură un aspect obiectiv şi psihologic. 

Consideraţiile psihologice ocupă aproape întreaga estetică a lui 
Bonaventura (Giovanni di Fidanza). El se ocupă pe larg de varietățile 
experienţei estetice şi ale plăcerii estetice, de condiţiile lor cauzale, 
componentele şi felurile lor. Percepția produce plăcere ca şi cum ar 
exista un acord între subiectul perceptor şi obiectul (fenomenul) 
perceput. După Bonaventura, o operă de artă, în definitiv, începe în 
mintea artistului. Ea există acolo ca idee pînă cînd artistul o realizează 
şi-i dă formă. 

Estetica lui Toma d'Aquino subliniază rolul subiectului 
perceptor: frumosul e proprietatea unui obiect, dar a unui obiect situat 
într-o anumită relație cu un subiect. El scrie: „Strict vorbind, nici 
simțurile şi nici intelectul nu percep, ci percepe omul prin simțurile şi 
intelectul lui”. Gînditorul considera că simţurile prin excelenţă 
„estetice” sînt văzul şi auzul din cauza că sînt cele mai cognitive, adică 
cel mai strîns legate de intelect. 

Concepţia estetică a lui Alhazen şi Vitelo constă în 
următoarele: percepţia se întemeiază pe impresii senzoriale, dar ea le 
completează; impresiile sînt simple, percepţia e complexă. Percepția 
necesită atenţie şi efort; în percepţie mai joacă rol şi rațiunea, judecata, 
memoria, imaginația, în percepţie participă şi asociaţiile. Este 
evidenţiat caracterul subiectiv al percepției. „Aşa cum fiecare îşi are 


7 Idem, p. 357. 

obiceiurile sale proprii, tot astfel posedă şi un criteriu propriu de 
judecare a frumosului”.” 

Viziunea epocii asupra artei subliniază că arta nu e numai un 
produs al regulilor, ci chiar mai mult, al talentului, imaginaţiei şi 
intuiției, fiind astfel în mare măsură imprevizibilă. Ea îşi are propriul 
adevăr distinct de adevărul ştiinţific. Ea e legată de sentimente şi 
expresie; una din funcţiile de bază ale artei e stimularea emoţiilor. 

Epoca Renaşterii se evidenţiază prin îndepărtarea de Evul 
Mediu prin „părăsire a lumii transcendentale”. Problemele vremelnice 
au început să-i absoarbă pe oameni. Nicolaus Cusanus împărtăşea nu 
atît metafizica idealistă, cît teoria cunoaşterii a priori şi credinţa în 
natura activă a intelectului. Altă idee a epocii: oricît de mare ar putea fi 
opera de artă, artistul e încă şi mai mare. Este susţinută ideea 
„Subiectivităţii” creaţiei, rolul lumii interioare a artistului (starea 
deosebită a spiritului, imaginaţia). 

Leonardo da Vinci (în Trattato della Pittura) susţinea că 
„pictorul priceput trebuie să picteze două lucruri principale: omul şi 
ceea ce se petrece în mintea lui”. „Nu sînt demne de laudă acele figuri, 
care prin atitudine nu vor arăta pe cît mai mult cu putinţă zbuciumul 
sufletului”. ”? 

Michelangelo: „Omul începe cu frumuseţea vizibilă, dar de la 
această frumuseţe sufletul percepe frumosul pur, divin şi nemuritor”. 

„Văd adevărul frumuseţii oare 

cu ochii mei, Amor, te rog răspunde, 

sau poate-l port lăuntru ?.. 

Din ea frumuseţea naşte, însă creşte 

trecînd prin ochi spre casa ideală, 

spre suflet... Iar acolo mai înaltă, 

mai pură e şi se-dumnezeieşte...” 
(Michelangelo, Sonetul XXXXID 

Tinctoris a mers şi mai departe. Compoziţia muzicală, afirmă 
el, trebuie să fie mai mult decît analiza matematică a unor sunete, ea 
trebuie să fie călăuzită de judecata auzului. De fapt, în practică aşa şi 
s-a întîmplat întotdeauna, dar teoria a ignorat vreme îndelungată faptul 
acesta. Se susţinea că muzica nu este o ştiinţă bazată pe cercetare şi 


7! Idem, p. 381. 
7? Idem, p. 218. 
73 Idem, p. 227. 

deducție. Aceasta a fost o cotitură de mare importanță. Trecerea de la 
primatul teoriei la cel al practicii a avut loc în perioada Renaşterii. În 
Complexus affectuum musices, Tinctoris scrie: „Să nu crezi că vreau să 
cuprind totalitatea ţelurilor acestei arte liberale şi nobile a muzicii 
numai în cele douăzeci pe care le enumăr: 

Să îndemne sufletele la smerenie, 

Să îndepărteze mîhnirea, 

Să înmoaie asprimea inimii, 

Să alunge pe diavol, 

Să pricinuiască extazul, 

Să înalțe mintea legată de pământ, 

Să înlăture reaua-voinţă, 

Să înveselească pe oameni, 

Să vindece bolnavii, 

Să aline chinurile, 

Să trezească dragostea, 

Să acopere de glorie pe muzicieni, 

Să sfinţească sufletele”. 

Galilei Vincenzo (Dialogo della musica antica e della 
moderna): „Ori de cîte ori muzicianul nu are capacitatea de-a atrage 
sufletele ascultătorilor spre el însuşi, goale şi deşarte trebuie să-i fie 
socotite priceperea şi ştiinţa...””S 

Giordano Bruno: „Nu există nici o frumuseţe care să poată 
întruni o recunoaştere generală”, pentru că „un lucru poate fi frumos 
pentru Socrate şi un cu totul alt lucru pentru Platon”. Pe lîngă altele, 
consideră savantul, frumuseţea depinde de dispoziţia momentană a 
persoanei care o priveşte. „Poezia nu ia naştere din reguli decît cu totul 
întîmplător, ci regulile provin din poezii”. De aceea, „frumosul e 
indefinibil şi indescriptibil”. 7 

În secolul al XVI-lea era foarte obişnuit ca arta să fie privită ca 
un „instrument al filozofiei”, adică ca un gen de cunoaştere a lumii şi a 
oamenilor. 

Shakespeare: „Acel ce-n sinea-i muzica nu poartă 

şi armonii de sonuri dulci nu-l mişcă, 
e bun de intrigi, jafuri şi trădare”. 


74 Idem, p. 370-371. 

75 Idem, p. 375. 

76 În continuare urmează spicuiri din Tatarkiewicz W. Op. cit., volumul IV. 
7 Idem, p. 23-24. 

Spinoza: „Aş dori mai întîi să atrag atenţia că nu atribui naturii 
frumuseţe, urîţenie, ordine sau confuzie. Lucrurile pot fi numite 
frumoase sau urîte, ordonate sau confuze numai în raport cu imaginația 
noastră”. 

Leibniz: „Muzica ne farmecă, deşi frumuseţea ei nu constă 
decît în raporturile dintre numere şi în calculul de care nu ne dăm 
seama şi pe care sufletul nu încetează să-l facă”. 

Jean-Baptiste Dubos s-a ocupat mult de psihologia reacției 
față de artă, accentuînd aici nu raţiunea, ci emoția. Toate fenomenele 
psihologice, printre care şi creativitatea artistică, au o bază anatomică 
şi fiziologică, considera el. 

În secolul XVIII capătă o largă răspîndire teoria afectelor, 
conform căreia conţinutul muzicii îl constituie, în exclusivitate, 
exprimarea (mai degrabă, „ilustrarea”) prin sunetele muzicii a 
sentimentelor şi pasiunilor umane. Concepţia îşi are începutul încă în 
antichitate în „teoria ethosului”, şi în estetica medievală. Teoria 
afectelor capătă o amploare şi importanță de prim ordin în estetica 
germană a secolului al XVIII-lea. De la Matteson ea este preluată de 
alți reprezentanţi ai ştiinţei germane despre muzică: Quantz, Marpug, 
Ph.E. Bach.% 

Zarlino ajunge la concluzia că muzica este un dar firesc al 
naturii (atît al naturii obiective din afara noastră, cît şi a celei 
subiective din interiorul nostru). Dacă teoreticienii medievali afirmau 
permanent că muzica are o geneză divină, apoi pentru Zarlino ea se 
naşte din întîlnirea cunoaşterii umane cu armonia obiectivă a naturii. 
„Muzica este atît de firească pentru noi şi ne este atât de familiară, încît 
fiecare om, după cum vedem, într-un mod sau altul, doreşte să-şi 
încerce în ea puterile”. După Zarlino, noţiunea (teoria) de ritm în 
muzică a apărut prin suprapunerea lui cu pulsul uman. Anume pulsul 
sanguin, dilatarea şi comprimarea arterelor şi a inimii a dat naştere 


78 Idem, p. 158. 

7 Idem, p. 161. 

8 Teoria afectelor a fost analizată în multiple lucrări, printre care putem menționa 
cîteva mai importante: Stege F. Die deutschen Musikaesthetik des 18. Jahrhunderts 
unter dem Einfluss der Affektenlehre. — Zeitschrift für Musikwissenschaft, 1927, H.1; 
Kretschmar H. Allgemeines und Besonderes zur Affektenlehre. — Jahrbuch der 
Musikbibliothek Peters. S.1, 1911-1912. 

5 IIlecraxoB B. Mysoikanronaa >cmemuka sanaðnozo cpeonesexosva. Mockea, 1975, c. 
442. 

pulsaţiei muzicale, simțului muzical-ritmic. După cum pulsul e de 
două feluri, regulat şi neregulat, la fel şi metrica muzicală e de două 
feluri — regulată şi neregulată, şi în care rezumă toate mişcările 
complementare ale vocii în cînt.*? 

Diderot a acordat o atenţie aparte intonației (elementului 
intonativ) în muzică. Filozoful afirmă că fiecărei emoţii, mişcări 
interioare îi corespunde o anumită intonaţie; intonația este izvorul 
melodiei. Conceptul „intonaţiei” ca bază a muzicii şi a vorbirii e 
argumentată şi desfăşurată în special de J.-J. Rousseau. 

Acestea au fost contribuţiile „pre-ştiințifice” ale gînditorilor 
antici, medievali şi moderni asupra aspectului psihologic al 
fenomenului artistic (muzical). Căci psihologia ştiinţifică 
(experimentală) a artei (muzicii) îşi ia începutul în anii 60 ai secolului 
al XIX-lea, odată cu constituirea psihologiei însăşi ca domeniu 
ştiinţific distinct (cînd ea se desprinde de filozofie şi metafizică cu care 
făcea corp comun încă din antichitatea greacă). Istoricii psihologiei 
consideră anul 1860 ca data întemeierii psihologiei experimentale prin 
apariția lucrării lui Th. Fechner Elemente de psihofizică. De remarcat 
că, chiar în anul următor (1861), Fechner face primele cercetări 
experimentale în psihologia esteticului. Iar odată cu fondarea în 1879 
a primului laborator de psihologie experimentală, organizat de 
Wilhelm Wundt la Leipzig (precum, ulterior, şi a altor laboratoare de 
acest fel în alte oraşe şi țări), apar condiţii pentru ample cercetări 
asupra sistemului auditiv, ceea ce şi se întîmplă. În ultima treime a 
secolului al XIX-lea în Europa se constituie pe baze temeinice „şcoala 
psihologică”. Obiectul ei de cercetare îl constituia cu predominanță 
aspectul psihologic al creaţiei artistice, în primul rînd — viaţa lăuntrică 
a artistului. W. Wundt, de exemplu, unul din fondatorii acestei şcoli, 
considera că arta exprimă tot ceea ce omul poartă în sine. Teoria sa 
Wundt o dezvoltă în lucrarea „Fundamentele artei”. 

Pe parcurs se constituie următoarele școli psihologice, care, 
într-o măsură sau alta, includ în aria intereselor ştiinţifice fenomenul 
muzical: germană (Gustav Theodor Fechner, Herman Helmholtz, 
Wilhelm Wundt, Johannes Müller, Ernst Heinrih Weber, Johannes von 
Kries, Carl Stumpf, Otto Abraham, Wolfgang Köhler, Hans Rupp, A. 
Faist, Theodor Lipps); americană (seria cercetărilor experimentale 


82 Idem, p. 472. 
5 Rousseau J.-J. Op. cit. 

muzicale a fost inițiată de Thadeus L. Bolton în anul 1894, după care 
urmează Robert McDougall, Max Meyer, Richard Andrews, Carl E. 
Seashore, Robert S. Seashore şi alţii); franceză (E.B. de Condillac, 
C.A. Helvetius, Ch. De Bonnet, Théodule Ribot, Pierre Janet, Charles 
Richet, Alfred Binet, Lionel Dauriac ş.a.);, rusă (Ec. Malţeva, S. 
Beliaeva-Exemplarskaia, S. Maikapar, B. Teplov, S. Rubinstein, A. 
Leontiev, N. Nazaikinski ş.a.), daneză (Dr. Lange); olandeză (H. 
Zwaardemaker), italiană (Gino Melati); elvețiană (R. Getschenberg, 
Emile-Jaques Dalcroze), maghiară (Geza Révész); română (C. 
Rădulescu-Motru, M. Ralea, Gh. Zapan, M. Golu, G. Breazul, Şt. 
Zisulescu ş.a.). 

În acest răstimp (de circa un secol şi jumătate) cercetarea 
sistemului auditiv s-a bucurat de importanța cuvenită alături de cel 
vizual. În anumite centre de cercetare, în perioade diferite, după cum 
menţionează C.A. Ionescu, el s-a situat chiar pe primul loc.“ Astăzi se 
poate susține, continuă autorul, că cercetările experimental-psihologice 
muzicale constituie o ramură aparte a marelui trunchi comun al 
psihologiei. Cercetările în domeniul muzical nu trebuie să se 
singularizeze de psihologia generală, observă C.A. Ionescu, precum şi 
psihologia generală, continuăm noi, nu trebuie să ignore rezultatele 
obținute de psihologia muzicală, avantajele fiind reciproce. Fiecare 
şcoală psihologică şi-a adus aportul său în cercetarea fenomenului 
muzical, contribuind, prin aceasta, la constituirea unui domeniu 
distinct — Psihologia muzicală. 

Aruncînd o privire retrospectivă asupra cercetărilor științifice- 
experimentale în domeniul psihologic-muzical, evidențiem următorii 
autori consacrați, precum și lucrările lor mai importante. 

În 1863 Helmholtz (von) Herman (1821-1894) scoate lucrarea 
Die Lehre von den Tonempfindungen als physiologische Grundlage fur 
die Theorie der Musik („Teoria despre senzațiile sonore ca temelie 
fiziologică pentru teoria muzicii”). Lucrarea constituie un compendiu a 
tot ce era cunoscut la acea vreme în domeniul acusticii şi fiziologiei 
muzicale, începînd cu Pitagora. Anul 1859, cînd Helmholtz ţine un 
discurs (ce precede lucrarea sus numită) cu titlul Despre premisele 
fiziologice ale armoniei muzicale, poate fi considerat ca data de 
început a psihologiei muzicale propriu-zise. 


5 Ionescu C.A. Istoria psihologiei muzicale, Bucureşti, 1982, vol .I, p. 10. 

Cu teza de doctor despre auzul muzical (Musikalische Logic. 
Haupizuge der physiologischen und psychologgischen Begrundung 
unseres Musiksystems, 1873) îşi începe vasta şi importanta sa activitate 
muzicologică Hugo Riemann. 

În 1895 apare la Paris lucrarea lui Dauriac Lionel Essai sur la 
psychologie musicien. Wundt Wilhelm (1832-1920), în Grundzuge der 
physiologischen Psychologie („Elemente de psihologie fiziologică”) îşi 
expune concepţia sa referitoare la psihofiziologia auzului muzical. 
Alături de intensitate şi calitate, descoperă Wundt, senzația posedă un 
al treilea element constitutiv, denumit de el tonul afectiv (Gefuhlston) 
sau sentimentul senzorial — caracteristică subiectivă a conştiinţei 
umane, care oscilează între sentimentul plăcerii şi sentimentul durerii. 
Vizavi de senzațiile sonore, înălțimile şi timbrurile muzicale dau 
naştere la sentimente diferite, care nu pot fi exprimate prin limbaj. 
Astfel, înălțimile grave exprimă seriozitate şi demnitate, iar cele acute 
vioiciune, pe cînd cele medii creează o dispoziţie plăcută. Wundt a 
încercat să explice şi relaţia între reprezentările vizuale ale unor culori 
şi unele sunete muzicale, fenomen numit synopsie. 

Printre lucrările lui Kries (von) Johanes (1853-1929) putem 
numi: Wer ist musikalisch? („Cine este muzical?”), Uber das absolute 
Gehor („Despre auzul absolut”). În ultima lucrare se dă una din cele 
mai amănunțite analize întreprinse de un psiholog acestei manifestări a 
auzului muzical. Toate studiile ulterioare ale altor autori asupra auzului 
absolut pornesc de la Kries. 

Lucrarea reprezentativă a lui Stumpf Carl (1849-1936) este 
Tonpsychologie, care se consideră a sta la baza constituirii şcolii 
psihologice muzicale americane. Stumpf cercetează fenomenul 
consonanței şi disonanţei, tratînd critic teoria lui Helmholtz. Obiectul 
de cercetare al lui Stumpf îl constituie tonurile particulare (separate) şi 
combinarea lor — intervalele, acordurile, unele însuşiri şi aspecte 
aparte ale sunării, precum şi  particularităţile receptării lor. 
Observațiile lui Stumpf asupra modificării timbrului sunetelor la 
ridicarea sau coborîrea lor au prevestit într-o oarecare măsură aşa 
numita „teorie bicomponentă a înălțimii”, în dezvoltarea căreia şi-au 
adus un aport considerabil lucrările lui M. Meyer, G. Révész, V. 
Köhler. La cercetările lui Stumpf despre auzul absolut s-a alăturat 
O.Abraham. Multiplele rezultate obţinute de Stumpf sînt destul de 
importante pentru dezvoltarea ulterioară a cercetărilor psihologice 
muzicale. Printre datele obţinute de el putem menţiona: descrierea 

(înălțimea sunetelor), a particularităților percepţiei timbrului sunetelor 
şi intervalelor, şi multe altele. (Un moment semnificativ despre atenţie: 
la nici un simţ ea nu este atît de importantă în aspect practic şi teoretic 
ca la simţul sonor, afirmă şi demonstrează Stumpf). Chiar şi în tratarea 
problemelor de ordin general — problema aptitudinilor muzicale, 
studiul comparat al creaţiei muzicale a diferitor popoare, geneza 
muzicii ş.a. — Stumpf, într-o măsură sau alta, face accent pe aspectul 
acustic-psihologic (adică, în speţă, psihofiziologic). În caracterizarea 
muzicalității el se referă, în special, la capacitatea de a analiza 
(percepe) consunări separate (izolate). O tematică diversă este 
caracteristică şi pentru culegerile organizate şi editate de Stumpf între 
anii 1898-1924 „Beitrage zur Akustik und Musikwissenschaft”. % 

Lucrarea lui Rupp Hans Uber die Prufung musikalischer 
Fahigkeilen („Despre examinarea aptitudinilor muzicale”) reprezintă 
prima expunere sistematică (din punct de vedere psihotehnic) a 
metodicilor utilizate în diagnosticul aptitudinilor muzicale. 

Ehrenfels (von) Christian (1859-1932) în Über 
Gestaltqualitaten susține că melodia sau configurația sonoră este cu 
totul altceva decît suma sunetelor pe care le construiește. 

O interpretare net psihologică a muzicii o dă Kurth Ernst în 
volumul Psihologie muzicală (1931). Tratînd fenomenul muzical din 
perspectivă energetică (ca purtător şi născător de energie), Kurth 
susține că muzica nu este o formă de reflectare a realității, nu este 
„artă”, ci „tensiune psihică”, melodia fiind „energie psihică” ş.a.m.d. 

Révész Geva editează în 1946, la Bern, lucrarea Einfuhrung in 
die musikpsychologie („Introducere în psihologia muzicală”). 

În 1954 apare la Paris lucrarea lui Frances Robert, La 
perception de la musique, unde autorul expune un amplu material 
experimental de o importanță deosebită pentru clarificarea 
mecanismului psihofiziologic al percepţiei muzicale. 

Wellek A. publică în 1963 la Frankfurt am Main studiul 
Musikpsychologie und Musikaesthetik („Psihologia muzicală şi estetica 
muzicală”), în care analizează un spectru larg de probleme psihologic- 
muzicale, printre care, în mod special, problema interrelațiilor dintre 
senzaţii, a legăturilor intermodale — e vorba de synopsie şi sinestezie. 


5 Dacă Helmholtz este considerat întemeietorul acusticii fiziologice, atunci Stumpf 
este creatorul acusticii psihologice. 

În Istoria psihologiei muzicale, C.A. Ionescu face o observaţie 
destul de semnificativă: „Dorim să accentuăm că, într-o vreme în care 
psihologia asociaţionistă ajunsese într-un punct de unde nu mai putea 
evolua, psihologia apelează la arta muzicală, care îi oferă materialul 
adecvat unei noi interpretări pentru a putea face un mare salt 
calitativ”.5 Astfel, psihologia este „salvată”, într-un fel, de psihologia 
muzicii. 

Lipps Theodor (1851-1914) vine cu cercetările Das Weswn der 
musikalischen Konsonanz und Dissonanz („Esenţa consonanței şi 
disonanței muzicale”) şi Tonverwandischaft und Tonverschmelzung 
(„Înrudire sonoră şi contopire sonoră”). 

Beleaeva-Exemplarskaia Sofia publică: Despre psihologia 
percepției muzicale (Moscova, 1923); Sensibilitatea muzicală la virsta 
preşcolară (Leipzig, 1926), Ceea ce este principal pentru cercetarea 
muzicalității şi a elementelor ei (München, 1928); Percepția mişcării 
melodice (Leipzig, 1934). 

Lucrarea lui Teplov Boris, Psihologia aptitudinilor muzicale, 
stă la baza multiplelor cercetări în domeniul psihologiei şi pedagogiei 
muzicale. Rubinstein Serghei în Bvimue u cosnanue („Existenţă şi 
conştiinţă”) face multiple referiri şi observații importante asupra 
aspectelor psihologice ale muzicii. 

Rădulescu-Motru Constantin (1868-1957) a scris teza de 
doctorat în psihologie sub îndrumarea lui W. Wundt. Studiază (parțial) 
relația dintre auz şi voce. Această relaţie este cauza care ţine simţul 
auzului într-o stare de inferioritate la animal şi într-o aşa de mare 
cinste la om. 

Roşca Alexandru editează Copiii superior înzestrați (1940). 

Ralea Mihai şi C.I. Botez scot lucrarea Analiza psihologică a 
cîtorva momente din munca pianistului (Bucureşti, 1954). 

Pârvu N, în Studii de psihologia artei (1967), tratează 
„însuşirile necesare profesiunii muzicale, care sunt: 1. Muzicalitatea; 2. 
Însuşirile intelectuale (inteligenţa, memoria, imaginaţia s.a.); 3. 
Însuşirile de voinţă şi caracter; 4. Însuşirile afective şi de temperament; 
5. Interesele multilaterale; dragostea pentru muzică; 6. Constituţia 
fizică (normală, sănătoasă). 

Cu titlu de informaţie suplimentară putem numi şi alţi autori şi 
lucrări, care ar lărgi privirea asupra evoluţiei cercetărilor în psihologia 


5 Tonescu C.A. Istoria psihologiei muzicale, Bucureşti, 1982, vol.I, p. 226. 

muzicii: Gilman B., Report on an Experimental Test of Musical 
Expressiveness. — American Journal Psychologic, 1892, nr.4-5. 
Tarhanov I.P., O enuanuu My3biku na uenogeueckuii opeanu3m, CaHKT 
IlerepGypr, 1893. Dogel I.M., Bruanue mysoiku Ha uenosexa, Kasane, 
1898.” Downey I., A musical Experiment. — American Journal 
Psychologic, 1897, nr.9. Ferrari G., Primi experimenti sull imagiarione 
musicale. — Revista musicale italiana, 1899, nr.4. Pilo M., Psihologia 
musicale, Milano, 1903. Weld H., An experimental Study of Musical 
Enjoument. — American Journal Psychologic, 1912, nr.2. Müller- 
Freinfels R., Psychologie der Kunst. Bd 1-2, Leipzig, 1922-1923. 
Murssel J.L., The psychology of music. New York, 1937. Lundin R., 
An objective psychology of music. New York, 1953. Willems Edgar, 
Le rythme musical. Étude psychologique. PUF, 1954. Schöen M., The 
psychology of Music. Univ. Of Chicago, 1956. Diserens C.M., Fine H., 
A psychology of music. — Cincinatti, Ohio, 1959. Meyer L., Emotion 
and meaning in music. Chicago, 1957. Frances R., La perception de la 
musique, Paris, 1958. Wellek A., Musikpsychologie und Musikaestetik, 
Mainz, 1963. Schuter R., The Psychology of Musical Ability. London 
Methuen, 1968. Deutsch D. (Ed.), The Psychology of Music, Berkeley: 
University of California Press, 1982. Aiello R., Sloboda J.A. (Eds.), 
Musical Perceptions. New York; Oxford: Oxford University Press; 
1994. Revista americană „Music Perception”. 

În acest plan a evoluat gîndirea psihologică muzicală 
cuprinzînd, în ansamblu, o perioadă de circa cinci milenii. Muzica şi 
efectele ei miraculoase asupra omului a stârnit curiozitatea unui număr 
impunător de gînditori, filozofi, psihologi, a savanților din diferite 
domenii ale artei şi ştiinţei pe parcursul întregii istorii umane. 


1.3. RELAȚIA „OM-MUZICĂ”: DIVERTISMENT 


Cercetările psihologice asupra fenomenului sonor s-au 
intensificat în timpurile moderne, însă, după cum am menționat, nici 
unul din marii gînditori, care au meditat asupra esenței vieţii, sensului 
existenţei, asupra problemelor fundamentale ale spiritului şi conştiinţei 
umane, n-a rămas indiferent față de muzică. Intrigaţi de inegalabila 


87 În lucrările lui Tarhanov I. şi Dogel I. problema psihologiei percepţiei muzicale se 
tratează sub un aspect foarte larg — a acțiunii sonore în general, precum şi a acțiunii 
muzicii asupra substratului biologic al psihicului uman. 

acțiune a acestei arte asupra interiorului uman, a rolului ei în 
constituirea şi evoluţia ființei umane, ei au lăsat pagini sau chiar tratate 
întregi despre muzică şi despre relaţia ei cu viaţa umană. Vom aduce, 
ca informaţie iniţială, cîteva date generale care demonstrează forța 
psihologică a muzicii, precum şi vom formula cîteva întrebări esenţiale 
la care caută răspuns psihologia muzicii. 

Muzica — declaraţie de dragoste. Oamenii au început să cînte 
înainte de a vorbi. Motivul — divizarea lumii în sexe opuse, mascul şi 
femelă. Ch. Darwin era convins că însuşirea de a emite sunete 
muzicale (sau apropiate de cele muzicale) a apărut iniţial ca mijloc de a 
face curte şi se asocia cu aşteptarea celor mai puternice desfătări: a 
dragostei, a concurenței, a victoriei. Predecesorii speciei umane 
emiteau sunete muzicale înainte de a căpăta aptitudinea vorbirii. Mai 
întîi a apărut limbajul sonor-intonațional, generat de porniri afective, 
„sentimentale”, şi abia după aceea cel articulat (în cuvinte-noțiuni). 
După cum a observat (încă în anul 1880) Auguste Dubet, unele specii 
de păsări afone (fără voce) încep să cînte destul de frumos atunci cînd 
le vine perioada dragostei căzînd, după aceea, iarăşi în tăcere. E cazul 
să ne amintim de serenadele cîntate de cavalerii medievali sub 
balcoanele iubitelor. E semnificativă în acest sens şi altă observaţie: 
absoluta majoritate a cîntecelor oricăror popoare şi timpuri sînt scrise 
pe texte de dragoste (e suficient să urmărim muzica transmisă zilnic, în 
regim „non stop”, la oricare post de radio de pe întreaga planetă). 

Muzica — mijloc de soluţionare a problemelor vitale, de stat 
şi politice. În antichitate cîntecul constituia un mijloc de păstrare şi 
transmitere a marilor evenimente, deoarece mass-media lipsea (se 
cîntau legile statului, scrise în versuri; în Japonia se cîntă Constituţia 
țării). În timpurile antice cîntecul era folosit în cele mai diverse situaţii: 
un cîntăreţ a potolit o revoltă socială în Sparta, altul a sensibilizat 
inimile ostaşilor înfuriaţi ce porniseră să omoare ostaticii. Existau arii 
ale doicelor pentru liniştirea copiilor ce trebuiau alăptaţi etc. 

Muzica — mijloc de tratament. Conform Bibliei, împăratul 
iudeic Saul, care suferea de melancolie gravă (crize de depresie adîncă) 
revenea la stare normală ascultînd harpa lui David, viitorul împărat şi 
autor al Psalmilor. Un papirus egiptean conţinea o reţetă de tratament 
prin muzică a sterilităţii feminine. Hipocrat trata insomnia cu ajutorul 
celor cinci strune ale lirei sale. Democrit vedea în cînt un mijloc 
specific împotriva unor tipuri de gravă deviere mintală. Pitagora şi 
Aristotel recomandau, la fel, cîntecul (şi cîntul) pentru tratarea bolilor 

psihice. În sistemul yoga educaţia auzului are o mare importanță. Ea 
începe cu ascultarea îndelungată a sunetelor vocii proprii pe întregul 
diapazon. Pentru tratarea durerii de dinţi, de exemplu, se aplică 
intonarea prelungită (10-15 minute) a celui mai grav sunet al propriului 
diapazon. Începutul prieteniei dintre medicină şi muzică se pierde în 
negura vremurilor. Cîndva pregătirea muzicală intra ca parte 
indispensabilă a profesionalismului oricărui medic-specialist.“ O 
ramură a medicinii o constituie astăzi meloterapia (muzicoterapia) *-— 
tratarea diverselor boli, în special de ordin psihic, cu ajutorul muzicii 
(această metodă, cunoscută încă de Hipocrat, a căpătat actualmente o 
largă răspîndire, numărul lucrărilor în domeniu constituind o cifră 
considerabilă). Însăşi înțelepciunea poporului vorbeşte despre acţiunea 
psihologică („tămăduitoare”) a muzicii, de exemplu, în versul: „Doina 
nu e numai cîntec, doina este un descîntec”. 

Cîntecul ca armă. Cîntecul militar încurajează şi 
îmbărbătează, amplificînd vitejia ostaşilor — fapt cunoscut şi aplicat din 
vechime pînă azi. Un anumit tip de muzică se foloseşte astăzi ca armă 
psihotronică (de acțiune la distanță la nivel inconştient asupra 
mentalității oamenilor în anumite scopuri ideologice şi politice). 

Cîntecul ca mijloc de cunoaştere a omului. Se zice că dacă 
doreşti să cunoşti un om — pune-l să-ţi cînte. Oamenii ranchiunoşi, 
mincinoşi cîntă destul de rar sau nu cîntă deloc. În timpul cîntului omul 
devine el însuşi. 

Aceste cîteva date ne vorbesc despre imensa forță de acțiune a 
muzicii asupra fiinţei umane. 

Pentru a trasa la modul general o problematică a psihologiei 
muzicii formulăm unele din esenţialele întrebări la care caută răspuns 
această ştiinţă. 

e Care este rolul muzicii în constituirea şi evoluţia 
omului ca om, ca spirit şi conştiinţă? Cît de adevărată este 
următoarea afirmaţie a lui Dimitrie Cuclin: „Fiinţa aceasta 
(umană — I.G.) aptă de a recepta armonia sunetului 
muzical, de a aprecia şi trăi fericit această miraculoasă 
revelaţie, îşi lărgeşte şi orizontul de viaţă. Cugetă. 


5 A se vedea: Hoiimap Anton. Mysoika u meduyuna. In: Hoiimap A. My3bikaumol u 
meduuyuna. PocroB-na-]lony, Penurc, 1997. 

5 Printre lucrările de sinteză la acest subiect putem numi: Arveiller J. 
Musichotherapies, 1980. 

Proiectează.  lubeşte.  Concepe. Realizează. Creează. 
Inaintează şi se înalță. Respinge cu tălpile pămîntul. 
Escaladează cu privirea lăuntrică cerul esenţial”.% 


e Dece compozitorul compune? Ce (cine) îl îndeamnă la 
acest act sacrificator? Or, compunerea unei simfonii nu 
este o promenadă pe aleea unui parc. lată ce afirmă, de 
exemplu, Flaubert despre actul creaţiei, aceste cuvinte 
putînd fi rostite de orice creator de artă, scriitor, pictor, 
poet sau compozitor: „Turbez fără să ştiu de ce. Poate că 
de vină e romanul meu. Nu merge. sînt mai epuizat decît 
dacă aşi fi urcat munţii. Am momente cînd îmi vine să 
plîng. Îţi trebuie o voință supraomenească ca să scrii şi eu 
nu sînt decît un om... Amărăciune, umilinţe interioare... 
Capul mi se învîrte de necaz, de descurajare şi de 
oboseală!... N-am scris astăzi nici un rînd !... Ce muncă 
cumplită, ce dezgust. Oh, artă, artă! Ce este totuşi această 
himeră turbată care ne muşcă inima şi pentru ce? E 
nebunie să suferi atîta!” 


e Dece sufletul uman, aflat într-o stare zbuciumată, de 
nelinişte şi necaz, caută şi găseşte alinare într-o melodie 
lină, armonioasă? Omul cîntă. Dar de ce cîntă? Ce sens 
include el în sunetele cîntate? Care este conţinutul acestui 
sens? De ce nu numai rosteşte, dar şi cîntă cuvintele în 
cauză? 


e Ce conţine materia muzicii în sine, de îl face pe om să 
vibreze lăuntric, să trăiască stări necunoscute pînă atunci? 
Care sînt dimensiunile psihologice ale limbajului 
muzical? Cum şi de unde apare forța psihologică a 
elementelor limbajului muzical — a ritmului, tempoului, 
melosului, măsurii, armoniei, registrului, intensității etc.? 


e Ce este auzul muzical — instrumentul prin care 
comunicăm cu muzica? Cum transformă el vibraţiile 
fizico-mecanice ale sunetului în conţinut psihologic? 


% Istraty E., Smântânescu D. Convorbiri cu Dimitrie Cuclin, Bucureşti, 1985, p.51. 
°l Cf. Rusu Liviu. Eseu despre creaţia artistică. Bucureşti, 1989, p188. 

e Ce este percepția muzicală, cum are loc „auzirea” 
muzicii, cum pătrunde omul în sensul ei? Care sînt 
nivelurile acestei pătrunderi (percepții) şi de ce depind ele? 


e Muzica produce anumite stări afective. Ce este 
afectivitatea omului şi care este rolul ei în crearea, 
interpretarea, perceperea şi înțelegerea muzicii? 


e Care este rolul factorului raţional (conştient) în 
activitatea muzicală? Ce este gindirea (judecata, 
conştiinţa) muzicală? Prin ce se deosebeşte ea de alte 
tipuri de gîndire? 


bd Care sînt şi cum funcţionează alte procese psihice 
(atenția, voinţa, imaginația, memoria etc.) în momentul 
contactării omului cu fenomenul muzical? 


e Cum are loc crearea unei opere muzicale?Ce se 
întîmplă în interiorul compozitorului din clipa apariției 
primului impuls psihic, sonor, a primei idei, intonaţii pînă 
la finisarea operei? 

e Ce se întîmplă în interpret în procesul: a) studierii 
lucrării, b) pregătirii ei pentru interpretare, c) executării 
propriu-zise? Care sînt particularitățile psihologice ale 
activităţii pre-scenice şi scenice? 


e Ce se întîmplă între interpret şi ascultător în 
momentul comunicării lor muzicale? Care sînt „tainele” 
acestei comunicări? 


e Care sint aptitudinile necesare pentru a face muzică? 
Ce este muzicalitatea, care este structura ei? Există oameni 
amuzicali? Ce este talentul? Ce este geniul? 

Răspunsurile la aceste şi alte întrebări, ce ţin de 


obiectul de cercetare al psihologiei muzicii, au o însemnătate nu numai 
teoretică şi ştiinţifică, dar şi practic-aplicativă. De cunoaşterea sau 
necunoaşterea lor de către acei care activează în domeniul muzical 
depinde în mare măsură rezultatul atins. 

Capitolul II. PROTO-PSIHOLOGIE MUZICALĂ 


2.1. SUNETUL ŞI OMUL 


„Totdeauna răsună în preajma noastră o muzică 
ce ne vrăjeşte gindurile, ne subjugă inimile, ne 


> 


sileşte să ne potrivim pasul după tactul ei”. 
(Lucian Blaga) 

„Ce şopteşti atit de tainic 

Tu, izvor de cinturi dulci? ”. 

(Mihai Eminescu) 


Relaţia generală om-sunet constituie în sine un univers aparte. 
Puterea de acțiune a sunetului asupra finţei umane este de neimaginat. 
Între aceste două fenomene s-au stabilit raporturi atât de strînse, încât 
omul în afara sunetului nu-şi poate duce existența în sensul cel mai 
direct. „Sunetul, scrie A. Iorgulescu, este o componentă indispensabilă 
echilibrului uman, fie el biologic, psihologic, spiritual”.” Corpul-fiinţa 
umană s-a născut şi şi-a căpătat constituția actuală în interiorul unui 
imens cosmos sonor-vibrator. Sunetul este una din componentele 
fundamentale ale Universului. Lumea este materie în mişcare, iar orice 
mişcare produce sunet, vibraţie. Universul este un organism pulsatoriu, 
de la macroelementele la microelementele lui.” Totul este undă. De 
aceea pierderea relaţiei cu sunetul este considerată ca fiind mult mai 
gravă pentru psihic şi dezvoltarea intelectului decît pierderea relației cu 
lumina. Nu se are în vedere pierderea auzului, ci pierderea contactului 
cu sunetul, adică izolarea de lumea sonoră. Pentru că sunetul 
acționează nu numai asupra auzului, ci, prin vibraţiile sale mecanice, 


” Iorgulescu Adrian. Timpul muzical: materie şi metaforă. Bucureşti, Ed. Muzicală, 
1988, p.59. 

% Chiar scoarţa terestră demonstrează anumite mișcări vibratorii-ondulatorii — ridicări 
şi coborîri de o anumită periodicitate. Procese de tip ondulator sînt caracteristice 
tuturor fenomenelor fizice. Există masive unde gravitaționale, de exemplu, fluxul şi 
refluxul oceanului, mişcările atmosferice, valurile mării, valurile vîntului, valurile 
atmosferice termice, „valurile vieții” — 1) fluctuaţia numărului de membri ai unei 
populaţii; 2) fazele evoluţiei lumii vegetale şi animale, care se schimbă corespunzător 
ciclurilor geologice ş.a.m.d. 

asupra întregului corp-organism. Lumina, însă, nu acţionează atît de 
activ şi direct asupra corpului, omul comunicînd cu ea doar prin 
organul specializat (văz). Psihicul uman este „sonorizat” filogenetic, 
orientat fiind la sunet, deprins să reacționeze spontan şi direct (în afara 
implicaţiilor gîndirii) la fenomenele sonore. (În baza sunetului s-a 
constituit, de exemplu, astrologia — acţiunea cosmosului vibrator 
asupra omului.) 

Din punct de vedere al manifestărilor vitale (sociale) şi a 
posibilităților de cunoaştere omul lipsit de auz se află în condiții mult 
mai limitate decît cel lipsit de văz, constată I. Vartanean.” Aceeaşi 
afirmaţie o face şi renumitul fiziolog şi medic B.M. Behterev: ” Auzul, 
ca organ de recepție, este pentru copil mai important decît văzul, 
deoarece copilul lipsit de auz rămîne brusc în dezvoltarea sa, lucru care 
nu se observă, cel puţin, în aceeaşi măsură cu copiii lipsiţi de la naştere 
de văz”. După cum arată rezultatele experimentale, persoanelor 
implicate în experimente cu surdocamera le apar diverse halucinații. În 
antichitate oamenii cu auz slab erau chiar lipsiţi de drepturile 
cetăţeneşti. În Răsărit în calitate de pedeapsă pentru crime inculpaţilor 
li se tăiau urechile pentru a le denatura percepţia sunetelor privîndu-i, 
astfel, de o facultate fundamentală. 

Pînă la socratici (la primii lirici, la homerici, dar mai cu seamă 
la orfici) ideile erau auzite (intuite prin revelație). A contempla idei 
însemna a auzi idei. Însă începînd cu Aristotel ideile s-au cerut a fi 
„văzute”, „palpate”, raționalizate. Muzica, scrie M. Marian, autorul 
unui studiu profund despre G. Enescu, înlocuieşte rațiunea de „a 
vedea” temeiurile, ideile, esenţele, cu aceea de a le asculta vocea, a le 
auzi glasul. De aici, „Enescu nu este un vizionar al ideilor, ci un 
ascultător al acestora într-un înţeles presocratic. În felul acesta el 
întoarce esența cunoaşterii dinspre lumea văzului înspre forma ei 
originală, primordială, arheică: lumea auzului”.* 

Sunetul îşi are rădăcini în cele mai intime, constante şi timpurii 
experienţe ale omului. Din primele momente ale existenţei noastre 
impulsul de a produce sunete cu vocea este familiar, la fel de familiar 
ca şi acela de a respira. Omul comunică sonor încă în stadiul 
intrauterin. Urechile rudimentare apar la cîteva sărtămîni după 


” Bapranan H. 3eyk-Cayx-Mose. Jlenuurpan, 1981, c. 31. 

% Bexrepes B.M. 3nauenue my3viku e 3cmemuueckom 6ocnumanuu peGâuxa, MocKBa, 
1916, c. 8. 

% Marian Marin. Op. cit., p.119 

concepţie, la patru luni şi jumătate ele sînt complete şi funcţionale. 
Fătul încă nenăscut „aude” foarte bine sonoritățile din preajmă, 
reacționînd adecvat. Şi ele îşi lasă amprenta asupra condiţiei psihice 
pentru întreaga viaţă. Astăzi îşi declară prezenţa un aspect nou al 
muzicalizării fiinţei umane — educaţia muzicală prenatală.” 

Sunetul lasă chiar o urmă fizică pe corpurile din apropiere. 
Demult este constatat că el înregistrează pe plăci speciale configurații, 
„desene” armonice (simetrice, proporționale) sau inarmonice (haotice, 
dezordonate). Armonia sau dizarmonia fizică a sunetului se transmite 
corpului ce-l receptează şi se înregistrează de către acesta. În această 
bază reacționează la sunet, de exemplu, plantele. 

Lumea sonoră din preajma noastră este foarte variată şi 
polifonică. Ea exercită o acţiune multiplă asupra fiinţei noastre, 
acţiune, ca regulă, neconştientizată.” Ea influenţează dispoziţia, 
comportamentul, însoţind întreaga activitate vitală. Pe lîngă aceasta, 
sunetul duce cu sine o bogată încărcătură semantică, informațională. 
Sunetul vorbeşte nu numai la figurat, dar şi la direct: în baza sunetului 
este constituit limbajul verbal ca modalitate de comunicare interumană. 
Limba sanscrită, care era o limbă „muzicală” (fondată pe inflexiunile 
tonului) stă, după cum afirmă lingviştii, la baza multor altor limbi. 
Puterea şi profunzimea ei semantică se datora anume caracteristicilor 
sonore (fonetice), de aceea ea era o limbă orală. Transpusă, ulterior, în 
Scris, ea şi-a pierdut esenţa sa specifică, profundă. Anticii au învăţat să 
lucreze cu sunetul. Se analiza natura lui, caracterul (aproape ca în 
chimie), acţiunea psihologică a diferitor sunete etc. Ştiinţa sunetului 
era foarte dezvoltată. Şi dacă limbajul şi gîndirea se află în 
intercorelaţie directă, atunci se descoperă că sunetul este unul din 
factorii esenţiali care au contribuit la constituirea ființei umane sub 
aspectul ei psihologic general, inclusiv a gîndirii-conştiinţei. 

În sunete omul aude ceea ce a imprimat natura în instinctele lui 
timp de milioane de ani. La acest strat sonor-auditiv filogenetic se 
adaugă cel ontogenetic — experiența sonoră individuală din timpul 
vieţii. Omul nu se naşte „tabula rasa” sub aspectul experienţei de 
comunicare cu sunetul. El vine pe lume deja cu o anumită experienţă în 
acest sens. „Auzul nostru păstrează memoria secolelor de piatră şi de 


” Dewhurst-Maddock O. Terapia prin sunete. Bucureşti, 1998. 
% A se vedea, în acest sens: Le Breton David. Despre tăcere. Bucureşti, 2001. 

bronz”, susține muzicologul E. Nazaikinsky.” Aceeaşi idee în chip 


metaforic o expune şi E. Cioran: „Există suflete muzicale care n-au 
educaţie şi cultură muzicală. Ceea ce înseamnă că ne naştem cu o sumă 
de vibrații... Purtăm toată muzica pe care n-am auzit-o în decursul 
vieţii, dar care zace pe străfundurile memoriei. Tot ce e muzică în noi 
este o chestiune de amintire”.!W 

Ducîndu-şi existența în lumea sunetelor, omul a început a 
judeca sonor. Aceasta l-a condus la crearea muzicii. Punînd stăpînire 
pe sunetul naturii, el l-a „umanizat”, l-a adaptat la condiţiile fiziologice 
ale organismului — l-a trecut prin voce-respiraţie, l-a armonizat cu 
ritmul-circuitul sanguin, cu alte ritmuri organice, l-a suprapus 
capacităţii de analiză-sinteză a aparatului auditiv etc. Abia „filtrat” sub 
aspect uman — fiziologic, sufletesc, spiritual — sunetul a căpătat însuşiri 
specifice, muzicale. 

Omul însuşi este un sistem sonor-vibrator. D. Diderot a 
comparat omul cu un „pian sensibil” pe clapele căruia cîntă natura. 
Fiecare persoană umană îşi are ritmul şi regimul său sonor, frecvența- 
„tonalitatea” sa. Unuia îi place o sonoritate mai puternică (muzică sau 
voce tare) şi se simte incomod în condiţii de linişte totală, altul e mai 
sensibil la sonorități. Acesta din urmă ar face trimiteri la Nietszche 
care afirma: „Cu o voce puternică în beregată nu poţi avea gînduri 
fine”. Omul este o ființă cosmo-bio-psiho-socio-culturală în care sînt 
focusate ritmuri de diferit gen, periodicitate, durată etc. Ritmicitatea 
sunetului intră în comunicare cu ritmicitatea organismului şi a 
proceselor psihice. Şi invers. Fiecare organ al corpului îşi are 
parametrii săi sonori. Sub acest aspect organismul uman se prezintă ca 
un perfect recipient de sunete. „Personal nu m-aş putea numi muzician 
pentru că nu prea stau bine cu gramatica muzicii, recunoştea într-un 
interviu televizat Luciano Pavarotti. Dar simt muzica cu urechea şi... 
cu întregul corp”. Orice sistem analizator al organismului este 
specializat în receptarea vibraţiilor cu o anumită frecvenţă. De aceea, 
energia sonoră devine un stimulent pentru activizarea funcțiilor 
diverselor sisteme mecanico-receptive. În anumite condiții receptorii 
tactili, receptorii de presiune asupra pieii, muşchilor, receptorii 
sistemului vestibular şi chiar receptorii durerii sînt în stare să 


” Hasaixuncruiă E. 36ykoeoŭ mup my3viku, MockBa, 1988, c. 177. 
1% Cioran şi muzica, Bucureşti, Humanitas, 1996, p.19. 
10! La gaya scienza. In: Hume. Couunenua e 0eyx momax, MockBa,1990, rom I, c. 14. 

reacționeze la sunete şi vibrații de o anumită intensitate. Însă 
organismul este nu numai receptor, dar şi emiţător de sunete (vibrații, 
ritmuri, energii) -—  audibile, perceptibile sau  insesizabile, 
neconştientizate. Interacțiunea dintre indivizi se produce inclusiv sub 
aspect „rezonator” (de unde şi simpatia sau antipatia „la prima 
vedere”). Şi dacă în om totul vibrează, atunci rolul prim îi revine 
aparatului vocal — mecanism sonor prin natura şi predestinația sa. De 
aceea muzica, pe lîngă auz, se află în relație directă şi cu aparatul vocal 
sub toate formele ei — de creare, interpretare, audiere. Este cunoscut 
fenomenul numit „vocalizare ascunsă” — reacţia vibratorie a vocii la 
muzica (dar şi la vorba) auzită. Medicii-laringologi au descoperit o 
puternică înroşire a corzilor vocale la viorişti după o interpretare 
muzicală de lungă durată. Aceasta duce la o oboseală a vocii atît de 
mare, încît unora le este greu după aceasta să vorbească.” Vocea 
oboseşte nu numai în cazul interpretării muzicii, dar şi atunci cînd o 
receptăm. Ea „ascultă” activ împreună cu urechea. (De aceea, cînd 
ascultăm atent timp îndelungat pe cineva care cîntă sau vorbeşte, ni se 
„aşează” vocea). Scoatem în evidenţă un fapt destul de important: toate 
circuitele energetice şi fiziologice ale organismului trec prin această 
zonă, a aparatului vocal. În Tao-ismul chinez se spune: „Dacă nu poţi 
relaxa laringele, nu poţi relaxa nimic”.'* 

Omul, astfel, contactează cu sunetul prin cele două organe 
specializate — auzul şi vocea. De aici, natura intonaţională a muzicii, 
capabilă să exprime mişcări interioare dintre cele mai profunde şi fine. 
Nici una dintre arte nu este legată atît de direct de corp, de procesele 
fizilogice şi psihologice, ca muzica. Astfel, ea este legată de ceea ce 
este esenţa viului, vieţii, existenţei fizice (şi nu doar psihice). La 
hinduşi cuvîntul „sura” semnifică totodată „sunet” şi „respiraţie”. De 
aceea se afirmă despre cînt că nu este altceva decît o respirație 
prelungită, audibilă. 

Dar calea aerului nu este unicul mijloc de transmitere a 
informaţiei vibratorii. În cazul insuficienţei de receptare sonoră pe 
această cale (de exemplu, în cazul pierderii auzului) receptivitatea se 
păstrează, conductibilitatea sunetelor fiind realizată prin corpul osos şi 


'% Bapranan M.. Op. cit. p.67. 
103 KangmoB H. Vougumenvnoe o eonoce u cnyxe. MockBa, 1969, c. 14. 
104 Mantak Chia. Vindecarea prin Tao. Cluj, Divia, 1995. 

prin țesuturile moi ale craniului.” Substratul osos devine, astfel, un 
mijloc prin care sunetul atinge urechea internă, ocolind aerul din 
canalul urechii exterioare şi cavitatea urechii medii. Este cunoscut 
cazul cînd violoniştii, la care odată cu creşterea vîrstei scade acuitatea 
auzului, acordînd instrumentul, ating cu dinţii corpul lui pentru a 
compensa  neajunsul fiziologic. Sunetul, astfel, comunică cu 
organismul nostru la cele mai intime nivele. 

În baza vibraţiilor şi acțiunii lor asupra corpului-organismului 
s-a format evolutiv „simţul vibraţional” (sau „sensibilitatea 
vibrațională”) — un tip de senzaţii care apar în rezultatul fluctuațiilor 
sonore. „Simţul vibrațional” se deosebeşte de senzațiile produse prin 
presiune asupra pieii sau prin atingerea ei pentru că vibrația este 
receptată de către receptorii mecanici, situați în diferite zone ale 
organismului: lîngă vasele sanguine, în periost (membrană fibroasă 
care înveleşte osul), în țesutul celular subcutanat (în special pe palmă 
şi talpă) etc. Felurite aparate utilizate de persoanele lipsite de auz 
permit, în baza acestui mecanism, amplificarea capacităţii de receptare 
a informaţiei sonore. 

Omul clasifică vibraţiile în benefice şi malefice pentru 
sistemul psihic.'% Acţiunea de lungă durată a vibraţiilor produse de 
diferite mecanisme tehnice (ciocan pneumatic, motoare etc.) cauzează 
apariția unei boli specifice („boală de vibraţie”), care se manifestă prin 
disfuncţie a sistemului nervos (oboseală, excitabilitate mărită, dureri de 
cap), dereglarea sistemului cardiovascular, secreției interne, 
schimbului de substanțe ş.a. Una din metodele de remediere este 
meloterapia. După cum vedem, sunetul acționează la direct atît asupra 
corporalului, cît şi a mentalului. Prin acțiunea sa „totală” asupra 
noastră, el reuneşte într-un tot integru diverse planuri ale eu-lui: fizic, 
fiziologic, afectiv, mental. Întregul sistem — pielea, muşchii, alte 
tesuturi, corpul osos, glandele, sistemul sanguin, nervii — este pus în 
acțiune de sunet. 

Concepția despre vibrație ca element fundamental şi 
omniprezent al existenței întotdeauna a fost împărtăşită de ştiințele- 
filozofiile orientale. Inayat Han, de exemplu, filozof sufit, în capitolul 


105 ȚloxpiganoBa K. K eonpocy o duanasone uacmom, 8ocnpunumaembix nymëm 
Kocmno2o  npogedenua. In: IlpoGnemer Gusnonoruaeckoă akycruku. MockBa- 
Jenunrpan, 1950, Tom 2, c. 51-56. 

1% Stan Aurelian. Omul în prezența vibrațiilor, Bucureşti, 1966; Le Breton D. Op. cit. 

„Viaţa inaudibilă” din lucrarea Misticismul sunetului!” scrie: „Viaţa 


Absolutului, din care apare totul ce poate fi simţit, văzut, sesizat şi în 
care totul se reîntoarce la timpul său, este o viață necuvîntătoare. 
Fiecare mişcare ce apare din această lume negrăitoare este vibrație şi 
producătoare de vibraţie. În interiorul unei vibrații se nasc multiple alte 
vibrații. Diversele grade de activitate a acestor vibrații creează diverse 
planuri ale existenței. Aceste planuri nu pot fi despărțite sau create 
separat unul de altul pentru că ele se întrepătrund, constituind un Tot. 
Omul, la fel, este construit din vibrații. Dispoziţiile, preferinţele, 
succesele sau insuccesele lui — toate condiţiile vieții sînt determinate 
de activitatea anumitor vibrații, fie acestea gînduri, emoţii sau senzații. 
Fiecare planetă îşi are tonul său. La fel, fiecare individ îşi are nota sa 
care corespunde planetei sub care s-a născut. De aceea, pe om îl atrage 
un anumit „ton” conform nivelului său de evoluţie. Fiecare element al 
lumii, fiecare atom al universului îşi are sunetul său care e ascuns în 
interiorul său. Atît culoarea cît şi sunetul acţionează asupra omului 
după legile armoniei. Culoarea se adresează unui suflet sensibil, 
sunetul se adresează unui suflet şi mai sensibil”. În rezultat, autorul 
conchide: „Filozofia sau ştiinţele, misticismul sau ezoterismul — toate 
vor fi de acord cu acelaşi lucru dacă vor atinge, fiecare pe calea sa, 
virful cunoaşterii, şi anume: în întreaga Creaţie dacă şi se manifestă 
careva urmă de viață, aceasta-i vibrația. Cu cît ne aprofundăm mai 
mult în enigma vieţii, cu atît mai mult descoperim că tot secretul ei e 
ascuns în ceea ce numim sunet”.'% L-am citat extins pe filozoful sufit 
pentru că cele relatate de el sînt importate pentru a înțelege atît relația 
omului cu sunetul, precum şi însăşi natura fenomenului numit muzică. 
Cu atît mai mult că autorul exprimă un adevăr ştiinţific, înregistrat de 
ultimele date ale fizicii moderne. Fizicianul B. Nicolescu afirmă: „În 
vidul cuantic totul este vibraţie, o fluctuaţie între fiinţă şi neființă”. 
Ondulaţia şi derivata ei, ritmul, condiționează toate formele de 
mişcare, inclusiv cea din planul istoric uman (mersul istoriei). 
„Vibrarea şi ritmul, scrie Vasile Pârvan, sînt cele două entități cosmice 
cu care are incontinuu a lucra istoria din punctul ei specific de vedere, 
devenirea”.!!” O ritmicitate-ondulaţie foarte clară, după observaţia lui 
V. Meduşevsky, se respectă şi în cazul evoluţiei culturii şi artei umane, 


1% Xaspar Hnaar Xan. Mucmuyusm seyka. MockBa, 1998, c.195. 
108 Idem, p. 163. 

1% Nicolescu B. Op. cit., p. 73. 

110 Cf; Marian Marin. Chipul geniului. Bucureşti, 1991, p. 201. 

alternînd periodic între două „gîndiri-simţiri” (sau „concepte-viziuni”) 
asupra existenţei — Ratio şi Emotio. Epoca Barocco, Romantismul şi 
Impresionismul sînt marcate de specificul „gîndirii drepte”. Aceste 
epoci s-au produs în momentele de descreştere a activităţii energiei 
solare. Clasicismul şi alte curente „raționaliste” poartă caracteristicile 
„gîndirii stîngi” şi se produc în perioadele de creştere a activității 
solare." 

Vibraţia, după cum am menționat deja, stă şi la baza vieţii 
fiziologice şi psihologice a omului. Dar unde ar începe ea, de ce ar fi, 
inițial, provocată? Sursa ei pare a se afla în existența celor două 
elemente aflate în veşnică opoziţie care dau naştere vieţii: celulelor 
sexuale masculină şi feminină care, întîlnindu-se, generează un corp- 
organism nou, instalînd la temelia lui trepidaţia reciprocă („vibraţia” 
unui element în faţa celuilalt). Toate vibrațiile-trepidaţiile organice şi 
psihologice ulterioare dintre cele două sexe pornesc de la unitatea şi 
antagonismul acestor două elemente. 

În concepţia misticilor vibraţiile ţin de trei caracteristici: 
audibilitate, vizualitate şi senzorialitate, adică ele pot fi auzite, văzute 
şi simţite. Bineînţeles, prin ultimul aspect se subînţelege mult mai 
altceva decît o sensibilitate fizic-fiziologică de suprafaţă. E vorba de 
receptarea unor vibrații foarte subtile, de exemplu, sesizarea vibraţiilor 
culorilor, a mirosului etc. Mirra Alfacce, de exemplu (colaboratoarea 
lui Sri Aurobindo, ilustrului filozof indian), „auzea” mirosul florilor, 
dîndu-le nume specifice în funcţie de „vocea” lor. În Tibet există lama 
(preoţi-călugări budişti), care îşi petrec meditaţia sub sunetul unui tip 
de zuruitoare. În acest mod ei îşi cultivă o capacitate vibratorie ascunsă 
care le permite să comunice cu planurile superioare. O astfel de tratare 
subtilă a sunetului a dus la crearea în culturile orientale a unei întregi 
ştiinţe psihologice — mantra-yoga.!” 

Aşadar, omul şi-a însuşit sunetul, atît cel al naturii, cît şi al 
vocii. Cel al naturii cu extindere pîna la armonia cosmosului, cel al 
vocii cu extindere pîna la microcosmosul interior, transformînd sunetul 
în modalitate de exprimare şi comunicare — atît cu semenii săi, cât şi cu 
planurile invizibile ale existenţei. Omul a învăţat să traducă mişcările 
afective, iar, ulterior, şi cele intelective, în sunete şi îmbinări de sunete. 
Mai exact, a modelat însuşirile sunetului — înălțimea, durata, puterea — 


"1 MenymeBckuiă B. Humonayuonnaa popma mysviku. MockBa, 1993. 
112 A se vedea mai detaliat în: I. Gagim. Omul în faţa muzicii, Bălţi, 2000, p.16-23. 

conform proceselor interioare. Primele intenţii în stăpînirea sunetului 
au fost de natură afectivă — transmiterea informaţiei despre lumea 
emoțiilor. Astfel, omul a păstrat şi a amplificat această relaţie 
„afectivă”, pur personală, cu sunetul, adaptînd-o la necesitățile 
interioare. Sonoritatea armonioasă a naturii a adaptat-o la ritmicitatea 
fiziologică şi la mişcările psihologice. Intrînd în sunetul lumii omul a 
descoperit muzica. 


2.2. FILOZOFIA SUNETULUI 


„Universul sonor: onomatopee a indicibilului, 
enigmă desfăşurată, infinit perceput şi imperceptibil ” 
(Emil Cioran) 


Sunetul, ca dimensiune fundamentală a existenţei, nu poate să 
nu-şi aibă filozofia sa (cu toate că nu avem informaţie despre existența 
unei astfel de discipline). Omul nu putea să treacă, în meditaţiile sale 
asupra existenței, atît obiective, cît şi subiective, pe lîngă acest 
fenomen. Ca materie primă a muzicii, el a fost activ, direct şi suficient 
cercetat sub aspectul său fizic. Deficitar rămîne însă — în special în 
cultura occidentală — aspectul său filozofic, care este nu mai puțin 
edificator pentru ştiinţa muzicii. Acest gol este acoperit, parţial, de 
ştiinţele ezoterice, filozofia pozitivistă manifestînd aici, după cîte pare, 
puţin interes. Însă o elucidare psihologică adecvată a relației om- 
muzică nu poate face abstracție de aspectul filozofic al sunetului, 
găsind aici răspunsuri la anumite întrebări ce ţin anume de 
profunzimea acestei relaţii, întrebări la care psihologia, prin specificul 
metodelor sale de cercetare, nu le poate pe deplin clarifica. Din acest 
motiv am şi iniţiat formularea şi caracterizarea acestei probleme. 

Încă în timpurile vedice! exista o adevărată ştiinţă a 
sunetului, ştiinţă care se încadra organic şi firesc în cunoaşterea 
generală a lumii, a omului, a vieţii şi sensului ei. Convingerea că 
sunetul este rădăcina întregii creaţii era certă pentru lumea antică. 


115 pedele — cărţi revelate prin „auzire” (în sanscrită „sruti” = tradiție sacră primită prin 
revelaţie sonoră). Ele conţin sub formă de imnuri adevărul integral. Vedele se 
transmiteau oral şi caracterul divin al textelor ținea de o modalitate specială de rostire 
(intonare) a lor. Menţionăm, totodată, că primele „mesaje” ale lui Dumnezeu au fost 
trimise omului sub formă de cîntece: de exemplu, Psalmii lui David, Cintarea 
cintărilor lui Solomon, Gata lui Zoroastru, Gita lui Krishna. 

Această convingere se afla la temelia tuturor ştiinţelor de atunci. În 
explicarea creaţiei lumii misticii, proorocii şi marii gînditori ai tuturor 
timpurilor primul loc îl dădeau sunetului. Limba sanscrită operează 
pînă în prezent cu astfel de noţiuni ca Shabda sau Sabda — „sunet” şi, 
totodată, „revelaţie”, noţiune care stă la baza constituirii altor categorii 
ca Shabda-Brahman — „conştiinţa cosmică”, Shabda-Mana — „dovedit 
prin revelaţie”, Shabda-Tanmatra — „esenţa sunetului” etc. Nada este 
vibrația din care s-a născut lumea. Nada-Brahma înseamnă „Sunet- 
Dumnezeu-Creatorul”. Din timpurile cele mai străvechi hinduşii se 
închinau acestui „Sunet-Dumnezeu”. Clopotul şi gongul în lăcaşurile 
sfinde erau predestinate pentru a reaminti credinciosului despre 
„sunetul sfînt”, creatorul de lume. De altfel, toate revelațiile recunosc 
Sunetul (Cuvîntul) ca primă manifestare şi creator al Lumii. Adevărul 
suprem este transmis omului de către Dumnezeu la fel prin sunet, prin 
Glasul Lui, care a fost auzit de Moise, David, Hristos, Budda, 
Muhammed etc. 

Ştiinţa veche despre sunet s-a păstrat pînă astăzi în practicile 
spirituale. Prin interiorizarea sunetului cu ajutorului formulei sonore 
„mantra” yoginul obţine o concentrare-energie de o forță colosală, 
care, orientînd-o spre înalturi (sau profunzimi), îi permite să comunice 
cu planurile supreme ale existenței. Cunoaşterea tainei sunetului 
devine, astfel, un instrument de dirijare şi valorificare a eu-lui 
profund. O importanță aparte orientalii o dau sunetului-vocalei „A” sau 
„misteriosului A”, după cum îl numesc ei.!!* (Să ne amintim că 
sunetul-vocala „A” are în muzică o prioritate vădită vizavi de celelalte 
sunete-vocale, fie folosită în mod suveran — „a-a-a”, fie în îmbinare cu 
alte sunete — „la-la-la” ş.a.; iar atunci cînd cel ce cîntă uită cuvintele, 
„a” îi vine ca salvator).'!5 Primul sunet al Vedelor este „A”. Se 
consideră că rostirea lui înviorează întreaga fiziologie a creierului. În 
centrul lotosului stă litera ”A”, mare şi conturată cu raze de lumină 
orbitoare. Primul gînd al discipolului, trezit cu puţin înainte de crăpatul 
zorilor, trebuie să se îndrepte asupra „A”-ului din inimă. Meditaţia în 
baza lui „A” urmăreşte producerea cumpătării. Se presupune că 
practicarea lui îi dă posibilitate discipolului de a accede în 


114 A se verdea, de exemplu: Moretta A. Cuvintul şi tăcerea, Bucureşti, 1994 sau: 
David-Neel Al. /nițiații Tibetului, Bucureşti, 2001. 
115 De menţionat, că „A” este prima literă din alfabetele multor limbi. 

profunzimile sale — o regiune de un calm desăvârşit de unde îşi va 
putea analiza detaşat acţiunile, sentimentele şi gîndurile. "$ 

Mai observăm că Dumnezeu i-a adăugat a doua literă „a” lui 
Avram (Abram) pentru calităţile sale supreme, pentru atitudinea 
deosebită față de Dumnezeu şi în rezultatul legămîntului încheiat cu 
Creatorul, numele lui cel nou devenind Avraam (Abraham). „Şi nu te 
vei mai numi Avram, ci Avraam va fi numele tău, căci am să te fac tată 
a mulţime de popoare” (Geneza: 17,5).! 

Este cunoscută, la fel, formula sonoră magică AUM, 
consderată mantra mantrelor. AUM este simbolul Absolutului 
inexprimabil, cuvîntul final, după care nu mai urmează nimic decît 
tăcere. AUM este arcul cu ajutorul căruia „eul” individual atinge 
universalul, Totul. Hinduşii consideră silaba AUM şi ca fiind sunetul 
creator de lumi. Cînd misticul a devenit capabil să audă laolaltă toate 
sunetele şi vocile tuturor fiinţelor şi lucrurilor care există şi se mişcă, 
atunci el percepe numai şi numai sunetul AUM. De asemenea, acest 
sunet vibrează şi în adîncurile celui mai profund „sine”, iar cel ce ştie 
cum să-l rostească în tăcere atinge suprema izbăvire şi cunoaştere!!*. 
Mantra necesită dăruire, deschidere, starea de a fi gata să te dedici şi să 
primeşti, să te contopeşti cu sunetul. Sunetul mantrei este o cheie cu 
care deschizi un lacăt. „Cum se poate coborî din minte spre acel punct 
interior intim? Foloseşte sunetul, intonează sunetul”, recomandă 
Osho.!!” Astfel, sunetul intonat şi respiraţia pe care se sprijină sînt o 
metodă de interiorizare, de trecere de pe planul exterior pe cel interior, 
de pe cel fizic pe cel psihic, spiritual. Osho afirmă că esenţa nu constă, 
pînă la urmă în mantra dată (ea poate fi diferită), dar în sensibilitatea 
persoanei, în capacitatea de a lucra cu sunetul. În zen este folosit koan- 
ul. Una dintre cele mai faimoase koan-uri este: „Du-te şi încearcă să 
asculți sunetul unei singure mini. Cu două mîini poți crea un sunet. 
Dar încearcă să asculți sunetul produs de o singură mînă”. Datorită 
unor astfel de tehnici India a putut descoperi multe lucruri, de 


116 David-Neel Alexander. Op. cit., Bucureşti, 2001, p. 115-120. 

117 Una din analizele acestui caz biblic o dă André Neher în lucrarea Exilul cuvîntului. 
De la tăcerea biblică la tăcerea de la Auschwitz, Bucureşti, Ed. Hasefer, 2002, p. 182- 
185. A se mai vedea, la fel: Mugponozuueckuii cnoeapo. La. pen. E.M.Meneruncuă, 
MockBa, 1991, c.10. 

115 David-Neel Alexander. Op. cit., p.84. 

119 Vijnana Bhairava Tantra. Cartea secretă a căii tantrice, comentată de Osho, vol.II, 
Bucureşti, 2000, p. 200. 

exemplu, care sunete aparțin unui anumit tip de simţire. Cînd creezi un 
anumit sunet în tine, atunci acolo va apărea şi sentimentul respectiv. 
Fiecare sunet are ascuns în el un anumit sentiment. lată una din 
tehnicile de însuşire a calităților ascunse ale sunetului pentru a 
pătrunde în profunzimile interioare. „Scaldă-te în centrul sunetului ca 
în sunetul continuu al unei căderi de apă. Poţi sta oriunde, căci sunetele 
sînt prezente oriunde şi oricînd. Sunetul este circular şi nu liniar — toate 
sunetele vin în cercuri, ele se îndreaptă spre tine şi tu eşti centrul. Poţi 
auzi sunetele cum vin spre tine, cum intră în tine, cum te penetrează, te 
învăluie. Închide ochii şi simte universul că este plin de sunete. Dacă 
poţi simţi un centru unde fiecare sunet este auzit, acolo se va petrece o 
bruscă transferare a conştiinţei. Sentimentul de a fi plin de sunet dă o 
satisfacţie profundă. În această stare simţi cum energia vieții se mișcă 
în interior. Izvorăşte o stare minunată. Acest sunet interior, odată 
auzut, va rămîne cu tine, îl vei putea auzi întreaga zi. Străzile, pieţele, 
traficul — toate creează zgomote în permanenţă, iar dacă vei auzi acel 
sunet, acea voce mică din interior, atunci nimic nu te va tulbura”. 
Sunetele nu sînt auzite cu adevărat în urechi. Urechile nu fac decît o 
muncă de transmisie şi în această muncă ele îndepărtează multe lucruri 
care nu sînt necesare. Datele ştiinţifice arată că din tot ce se întîmplă în 
jurul nostru noi nu auzium decît 2%, iar restul 98% nu este auzit. Nu 
urechile sînt centrul, continuă Osho, noi auzim de undeva din adîncul 
nostru. Dacă Freud afirmă că omul are două instincte de bază — „eros”- 
ul, dorinţa de viaţă, şi „thanatos”-ul, voința de moarte, apoi există 
sunete care îți dau „eros”, dorinţa de a trăi, de a exista şi există sunete 
care, dacă le repeţi, îţi creează dorinţa de a dispărea în moarte. 

Misticii Tibetului deosebesc trei clase de maeştri spirituali: — 
care predau în mod obişnuit, vorbindu-le discipolilor care îi ascultă 
(„linia cuvîntului”), — care predau prin gesturi şi semne, în tăcere 
(„linia gesturilor”); — care predau prin telepatie, fără ajutorul vorbirii 
(„linia gîndului”). Metoda telepatică — în totală tăcere, prin vibrații 
interioare ascunse, foarte subtile — este considerată metoda supremă. 
Ea însoţeşte iniţierile în gradele superioare. 

Vechii înţelepţi considerau ştiinţa despre sunet ca cea mai 
importantă pentru toate situaţiile vieţii: la vindecarea bolilor (medicina 
timpului ştia că sănătatea ţine la direct de ritmul vibrațiilor), în 
procesul de instruire şi educaţie, în cunoaşterea-iniţierea sacră — într-un 
cuvînt, în înfăptuirea tuturor lucrurilor. Şi dacă sunetul „aerului” e plin 
de puteri inepuizabile, apoi sunetul rostit de om devine şi mai puternic. 

Sunetul-Cuvîntul rostit capătă însuşiri supreme pentru că este 
reprezentantul „sufletului/spiritului universal” — Pranei. Spiritul primar 
este ascuns în taina Sunetului-Cuvînt. Scripturile tuturor religiilor 
mărturisesc despre marea forță a Cuvîntului rostit, precum şi despre 
necesitatea Ascutării. A învăţa să asculți, a fi ascultător înseamnă a 
învăța să prinzi esenţa lucrurilor, să imprimi în tine Înţelepciunea (de 
exemplu, „a asculta de Domnul”, „a asculta de cei vîrstnici” etc. „Celui 
ce ascultă porunca nu i se va întîmpla nimic rău” — Ecleziastul, 8:5. 
„Frica (citeşte, ascultarea — I.G.) Domnului este începutul 
înțelepciunii” — Psalmii, 111:10). De aceea, se întreabă cei ce cunosc 
adevărata forță a sunetului-cuvîntului, ce a dobîndit sufletul uitînd 
această mare ştiinţă, această taină mistică a sunetului? A dobîndit o tot 
mai mare creştere a surzeniei spirituale. Deoarece o importanţă aparte 
o are felul rostirii sunetului-cuvîntului, în antichitate se considera că 
adevărata înțelepciune (învățătură) poate fi transmisă doar pe cale 
orală. Odată cu pierderea adevăratei oralități a limbii se pierde 
profunzimea şi esenţa ei spirituală. Sunetul cîntat, însă, vizavi de cel 
rostit, capătă însuşiri superioare suplimentare. 

Sunetul ţine direct de categoria timp — una din cele două 
atribute fundamentale ale existenței (alături de spaţiu). El este 
„lucrarea” eternului Cronos. Reieşind din faptul că sunetul este 
„purtătorul de cuvînt” al lumii profunde, putem vorbi, într-un sens, 
despre primordialitatea timpului vizavi de spațiu în planul manifestării 
lor primare. În „Imnul creaţiei” din Rig-veda se conţine următoarea 
afirmaţie: „Nu era nici ființă, nu era nici neființă atunci. Nu era nici 
spaţiul şi nici, dincolo, firmamentul... Nici moartea, nici nemoartea nu 
existau în acest timp”.'* Aşadar, spaţiul încă nu era „în acel timp”. 

Dintre calitățile obiective ale sunetului — frecvență, 
amplitudine şi întindere, ultima se arată a fi calitatea lui de fond. În 
durată-timp rezidă esenţa (natura) categoriei de „sunet”, cu toate că şi 
celelalte însuşiri ale lui se supun principiului temporalităţii, şi anume: 
frecvenţa este o mărime care arată cîte oscilaţii se produc într-o unitate 
de timp, iar amplitudinea este lungimea (deci, iarăşi, întinderea-durata) 
drumului parcurs între pozițiile extreme ale unui corp care oscilează. 
Sunetul e temporal, iar timpul e sonor. Şi dacă sunetul nu poate face 
abstracţie nici de celălalt atribut al existenţei, de spaţiu, totuşi 
spaţialitatea sunetului pare a fi un factor secund vizavi de 


120 Cf: Stănciulescu T.D. Miturile creației. Lecturi semiotice, laşi, 1995, p.121. 

temporalitate. Iar referitor la fenomenul muzical spaţiul se arată a fi, în 
general, o categorie aproape de neglijat (el avînd valoare specială în 
cazul acusticii sălii, or nicidecum a calității intrinseci a lucrării 
muzicale )."! Iar dacă mergem şi mai departe, intrînd în planul menirii 
existențiale şi esenței spirituale a artei, atunci problema devine şi mai 
„neprielnică” pentru spaţiu. Reproducem cîteva citate din diverşi autori 
întru susținerea acestei teze. „Actul care ne relevă esența ființei şi 
identitatea noastră funciară cu lumea se produce în timp şi nu în spaţiu, 
semnul spaţiului rămînînd acestuia întotdeauna inadecvat” (A. 
Fauconnet). „Lumea auzului aboleşte lumea vizibilă” (Herder). Din 
cele relatate se impune ideea că dacă e să raportăm cele două atribute 
ale existenţei la astfel de categorii ca „etern”, „spirit”, „profunzimi” 
etc., atunci anume timpul ţine la direct de ele. De aici, senzația 
veşniciei, trăirea vie, reală şi profundă a acestui sentiment se datorează 
anume calităţilor temporale ale artei şi, în primul rînd, ale muzicii ca 
artă, eminamente, temporală. Ceea ce ţine de spaţiu (şi de vizual) nu 
creează acest sentiment (sau îl creează într-o măsură mai mică). 

Prin adaptarea sonorului la viața umană îşi face prezenţa o 
hermeneutică temporală, o filozofie sonoră — înţelegerea existenței- 
vieții în esența sa (curgere, înaintare, naştere, evoluţie, dăinuire), 
prinderea Logosului suprem. Valorificînd timpul sonor-muzical, 
contribuim la explorarea timpului universal, primul fiind 
reprezentantul direct al celui de-al doilea; prin primul intrăm în (ne 
contopim cu) cel de-al doilea. Şi nu doar conceptual-abstract, dar pe 
viu, la direct, sub formă sensibilă de trăire a cronosului etern. Timpul 
sonor (al muzicii) trece în Eternitate. Cronos, care e curgere-trecere, 
transformă timpul sonor, prin fuziunea „trecut-prezent-viitor”, în timp 
etern: Cronosul își „devorează” copiii proprii. În fiecare clipă timpul e 
altul şi, totodată acelaşi — prezentul se conjugă permanent cu trecutul şi 
viitorul. Pe planul trăirii interioare timpul prezent este timpul în sine, 
este timpul în expresia sa supremă. Timpul prezent este „timpul zero”, 
pentru că e zero trecut, e zero viitor, e aici şi acum, e viul trăit, moment 
al existenței, irepetabil. „Simţim cu toții, scrie foarte sugestiv B. 
Nicolescu, că timpul nostru de viață nu-i totuna cu viaţa timpului 


nostru” 122 


121 Torgulescu Adrian. Timpul muzical. Materie şi metaforă, Bucureşti, 1988, p. 264. 
122 Nicolescu Basarab. Op. cit., p.33. 

Totodată timpul — cronosul terestru, ceasul vieții — îi este dat 
omului cu măsură. De aceea el este scump şi necesită a fi folosit 
raţional, cu sens. Omul, inconştient, simte limitele timpului rezervat, 
de aceea grăbirea timpului (inclusiv în muzică) agită. 

Datorită faptului că sunetul se desfăşoară în timp, şi nu în 
spațiu, capătă o nuanţă specifică noțiunea de formă în arta muzicală. 
(Despre aceasta vom vorbi în detalii la momentul respectiv). Noţiunea 
de formă-structură, în general, ține de spaţial, de ceea ce poate fi prins 
(stopat, fixat) de privire, ţine de ceva constant-inert. În muzică-timp, 
însă, acest lucru nu este posibil pentru că sunetul nu-l poți fixa într-o 
poziţie inertă'”. Forma-structura lucrării poate fi fixată doar prin 
transcriere. Sunarea vie a muzicii rupe forma, o emancipează definitiv, 
face abstracţie totală de această categorie; ea judecă în alți termeni — 
mişcare-curgere-devenire. Sunetul planează (ca pasărea în zbor), de 
aceea forma devine aici imponderabilă. De aici şi senzaţia că muzica, 
cuprinzîndu-ne în sunarea ei vie, ne trage spre cer. 


2.3. FILOZOFIA TĂCERII 


„Tăcerea îşi are vremea ei, 


EZ 


şi vorbirea îşi are vremea ei 
(Ecleziastul, 3:7) 

„Sau taci, sau spune ceva 
mai bun decit tăcerea” 
(Anton Pann) 


Conceperea filozofică a categoriei „sunet” nu se poate produce 
pe deplin şi profund fără sursa care-l naşte — tăcerea." De aceea, 
unele lucrări la subiect dau, alături de tratarea sunetului, exegeza 
tăcerii. 

Tăcerea este „negativul” sunetului, este non-sunetul. Dar acest 
„non-sunet” nu este un vid lipsit de conţinut. În accepţia mistică 
tăcerea nu este altceva decît „sunetul sunetelor” — Sunetul Suprem. El 
este „fotografia fotografiilor”, adică negativul: din negativ poți face 
nenumărate fotografii — din tăcere poți crea multiple sunete. Nu din 


123 Chiar astfel de fenomen în muzică precum este „fermata” nu presupune stoparea 
sunetului, ci întinderea-prelungirea lui un timp anumit. 

124 Ne referim la această categorie pentru a ne ajuta ulterior să analizăm rolul şi 
funcțiile pauzei — element important al mesajului artistic muzical. 

pozitiv faci fotografii, ci din negativul lor — nu din sunet faci alt sunet, 
ci din tăcere, scrie Osho.” Dacă astupi urechile, toate sunetele s-au 
oprit. Brusc este auzit un nou sunet. Acest sunet este absența sunetului. 
Această absenţă a sunetului este o experiență foarte subtilă. Prin sunete 
noi ne îndreptăm spre exterior, spre alţii, comunicăm cu alții. Non- 
sunetul, însă, ne conduce spre interior, spre noi înşine. De aceea există 
multiple tehnici care se fondează pe tăcere pentru a pătrunde în 
interior. În tăcere sînt distruse toate podurile care ne conduc spre lumea 
exterioară. Una din tehnici pe care o dă Osho pentru a însuşi arta 
tăcerii este următoarea: „Intonează un sunet. Mai întîi intonează-l 
audibil şi apoi din ce în ce mai încet, pînă cînd nu mai este audibil... 
Continuă să reduci sunetul şi vei simţi schimbarea. Cu cît sunetul este 
redus mai mult, cu atît mai mult vei fi plin de sentiment. Cînd sunetul 
dispare, doar sentimentul rămîne. Acest sentiment nu poate fi denumit. 
Este o iubire, o iubire profundă”.!% Tăcerea poate fi auzită, scrie Osho. 
Noi auzim şi cunoaştem doar sunetele, suntem obişnuiţi cu ele. Nu 
cunoaştem însă şi absenţa lor, care este domeniul inaudibilului. Dar 
ceea ce este creat va dispărea. Numai tăcerea este completă — nu poți 
face nimic pentru a crea mai multă tăcere. Aici e perfecțiunea, întregul, 
absolutul. 

Trebuie spus că sunetul (cuvîntul) şi tăcerea au, la fel, o 
importanță de prim ordin în creştinism. Aşa, despre interiorizare, 
concentrare, coborîrea în sine, despre „trecerea de la psalmodia 
mecanică la discursul interior”, despre „metoda isihastă”, adică 
„rugăciune minții” („isihia” — tăcere, linişte, pace), despre purificare, 
iluminare, unire, despre meditaţie şi forma ei supremă, contemplarea, 
despre transfigurare — şi toate acestea bazate fie pe sunet, fie pe 
interiorizarea lui pînă la tăcerea profundă, vorbeşte Nichifor Crainic, în 
cursul de Teologie mistică.” 

O exegeză largă, profundă, originală şi destul de interesantă a 
fenomenului tăcerii sub aspectul prezenţei şi rolului ei în textul biblic o 
dă Andre Neher.'%* E suficient să reproducem titlurile cîtorva paragrafe 
şi capitole ale studiului său pentru a ne da seama despre importanţa şi 


125 Vijnana Bhairava Tantra...p. 146. 

126 Idem, p. 200, 202. 

127 Nichifor Crainic. Sfințenia — împlinirea umanului. Curs de teologie mistică, laşi, 
1993. 

12% Neher André. Exilul cuvîntului. De la tăcerea biblică la tăcerea de la Auschwitz, 
Bucureşti, Ed. Hasefer, 2002. 

rolul acestui fenomen: „Creaţiunea este tăcere”, „Creatorul este 
tăcere”, „Creatura este tăcere”, „O tăcere mai grăitoare decît glasul”; 
„Dumnezeu intră în tăcerea omului”, „Tăcerea şi fiinţa”, „Ontologia 
tăcerii”, „Tăcerea şi posibilul”. Tema tăcerii, scrie autorul, demult face 
parte dintre disciplinele consacrate studiului misticii religioase. Or, 
textul biblic mişună de tema tăcerii. „Citirea — ori, mai curînd, recitirea 
— textului biblic, surprins în ingenua lui spontaneitate, se vădeşte a nu 
mai fi o lectură a cuvîntului, ci a tăcerii”. ”” ° Reproducem un pasaj 
semnificativ din lucrare ca argumentare a acestei teze a autorului:” 
Fără îndoială, exemplul cel mai tipic de întîlnire ratată (cu Dumnezeu — 
I.G.) rămîne cel al lui Ilie la Carmel, fiindcă în cel de-al 18-lea capitol 
din Cartea Întîi a Regilor într-un mod încă şi mai aspru decît în cel de- 
al 22-lea capitol din Geneză, harul Cuvîntului s-a cheltuit literalmente 
de pomană: Cuvîntul s-a pogorît din Cer, tunător — numai că, ne spune 
cel de-al 12-lea verset dintr-al 19-lea capitol al Regilor, Dumnezeu nu 
era în acel tunet, El nu era în acel cuvînt. Dumnezeu era în tăcere!” De 
aceea, „profeţii s-au deprins, cu toţii, a iubi tăcerea... prin mijlocirea 
căreia Revelația divină atestă drasticul ei adevăr. Vorbirea e înşelătoare 
şi ambiguă: cu ea, nu se ştie niciodată dacă s-a ajuns la inima întâlnirii 
(cu Dumnezeu — I.G.). Pe cînd tăcerea e chemare fără contrazicere. Ea 
este semnul acelei forţe lăuntrice invincibile, care, pentru toți profeții, 
constituie certitudinea de a fi inspirați de Dumnezeu. Ea este creuzetul 
prin mijlocirea căruia profeția adevărată se separă de cea minciunoasă. 
Ea este pecetea Adevărului divin al profeţiei”.!*! Grîul adevăratei 
profeţii stă în purtarea omului răbdător, care ştie să aştepte cuvîntul, 
care trebuie să facă loc, în tăcere, întrebării mai înainte de a primi 
răspuns." Cel ce ascultă şi aude este auzit. „A auzi corespunde unui a 
fi auzit”, conchide A. Neher. ! 

Aşadar, sunetul şi tăcerea — ca reversul sunetului dar şi ca 
matca lui — şi-au creat filozofia sa. Viaţa interioară profundă, trăirea 
intensivă a existenţei, urcarea pe treptele desăvârşirii spirituale nu se 


12 Neher A. Op. cit. p. 13. 

130 Pentru o aprofundare în temă propunem cititorului şi alți autori: Blanchard B. Arta 
tăcerii, laşi, Ed Noel, (f.a.), Moretta A. Cuvintul şi tăcerea, Bucureşti, Ed. Tehnică, 
1994, Le Breton D. Despre tăcere, Bucureşti, Ed. All Educational, 2001; Picard M. Le 
Monde du Silence, Paris, 1952; Steiner G. Langage et Silence, Paris, 1969. 

131 Neher A., Op.cit. , p. 191-192. 

132 Idem, p. 193. 

133 Idem, p. 269. 

pot produce în afara sunetului — dimensiune fundamentală a tot ce 
există atît în afara, cît şi în interiorul omului. Mai mult ca atît, sunetul 
se dovedeşte a fi aici mijlocul suprem grație calităţilor armonic- 
cosmice pe care le deţine. Iar sursa sunetului, tăcerea, duce în mod 
direct şi inevitabil la ceea ce se numeşte „ascultare” şi „auzire” — alte 
categorii intrinseci fenomenului muzical. 


2.4. COSMOLOGIE MUZICALĂ 


„Muzica exprimă raporturile care există 
între ordinea umană şi ordinea cosmică” 
(Alain Daniélou) 

„Aprofundindu-ne la infinit în sunet, 
descoperim în el Cosmosul” 

(Veaceslav Meduşevsky). 

„Înainte să facă muzică, muzica l-a făcut pe om. 
Muzica, armoniile sînt telosul lumii” 
(Bruno Würtz) 

„Muzica nu are patrie — 

patria ei e întregul Univers” 

(Frederic Chopin) 


„Poate că nici una dintre obsesiile spiritului omenesc nu este 
mai tulburătoare decît întoarcerea la origini, la memoria pulberii stelare 
în care ființa umană îşi caută şi găseşte, adesea, începuturile...Un 
anume sentiment al cosmicităţii l-a îndreptat dintotdeauna pe om spre 
bolta cerească, parcă pentru a-şi descoperi acolo începuturile”, afirmă 
tulburător T.D. Stănciulescu."** Începutul muzicii omul tot acolo îl 
caută, adăugăm noi. Şi — îl găseşte. 

Cosmicitatea muzicii se cere a fi privită sub două aspecte care, 
luate în ansamblu, vor contribui la crearea unei imagini integre a 
fenomenului, şi anume: 1) muzica cerului, a universului, a lumii; 
muzica — dat „coborit din cer”, 2) unitatea „om/psihic-cosmos”. 

Muzica, înţeleasă în sens larg — ca mişcare vibratorie, ritmică, 
armonioasă, care-şi duce existenţa după anumite legi specifice — nu 
este doar un fenomen uman, dar extrauman, universal. Lumea, 
existența, viaţa — tot ce există e o muzică, spun filozofii, poeții, 


134 Stănciulescu Traian Dan. Miturile creației: Lecturi semiotice, laşi, 1995, p.6. 

compozitorii, savanții." Anticii foloseau noţiunea de „musica 


mundana” — muzica lumii. Lumea întreagă cîntă. Este larg cunoscută 
afirmaţia lui Pitagora că „cerul scoate muzici”, filozoful intuind relaţii 
sonore perfecte între aştrii cereşti. Şi dacă această muzică nu este 
observată de om, e pentru că ea răsună incontinuu şi ființa noastră s-a 
deprins cu ea.!'%* Dar, trebuie de adăugat, omul chiar şi dacă nu aude 
această muzică a cerului, o simte inconştient, ea exercitînd o acțiune 
puternică asupra lui. Pentru că acțiunea cosmosului vibrator asupra 
noastră este enormă.!* Hesiod, la fel, sublinia dimensiunea ontologică 
a sunetului armonic, afirmînd că toate Muzele cîntă, dar nu pentru a se 
distra, ci pentru a releva „ce a fost, ce este şi ce va fi”.1%% 

Faptul că „esenţa ideală a cosmosului — armonia — poate fi 
relevată doar prin muzică, îi acordă acesteia o inegalabilă putere şi 
universalitate”, rezumă T.D. Stănciulescu.'* Şi dacă anticii au intuit 
această universalitate „muzicală? a lumii, fizica modernă o 
demonstrează cu certitudine. Noţiunea de „armonia muzicală a 
universului” este pe deplin acceptată de astrofizică. Vechea viziune 
asupra sunetului ca reprezentant al Absolutului capătă astăzi o nouă 
viaţă în legătură cu revizuirea imaginii fizice a lumii, cauzată de 
ultimele realizări ale diverselor științe. Sunetele de care este plin 
Universul se supun unor legi „„muzicale” foarte stricte, legi care 
guvernează atît macromateria, cît şi micromateria. Aceste legi sunt:1) 
scara armonicilor naturale a sunetului, 2) proporţiile intervalice; 3) 


135 Kepler considera că armonia sunetelor o percep copiii, țăranii neinstruiţi, barbarii şi 
chiar fiarele, cu toate că nici unuia dintre ei nu le este cunoscută ştiinţa despre armonie. 
Armonia este un arhetip al Universului, ea este dată omului de la natură, de la 
Dumnezeu. 

155 Teoria despre muzica sferelor are multiple variante şi modificaţii, începînd cu 
pitagoreismul, trecînd prin teoriile muzicale ale Evului mediu, prin Armonia lumii a lui 
Kepler şi continuînd cu timpurile moderne. Însă ideea cosmicităţii şi universalităţii 
muzicii nu este caracteristică doar pentru gîndirea antică europeană. Ea a existat şi la 
alte popoare, în special orientale, mult mai înainte. Pentru majoritatea din ele muzica, 
incantația se află la originea lumii. „Toate cele făcute de zei, prin recitare cîntată sînt 
făcute”. (Schneider Marius. La musique dans les civilisations non europeenes. In: 
Cezar Corneliu. Introducere în sonologie. Acţiunea undelor sonore asupra nivelelor 
fizico-chimic, biologic şi psihologic. Bucureşti, 1984, p.72). 

137 Guaquelin Michel. Influențe cosmice asupra comportamentului uman, Cluj, 1995. 
15 Cf: Stănciulescu T.D. Op. cit., p.42. 

139 Idem, p.44. 

14 Poate cel mai ciudat lucru din știința modernă este reîntoarcerea ei la pitagorism”, 
spune Bertrand Russel. (Cf: Cezar Corneliu. Introducere în sonologie... p.66). 

divizarea octavei în 12 semitonuri; 4) distincția dintre consonanţă şi 
disonanță; 5) distincția dintre major şi minor; 6) predominarea 
raportului (contradictoriu) de 1:2; 7) legea generală a armoniei. 
„Relațiile numerice, exprimînd raporturile sunetelor muzicale, au 
echivalente cu toate celelalte aspecte ale existenței. Aceste proporții 
îngăduie să se facă comparații între armonia muzicală şi toate 
armoniile de culori sau forme, diviziuni ale timpului şi mişcări ale 
planetelor. Fenomenul pe care noi îl numim emoție estetică şi faptul că 
sunetele, culorile, formele pot fi folosite pentru a sugera senzații, 
emoții, idei, arată bine că structura corpului nostru, a spiritului nostru, 
a eului nostru subtil, se află în raport cu frecvenţe, cu proporţii 
particulare şi că noi putem cu ajutorul acestor frecvenţe şi raporturi să 
determinăm anumite legi ale numărului care par să constituie natura 
însăşi a personalității umane. Se ajunge astfel la concluzia că legile 
care stăpînesc lumea sonoră nu aparțin numai acestui domeniu, ci 
corespund ritmurilor universului”.!" Prin cele spuse, Alain Daniélou 
scoate clar în evidență organica unitate „muzicală” dintre diferite 
planuri ale lumii — cosmos, natură, viaţă, interiorul-spiritul uman. 

Un caracter de tip sonor-ritmic îl comportă stelele ce se află 
într-o vibrație perpetuă, furtunile electromagnetice şi chiar procesul de 
formare a moleculelor ADN şi ARN ce stau la baza materiei vii. 
Aceste două planuri — extrauman şi intruman — ale ritmicităţii 
universale le evidenţiază şi V. Săhleanu: „Unda implică periodicitate, 
iar ritmicitatea este un proces de bază, enzimatic, celular, tisular, 
visceral, organismic, populaţional — cu expresie pînă la arii întinse ale 
biosferei. Pe de altă parte, periodicitatea este o expresie a integrării 
Terrei, inclusiv a Vieţii în Univers”. Şi dacă există coduri ce 
„reprezintă cheia cu care se pot deschide porţile cetății cereşti, dacă 
există „mijlocul de conectare la izvorul energiei cosmice” atunci un 
astfel de cod este sunetul,'* ca o componentă esenţială, definitorie şi 
ireductibilă a Lumii. Prin acest cod sonor omul comunică cu celelalte 
substraturi ale Realităţii, cu Materia şi Metamateria. Sunetul, astfel, 
este un mijloc de unificare a Totului, inclusiv a omului cu spaţiul 
cosmic în care îşi duce existența sub cele trei forme ale sale: previtală, 
vitală şi postvitală. Sunetul conţine în sine în stare condensată şi 


14! Danielou Alain. Traité de musicologie compare€, Paris, 1959, p. 18-19, 78. 
142 Cf: Stănciulescu T.D. Op. cit., p. 44. 
18 Constantin-Dulcan Dumitru. Inteligența materiei, Bucureşti, Teora, 1992, p. 230. 

holografică componentele fundamentale ale existenţei universale: 
mişcarea, ritmicitatea, periodicitatea, ondulaţia, energia, 
temporalitatea, evoluţia-devenirea etc. „Astfel, muzica este inclusă în 
mod obiectiv în structura existenţei. Legile ei sînt universale, şi înainte 
ca noi să fi creat muzica, ea ne-a creat pe noi”, afirmă autorii 
dicționarului enciclopedic „Omul”. De aceea, J. Berent avertizează: 
„Sau ne vom învăţa s-o ascultăm, sau nu vom exista deloc”.!* 

Musica mundana îşi găseşte reflectare directă în arta muzicii, 
creată de sufletul uman. Să exemplificăm doar prin unul din elementele 
ei — modul. Astfel de caracteristici ale Universului ca atracția- 
respingerea, expansiunea şi contracția, acțiunea şi reacţiunea, forța 
centripetă şi forța centrifugă îşi găsesc reflectare în modul muzical. El, 
la fel, funcționează în baza unor relaţii de subordonare (atracţie- 
respingere) între  componentele-treptele sale, de gravitație, 
intertensiune, creînd un cîmp intersonor specific, generator de tensiune 
psihică. „Dinamica astrală” — compartiment al astronomiei — în 
studierea legilor mişcării aştrilor cereşti a înregistrat un „cîmp 
gravitațional interstelar”: sistemele (ansamblurile) stelare poartă un 
caracter inter-auto-gravitațional, „comportamentul” fiecărei stele fiind 
determinat de acest cîmp. De fapt, un astfel de micromodel al 
sistemului astral ca modul muzical este însăşi sunetul luat în parte. 
Despre aceasta ne vorbeşte structura lui „polisonoră” — prezența 
armonicilor (frecvența fundamentală a sunetului este însoţită de 
frecvenţe-sunete particulare). Astfel, sunetul muzical se prezintă ca o 
hologramă a Universului. 

Al doilea aspect al „naturii cosmice” a muzicii pe care ni l-am 
propus să-l elucidăm este relaţia (unitatea) „om/psihic-cosmos”. Astăzi 
ştiinţa îşi pune întrebarea: dacă omul este o parte a cosmosului, atunci 
numai dimensiunea lui fizic-materială îşi are acolo rădăcinile sau şi cea 
psihică? Este, oare, conştiinţa omului un fenomen „local” şi 
„autonom”, care a apărut şi a evoluat în condiţiile vieţii pământeşti, sau 
este şi ea o derivată (fie şi foarte specifică) a unei „conştiinţe 
generale”. Într-un cuvînt, psihicul nostru îşi are începutul „aici” sau 
„acolo”? Gîndirea mistică şi religioasă a avut aici întotdeauna 
răspunsul afirmativ. Dar trebuie de spus că şi concluziile la care ajung 
astăzi ştiinţele înclină tot mai mult spre a afirma acelaşi lucru. Se 
descoperă astăzi că omul este un microcosmos, model al 


144 Boros IO., IonnkapnoB B.Op. cit. p. 48. 

macrocosmosului, primul conținînd în sine toate componentele, 
caracteristicile, manifestările şi potenţialităţile acestuia din urmă. Firul 
vieții umane se ascunde în pînza generală a Universului, viaţa fiecărui 
om fiind o notă din simfonia universală. Evoluţia biologică reproduce 
în miniatură evoluţia universală. Organismul uman păstrează în sine, 
codificat — precum şi reproduce (decodifică) în timpul vieții — întreaga 
istorie a lumii. Procese fizico-chimice comune sînt caracteristice 
tuturor straturilor Universului observabil. Structurile vii prin miriade 
de fire sînt legate de cosmosul apropiat şi îndepărtat. Conform 
concepţiei holistice asupra lumii, omul, ca o construcţie integră, intră 
în ierarhia nivelurilor Universului (orice construcție integră constituie 
o parte a altei construcții integre, mai ample). Omul este constituit din 
circa 10 la puterea a 11-a celule. Sistemul solar, care este un element al 
Galacticii noastre, constituie o construcţie integră din 10 la puterea a 
11-a stele. Iar Metagalactica (Universul nostru) conţine în sine 10 la 
puterea a 11-cea de galactici asemănătoare cu a noastră. Şi încă un fapt 
semnificativ: creierul uman conţine pînă la 100 miliarde de neuroni — 
aproximativ acelaşi număr de stele intră în structura Galacticii. Omul 
(sub aspect fizic şi psihic) şi mediul în care îşi duce existenţa este 
incorporat în mod direct în sistemul cosmo-planetar general. „O 
coerență uimitoare guvernează relaţia dintre infinitul mic şi infinitul 
mare”, relevă B. Nicolescu.!% 

Este înregistrată o identitate între structurile topologice ale 
organismului viu şi Univers. Un dicton sufit afirmă:"Omul este un 
univers mic, iar universul — un om mare”. O astfel de identitate este 
caracteristică nu numai Universului şi organismului la general, dar şi 
Universului şi ADN-ului. Aceasta vorbeşte despre natura cosmică a 
genezei vieţii pămînteşti. Omul este o „fiinţă cosmică înzestrată cu 
conştiinţă cosmică”! El este o hologramă a lumii, iar gena sa — un 
computer holografic. (Să ne amintim că sunetul la fel este o 
„hologramă” a sistemului astral). În prezent în ştiinţa modernă se 
afirmă tot mai insistent că omul este, după natura sa, o ființă cosmo- 
bio-psiho-socială. Fiinţa umană este o monadă deschisă, care se află, 
conform principiului rezonanței, în interacțiune vie cu alte monade. 
„Natura a ţesut o reţea de fire invizibile între cosmos şi noi. Ceasurile 
biologice ale omului sînt dependente de ceasurile cerului”, scrie M. 


145 Nicolescu B. Op. cit. p. 47. 
'4BoxoB FO., Ionnkapnos B. Op. cit., p. 40. 

Gauquelin.!* În creierul uman, ca hologramă a cosmosului, se află o 
cantitate maximă de informație despre univers; gîndirea umană e o 
hologramă a gîndirii (inteligenţei) materiei universale. Înţelepciunea 
orientală consideră că omul poate cunoaşte cel mai bine lumea 
„călătorind” în nemărginirea propriei conştiinţe. Lao-tseu afirma: „Fără 
să ieşi din curte poţi cunoaşte Lumea”. Aceeaşi afirmaţie în planul 
cunoaşterii adevărului suprem o face Sf. Augustin: ”Noli foras ire, in te 
redi, in interiore homine habitat veritas” („Rămii în casa ta, întoarce-te 
în tine, în interiorul omului locuieşte adevărul”). "° 

Ştiinţa modernă operează cu noţiunea de „cod cosmogalactic” 
— identitatea codului genetic al omului cu structura genetică a 
universului. Această teorie se încadrează firesc în cunoscuta paradigmă 
a autoorganizării lumii. Ea stă la baza ipotezei psihologului american 
T. Lyri despre codul galactic ca generator al aşa numitului „cîmp al 
conştiinţei cosmice”, precum şi a ipotezei biologului şi psihiatrului 
german H. von Ditfirt despre existența, sub formă de „pulbere 
cosmică”, a conştiinţei, rațiunii, memoriei, imaginaţiei, creativității cu 
mult înainte de apariţia creierului uman. T. Lyri, de exemplu, 
formulează ipoteza în contextul aşa numitei exopsihologii, definită ca o 
teleologie neurogenetică interstelară. În baza datelor neurologiei, 
etologiei, neurochimiei, psihofarmacologiei, astronauticii, astrofizicii, 
fizicii atomice şi geneticii, savantul deduce ideea prezenţei în ADN a 
aşa numitului „contelect” (conştiințăintelect), care nu se reduce doar 
la planeta noastră, dar este de natură extraterestră. Pe parcursul 
evoluţiei s-au creat energii proprii umane, descendente din energia 
universală: energia fizică şi, pe „firmamentul” ei, energia psihică. Dar, 
cu toate că energia umană a reuşit să-şi capete un anumit grad de 
independență, ea îşi afla originea în cea cosmică şi rămîne direct 
dependentă de aceasta. 

Aşadar, muzica, expresie a proporțiilor cosmice, şi muzica, 
modelatoare a sufletului uman, nu sînt entități diferite, ci 
complementare. Această asemănare a arătat-o într-un mod destul de 
sugestiv încă în secolul al IV-lea unul din părinţii bisericii, Grigore din 
Nissa. Întrebîndu-se în ce rezidă esența acelei dulceţi cu care a 
împreunat David poruncile sale (psalmii), el răspunde că filozofia 


147 Guaguelin M. Op. cit.,p.21. 
148 Boxos IO., Mommkapnos B. Op.cit. ,p.130. 
149 Cf: Husserl Eduard. Meditaţii carteziene, Bucureşti, Humanitas, 1994, p. 197. 


69 


Jon Gagim 


aflată în melodie este o taină mult mai profundă decît filozofia 
împărtăşită de cei mulți. Rînduiala Universului este asemănătoare 
muzicii, subordonată unui ritm şi unei armonii, sunătoare în sine însăşi 
şi care niciodată nu iese din această consunare armonică. Conştiinţa 
umană, ridicată în aspiraţia sa spirituală deasupra teluricului, poate 
auzi foarte bine această muzică. „Din consunarea universală se naște 
un imn — autoacordajul sonor al existenţei cu sine însăşi. Omul, ca 
microcosmos, îşi creează a sa muzică după chipul acestei muzici 
cosmice şi după a sa asemănare”. Astfel, muzica omului este o 
îmbinare, un tot unitar dintre muzica universului şi „muzica” 
sufletului. 

„Profunzimea muzicii este, cu adevărat, fără margini. Ea 
străpunge toate planurile cosmosului, toate formele existenţei şi este 
infinit apropiată tuturor lucrurilor lumii. Muzica corespunde tuturor 
lucrurilor pentru că ea este unica în stare să exprime totul, să unifice 
totul, ea e unica, care nu ştie margini, nici de cele de sus, nici de cele 
de jos. Arta muzicii este, pe drept cuvînt, împărătească. Muzica este 
sufletul lumii. Ea este cîntecul de triumf al Vieţii”, scrie inspirat despre 
muzică VI. Shmakov."”! 


2.5. FIZICĂ MUZICALĂ 


Sunetul este elementul prim al muzicii — materia ei. Desigur, 
examinarea sunetului sub aspectul fizic nu ne poate oferi de la sine o 
elucidare a psihismului acestei arte. Dar nici fără o scoatere în evidență 
a caracteristicilor lui fizice nu putem obţine un tablou deplin al 
problemei care ne preocupă. „Numai o astfel de investigare, pe de o 
parte, a bazelor obiective ale naturii sonore şi ondulatorii şi, pe de altă 
parte, a bazelor profunde ale subiectivității omeneşti, poate îngădui 
repunerea în discuţie a înseşi bazelor artei muzicale“, atrage atenţia 
compozitorul Corneliu Cezar.'”?. 

Existența muzicii, ca fenomen al realităţii obiective, este 
posibilă datorită aerului şi frecvențelor acustice. Şi cu toate că muzica 


150 BpraxoB B. Manaa ucmopus Buzanmuiickoii >cmemuxu. Knees, 1991, c.131. 

'5! makos B. Ocnoevi Ilneemamonozuu. Mexanuuecxaa Teopua Cmanoenenua Ilyxa. 
Kuer, 1994, c. 604. 

152 Cezar Corneliu,. Op. cit., p. 12. 

se naşte în altă realitate — subiectivă, în afara cadrului fizic-material ea 
nu s-ar putea produce. '* 

Muzica întotdeauna a trezit curiozitatea fizicienilor şi 
matematicienilor din toate timpurile. Începutul îl pune Pitagora. Printre 
autorii moderni pe care i-a preocupat identificarea de noi aspecte între 
fizică-matematică şi muzică îi putem numi, ca exemplu, pe dirijorul 
Ernest Ansermet!*, pe filozoful Alexei Losev'* (ambii cu o serioasă 
pregătire fizico-matematică — absolvenți de facultate), care au 
manifestat un interes constant pentru acest aspect al muzicii. 

Mişcarea  ondulatorie-muzicală este un fenomen fizic 
fundamental, de aceea sunetul muzical trebuie neapărat studiat de 
fiziciceni, atrage atenţia C.A. Taylor. Însă aici iese la suprafață un 
vădit paradox, remarcă autorul: pe de o parte, fizicienii parcă s-ar 
interesa de muzică, pe de altă parte, ei studiază fizica muzicii în 
treacăt, superficial.'* Studierea fizică a sunetului ne aduce în faţa 
problemelor psihologiei referitor la raportul dintre excitația fizică şi 
senzaţia psihologică, raport care generează un complex întreg de 
mişcări psihice: emoții, gusturi, reacții inconştiente etc. Interesul 
pentru aspectul fizic al sunetului muzical, cît şi importanța acestei 
probleme pentru practica muzicală a dat naştere unui domeniu special 
— Acusticii Muzicale,'” iar interesul pentru sunet, în general, a dat 
naştere unei ştiinţe noi — Sonologiei.!%% 

Sunetul apare ca rezultat al mişcării. Sub formă de vibrații el 
se propagă în spaţiu şi timp, punînd în acțiune aerul din preajmă. 
Mişcarea undelor sonore exercită o presiune asupra particulelor de aer, 


155 O documentare mai amplă asupra caracteristicilor fizice ale sunetului muzical sub 
multiplele sale aspecte se poate obţine, de exemplu, din lucrarea cunoscutului fizician 
englez C.A. Taylor The physics of musical sounds, The English Universities Press 
LTD, London, 1970. Se mai poate vedea: Grumazescu M. ş.a. Ce este sunetul?, 
Bucureşti, 1966. În calitate de fapt divers la subiectul atitudinii unuia din fondatorii 
fizicii cuantice vizavi de fenomenul muzical se poate consulta: „W. Heisenberg şi 
muzica” în Firca Gh. Reflexe ale memoriei, Bucureşti, Univers Enciclopedic, 1999, p. 
79-88. 

154 Ansermet Ernest. Les fondements de la musique dans la concsience humaine, 
Neuchatel (Suisse), 1961. 

155 JloceB A. Mysvika kak npeomem nozuku. In: JloceB A. H3 pannux npouseedenuii. 
Mocksa, 1990, c. 195-353; JloceB A. Ocnoenoii eonpoc punocobuu. In: JloceB A. 
Dunocopua. Mubonoeua. Kynsrypa. MockBa, 1991, c. 315.335. 

'5 Taylor C. A. Op., cit., p.5. 

157 A se vedea, pentru documentare: Urmă Dem. Acustică şi muzică, Bucureşti, 1982. 
158 Cezar Corneliu. Op. cit. 

ceea ce duce la crearea unei energii." Împrumutînd aceste categorii 
din fizică, Ernst Kurth formulează teoria „energetică“ a muzicii.“ 
Muzica, după Kurth, este „tensiune psihologică“, melodia — „energie 
cinetică“, iar armonia — „energie potențială“; expresivitatea acordurilor 
apare din gravitația tonurilor, din intenția lor de a se mişca. Forma 
muzicală este tratată de Kurth la fel sub aspect dinamic, ca proces- 
mişcare. 

Sunetul, în general, este caracterizat sub două aspecte: fizic, ca 
mişcare mecanică vibratorie şi psihic, ca fenomen perceput subiectiv 
de organul de simţ specializat, auzul. Urechea umană percepe sunetele 
cuprinse în diapazonul 16-20000 Hz. Însă aspectul frecvenţial al 
sunetelor este mult mai larg, cuprunzînd în sine ultrasunetele şi 
infrasunetele, nepercepute de auz. Un singur sunet, după cum am 
remarcat, nu este o construcție simplă, ci are o structură complexă. 
Sunet pur (sub formă de frecvenţe sinusoidale pure) în natură nu 
există, el poate fi obținut doar în condiții de laborator. Din punct de 
vedere muzical acest sunet „sinusoidal“ ar fi lipsit total de conţinut, 
neprezentînd nici un interes. O caracteristică hotărîtoare din punct de 
vedere muzical a sunetului este spectrul — descompunerea lui în sunete 
particulare (armonici). Aceasta demonstrează natura armonică a 
muzicii începînd chiar cu structura unui singur sunet luat în particular. 
Între sunetul fundamental şi sunetele lui particulare se crează un cîmp 
sonor vibrator care, receptat de ureche sau intonat de voce, produce 
senzaţie, tensiune psihică. Sunete diferite, luate în parte, provoacă 
diferit conţinut psihologic. 

Puterea şi caracterul armonicilor determină „vocea“ particulară 
— culoarea sau fimbrul sunetului; frecvenţa de bază determină 
înălțimea lui, energia vibraţiilor — intensitatea, iar timpul propagării în 
spaţiu — durata. Consonanţa şi disonanţa sonoră se află, la fel, în 
dependenţă de armonici. Cu cît mai multe armonici comune conţin 


19 Bvidenţiem noţiunile de mişcare, vibrație, acţiune, presiune, forță-energie pentru a 
facilita, ulterior, explicarea fenomenulului numit de noi „acţiunea totală a muzicii” — 
atît asupra omului, cît şi a altor organisme vii, inclusiv asupra plantelor. Totodată, 
atragem atenţia la utilizarea acestor termeni şi în domeniul psihologic atunci cînd se 
operează cu noțiunile de „mişcare, vibraţie interioară”, „energie psihică” etc. La prima 
vedere ar părea că aceşti termeni sînt folosiţi aici în sens metaforic. Însă o studiere mai 
aprofundată descoperă că procesele psihice se produc la fel în baza unor vibraţii-unde, 
cuantumuri energetici de o natură foarte subtilă. 

1% Kurth Ernest. Musikpsychologie, Berlin, 1931. 


16l Harmonikos, din grecește — consunare. 

două sunete alăturate sau suprapuse cu atît ele sună mai consonant, şi 
invers. (Cu toate că fenomenul consonanţei şi disonanţei mai are la 
bază şi factorul psihologic, el ține de tradiţie şi de experienţa muzicală 
a persoanei). 

Nu este lipsit de interes fenomenul numit „vizualizarea 
sunetului“. Sunetul poatre fi văzut — el lasă forme înregistrate de 
aparate speciale, devenind, astfel, vizibil. (Menţionăm acest fapt, 
deoarece el ne aduce o explcare suplimentare a fenomenului psihologic 
numit „sinestezie“).' O ilustrare simplă a acestui fenomen ne-o 
demonstrează undele lăsate de vînt pe nisip sau pe apă, vîntul nefiind 
altceva decît mişcare de aer ca şi sunetul. E vorba de o mişcare 
armonică „ascunsă“ a aerului universal: curenţii aerieni ce bîntuie 
parcă „haotic“ în natură poartă, după cum vedem, un caracter 
„armonic“, 

Faptul că sunetul poate fi văzut a dat naştere altui fenomen 
numit „sonoviziune“ — obținerea prin intermediul sunetului a imaginii 
vizibile a obiectelor care se află într-un spaţiu intransparent din punct 
de vedere optic. Undele ultrasonore penetrează bine metalele şi alte 
materiale inerte, țesuturile vii, lichidele. În acest temei astăzi sînt larg 
utilizate în medicină diverse metode de diagnosticare acustică, 
encefalografie pe bază de ecou sonor, tomografie ultrasonoră, 
tomografie magnetorezonatorie ş.a. 

Sunetul se află în dependenţă directă de sursa care-l generează, 
dar şi — subliniem în mod special — de caracterul mişcării, conform 
căreia el se produce: diverse caractere de mişcare nasc diverse sunete 
(sunetul vorbeşte despre „starea“ în care se află sursa care-l produce). 
Aceasta este important de reţinut pentru cazul emiterii sunetului de 
vocea umană (atît în vorbit, cât şi în cînt). 

O caracteristică importantă a sunetului muzical este vibrato — 
modulaţia periodică a sunetului (atît după amplitudă, cît şi după 


1% Asociaţii între senzaţii de diferit gen care dau impresia că sînt unul simbolul 
celuilalt. 

163 Conform concepţiei moderne asupra haosului, acesta conţine în sine o regularitate a 
sa, el se conduce de anumite legi specifice. (A se vedea, ca exemplu: Terente Robert, 
Eliza Roman. Virtuţile haosului, Bucureşti, ALL, 1998). Există chiar noţiunea de 
„geometria haosului”. Neantul este inform, dar conţine în sine totul, considerau vechii 
chinezi. Acelaşi lucru îl afirmă fizica modernă: ”Vidul vid al fizicii clasice este 
înlocuit de vidul plin al fizicii cuantice... Vidul cuantic este plin de toate 
potențialitățile, de la particulă la univers“. (Nicolescu Basarab. Op. cit., p. 72-73). 
Haosul (vidul) conține o capacitate specifică de creaţie. 

frecvenţă), care, aplicată corect, îl poate modela şi îmbogăţi timbral, 
conferindu-i calităţi afective accentuate. C.A. Taylor!“ afirmă (contrar 
opiniilor altor cercetători), că toţi cîntăreţii folosesc vibrato-ul, inclusiv 
aceea care consideră că nu-l folosesc. Cu ajutorul oscilografului poate 
fi demonstrat că şi aceşti cîntăreți recurg la mici modulații ale vocii 
pînă la o pătrime de ton. 

Există mai multe explicații asupra acţiunii plăcute a vibrato- 
ului pentru auz. G. Sacerdote, în baza afirmației lui I. Fournier'S%, 
consideră că vibrato-ul vocii umane constituie o parte a mecanismului 
care reglează frecvenţa sunetului. Altă opinie se fondează pe 
convingerea că sunetul „exact” (cu frecvenţă fixă) este plictisitor şi 
obositor pentru auz — observaţie, de altfel, foarte adevărată. De aici 
apare presupunerea că instrumentiştii în mod intuitiv tind spre a aplica 
această calitate a vocii umane la instrumentul lor. Omul în realitate 
ignoră sunetele fixe. Ele se asociază, ca refulă, cu sunetele artificiale. 
După afirmaţia lui F. Winckel'% nici un animal din natură nu emite 
sunete nemodulate (fixe). S-a observat că vibrato-ul măreşte atenţia şi 
concentrarea auzului asupra sunetului (sunetelor) în cauză. Dacă 
sunetul este „rectiliniu” în sunarea sa, creierul pierde interesul pentru 
el. Dacă sunetul suferă modificări, atenția creşte. Sub aspect psihologic 
vibrato-ul a fost studiat în de aproape de către E. Seashore, 
atribuindu-i o importanță deosebită. Psihologul împărtăşea opinia 
precum că auzul nu percepe vibrato-ul sub formă de modificare a 
amplitudei sau frecvenţei (adică, el nu percepe aspectul „tehnic” al 
acestui fenomen), dar ca ceva care conferă sonorităţii o anumită 
căldură, afectivitate (sensul lui „artistic”, „psihologic”). Vibrato-ul a 
fost cercetat şi în altă lucrare din epocă, de exemplu, în lucrarea 
colectivă The vibrato.“ Autorii au studiat fenomenul la Caruso, 
Şaleapin, Galli-Curci, înregistrînd modulații frecvenţiale între 40-60 
Hz. Vibrato-ul este utilizat pe larg şi în muzica instrumentală (la 
instrumentele cu sistem netemperat — cele cu corzi şi de suflat). Fizica 
vibratou-lui în practica vie muzicală, ţine, după cum vedem, de 
psihologismul lui, întemeindu-se pe o anumită modificare-deviere a 
sunetului de la norma lui frecvenţională. După cum am menţionat deja, 


'% Taylor C.A. Op. cit.,. p. 117-118. 

16 Fournier J.E. L ’Acustique Musicale, Paris, 1953. 

16 Winckel F. Phänomene des Musikalischen Horens, Berlin, 1960. 
167 Seashore E.C. Psychology of Music, New Jork, 1938. 

1% The vibrato. Studies in Psych. of Music, Univ. of Jowa, 1932. 

o astfel de abatere de la parametrii fizici ai sunetului nu este în muzică 
un caz particular, ci o normă, o lege nescrisă. 

Aprofundarea în microuniversul sunetului muzical sub 
aspectul celor patru însuşiri ale lui (înălţime, durată, intensitate şi 
timbru) în scopul cercetării principiilor de organizare a materialului 
sonor, precum şi a legilor receptării lui, a dus la descoperirea aşa 
numitului „caracter zonal” al sunetului muzical şi al auzului care-l 
receptează. Teoria în cauză a fost formulată de N. Garbuzov, care a 
demonstrat că auzul melodic, absolut, relativ, tonal, armonic, timbral, 
dinamic, simţul ritmic şi al tempoului au o „natură zonală”.'% Esenţa 
fenomenului constă în faptul că auzul operează nu cu noţiunea de 
frecvenţă, dar cu cea de „fişii” („zone”) de frecvență. Abaterea de la 
înălțimea fizică exactă a sunetului se manifestă în interpretarea vocală 
şi la instrumentele cu acordaj netemperat, iar abaterea de la exactitatea 
ritmică şi cea de tempo se produce în toate cazurile executării muzicii. 
Acest lucru a fost constatat încă de C. Stumpf şi M. Meyer (1898), care 
au observat că intonarea subiectivă a intervalelor nu coincide cu 
aspectul lor obiectiv. Tendinţa de a „ocoli” exactitatea matematică a 
sonorității în timpul executării vii a muzicii autorii o explică printr-o 
necesitate estetică — de a atribui sunetului (intervalului) un caracter 
expresiv, „tulburător”. 

Aşadar, materia obiectivă a muzicii este sunetul ca dat al lumii 
fizice, însă practica muzicală nu acceptă sunetul în varianta lui 
„matematică”. El este supus unui şir de revizuiri, modificări 
„psihologice”, condiţionate de cerinţele celuilalt participant la actul de 
creare a muzicii — subiectului uman. Şi dacă legile fizicii îşi spun 
cuvîntul în crearea fenomenului sonor, totuşi nu fizica sunetului 
determină soarta muzicii în sens uman. Anume partea a doua a 
problemei — factorii psihofiziologic, psihologic şi spiritual — este 
definitorie. Lucrul acesta îl atestă frecvent diverşi cercetători ai legilor 
fundamentale ale muzicii. Iu. Tiulin, de exemplu, în Știința armoniei!” 
se pronunță hotărît împotriva hiperbolizării elementului acustic în arta 
muzicii. Rezervînd acestui factor rolul său destul de important şi care 
nu poate fi, desigur, neglijat, muzicologul construieşte întreaga sa 
teorie asupra legilor armoniei pe substratul „uman”, pe legile 


1% Tap6ysoB H. A. — Mysvıkanm, uccnedoeamenv, nedazo2. MockBa, Mysbika, 1980. 
17 Tionui IO.H. Yuenue o eapmonuu, MockBa, My3rika, 1966. 

percepției. Principiile fundamentale ale muzicii se nasc nu în natura 
fizică a sunetului, ci în conştiinţa umană. 


2.6. BIOLOGIE MUZICALĂ 


„Muzica strigă secretul naturii” 

(Andre Lamouche) 

„Fiarele părăseau pădurea, păsările — cuibul, 

şi chiar copacii şi florile porneau din loc pentru 

a fi mai aproape de Orfeu, ca să-i asculte cîntarea ” 
(Din legendă) 


Omul este reprezentantul marii lumi biologice. Or, acest 
substrat al materiei, bios-ul (lumea vie, în general), manifestă, la fel, 
un viu interes pentru muzică, demonstrînd o reacţie uimitoare la 
fenomenul sonor. În prezent s-au acumulat suficiente cercetări (în 
special, în ultimii 50-60 de ani), care ne permit să elucidăm mulțumitor 
subiectul.!”! Însă problema nu este nouă. Despre reacția întregii materii 
vii — a plantelor şi animalelor — la muzică s-au acumulat date încă în 
antichitate. Să pomenim doar de cazul lui Orfeu sau de cel al lui 
Krishna care, prin cîntarea lor, vrăjeau totul în jur. În anumite țări pînă 
în epoca modernă rămîne răspîndită credinţa că „ritualul muzical” din 
perioada semănatului contribuie la roada ulterioară. 

În anul 1973 antropologul şi biologul Chr. Bird şi istoricul P. 
Tompkins scot de sub tipar cartea Viaţa tainică a plantelor,” care 
conține diverse şi interesante informaţii despre sensibilitatea 
neobişnuită a plantelor la sunete, cînt, muzică. Printre primii 
cercetători-experimentatori ai acțiunii muzicii asupra plantelor (mai 
exact ar fi spus, a reacției plantelor la muzică) se numără savantul 
indian, profesorul în botanică T.C.N. Singh, care a atras atenţia lumii 
ştiinţifice la neobişnuita receptivitate a plantelor la muzică şi chiar la 
dansuri. În rezultatul aplicării muzicii în perioada cultivării 
diverselor specii de plante a fost constatată nu numai o mai mare 


171 Nominalizăm doar câteva din ele: Cezar Corneliu. Op. cit., Retallack D. The Sound 
of music and plants, Santa Monic, Calij, 1973; My6pos A. II. My3ora u pacmenua. 
Mockaa, 1990. 

172 Tompkins P., Bird Chr. The Secret life of plants, New York etc., 1973. 

IB Singh T.C.N. On the effect of music and Dance on plants (India, 1962). 


76 


Dimensiunea psihologică a muzicii 


creştere în volum a plantelor experimentale în comparaţie cu cele de 
control, dar şi o schimbare bruscă a calităţilor fizio-biologice.!”! S-a 
constatat o creştere a intensității schimbului de substanţe: accelerarea 
activităţii şi creşterea cantității enzimelor, acumularea acizilor organici 
precum şi o acumulare specifică de energie. Adică, se modifică 
calitativ toate procesele vitale, întregul metabolism al plantelor. De 
exemplu, analiza germenilor de grîu supuşi sonorizării a arătat o 
creştere a vitaminei A de 20 de ori, iar a vitaminelor C şi B2 de cinci 
ori. În sucul de portocale obţinut de la pomii sonorizaţi vitamina C a 
crescut cu 121%. Unele probe au arătat că suferă schimbări pozitive 
însuşi solul pe care cresc plantele alimentate cu muzică. 
Microorganismele din componenţa solului, după cum se ştie, au un rol 
important pentru calitatea (fertilitatea) lui. Muzica, se vede, exercită o 
influență benefică şi asupra acestor organisme. S-a observat, la fel, o 
anumită creştere (cu 2 grade) a temperaturii solului din imediata 
apropiere a sursei sonore. Acest factor, după cum se presupune, 
acționează asupra microorganismelor din sol, ceea ce se răsfrînge 
pozitiv asupra fertilităţii lui.!5 

S-a constatat, totodată, o atitudine selectivă a diferitor plante 
față de sonorități cu diferită frecvență: unele din ele reacționînd la 
unele lucrări muzicale, altele — la alte lucrări. În general, plantele 
reacționează destul de pozitiv la muzica lui J.S. Bach, A. Vivaldi, J. 
Brahms, W.A. Mozart, L.v. Beethoven şi alți genii ai muzicii 
universale arătînd, în acelaşi timp, un total dispreț față de muzica rock, 
în special față de cea ritmizată excesiv. O simpatie deosebită plantele 
incluse în experimente au demonstrat-o față de muzica indiană. Muzica 
jazz a fost primită analitic, preferință dîndu-se doar anumitor lucrări, în 
special din jazzul clasic (Louis Armstrong, Duke Ellington). Muzica 
compozitorilor „noii şcoli vieneze” (Schonberg, Berg, Vebern) a fost 
tratată cu destulă indiferență. S-a observat că, în linii generale, reacția 
plantelor la muzică de diferit gen este identică cu situaţiile urmărite de 
cercetători în cazurile cercetării acţiunii muzicii asupra psihicului 


174 Faptul că un anumit tip de vibrații sonore modifică calitatea diferitor substanţe este 
cert în ştiinţă. În acvaterapie, de exemplu, pe lîngă diferite tipuri de apă — de izvor, 
minerală, de mare, aromatizată, radioactivă, magnetizată etc. se aplică şi aşa numita 
apă „sonorizată”. 

175 Este cunoscut faptul că în perioadele de ciumă şi alte epidemii oamenii se adunau în 
jurul mănăstirilor, clopotul cărora, prin vibraţiile sale, distrugea microbii dăunători, 
curăţind aerul din jur şi neutralizînd, astfel, sursa bolii. 

uman.!'* Faptul acesta dă naştere la noi întrebări, deoarece răspunsul 
psihicului la muzică este mediat de anumiţi factori care lipsesc în cazul 
plantelor: sistemul nervos reflector, reacţia neuroumorală, reglarea 
hormonală a sistemului sanguin şi muscular. Se presupune că în 
calitate de conductori „nervoşi” în cazul plantelor ar servi alte procese. 

În orice organism vegetal există un sistem specific de 
transmitere a informaţiei — sistemul bioelectric care înlocuieşte la 
plante sistemul nervos. Acest lucru constituie unul din factorii comuni 
ai reacției la muzică a plantelor, animalelor şi omului.!”” Dar care ar fi 
totuşi, se întreabă savanții, mecanismul acţiunii muzicii asupra 
regnului vegetal, care este „limbajul” de comunicare între muzică şi 
plantă? Generalizarea rezultatelor obţinute arată că la baza acestui 
mecanism se află principiul rezonanței. Este cunoscut faptul că 
schimbul de substanţe în organismul animal şi vegetal se produce prin 
intermediul unor albumine active specifice numite „fermenţi” sau 
„enzime” — compuşi organici catalizanţi cu rol fundamental în dirijarea 
proceselor metabolice, care produc şi păstrează energia vitală. 
Activitatea unor celule enzimatice produce anumite impulsuri acustici 
cu o structură şi formă destul de complexă. La analiza acestui proces 
acustic s-a constatat prezența unor frecvențe sonore identice cu 
sunetele scării muzicale Do, Re, Mi etc. Biologul S. Shnol!'* afirmă că 
anumite stări ale celulelor sînt însoţite de procese acustice. Astfel, scrie 
savantul, biochimia creşterii ierbii produce o întreagă simfonie. Mai 
mult ca atît, în jurul fiecărei celule apare un cîmp sonor foarte 
complicat. Aceeaşi idee o împărtăşeşte geneticianul A. Mosolov.!” Pe 
lîngă limbajul chimic, observă autorul, celulele comunică şi în alt 
limbaj, mult mai familiar pentru om — limbajul sunetelor. Doctorul S. 
Ohno'®, colaborator la Centrul Naţional de Medicină din SUA, 
consideră că structura genelor ADN-ului şi a enzimelor coincid într-un 
mod foarte miraculos cu scara muzicală, constituind o octavă întreagă. 


176 Jly6pos A.P. Op. cit., p. 16. 

177 Idem, p. 17. 

178 Inom C., Samarun A. CepBasat A. Mysorka, monrekynoi, Guonozua. In: «3nanne — 
cuna», No9, 1968, c. 44-46. 

1? Mocono A., Kamenckaa B. Bu6payuonnoie npoyeccoi 8 kiemke 6 nepuoòð denenua. 
In: Paðuoənekmponuka, usuka, mamemamuka 6e  Guonoeuu u  MeOuuune. 
HosocuGupck, 1971. 

180 Ohno S. The Music of human genes. In: Turning point Bulletin (Isaaquch, Wash), 
v.l, nr.1, 1988. 

E] chiar a încercat să inverseze procesul — a transpus Nocturna în fa- 
minor (opus 55, nr.1) a lui Chopin în limbajul geneticii. „Tradusă”, 
lucrarea a reprodus structura unui ferment specializat în transpunerea 
codului genetic al ADN-ului în codul informaţional al ARN-ului. '®' 

Ernest Ansermet a constatat că sistemul de intervale muzicale 
este subordonat legii (principiului) logaritmurilor. Auzul nostru 
muzical funcţionează (receptează), la fel, logaritmic. Să ne amintim că 
această lege îşi face prezența şi în lumea organică, de exemplu, 
creşterea copacului (prin cercurile tulpinei) se supune, la fel, funcțiilor 
logaritmice. 

Fenomenul rezonanţei se află în legătură strînsă cu fenomenul 
sincronizării. Deoarece celula constă din multiple microstructuri 
rezonatorii (membrane, ribozomi, mitocondrii, cloroplaste ş. a.), sub 
influenţa fecvenţelor acustice are loc sincronizarea vibraţiilor lor. În 
rezultat, se constituie un ansamblu de microstructuri sincronizate care, 
amplificîndu-se (prin asamblare), conferă sistemului o nouă calitate. 
Totodată, în rezultatul acestui proces apare un potențial energetic, 
precum şi electric (de tip laser). În jurul plantei se creează un cîmp 
aureolar. În aşa fel, planta apare ca un organism viu, care intră în 
comunicare activă cu mediul. 

Aşadar, ne întîlnim, în baza cazului plantelor, cu o formă 
necunoscută (sau puţin cunoscută) de percepţie a muzicii — percepţie la 
nivel celular, micromolecular. Sunetele muzicii sînt receptate de 
organism în totalitatea sa, şi nu doar de un singur organ specializat pe 
care plantele nu-l au — de ureche. 

Principiul rezonanței, purtînd un caracter real, nu dă, totuşi, un 
răspuns exhaustiv la problema în discuție, provocînd un şir întreg de 
întrebări. Ele apar, cel puţin, din următoarele consideraţii. Ca 
intensitate, acțiunea fizică a muzicii asupra plantelor este relativ mică, 
iar ca potenţial energetic — infimă. Sunetul, trecînd dintr-un mediu mai 
puţin dens (aerul) în unul mai dens (țesutul plantei), slăbeşte. Atunci, 
poate, se întreabă savanții, sunetele muzicii poartă pentru plante un 


15 Ca fapt divers: forma mitocondriilor (structuri din interiorul celulei cu rol de centre 
energetice) într-un mod de necrezut se aseamănă cu forma viorii sau violoncelului. 
(Zly6pos A. Op. cit., p. 36). 

În calitate de surse suplimentare la tema în discuţie se poate vedea: Berlyne 
D.E. Aesthetics and Psychobiology, New York, 1971; Brown Jr., Frank A. The 
Rythmic Nature of Animals and Plants, Washington, 1960; De la Warr G, Do Plants 
Feel Emotion?. — Electrotechnology, april, 1969. 

caracter informaţional, au pentru ele un anumit sens, le comunică 
ceva? Poate ele percep muzica „conştient”, iar ca rezultat apar 
schimbări  electrofiziologice? Poate relația informaţională prin 
intermediul sunetelor şi cuvintelor, muzicii şi vorbirii nu este doar o 
prerogativă a omului? (Să ne amintim de reacţia florilor de cameră la 
vocea omului — lucru ce-l poate afirma orice bun floricultor). 

În baza acestor reflecții a luat naştere o altă ipoteză asupra 
relației „plantă-muzică”, care poate fi numită ipoteza (sau teoria) 
„psihologică”. Alături de zoopsihologie astăzi tot mai mult încearcă să 
se afirme o nouă ramură a ştiinţelor bios-ului — psihobotanica sau 
psihobiologia. Regnul vegetal, alături de cel animal, demonstrează 
activ capacități „psihice”. Se presupune că intercomunicarea „om- 
plantă” se fondează anume pe acest substrat. Psihologul V.N. Puşkin în 
una din lucrările sale dedicate problemei percepţiei plantelor face 
următoarea concluzie: „Psihicul (într-un sens specific al acestui cuvînt) 
îşi arată prezenţa în celulele vii cărora le lipseşte sistemul nervos”.!*? 
Celula vegetală (în cazul unei flori, de exemplu) reacţionează la 
procese de tipul celor care se desfăşoară în sistemul nervos al omului 
aflat în diverse stări emoţionale." Plantele demonstrează „bucurie” 
sau, dimpotrivă, „dezgust” la prezenţa anumitor persoane. Concluzia 
cercetătorilor este că plantele sînt capabile să recepteze semnalele 
emise de conştiinţa omului, să reacționeze la gîndurile, vorbele şi 
acţiunile lui.1% 

Revista „Za rubejom” (1989) într-un articol cu titlul „Creierul, 
inima şi muzica” a informat despre o şedinţă a Societăţii Americane de 
Acustică, unde a fost prezentată o invenţie — aparatul „Biomusic”, 
capabil să transforme semnalele electrice furnizate de electrozii fixați 
pe corpul uman în sunete muzicale. În aşa fel, a putut fi ascultat corpul 
omului. Semnalele electrice, înregistrate de electrocardiogramă şi de 
electroencefalogramă au fost trecute prin computer, care a dat comandă 
sintetizorului muzical de a le transforma în sunete. În rezultat, a fost 
înregistrată auditiv „muzica” inimii şi capului. În ansamblu, întregul 
corp emitea o adevărată „simfonie”. Inventatorul italian Valerio Santo 
a construit un aparat electronic analogic, înregistrînd cu ajutorul lui 


182 Cf: Jly6poB A II. 

183 Backster C. Evidence of a primary perception in plant Life. In: Int. Jour. of 
Parapsychology, v.10., nr.4, 1968, p. 329-438; Vogel M. Man-Plant Communication. 
In: Mitchell E.D. Psychic Exploraţion, New York, 1976, Ch.12, p. 289-312. 

184 Tompkins P. , Bird Chr. The secrets life of plants, New York, 1989. 


80 


Dimensiunea psihologică a muzicii 


sunetele emise de plante. Aşadar, sistemele vii reacţionează la 
stimulenții fizici externi nu numai electrofiziologic, dar şi prin sunete. 

Faptul că plantele, cărora le lipseşte sistemul nervos, răspund, 
alături de muzică, şi la procesele mintale ale omului, poate aduce 
lămuriri suplimentare asupra genezei şi naturii psihicului uman, 
precum şi a relației lui cu muzica. Psihicul, după cum susţin unii 
autori, îşi află originea în sistemul informațional celular sau chiar 
subcelular şi submolecular. „În legătură cu aceasta, afirmă I. Mikleaev, 
apare ideea despre anumite procese cuantice foarte subtile, care se 
desfăşoară în spaţiul informaţional intracelular. Anume prin 
intermediul unei astfel de fizici psihologice se produce codificarea 
fenomenelor psihice”.!% 

Rezultatele experimentelor psihobotanice care au avut ca 
obiect de cercetare relația cuantică om-plantă permit formularea 
„ipotezei submoleculare” a bazei materiale a psihicului. Anume în 
temeiul proceselor ondulatorii (cuantice), caracteristice activității 
creierului, se produce intercomunicare a omului cu plantele şi, în 
general, cu toate sistemele biologice. Această intercomunicare a tuturor 
biosistemelor se desfăşoară pe cîmpul informaţional general şi unitar al 
biosferei. lar, mai larg, întreaga materie, sub toate formele ei, de la 
nivelul macrocosmic la cel microcosmic, se află într-un perpetuu 
proces de intercomunicare bazat pe ondulaţii-vibrații. Unul din 
fondatorii fizicii cuantice, Erwin Schrödinger, în cartea Ce este viața 
din punctul de vedere al mecanicii cuantice afirmă că materia vie se 
supune plenar legilor fizicii ondulatorii.” Teoria cuantică ne aduce 
lămuriri suplimentare asupra relaţiei „muzică-materie vie”. Care-i 
esența ei? Schrödinger, în baza ipotezei lui Luis de Broglie despre 
caracterul ondulator al materiei, arată că stările statice ale sistemelor 
alcătuite din atomi pot fi privite ca ansambluri de vibarţii interne 
proprii sistemului dat. Dacă în fizica mecanică corpusculul şi unda 
erau tratate ca antipozi, apoi în fizica cuantică acestea sînt tratate dual: 
în anumite cazuri (în funcţie de felul cum le interpretează cercetătorul) 
fiecare din ele apare cînd sub formă de corpuscul, cînd sub formă de 
undă. Ele nu se mai exclud, ci se completează reciproc, căpătînd un 
caracter biunitar. Fenomenul, transpus în limbaj matematic, a căpătat 


1% Cf: BonxoB IO, IlonuxapnoB B. Op. cit., p. 96. 

15 Schrödinger E. What is Life? and Mind and Matter, Cambridge Univ. Press, 1967 
(trad. rom. Bucureşti, 1980) 

187 Ideea este astăzi împărtăşită de întreaga lume ştiinţifică. 

denumirea de ecuaţia lui Schrödinger, devenind, astfel, expresia 
matematică a caracteristici fundamentale a materiei. Această ecuaţie 
este o ecuaţie ondulatorie şi după structura sa este identică cu ecuația 
ce descrie vibraţiile unei corzi. Datorită acestei caracteristici 
corpuscular-ondulatorii apare probabilitatea de a detecta corpusculul în 
diferite puncte şi în diferite momente. El este prezent oriunde şi 
oricînd. 

Principiul  cuantic-ondulator este caracteristic tuturor 
substraturilor materiei, inclusiv lumii vegetale, animale, şi psihice. În 
felul acesta, afirmaţia întîlnită la mulți filozofi că muzica este un 
atribut al întregii existențe nu pare a fi doar o metaforă. Întreaga 
materie „face muzică”, creînd, prin aceasta, un unitar spaţiu 
informaţional şi existenţial. De aici şi fireasca reacţie a tuturor 
organismelor vii la muzică. 

Materia acestui paragraf deschide un cu totul alt tablou vizavi 
de cel cunoscut despre muzică şi acţiunea ei asupra psihicului uman. 
Cu toate că examinarea aspectului biologic al relației „muzică-materie 
vie” ne dezvăluie destul de bine subtilităţi ale acestei relaţii, totuşi 
raportul „om-muzică” nu este o simplă continuare a liniei biologice. 
Determinismul biologic nu trebuie aici supraapreciat. Pentru că natura 
reacției omului la muzică este mult mai complexă. 


2.7. FIZIOLOGIE MUZICALĂ 


„Intonaţia niciodată nu pierde legătura cu corpul. 
Ea este în unul şi acelaşi timp respiraţie, 
tensiune musculară şi puls al inimii” 

(Boris Asafiev) 


Deoarece omul receptează sunetul nu numai prin intermediul 
auzului, dar şi al întregului corp-organism, acțiunea muzicii provoacă 
schimbări fiziologice dintre cele mai variate, directe şi profunde. Cu 
toate că sub aspect ştiinţific problema începe a fi studiată începînd cu 
sfirşitul secolului al XIX-lea, lucrurile în discuţie erau bine cunoscute 
şi aplicate viu în practică încă în timpurile vedice. Sunetul constituia în 
mîinile vechilor hinduşi un instrument magic de dirijare, acordare, 
control şi valorificare a energiei organice. După cum remarcă, de 

exemplu, Hazrat I. Han,'® cîntăreţii antici, studiind acţiunea sunetului 
asupra organismului, intonau o singură notă circa jumătate de oră 
pentru a cerceta efectul ei magic asupra diverselor centre ale corpului. 
Printre întrebările la care se arătau curioşi să afle ei răspuns erau: ce fel 
de energie vitală produce sunetul? cum valorifică capacitățile intuiției? 
cum creează entuziasmul? cum linişteşte sau tămăduieşte? S-a 
constatat, că sunetul penetrează întregul sistem corporal şi, în funcţie 
de felul de aplicare asupra corpului, intensifică sau moderează circuitul 
sanguin, excită sau calmează sistemul nervos etc. Tradiţia chineză 
atribuie un sunet (o frecvență particulară) fiecărui organ al corpului şi 
dacă funcțiile organice se efectuează conform ritmurilor sale obținem 
armonie şi sănătate; boala este desincronizarea ritmică a organului 
respectiv.!“ Ghizela Suliţeanu observă corect că „muzica este cea mai 
impresionantă dintre arte deoarece ea este printre primele forme de artă 
apărute ca urmare a unei necesităţi psihofiziologice primare”. 
Trebuie de adăugat, însă, că această necesitate n-a fost „oarbă”, găsită 
„pe dibuite” prin metoda încercării sau că a fost o necesitate de ordin 
pur practic-cotidian. Necesitatea omului de muzică e mult mai 
profundă şi ascunsă, aflîndu-şi începuturile într-un cadru de altă natură, 
cu toate că multiple forme şi genuri ale ei au fost create în baza 
anumitor activităţi sociale. 

Muzica e legată de fiziologicul uman în primul rînd prin ritm. 
Sensul, cauza şi importanţa întregii vieţi se află, după cum ştim, în 
ritm. Tot ritmul este elementul fundamental care pune organismul în 
mişcare fizică (baterea involuntară a „tactului” muzicii auzite sau 
mişcarea corpului, degetelor, capului), apoi fiziologică. S-a constatat 
că în procesul ascultării muzicii apar pulsaţii ritmice reale în diverse 
zone ale corpului: în muşchii mîinilor, picioarelor, capului, gâtului, 
trunchiului etc. „Eu”-l nostru este fixat în milioane de sinapse, în 
neurochimia creierului şi în activitatea electro-ritmică a acestuia. 
Aparatul audio-motor este un analizator (sistem) complex, care 
dispune de o întreagă rețea de terminaţii nervoase, capabile să se 
acordeze cu diverse frecvenţe ritmice. Un anumit ritm declanşează un 
ansamblu întreg de senzații şi reprezentări motrice. Este cunoscută, de 
exemplu, practica aplicării tobei în anumite ritualuri oculte. Ritmul 


1% Xag H. Op. cit., p.143. 

19 Larny J. Phonophorese ou l’acupuncture musicale. In: Guitare, musique, chansons, 
poesie, nr.6, Paris, 1973, p.35. (Cf: C.Cezar... p.61). 

1% Sulițeanu Ghizela. Psihologia folclorului muzical, Bucureşti, 1980, p. 54. 

exterior pune în aplicaţie ritmurile interioare ale organismului. Acesta 
din urmă îşi duce existența după multiple ritmuri de diferită 
periodicitate, formă şi durată. S-a determinat că organismul uman 
funcţionează în baza a peste 300 de diverse bioritmuri, printre care cel 
central este ritmul cicardian (circa 24 de ore: zi-noapte). Acest ritm se 
desfăşoară în funcție de rotația Pămîntului în jurul axei sale şi este 
caracteristic întregului regn animal şi vegetal. În aşa fel, ritmicitatea 
organismului uman se sprijină cu un capăt pe ritmul cosmic." 

Esenţa bioritmurilor este bine cercetată. Un interes aparte îl 
reprezintă însăşi mecanismul de calculare a timpului de către organism. 
Or, funcționarea ceasurilor biologice (organice) nu este posibilă în 
afara unui mecanism reglator, care permite calcularea timpului. (Vom 
reţine aici faptul că organismul nostru efectuează un anumit calcul de 
genul „ritm-timp” ascuns, ştiut numai de el). Ritmicitatea organismului 
se sprijină cu celălalt capăt, astfel, pe ritmul celular. În baza unui 
proces autooscilatoriu funcţionează ceasornicul celulelor. Acest ritm 
nu este adăugat celulei — ea însăşi îl produce şi-l menţine prin vibrația 
sa. Cercetările arată că celula în afara acestui mecanism autovibrator 
nu poate exista, el devenind condiția vieții ei. Acest principiu, prin 
extrapolare, devine caracteristic întregului organism (ca sistem 
constituit din celule), instituindu-se ca principiu fundamental al 
existenţei lui.  Desincronizarea  (dezarmonizarea)  bioritmică a 
sistemului duce la diverse dereglări atît somatice, cît şi psihice. 

Altă sursă a apariției şi desfăşurării multiplelor ritmuri 
biologice ale organismului este de ordin chimic: multiplele reacții 
chimice se produc, la fel, conform unor stricte periodizări, generînd 
anumite mişcări (procese) de o strictă ritmicitate. Însăşi activitatea 
creierului este de natură vibratorie, el fiind un sistem de elemente 
electrice cu caracter autovibrator, numărul cărora este de acelaşi ordin 
cu cel al stelelor Galacticii.!” Neurobiologia noastră se conduce de 
formula „omul nu suferă haosul”. În baza acestui fapt în ultima vreme 
se vorbeşte despre necesitatea formulării unei „estetici biochimice” 
(subînţelegîndu-se prin aceasta fondarea biochimică a sentimentului 
estetic). Biologul S. Shnol, cercetînd corelația frecvenţelor vibratorii 
ale fermenţilor şi ale cîmpurilor sonore ce apar în procesul 


191 Guaquelin M. Influențe cosmice asupra comportamentului uman. Maniera în care 
planetele ne modelează personalitatea. Cluj-Napoca Ed. Divya, 1995. 

1% Boros IO., Ionukapno B. Op. cit.,p. 77. 

1% Idem, p.74. 

morfogenezei, a descoperit unde, lungimea cărora se raportează la 
mărimea celulelor şi care sînt de frecvenţa a circa 10-16 la puterea a 
patra Hz. În cadrul acestui diapazon funcţionează fermenții principali. 
Numărul de rotații al majorităţii fermenţilor corespunde diapazonului 
perceptibil (audibil) al frecvenţelor sonore. Se dovedeşte că fără 
fermenti — aceştea fiind responsabili, practic, de existenţa organismului 
nostru — percepţia muzicii nu este posibilă Aceasta duce la reflecții 
asupra naturii auzului, a genezei percepției muzicale şi altor lucruri de 
acest gen, care aparțin domeniului esteticii biochimice, conchide 
Shnol. Simţul frumosului, ce se manifestă în cazul percepţiei muzicii, 
are un temei biologic şi poartă un caracter fundamental, presocial şi 
semiinstinctiv.!”* În baza acestor date autorii dicționarului la care 
facem referință rezumă: muzica este un limbaj universal pentru că 
reacţia la sisteme sonore şi ritmice este caracteristică tuturor 
indivizilor. Muzica este o artă fundamentală, deoarece codul ei este, 
parțial, programat genetic, înscris fiind în organismul uman, parțial, 
este produs al culturii. Aceeaşi concluzie o face muzicologul E. 
Nazaikinsky prin afirmaţia precum că substratul senzorio-sonor al 
percepției muzicale deţine o capacitate surprinzătoare. El se sprijină nu 
numai pe experienţa individual-vitală, socială şi culturală, dar şi pe 
experiența materiei vii în general, pe informația imprimată la nivel 
biologic." Autorii dicționarului citat susțin în continuare că 
simbolurile artei, exprimate în cuvinte, în sunetele muzicii etc., se află 
în raport cu codurile simbolice ale creierului, cod care parțial este 
înnăscut, iar parțial este determinat de cultură. Din acest motiv unele 
reacţii la anumite opere de artă sînt atît de directe, intime. Codul şi 
simbolica artistului corespund codului cerebral al recipientului. Opinia 
tradițională precum că facultatea de a vedea şi auzi se fondează doar pe 
selectarea şi analiza informaţiei furnizate de organele respective de 
simț nu corespunde pe deplin realității. Există în corp diverse sisteme 
perceptive „ascunse”, care comunică cu mediul la nivel subsenzorial şi 
subcortical. Alte mecanisme decît organele de simț şi decît creierul 
descifrează, printr-un calcul specific, mesajele propuse de cîmpul 
informaţional din jur." „Opera de artă spune ceva direct, dincolo de 


194 Idem, p.74. 

15 Hasaiixunckuii E. 36ykosoŭ mup My3bIkU ....C.67. 

16 A se vedea: lIllnonr C., Bamarun A. BO3MOXHBIE GHOXHMHUECKHE H 
Gnou3nueckue OCHOBBI TBOPUECTBA H BOCIIPHATUA pHTMHYECKMX XapakTepHCTHK 
XYyOXECTBEHHEIX Ipou3Bexenuii. In: Pumm, npocmpancmâo, epema e numepamype u 

sensul său inteligibil”, constată M. Dufrenne.” lar medicul M. Gabai 
afirmă: „Ceea ce se ştie este că un corp poate transmite propria sa 
vibraţie altui corp. Acelaşi lucru se petrece şi în privinţa rezonanței 
organelor psihofizice ale corpului omenesc. Emisiunile sonore produse 
de un instrument, de o orchestră, declanşează o vibraţie a acestor 
organe conform legilor fizicii ondulatorii. Aceste vibrații, cu condiția 
de a fi armonioase, pot provoca o stare euforică manifestă, o bună 
dispoziţie evidentă. Reciproc, dacă emisia muzicală comportă 
disonanţe sistematice şi continue, se insinuează un fel de indispoziţie, 
o tensiune, o crispare sau o adevărată angoasă”.'* Lucruri similare le 
afirmă şi alţi autori. M. Dragomirescu, de exemplu, susține că 
sensibilitatea viscerală este caracterizată esențial prin ritmicitate. 
Majoritatea cadenţelor interne, cu durată mai mare sau mai mică, dar 
reflectînd funcţii esenţiale, reprezintă garanția confortului visceral. 
Alternanţele forte-piano, crescendo-descrescendo sînt concordante cu 
ritmurile viscerale. Partea locomotorie a corpului, aparatul osteo- 
musculo-articular prezintă de asemenea o sensibilitate susceptibilă de a 
fi influenţată de ritmuri artistice. Orbii cunosc formele prin palpare, iar 
vibraţiile de temperatură le resimt ca ritmuri. Prin receptările 
anterioare, acumulate filogenetic şi ontogenetic, muzica este percepută 
concomitent din afară şi din interior prin trezirea orchestrei anterior 
„instalate” în spațiul neuropsihic, orchestră care abia aşteaptă să se 
pună la unison cu cea exterioară, auzită.” 

Aşadar, muzica declanşează schimbări fiziologice de cel mai 
diferit ordin. O legătură directă şi fundamentală ea o ţine cu respiraţia. 
Respirația (în special, ritmul ei) este centrul în care se concentrează, 
dar şi care dirijează, celelalte activităţi ritmice ale organismului; ea 
este un gen de „computer” al activităţii fiziologice la fel cum creierul 
este un astfel de „computer” al activităţii psihice. Acest lucru are loc în 
baza faptului că respirația alimentează cu oxigen — elementul vital 
fundamental — activitatea tuturor celorlalte funcții organice. 
Componenta ritmică a muzicii, după cum observăm, corespondează atît 
cu ritmurile corpului, cît şi cu respiraţia. 


uckycemee, Jlenunrpan, „Hayka”, 1974, c. 289-296, precum şi: Goleman D. 
Inteligența emoţională, Bucureşti, 2001, p.32-35. 

17 Dufrenne M. Fenomenologia experienţei estetice, Bucureşti, Meridiane, 1976, vol.I, 
p. 429. 

1% Cf: Cezar C. Op. cit. p. 30. 

1 Dragomirescu M. Ritm și culoare, Timişoara, Ed. Facla, 1990, p.167-170. 

Dar pe care plan se produce relația muzică-organism vizavi de 
a doua componentă fundamentală a muzicii — elementul melodic??% 
Acest lucru se petrece la nivelul aparatului fonator — al vocii. Anume 
mecanismul vocal produce melodia. Însă ea realizează acest lucru 
iarăşi prin intermediul respirației. Astfel, respirația devine punctul de 
întîlnire al celor două componente fundamentale ale muzicii — al 
ritmului şi elementului melodic. Prin aceasta am putea afirma că 
muzica o face respiraţia noastră. Respirația naşte ceea ce se numeşte 
intonația muzicală. Pentru că ea însăşi este de natură intonaţională, 
adică îşi are intonaţia sa: după felul cum respiră omul putem judeca 
despre ceea ce se petrece pe planul interior-afectiv. Aerul inspirtat 
devine energie presonoră care, la faza de expiraţie, se transformă în 
sunet. De aceea, afirmația precum că muzica nu este altceva decît o 
respiraţie sonorizată nu este doar un fel de a spune. Dacă încercăm să 
studiem ştiinţa respirației, primul lucru pe care îl observăm este că ea 
este audibilă. În cavitatea bucală ea devine voce. Prima stare a muzicii 
este, aşadar, de caracter respirator (pneumatic). Anume ritmul şi natura 
respirației, vizavi de alte ritmuri organice „retopite” în muzică, îi 
conferă acestei arte un caracter uman, intim, cuceritor, profund, plin de 
căldură şi afectivitate, acţionînd la direct cele mai subtile procese 
interioare.%! Alte arte nu pot concura aici cu muzica. În legătură cu 
acest fenomen G. Tarasov”? constată că modulaţiile de ordin afectiv, 
apărute în urma acțiunilor sonore şi care se manifestă în reacțiile 
sistemului vascular, în activitatea respirației şi în activitatea musculară, 
îşi află expresie şi în modificările aparatului articulator. După natura sa 
aparatul articulator se racordează în mod direct la activitatea respirației 
şi a sistemului muscular, de aceea schimbările muscular-respiratorii 
generale întotdeauna, într-un mod sau altul, îl ating. Mai mult ca atit, 
există o relaţie directă între procesele articulatorii (în special, între 
muşchiul vocal) şi tonusul activităţii nervoase superioare, precum şi 
între anumite modulaţii vegetative. Şi această relație este bilaterală. 
Tonusul activității nervoase superioare influențează activitatea 


* Ritmul şi melodia constituie cele două componente primare şi definitorii ale artei 
muzicale. 

21 Yoginii prin repetarea multiplă a anumitor cuvinte, sunete, şi, în special, printr-o 
manieră specifică de a respira ating centre interioare ce țin de capacităţi intuitive foarte 
subtile. În Orient, după cum se ştie, dirijarea respirației s-a transformat într-o întreagă 
ştiinţă. 

202 TapacoB T. Ilpo6nema Oyxoenoii nompeGnocmu. MockBa, 1979, c.127. 

articulatorie, pe de altă parte, însă, procesele articulatorii exercită o 
influență reglatoare asupra acestui tonus. După cum afirmă şi alți 
autori”, în plan fiziologic au importanţă astfel de componente ale 
muzicii ca: tempoul, timbrul, aranjamentul orchestral, intensitatea 
sunetului. Acţiunea acestor componente se reflectă asupra schimbărilor 
tonusului activităţii nervoase superioare (antrenînd şi substratul 
neuroumoral), în special, asupra sistemului simpatico-adrenalinic. 

Un alt ritm fundamental al organismului (vizavi de cel al 
respirației) cu care muzica se află în raport direct este ritmul cardiac 
(circuitul sanguin, pulsul).** Remarcăm, totodată, că activitatea 
respirației şi a sistemului sanguinic se află în strînsă relație. Una din 
funcţiile centrale ale sîngelui este transportarea substanţelor gazoase de 
la organele respiratorii la ţesuturi, şi invers. Prin intermediul sîngelui 
se produce schimbul de substanţe dintre aerul aflat în cavitatea toracică 
şi sîngele care circulă în capilarele plămînilor. Într-un cuvînt, prin 
intermediul sîngelui oxigenul circulă prin întregul organism.” 
Inconştientul, ca atare, îşi are începutul şi baza în sanguis, care este 
purtătorul memoriei „ascunse”. Sîngele poartă în sine panorama vieţii 
din generaţie în generaţie, de la strămoşi la urmaşi. El e acela care 
furnizează inimii o informaţie specifică, necunoscută de creier şi care o 
face pe aceasta să-şi aibă „logica sa”. Dacă trecem dincolo de 
respirație-plămîni, atunci inima, care pompează şi prin care trece tot 
sîngele, este al doilea organ fundamental de menținere a vieții. Or, 
muzica se află în raport direct cu aceste două elemente principale ale 
viului — ea trece prin respiraţie şi prin sînge (ritmul inimii); "% ea 
contactează la direct cu sursele vieţii şi cu planul profund al 
inconştientului uman. „Nici una din lecţiile ce pot fi uşor primite 
teoretic de conştiinţă nu vor căpăta valoare de principiu vital pînă cînd 
nu va fi învățată de inimă”, scrie Max Haendel.” De menţionat, că 


203 MorennoBuu M., IlonakoBa B. K Pu3HonorHaecKOMY aHaH3y BIUAHUA My35IKU Ha 
uenoBeka.. In: XXI Coeewanue no npoGnemam 8bicmeii nepenoii Oesmenbnocmu. 
MockBa-Jlenunrpaa, 1966, c. 204-205. 

204 După cum arată G. Harrer, frecvența pulsului şi efortul cardiac pot atinge indici 
superiori la un şef de orchestră, spre exemplu, față de un pilot pe un avion cu reacție 
(Cf: Cezar C. Op. cit. p. 52). 

205 După cum se ştie, masa organismului constă în proporţie de circa 70% din oxigen. 
2% Despre rolul inimii în artă a se vedea: BrrmecnaBneB B. Əmuka npeoGpaocennozo 
>poca. MockBa, 1994. 

207 Xeygen M. Kocmoronnyeckas KOHUENIUA PosenxpeiinepoB. Kues, 1993, rom 2, c. 
70. 

lucrul activ al lui Ego are loc în sînge. De aici — temperamentul 
fiecărui individ. 

Absoluta majoritate a cercetătorilor, pe care i-a interesat 
rezultatele acţiunii fiziologice a sunetului, au remarcat vădite 
schimbări vasomotorii (contractarea sau dilatarea vaselor sanguine). 
Totuşi, reacția de răspuns a respirației la stimulentul sonor este mai 
rapidă decît a sistemului circulator sanguinic. Modificările vasomotorii 
apar în urma celor respiratorii peste 3-4 secunde. Unul din criteriile de 
determinare a tempoului în muzică (ca unitate de măsură) îl constituia 
cîndva ritmul pulsului. (Această unitate de măsură este aplicată, uneori, 
şi astăzi). Aşa, despre corelarea tempoului muzical cu tempoul 
activităţii cardiace vorbeşte K. Iohnen.%* În alte cazuri se recomandă 
ca unitate medie de măsură în fixarea diverselor grade de tempo 
muzical (rapid, moderat, lent) pasul (mersul liniştit). Există şi a treia 
teorie, conform căreia în calitate de criteriu pentru fixarea tempoului 
execuţiei muzicale se prezintă a fi o anumită constantă înscrisă în 
organism şi care poartă un caracter individual pentru fiecare persoană, 
această constantă determinînd tempoul tuturor acţiunilor persoanei 
date, de orice gen ar fi ele. Această teorie a ritmului individual a fost 
pe larg cercetată în fiziologie şi biomecanică (P. Anders, K. 
Washholder ş.a.). Cercetările fiziologilor şi psihologilor demonstrează 
că percepţia şi reproducerea tempourilor într-o anumită măsură poate 
fi determinată de diferenţele tipologice ale sistemului nervos. Numai că 
această interdependenţă nu poartă un caracter direct, ci este mediată de 
anumiţi factori. Rezultatele experimentale constată, totuşi, un caracter 
individual al simțului tempoului şi schimbărilor de tempo în muzică. *% 
Aceasta, se vede, ţine de temperamentul fiecărui individ. În fiecare 
persoană curge un ritm individual. 

Alţi autori remarcă rolul destul de important al respirației în 
determinarea mişcării metro-ritmice. K. Mostras, de exemplu, 
menționează că „rolul respirației în interpretarea muzicală de obicei se 
subapreciază, pe cînd el exercită o influență simțitoare asupra 
cîntării”.""0 E. Stadler şi O. Szende au demonstrat experimental că un 
rol ce nu trebuie neglijat în interpretarea la vioară îl constituie 
corespondența dintre inspirație-expiraţie şi conducerea arcuşului în 


*% Johnen K. Allgemeine Musiklehre, Leipzig, 1952, S. 5-10. 
20 Hasaixuncruiă E. O ncuxonozuu My3vikanbno20 socnpuamua MockBa, 1972, c. 206. 


210 Mocrpac K. Pummuueckaa ducyunnuna ckpunaua. MockBa-Jlenuurpan, 1951, c. 
225. 

sus-jos şi că datorită acestui factor mişcarea arcuşului în jos capătă un 
caracter accentuat.” Pentru interpreţii începători interdependenţa 
„respiraţie-tempo” devine deseori un obstacol în dezvoltarea simțului 
ritmic, necesitînd cultivarea deprinderii de a „descătuşa respiraţia”, 
adică de a respira liber în timpul cîntării pentru a acorda tempo-ul 
respirației cu cel al muzicii.” Experimentele lui E. Nazaikinsky”* au 
arătat că în cazurile de coincidenţă sau în cazul raporturilor pare de 
1:2, 1:4, 1:8 curgerea ritmului muzicii şi al respirației se produce lin. În 
cazul unei necorespondențe totale a acestor doi factori apare o 
instabilitate a tempoului şi o tendinţă de a ajusta tempoul muzicii la cel 
al respirației. De aici, preferința pentru tempo-urile care s-ar racorda 
„geometric? la ciclul respirator. La relația dintre respirație şi 
perceperea ritmului se referă şi R. Frances.”!* Autorul arată că între 
aceste două elemente se produce şi o acţiune inversă, retroactivă: 
tempo-ul, ritmul şi alte componente ale muzicii influențează activ 
ritmul proceselor fiziologice. Metrica muzicii (timpii accentuaţi- 
neaccentuaţi) se află, la fel, în relaţie anumită cu mişcările pulsatorii 
ale organismului, influenţînd, într-un anumit sens, logica desfăşurării 
lucrării muzicale. 

E. Nazaikinsky, referindu-se la componenta „tempo”, atinge o 
problemă destul de interesantă care, credem, poate fi extinsă asupra 
întregului sistem al elementelor muzicii, precum şi asupra specificului 
relaţiei ei cu procesele interioare — atît fiziologice, cît şi psihice. Iată 
despre ce este vorba. Tempourile de bază, afirmă autorul, se află în 
raport unul față de altul similar cu sunetele octavice. Adică, dacă am 
lua ca bază tempoul mediu, atunci cel lent va avea o periodicitate de 
două ori mai mică, iar cel rapid, de două ori mai mare (se află în raport 
de „octavă”). În tempourile lente predomină frecvenţa de circa 40-48 
M.M.”5, în cele moderate 80-96 M.M., în cele rapide 160-192 M.M. 
După cum vedem, totul se dublează. Aceste date ne-ar permite să 
formulăm ipoteza că ar exista anumite legi fizio-muzicale generale. 


211 Stadler E. und Szene O. Geigenspiel und Atmund. Mitteilung 1. Zeitschrift für 
angewandt phyziologie. Band 20, 1963, S. 156-163. 

212 Scurtulescu D., Scurtulescu F. Calea transcendentală a muzicii. Bucureşti, 2000. 

2L Hasaiixuneuiă E. Op. cit.p.218. 

214 Frances R. Recherches €lectropolyaraphique sur la perception de la musique. 
Revue de laringologie, otologie, rhinologie, 77. An. Suppl. Mai, 1956, Bordeaux, p. 
482-489. 

215 M.M. — Metronomul lui Mălzel. 


90 


Dimensiunea psihologică a muzicii 


Desigur, analogia cu octavele este relativă. Dar, totuşi, din ea în mod 
logic poate fi formulată următoarea ipoteză: nu se extinde, oare, acest 
principiu şi mai departe, nu se face prezentă, oare, această divizibilitate 
şi faţă de raporturi mai complexe decît cel de octavă? Adică, nu există 
şi alte „intervale? de tempo mai mici decît octava — cvinte, cvarte, 
terțe, secunde? Această idee, zice Nazaikinsky, nu trebuie neglijată. 
Afirmăm şi noi acelaşi lucru. Pentru că dacă e să ţinem cont de cele 
peste 300 de ritmuri în baza cărora funcționează organismul uman şi a 
legăturii pe care o deţine muzica cu el, această presupunere are o bază 
reală. După cum vedem, un fel de principiu „holografic” se descoperă 
a fi prezent şi aici, în relaţia organismică om-muzică. 

Aspecte subtile ale relației muzicii cu fiziologicul uman sînt 
studiate şi de alţi autori sub alte planuri.” Datele expuse, considerăm, 
sînt suficiente pentru a înțelege aspectul fiziologic-muzical al 
subiectului nostru. 


216 De exemplu, aspectul neurofiziologic şi neuropsihologic al activităţii muzicale este 
elucidat în lucrarea: bmunoBa M. Mysvrkaabnoe meopuecmeo u 3akonomepriocmu 
&bicueii nepenoii Ceamenvnocmu. Mocka, 1974. 

Capitolul III. PSIHOLOGIE MUZICALĂ 
3.1. PSIHICUL 


„Sufletul — o întrebare fără răspuns ” 
(Ștefan Lupaşcu) 

„Cît de mult am neglija-o, energia psihică 
ne aminteşte de sine permanent. Şi misiunea 
oricărei şcoli este de a învăţa omul 

Să stăpinească această comoară” 


(Nikolay Râerich) 


Logica discursului nostru duce inevitabil la necesitatea 
clarificării problemei psihicului, fenomen în afara căruia noțiunea de 
muzică, precum şi raţiunea existenței acestei arte, după cum am 
constatat, nu poate fi nici concepută, nici tratată în profunzimile sale. 
Ne vom referi în linii generale la acest subiect reliefind aspecte şi 
trăsături, care ar duce la o elucidare directă şi înțelegere adecvată a 
raportului muzicii cu lumea noastră interioară. Vom evidenția, în 
special, interpretările moderne ale problemei. 

Subliniem din capul locului ceea ce a devenit cert pentru orice 
cercetător şi chiar pentru întreaga ştiinţă despre om: psihicul este una 
din cele mai complexe şi inexplicabile pînă la capăt construcții întîlnite 
în spaţiul cunoscut de om. Încercările de a da o interpretare 
reducționistă, precum şi strict ştiinţifică a acestui fenomen duc, în cel 
mai bun caz, la o aproximaţie. Acest lucru ține, printre altele, şi de 
faptul că însuşi omul, ca ființă specifică, nu şi-a aflat încă o tratare 
(explicare) clară în teoria cunoaşterii umane. „Din punct de vedere 
pozitivist, scrie Pierre Teilhard de Chardin, omul este cel mai misterios 
— ducînd în eroare cercetătorii — obiect al ştiinţei. Or, trebuie să 
recunoaştem că ştiinţa, în imaginea sa dată Universului, încă nu i-a 
găsit loc omului. Fizica a reuşit să contureze, pe un timp, lumea 
atomului. Biologia a putut arăta o oarecare ordine în manifestările 
vieții. Sprijinindu-se pe fizică şi biologie, antropologia, la rîndul său, 
explică structura organismului uman şi unele mecanisme ale fiziologiei 
lui. Dar rezultatul obţinut prin unirea acestor trăsături nu corespunde în 

nici un mod realității”. După cum vedem, „sentinţa” adusă de 
paleontologul francez ştiinţelor despre om este necruțătoare. Savantul 
nu se referă la faptul că pînă acum nu s-a făcut încă nimic, dar că ceea 
ce cunoaşte omul despre el însuşi este nespus de vag, incert şi departe 
de adevărul deplin. Acelaşi lucru îl susține şi psihologul Ursula 
Schiopu referindu-se la noţiunea de „conştiință”, care este „centrul” 
omului: ”În diferite tratate şi dicţionare psihologice se subliniază 
regulat faptul că e vorba de un concept foarte greu de definit”.7"* 
Porunca antică „Cunoaşte-te pe tine însuţi” rămîne, în multe privinţe, o 
doleanţă şi a zilelor noastre. Dificultăţile în cercetarea psihicului mai 
sînt condiţionate şi de următorul moment: un anumit obiect (în cazul 
de faţă — psihicul) încearcă să se cunoască pe sine însuşi. Acesta este 
un caz, probabil, unicum în spaţiul cunoscut de noi. Dacă prezintă 
suficiente greutăţi situaţia cunoaşterii „subiect-obiect”, adică „lumea 
psihică — lumea fizică”, atunci în cazul cunoaşteri „subiect-subiect” 
(psihicul pe sine însuşi) dificultăţile cresc nemărginit. 

Am accentuat complexitatea psihicului uman pentru a arăta, pe 
de o parte, în ce condiții se află psihologul în cazul tratării (explicării, 
definirii şi utilizării în diferite scopuri) a ceea ce este esențial pentru 
om, a ceea ce constituie „esenţa” lui, pe de altă parte, în ce condiţii se 
află muzicianul (creatorul de artă), chemat să redea în opera sa nu 
altceva decît tocmai această lume interioară cu întregul său registru de 
contradicții. 2? 

Numărul de interpretări date psihicului şi naturii lui se află în 
raport de numărul de curente psihologice, filozofice, metafizice.” 

Pentru mistici psihicul este o forță necunoscută şi de 
necunoscut, ceva supranatural şi fără egal printre alte lucruri 
cunoscute. Pentru spiritualişti sau animişti, psihicul este o flacără, o 
scînteie, un foc — cel mai adesea un suflu („suflet”), o emanaţie, un 
vînt, respirație sau aer, uneori o „umbră”, în general, o materie 


217 Pierre Teilhard de Chardin. Fenomenul omului. Cf: BonxoB IO., IonuxapnoB B. 
Op. cit., p. 12. 
215 Dictionar Enciclopedic de Psihologie...p.173. 
219 Referindu-se la complexitatea şi natura net contradictorie a ființei umane, Blaise 
Pascal scrie: "Ce himeră mai este şi acest om? Ce noutate, ce monstru, ce haos, ce 
îngrămădire de contradicții? Judecător al tuturor lucrurilor; imbecil vierme de pămînt; 
depozitar al adevărului; îngrămădire de incertitudine şi de eroare; mărire şi lepădătură 
a Universului” (Pascal Blaise. Cugetări, Bucureşti, Ed. Ştiinţifică, 1992, p. 133. 
*0 Interpretările în cauză le dă Ştefan Odobleja în Psihologia consonantistă (Bucureşti, 
Ed. Ştiinţifică şi Enciclopedică, 1982, p.75-78). 

93 


Ion Gagim 


oarecare: spiritul. Pentru senzualişti, el este un depozit de senzaţii ce 
pot fi puse în mişcare, reactualizate, o placă de gramofon, o placă 
fotografică, un film de cinema, ceară imprimabilă şi imprimată. Pentru 
raționalişti şi intelectualişti, psihicul este un salon monden, unde 
doamna Conştiinţă îndeplineşte rolul de stăpîna casei şi ale cărei 
invitate principale sînt doamna Inteligență, doamna Atenţie, doamna 
Voinţă, doamna Raţiune etc. Pentru psihanalişti, psihicul este un loc 
populat de broaşte şi şerpi, un iaz cu peşti, o ploscă cu apă murdară, un 
acvariu, o casă cu două camere comunicante (conştientul şi 
inconştientul — I.G.), fără ferestre şi cu o singură intrare. Ei îl concep, 
de asemenea, ca un dicţionar secret sau ca o casă de toleranţă, ale cărei 
pensionare sînt terorizate de un păzitor al moravurilor de peste drum. 
Pentru biologi, el este o funcţie de relație între organism şi mediu. 
Pentru vitalişti, el este partea centrală a biologicului, centrul vieţii şi 
superlativul ei. Pentru evoluționişti, psihicul este o funcție de adaptare 
a raporturilor interne la raporturile externe, adică, o funcţie de echilibru 
şi de nivelare. Pentru anatomişti, el este funcţia creierului sau 
proprietatea manifestă a sistemului nervos. Pentru energetişti, psihicul 
este un cerc de energii ca şi viaţa şi suprapus acestea, un transformator 
de energie în dublu sens, o forță, o varietate de energie în opoziţie cu 
materia şi corpul; partea energetică a biologicului în opoziţie, pe de o 
parte, cu partea sa chimică şi, pe de altă parte, cu partea sa mecanică. 

În definirea şi caracterizarea noțiunii de psihic ne-am putea 
referi şi la alte viziuni şi curente cum ar fi, de exemplu, psihologia 
behavioristă, psihologia gestaltică ş.a.”! Aici menţionăm doar că 
fiecărei din definiţii îi corespunde un sistem de psihologie sau o 
modalitate de a interpreta fenomenele psihice. 

Ştiinţa psihologică tratează noţiunea de „suflet” într-un sens 
specific, „restrîns”, în timp ce cuvîntul în sensul său larg comportă 
mai multe semnificaţii. De exemplu, dicţionarul explicativ (DEX) al 
limbii române dă următoarele tălmăciri. Suflet: 1) psihic; 2) element 
esenţial al unui lucru; 3) substanță spirituală, care dă omului viaţă, 
socotită de origine divină şi cu esență veşnică; 4) viață; inimă; 5) 
persoană, om (orice ființă vie); 6) suflare, suflu, respirație („a-şi trage 
sufletul” — a respira normal, a reveni la starea fizică şi psihică normală; 
din latină „sufflatus” — suflare). 


21 A se vedea sensul acestor termeni şi curente în dicționarele de psihologie. 

Desigur, vom face accent pe interpretarea ştiinţifică a 
termenului în discuţie, însă nu trebuie să neglijăm nici faptul că 
definiția sufletului (inclusiv a psihicului) este mult mai largă, incluzînd 
nuanţe de sens care nu intră în tratarea sa pur ştiinţifică. „Psihicul”, în 
opinia noastră, este o dimensiune mult mai largă decît „psihologicul”. 
Din acest motiv, facem o anumită distincţie între aceste două noţiuni. 
„Psihologicul” ar fi ceea ce se supune cercetării (observării, 
experimentării, testării, măsurării exacte, analizelor şi prelucrărilor 
statistice etc.) de către ştiinţa psihologică (,„psiho-logică”, adică 
„psihic” plus „ştiinţă”, „cercetare” etc. = ceea ce se supune înţelegerii 
şi tratării raționale, judecății clare). Pe cînd multiple aspecte, planuri, 
zone ale psihicului nu intră (cel puţin, astăzi) în puterea de cercetare- 
măsurare a ştiinţei psihologice. 

Caracterul complex (şi complicat ca cercetare) al psihicului 
mai ține, pe lîngă factorii menţionaţi, şi de ceea ce se numeşte „model 
policentric al Eu-lui” — prezenţa în lumea interioară a mai multor 
centre care se află la diferite nivele (etaje). Lucrul acesta îl 
demonstrează datele psihologiei topologice — o nouă direcţie a 
psihologiei moderne. Diverse planuri ale Eu-lui constituie sisteme 
complexe, „scufundate” adînc în psihic mai jos de nivelul rațiunii, 
conştiinţei, logicii, limbajului. 

În cercetările psihologice noţiunea de „psihic”, graţie 
morfologiei sale, mai este numit şi „aparat psihic”, „structură psihică”, 
„sistem psihic”, „mecanism psihic” sau „organism psihic”. Ultima, 
după părerea noastră, ar fi una din cele mai potrivite aprecieri. O 
considerăm astfel pentru că psihicul nu este o „schemă/schelet”, dar o 
entitate vie, dinamică, în perpetuă mişcare şi transformare. De aici, 
caracterul temporal al psihicului (lucru evidenţiat de mulţi autori, 
printre care Heidegger, Bergson ş.a.)."% Fenomenele psihice sînt acte, 
dar nu fapte, susține H. Bergson. Omul — iar de aici, şi psihicul său — 
este act, dar nu fapt, adică este proces, mişcare, durată, devenire, 
constituire în timp etc., şi nu „fixare de rezultat”, „moment”, 
„concluzie”. Viaţa, în general, e „act viu”, mişcare trăită. Natura 
psihicului constă „în a fi — desfăşurîndu-se”, în „a derula” (Heidegger). 
Chiar şi în cazul cînd se vorbeşte despre psihic în termeni spațiali 
(„schemă”, „structură”, „formă” etc.), neapărat se specifică — aşa cum 


22 A se vedea, de exemplu: Ey H. Conștiința, Bucureşti, 1998, p.7. 
23 Bergson H. Eseu despre datele imediate ale conştiinţei. laşi, 1999; Bergson H. 
Gândirea şi mişcarea. laşi, 1995. 

face, de exemplu, Merleau-Ponty — că „aceste structuri sînt ca melodia, 
nimic altceva decît un anumit mod de a dura”.”* H. Ey adaugă: „Vom 
reveni aproape la fiecare pagină a acestei lucrări asupra faptului că 
realitatea structurilor psihice aparţine temporalităţii trăite”. Dacă 
corpul nostru trăieşte în spaţiu, apoi mintalul — în timp. 

Psihicul este o construcţie sistemică — toate procesele şi 
însuşirile psihice constituie un tot întreg, aflîndu-se în relaţii de 
interconexiune şi interacţiune (în plan de activitate vie psihicul este 
indisolubil). 

Se deosebesc, grosso modo, două linii (laturi) ale activităţii 
psihice — emoțională (Emotio) şi rațională (Ratio): simţul şi cugetul, 
inima şi creierul, sfera afectivă şi sfera reflexivă etc. Aceste sfere, 
fiecare avîndu-şi însuşirile şi funcţiile sale specifice, se află, la fel, în 
regim de conlucrare. Dar şi de competiţie. Pentru subiectul lucrării 
noastre prezintă interes lucrarea lui Daniel Goleman „Inteligența 
emoțională”, unde se caracterizează detaliat aspectul afectiv al 
activităţii psihice.” Din forma bazală — trunchiul creierului — au apărut 
centrii emoţionali. Din aceste zone emoţionale s-au dezvoltat zonele de 
gîndire. Creierul care gîndeşte (neocortexul) s-a dezvoltat pornind de la 
trăsătura emoţională. A existat un creier emoțional cu mult înainte ca 
să existe cel raţional.” Creierul emoţional are un rol crucial în 
arhitectura neurală. Zonele emoţionale sînt întrepătrunse de miriade de 
circuite legate între ele şi care străbat neocortexul. Acest lucru dă o 
putere enormă centrilor emoţionali, făcînd astfel să influențeze 
funcţionarea restului creierului — inclusiv a centrilor gîndirii. Autorul 
face referinţă la neurologul Joseph LeDoux, care a descoperit un grup 
mic de neuroni, ce duce de la talamus direct la nucleul amigdalin. 
Această potecă — un fel de alee lăturalnică neurală — îi permite 
nucleului amigdalin să primească informații direct de la simțuri şi să 
aibă o reacţie înainte ca ele să fie înregistrate complet de către 
neocortex. „Sistemul emoțional poate acţiona independent de 
neocortex. Unele reacții emoţionale şi memoria emoţională pot fi 
formate fără o participare conştientă cognitivă”, zice LeDoux.”’ De 
aici, conchide Goleman,“emoţiile noastre au o minte proprie, una care 


224 Cf: Ey H. Op. cit., p.23. 

235 Ey H. Op. cit., p.23. 

6 Goleman D. Inteligența emoțională, Bucureşti, 2001. 
227 Idem, p. 25. 

2 Cf: Goleman D. Op. cit. p. 34. 

susţine puncte de vedere independent de mintea noastră raţională”. 


Astfel, omul are două „minţi”, logici, judecăţi. Şi aici autorul, în 
contextul acestei afirmaţii, formulează noţiunea de „inteligență 
emoţională” — un tip de inteligență specifică, deosebită de cea de ordin 
intelectiv. Pe lîngă cunoscutul IQ („inteligenţa rațională”) există şi un 
EQ („inteligența emoțională”). Autorul afirmă că EQ-ul are un rol 
crucial în constituirea forului nostru interior. Ideea de bază a lucrării 
citate constă în necesitatea „şcolarizării emoţiilor”, „alfabetizării 
emoţionale” a omului în vederea întregirii lui ca entitate psihică 
armonică. Se propune chiar un gen de „Programă a Ştiinţei Sinelui” şi 
alte aspecte aplicative la subiect. „Îndemnul lui Socrate „Cunoaşte-te 
pe tine însuţi”, scrie psihologul, face referire tocmai la ceea ce este 
esenţial în inteligența emoţională”.*”%! Nu se ştie de ce, vorbeşte în 
aceeaşi cheie L. Vîgotsky, dar s-a format o viziune unilaterală asupra 
personalității umane, talentul fiind tratat doar în raport cu intelectul. 
„Dar poţi nu numai să gândeşti talentat, dar şi să simți talentat“, 
conchide psihologul.*? 

Dacă raționalul poartă, în special, un caracter imanent, apoi 
„afectivitatea este transcendentală”, ea „nu este o stare psihică în 
înțelesul obişnuit al psihologiei”. De aceea, afectivitatea constiuie o 
formă specifică a experienţei şi a cunoaşterii umane, afirmă M. Anri.” 

Liniile emoțională şi raţională ţin de activitatea celor două 
emisfere cerebrale — dreaptă şi stîngă. Emisfera dreaptă ţine de linia 
afectivă, emoţională, iar cea stîngă de linia reflexivă, rațională. Însă 
orice proces psihic, ridicat la orice grad al conştiinţei, are la bază un 
impuls afectiv, emoţional. Nici una din analizele întreprinse de 
gîndirea reflexivă nu poate suprima nimic din datele aduse de simţuri. 
A fi conştient înseamnă a avea senzaţii. „A fi conştient înseamnă a 
simți — ceea ce presupune nu o stare de conştiinţă, ci o structură a 
conştiinţei prin intermediul căreia apare experiența ca trăită, cu 
armoniile şi implicaţiile sale în registrul sensibilului”.”* Departe de a 
defini conştiinţa, continuă H. Ey, afectul o presupune. „Nimeni nu 


29 Idem, p. 35. 

230 Idem, p. 65. 

3I La „conştiinţa afectivă” face referiri şi Ribot Th. în Natura plăcerii (şi alte eseuri 
de psihologie a afectivității), Paşcani, Ed. Moldopress, 2002 (capitolul T). 

232 Boirorekuiă JI. Iledazozuueckaa ncuxonozus, MockBa, 1991, c. 142. 

23 Cf: Beccosnamenbnoe. Mnozoo6pasue eudenua. HoBouepracek, 1994, c. 18. 

34 Ey H. Op. cit. p. 30.. 

poate să vorbească despre conştiinţă — de sine sau de a altora — fără să 
se refere la „simţire”, la o trăire, la o experiență irecuzabilă a 
subiectului”, scrie cercetătorul.%5 

Este constatată asimetria celor două emisfere cerebrale (în plan 
funcţional): fiecare din ele exercită diferite funcții psihice (constituind, 
în acelaşi timp, integritatea activităţii psihice generale). Emisfera 
stingă ţine de vorbire, de cuvînt-noţiune, de concret, de logic, de 
raţional, de analitic, de calcul, de ştiinţă etc. Emisfera dreaptă ţine de 
imagine, de metaforă, de irațional, de simultan-sintetic şi sincretic, de 
integritate-unitate, de artă, de cînt etc. Datorită gîndirii stingi ne 
formăm un model clar, vizibil, explicabil, calculabil-măsurabil, de 
cauză-efect al lumii, care poate fi fixat şi exprimat în cuvinte sau în 
alte semne convenţionale şi care poate fi cercetat de ştiinţă. Gîndirea 
dreaptă este de natură simultană-instantanee, ea cuprinde momentan 
multiple însuşiri ale obiectului (fenomenului) în relaţiile lor reciproce 
şi cu însuşirile altor obiecte (fenomene). Aici are loc cuprinderea în 
unul şi acelaşi moment a mai multor sensuri ale fenomenului dat — ale 
lumii în general. Datorită acestui fapt imaginile lumii capătă calități 
pluridimensionale, plurisemantice. Acest plurisemantism stă la baza 
creaţiei; aici e lumea artei, a cunoaşterii artistice. V. Vernadski afirmă: 
„Se vorbeşte că raţiunea este unica metodă în a cunoaşte totul. Să nu 
credeţi!”2”. Din acest motiv, se vede, Ernest Ansermet subliniază că 
„minţii nu-i stă în puteri să devină judecătorul muzicii”.2* În funcţie de 
diferiți factori şi diferite condiții concrete poate apărea o anumită 
dominare a uneia din aceste tipuri de gîndire, fapt ce condiționează 
particularitățile psihice ale persoanei (există „oameni de artă” şi 
„oameni de știință”). ”?? 


235 Idem, p.21. 

36 La animale ambele emisfere îndeplinesc funcții identice. 

237 Cit. după: Tpumak JI. Pesepevi ueroseueckoŭ ncuxuku. MockBa, 1989, c. 207. 

239 Ancepme 9. Beceovr o my3bike, JIennnrpan, 1976, c. 14, 42. 

239 Considerăm necesar de a reaminti că orice clasificare poartă întotdeauna o mare 
doză de relativitate şi convenționaliate şi se face în scopuri didactice sau științifice. În 
realitatea vie a lucrurilor totul se află într-o stare de „intimă” şi „ascunsă” unitate şi 
indisolubilitate. Orice cercetare, analiză disecă fenomenul, îl anatomizează, iar prin 
aceasta — îl „mortifică”. Mai mult ca oriunde, lucrul acesta se întîmplă, probabil, în 
cazul omului, al realităţii psihice. Acesta este unul din marile neajunsuri ale ştiinţelor 
despre om, neajuns care, probabil, nu va putea fi depăşit pînă la capăt niciodată. Din 
acest motiv, se vede, s-au născut şi alte modalităţi (tipuri) de cunoaştere, ca, de 
exemplu, cunoaşterea mistică, cunoaşterea artistică etc. (Bagdasar N. Teoria 

Aşadar, emisfera stingă: aspectul (domeniul) — lingvistic, analitic, 
de consecutivitate, aritmetic, logic, intelectiv; ţine de: vorbire, cuvînt- 
noţiune, concret, raţional, calcul, ştiinţă; ne formăm un model al lumii: 
clar, vizibil, explicabil, calculabil-măsurabil, de cauză-efect, mai ţine 
de ritm; mai ţine de viitor; vorbeşte. Emisfera dreaptă: aspectul 
(domeniul) — nonlingvistic (metalingvistic), sintetic, de integrare, 
stereometric, intuitiv, emoţional-afectiv; ţine de: imagine, metaforă, 
irațional, simultan-sintetic (sincretic), integru-unitar, artă; mai ţine de 
tonul muzical, de intonaţie (a muzicii şi a vorbirii), de melodie; mai 
ține de trecut; cîntă.” 

Informaţia primită de la propriul corp este prelucrată de 
emisfera dreaptă. Neurologia constată că afectarea emisferei drepte 
duce mult mai frecvent (de şapte ori) decît afectarea emisferei stîngi la 
dereglarea „schemei corporale”, a simţirii normale a corpului propriu. 
Aşadar, emisfera dreaptă ţine de sfera „interiorului”, a sufletului, a 
inimii, iar cea stîngă — a exteriorului”, a materialului, a fizicului- 
mecanicului, a calcului practic etc. 

Timpul trecut al omului este legat de emisfera dreaptă, viitorul 
— de cea stîngă. Trecutul conţine în sine informaţia senzitivă, 
emoţională a omului despre lume şi despre sine însuşi. Emisfera 
dreaptă acumulează „experienţa afectivă”. S-a mai constatat că lezarea 
emisferei drepte este însoțită de o emoţionalitate ce are tendinţa de a 
nega dificultățile, pe cînd lezarea emisferei stîngi face să crească 
gradul de depresiune.” Aceasta duce la concluzia că emisfera stîngă 
ține, ca regulă, de viața cotidiană (a problemelor şi grijilor mărunte), pe 
cînd cea dreaptă priveşte mai „filozofic” la existenţă, făcînd abstracţie 
de preocupări „efemere”, de „neesențial-secundar”. 

Sînt cunoscute rezultatele recente ale experiențelor asupra 
creierului prin comisurotomie şi alte metode de a izola fiecare din 
emisfere. Cercetările lui Bogen şi Gordon au arătat că ritmul ţine în 
mare măsură de emisfera stîngă, în timp ce înălțimea sunetelor — de cea 
dreaptă. Atunci cînd cuvintele sînt cîntate ele îşi schimbă nu numai 
caracteristicile fizice, dar şi semantica; forța lor descriptivă şi de 
argumentare scade pentru a lăsa să crească cea expresivă, emoţională. 


cunoştinței, laşi, 1995). 

240 NB: Perceperea şi producerea sunetului muzical, melodiei, precum şi intonaţiei 
vorbirii (dar nu şi a semnificației concrete a cuvintelor) țin de emisfera dreaptă. 
Ritmul, în sens de consecutivitate dar nu şi de afectivitate, ține de emisfera stîngă. 

21 Dicţionar Enciclopedic de Psihologie... p. 191. 

Cuvintele sînt astfel transferate în alt cîmp perceptiv.”” Walin se ocupă 
de ceea ce el numeşte „simţul efortului”, care leagă o activitate 
senzorial-motorică de încordarea psihologică propriu-zisă. Fluxul 
sanguin cerebral creşte nu numai la oratori şi cîntăreți în exerciţiul 
funcţiunii, dar şi atunci cînd monologăm interior sau compunem: 
simpla lectură doar cu ochii a unei partituri face să crească fluxul 
sanguin în emisfera dreaptă a creierului. La fel, creşte fluxul sanguin la 
ascultători în actul urmăririi mişcărilor interpretului: ascultătorul ca şi 
cum citeşte o partitură de gesturi.’ S-a constatat că atunci cînd este 
izolată emisfera dreaptă vorbirea omului se păstrează, dar devine 
monotonă, îşi pierde expresivitatea intonaţională; omul deosebeşte 
greu vocile oamenilor cunoscuţi, rîsul lor, sunetele produse de diferite 
animale etc. Într-un cuvînt, se pierd toate formele (tipurile) de 
percepție auditivă imaginativă. În cazul izolării emisferei stîngi se 
reduce brusc volumul vocabularului persoanei, dar se păstrează 
aspectul intonaţional al pronunțării cuvintelor; omul distinge perfect 
vocile (timbrul-intonaţia) altor persoane: vorbeşte o femeie, un bărbat 
sau un copil, vorbeşte o persoană cunoscută sau necunoscută, cu 
uşurinţă percepe sunetele non-verbale, melodiile muzicale. Percepția 
imaginativă se acutizează în raport cu norma, în timp ce percepția 
vorbirii şi gîndirea abstractă scad. 

Dacă vorbirea ţine, după cum se ştie, de al doilea sistem de 
semnalizare (adică de semnalul semnului, care este cuvîntul), atunci 
muzica acționează şi la nivelul primului sistem — comunică cu omul la 
nivel de corp, de senzorial-biologic-fiziologic (sub acest aspect am 
putea reaminti de reacția plantelor şi animalelor la muzică, cărora le 
lipseşte sistemul doi). Dar am putea afirma că ea (muzica) atinge şi 
„sistemul trei” de semnalizare” — nivelul extatic, mistic, de meditaţie 
transcendentală etc. sau aşa numita „stare a patra a conştiinţei”, care 
este clasificată ca o stare suprapsihologică. 

În funcţie de dominaţia uneia din emisferele cerebrale se află şi 
modul (stilul, caracterul) de gîndire al omului. Există gîndire 


2 Cântul este mai „plăcut” (şi, prin aceasta, mai „psihologizant”) decît limbajul 
cuvintelor, deoarece se sprijină pe tonuri cu o înălțime fixă, care comportă calități 
specifice, „armonioase”. 

5 Anatol Vieru. Cuvinte despre sunete, Bucureşti, 1994, p.44-47. 

2 De remarcat că termenul „sistemul trei de semnalizare” şi-a făcut prezenţa în ştiinţa 
modernă (IllmenB H. Tpemba cuenanbnaa cucmema În: Bonomoe ceuenue, MockBa, 
1990). 

reproductivă („şablon”) şi gîndire creativă („neşablon”). Incapacitatea 
gîndirii de a fi creativă e legată, în special, de faptul că este strict 
logică, adică e condiționată de noţiuni, categorii, dimensiuni strict 
structurate, care exclud posibilitatea unor noi combinații, regrupări 
etc., ceea ce diminuează activitatea fanteziei, a imaginației. Acolo, 
însă, unde imaginaţia e liberă de „chingile” („cenzura”) logicii formale 
are loc creaţia. Anume în cazul „încătuşării” fanteziei (prin predilecția 
dată gîndirii-calcul) mulți oameni înalt intelectuali, cu cunoştinţe 
enciclopedice rămîn inapti în a crea. 

Omul comunică cu realitatea obiectivă şi o cunoaşte prin cele 
cinci simţuri: văz, auz, pipăit, gust, miros. Dar, pe lîngă acestea, îşi 
face prezenţa, discret, încă un simţ, care nu se supune (sau greu se 
supune) cercetării obiective. E vorba de „simțul al şaselea” — un gen 
de intuiţie, care aduce informaţie (cunoaştere) specifică, ce nu poate şi 
recepționată pe calea celor cinci simţuri. Dicţionarul de psihologie”* 
tratează „al şaselea simţ” — în sens fiziologic — ca fiind ceea ce se 
numeşte „chinestezie” (adică, „colaborarea” mai multor simțuri- 
senzaţii de natură diferită). Dacă lărgim conţinutul acestei înțelegeri- 
tratări sinestezice a „simțului al şaselea”, atunci obținem un simț 
„general”, ca sumă a mai multor simţuri sau a tuturor simțurilor, o 
colaborare totală (şi „tacită”) a lor, care dau, ca rezultat, o nouă calitate 
senzorială, un nou fenomen." Astfel, ajungem la o explicaţie obiectivă 
(şi nu „mistică”) a acestui simţ în sens de „simţ deosebit”, echivalent 
după conţinut cu ceea ce se numeşte „intuiție? (or, anume aşa este 
înțeles el, în general). Tot la acest subiect putem adăuga următorul 
fapt: „ştiinţa a dovedit că există o multitudine de modalităţi ale 
recepţiei senzoriale printre care şi cele ce provin din interiorul 
organismului”. Dacă la cele cinci modalităţi de recepţie „exterioare” 
mai adăugăm şi cele „interioare”, atunci fenomenele (actele) psihice cu 
caracter „intuitiv” îşi scad din „misticismul” lor. 

Acest „simţ al şaselea” îşi mai găseşte justificare obiectivă 
în cazul tratării lumii interioare sub cele două aspecte (nivele) 
cunoscute: conştientul şi inconştientul. Conştiinţa nu epuizează viața 


25 Dicţionar Enciclopedic de Psihologie... p.635. 

6 Dar, atenţionăm, aceasta nu este o sumă mecanică , ci un rezultat calitativ nou, 
pentru că orice sistem nu se prezintă doar ca o sumă a elementelor lui, ci ca dobîndire a 
unei noi valori, inexistente în fiecare din elementele sistemului. 

27 Dicționar Enciclopedic de Psihologie... p.635. 

28 Sixth sense, simțul al şaselea, dar şi sensul al şaselea. 

psihică a omului. Inconştientul („0 zonă de mare atracţie”, H. Ey”*) 
reprezintă o latură ascunsă a vieţii psihice. Ascunsă, dar care joacă 
rolul determinant în viaţa şi activitatea lui.™ Acolo, în adîncuri, 
nevăzut şi neînțeles încă bine, apare primul impuls al oricărui gînd, 
proiect, oricărei idei, intenţii, implicit ideea unei opere artistice. Acolo 
îşi află ea începutul, ca apoi să crească, să se ridice la suprafaţă, să se 
maturizeze, să se întregească în conştient şi să se materializeaze sub 
formă de simfonie, poem, tablou. 

În ultimul timp în cercetările psihologice tot mai insistent îşi 
croieşte drum o viziune netradiţională asupra sferei conştiinţei noastre. 
De obicei se consideră că acest aspect al vieţii psihice (conştiinţa) îşi 
află sediul, în exclusivitate, în creier, la nivel de cortex. Acest concept, 
însă, după unii autori, este considerat superficial.” Conştiinţa ţine de 
întreaga ființă; omul gîndeşte nu numai cu creierul, dar cu întregul 
corp. Se impune a fi depăşită imaginea creierului ca sediu al funcţiilor 
psihice, artificial izolate de psihofiziologia atomistă a secolului al 
XIX-lea. Conştiinţa nu este un substantiv, ci o mişcare psihică a 
întregii noastre fiinţe. Aceeaşi opinie o împărtăşeşte şi M.-P. Haroche : 
„Nu creierul meu gîndeşte, ci eu, căci creierul meu este obiectul 
gîndirii mele şi al cunoaşterii mele”.”” La aceste afirmaţii putem 
adăuga observația dirijorului Leopold Stokovski, care, referindu-se la 
interpretarea muzicală, scrie: „Cu toate că centrul de control al gîndirii 
şi voinţei se află în creier, există, probabil, un oarecare „creier local” în 
degete şi buze, care cu o viteză uluitoare reglează mişcările invizibile 
ce creează frumuseţea tonului, miile de nuanțe de intonare, de 


* Ey H. Op. cit. p.6. 

250 Deoarece fenomenul muzical în tratarea lui profund psihologică ţine nu atît de 
manifestările conştiente ale Eu-lui, cît de cele inconştiente, vom trata mai detaliat 
anume acest plan al psihicului. „Muzica este, prin excelență, o artă a iraţionalului”. 
( J.-P. Sartre. Psihologia emoției, Bucureşti, 1997, p.10). Desigur, prin raportarea 
muzicii la sfera inconştientului nu obținem în mod mecanic o explicare definitivă a ei. 
Prin aceasta, însă, ne apropiem într-o măsură mai mare de înţelegerea a ceea ce este 
acest fenomen şi de ce se supune atît de greu înţelegerii şi explicației ştiinţifice. Acest 
lucru mai are un motiv. Concepţiile moderne privind persoana umană în general sînt 
profund influențate de psihologia inconştientului. T. Lipps consideră că „inconştientul 
nu este atît o problemă psihologică, cît problema psihologiei însăşi” (Cit. după: 
Berrorekuiă JI. /Icuxonoeua. MockBa, 2000, c. 249). 

251 Ne vom referi la lucrarea nominalizată a lui H. Ey. 

*52 Haroche Michel-Pierre. L’ame et le corps. Philosophie et psychiatrie, Plon, Paris, 
1990, p. 207. (Cf: Gavriliu Leonard. Cerebrologie şi filosofie. O privire asupra 
dualismului, Bucureşti, 2000, p.7). 

schimbări de timbruri contrastante. Nervii şi muşchii degetelor şi 
buzelor acţionează cu aşa o iuțeală, încît creierul central le poate 
înregistra doar posteriori. Anume de aceea, cînd asculti marii artişti, se 
creează impresia că în vîrful degetelor şi buzelor există un tip de 
„creier local”.25 

Referitor la relația „conştient-inconştient” şi la problema 
unității vieţii psihice H. Ey scrie: „Mulţi dintre psihologi au considerat 
identice conştiinţa şi psihismul, conştiinţa şi Eu-l, fără să înţeleagă 
faptul că însăşi analiza acestui „conştient” implică inconştientul, dat 
fiind că nici o reflexie a conştiinţei asupra obiectului său nu este 
posibilă fără rest, fără relaţia cu zona inconștientă, din care ea însăşi 
emerge” 254255 

În contextul acestei interpretări vom face o mică observaţie 
asupra fenomenului „percepţie”. Dacă în cazul celor cinci simţuri 
informaţia (percepţia) urmează calea „exterior-interior”, apoi în cazul 
„simțului al şaselea” (al intuiţiei) totul pare a derula în sens invers: din 
„ascunzişurile” interioare se naşte o mişcare ascunsă, care devine 
impuls, energie, emoție, trăire etc. Probabil că această cale — s-o 
numim a percepției interioare (sau a percepţiei din interior) — o 
urmează actul creaţiei, de exemplu, actul naşterii unui motiv muzical, 
care ulterior devine melodie, cîntec, temă de simfonie sau leitmotiv de 
operă. Sub acest concept propunem distincţia fenomenului „percepţie” 
sub două forme (tipuri): percepţia exterioară (din exterior spre interior) 
şi percepţia interioară (din interior spre exterior). Cu toate că, se vede, 
pentru cazul al doilea ar trebui de găsit alt termen (deoarece noţiunea 
de percepţie este tradițional tratată şi legiferată în psihologie doar în 
primul sens — ca reflectare în conştiinţă a realităţii exterioare). 

Cele două compartimente ale sistemului psihic — conştientul şi 
inconştientul — nu se află în opoziţie totală, dar în strînsă corelație. 
Unii autori evidenţiază o substructură aparte numită preconștient (zona 
dintre inconştient şi conştient). 


253 Cf: Epxemeruiă T. IIcuxonoeua Oupucupoeanua. Moca, 1988, c. 24. 

5 Ey H. Op. cit. p.28. 

255 O tratare destul de profundă şi largă a problemei inconştientului (sub diverse 
aspecte — de la senzorial-fiziologic şi neurologic la metapsihologic şi spiritual) este 
dată în monografia colectivă  Beccosnamezbnoe.  Mnoeoo6pasue  6udenua. 
(HoBouepkacek, 1994). 

256 A se vedea, de exemplu: Preconştientul, Bucureşti, Editura Ştiinţifică, 1996. 

Însuşi inconştientul se prezintă sub două forme: subconştientul 
şi supraconştientul.** Supraconştientul conţine manifestările psihice 
supraindividuale. În această categorie intră (ca exemplu): „ideile 
absolute” ale lui Platon, „ideile înnăscute” ale lui Descartes, 
„arhetipurile inconştientului colectiv” ale lui Jung, „inconştientul 
cosmic” al lui Suzuki, „conştiinţa cosmică” a lui Fromm, „structurile 
inconştiente” ale lui Levy-Strauss ş.a. Supraconştientul conţine anume 
ceva „supra”, adică ceva mai mult decît poate conţine sfera conştiinţei. 
Acest „supra” este o informaţie principial nouă, care nu rezultă din 
impresiile acumulate anterior.” Supraconştiinţa reacționează într-o 
măsură mai mare la mişcările climatului social. În timp ce pentru 
conştiinţă lucrurile par stabile, constante, imuabile, seismograful 
sensibil al supraconştiinței deja înregistrează tacit zguduiri subterane — 
prevestiri ale schimbărilor ce se apropie." De aici — artiştii, proorocii 
care, judecînd „supraconştient”, pre-vestesc viitorul. Sediul muzicii se 
află, la fel, în această zonă. „Tot ce insolubil, inefabil, invizibil, tot ce 
fiinţează etern în sufletul uman, tot ce e inconştient (de multe ori — 
supraconştient) — aceasta şi este împărăţia muzicii. Aici sînt izvoarele 
ei”, consideră renumitul pianist şi pedagog Ghenrih  Neihaus.%! În 
„Psihologia artei” L. Vîgotsky aduce următoarea afirmație a criticului 
literar I. Eichenvald: „De obicei scriitorul nu este cel mai bun cititor al 


257 Preconştientul şi inconştientul, ca dimensiuni verticale ale psihicului, au fost 
descrise de psihologia abisală. Vorbind despre forma „verticală” a psihicului, am putea 
asemui structura lui cu structura sunetului muzical. Psihicul ar avea o construcție 
„armonică”, unde Inconştientul ar fi sunetul fundamental (tonica), iar Preconştientul şi 
Conştientul — sunetele particulare. 

258 Termenul de „supraconştient” a fost propus, printre alţii, de către celebrul regizor 
de teatru (inclusiv de teatru de operă) Constantin Stanislavski în clasica sa teorie a 
pregătirii actorilor. Faptul că un om de artă propune un termen „psihologic” pentru 
utilizare în artă nu este un lucru neordinar. Însăși fenomenul inconştientului n-a fost 
descoperit de psihologi, dar de artişti şi filozofi. Lucrul acesta îl confirmă însăşi S. 
Freud, de numele căruia este legat acest termen: „Poeţii şi filozofii au descoperit 
inconştientul înaintea mea: ceea ce am descoperit eu e metoda ştiinţifică care permite 
să se studieze inconştientul” (Freud S. Scrieri despre literatură şi artă, Bucureşti, 
1980, pag.X). La acest subiect am putea aduce şi un alt citat: „Intuiţia artistului de 
geniu are darul de a pătrunde în adîncul sufletului uman, dezvăluind taine pe care peste 
decenii sau secole le redescoperă psihologia. Arta anticipează ştiinţa”. (Zamfirescu 
Vasile Dem. Între logica inimii şi logica minții. Bucureşti, 1997, p.22). 

25 Beccosnamenbnoe..., p. 63. 

20 Idem, p.67. 

251 Heñrays T. O6 uckyccmee popmenuannoii uepvi. MockBa, 1990. 

său. Comentariile la propriul text se dovedesc a fi, de obicei, de 
suprafaţă, neingenioase. În general el poate să nu-şi dea seama de 
profunzimile operei sale, să nu priceapă bine ceea ce a creat. Gîndirea 
lui iraţională este mult mai mare decît cea raţională” ”* 

C.G. Jung distinge două forme ale inconştientului — inconştientul 
individual şi inconştientul colectiv. „Aşa cum există o societate 
dincolo de individ, există şi dincolo de psihicul nostru personal un 
psihic colectiv, şi anume inconştientul colectiv”, afirmă Jung.” Şi 
continuă: „Psihicul nostru personal şi conştient se sprijină pe 
fundamentul mai larg al unei dispoziții spirituale moştenite şi cu 
caracter universal; raportul dintre psihicul personal şi cel colectiv este 
similar celui dintre individ şi societate”. Aceste două planuri (stări) 
ale inconştientului definite de Jung sînt prezente în viața psihică a 
fiecărei persoane. Inconştientul individual ar fi, în special, orientat spre 
(sau ține de) ceea ce se numeşte „viaţa aceasta”. Partea de inconştient 
colectiv din noi ar fi orientată spre (sau ţine de) ceea ce se numeşte 
„viaţa ancestrală”. Aspectului orientat spre terestru i-ar corespunde 
noţiunea de „suflet”, celui orientat spre etern — noțiunea de „spirit”. 
Fiinţa umană îşi duce, ca regulă, existența în sfera (lumea) sufletului. 
Totodată, se fac prezente în anumite momente chemările „celeilalte 
lumi”, a lumii veşnice, a spiritului. Acest lucru apare sub diferite grade 
de intensitate şi cu diferită frecvenţă la diferiţi oameni. Pentru oamenii 
din lumea artelor, a religiei etc. această chemare este mult mai mare şi 
mai acută (deci, şi „doza” de inconştient colectiv e mai „activă”). Prin 
aceasta s-ar explica, într-un fel, aşa numită „dualitate psihică” a 
artistului, care duce, deseori, la crize personale. Chemarea (şi slujirea) 
celeilalte lumi este atît de puternică, încât cea de aici devină o povară, 
artistul căutînd, sub diferite forme, să scape de ea. O manifestare 
(formă) a subconştientului poate fi considerată percepţia subcorticală 
(subpragală,  subsenzorială). O manifestare (formă) a 
supraconştientului este intuiţia creatoare, inspirația. 

Manifestările psihice ale omului se prezintă sub formă de stări 
normale şi stări modificate ale conştiinţei. Printre acestea din urmă 
sînt hipnoza, starea de vis, starea de oboseală excesivă, reveria (visul 


2 Baroreuiă JI. IIcuxonoeua uckyccmea. MockBa, 1968, c. 343. 
263 A se vedea, de exemplu: Jung C.G. Personalitate şi transfer, Bucureşti, Teora, 
1996. 
264 pă 
Jung, Op. cit. p.29. 
265 Idem, p.31. 


105 


Ion Gagim 


treaz) ş.a., care au anumite tangențe cu activitatea de creaţie (artistică 
sau științifică). Aspecte modificate ale conştiinţei apar şi în stările 
morbide (de boală organică). În acest caz: a) are loc sensibilizarea 
întregului organism; b) odată cu aceasta se modifică conştiinţa, ea 
devenind mai sensibilă, mai subtilă, capabilă să prindă sensuri „fine”, 
să judece altfel — mai global-esenţial (de exemplu, accentul se pune pe 
alte valori ale vieţii, se modifică interesele, viaţa apare sub altă optică 
etc.); c) se activizează emisfera dreaptă, noţiunile de timp şi spațiu îşi 
pierd din actualitatea lor trecînd pe planul secund, uneori pînă la 
ignorarea totală de către subiect; se ignorează, la fel, acţiunile orientate 
spre lumea exterioară.” „Muzica, zice E. Cioran, se instalează în 
golurile vitale. Un sînge proaspăt şi o carne rumenă rezistă 
ademenirilor vibrante, n-au spaţiu între ele: boala însă le face loc. Pe 
măsură ce roade din viaţă, absolutul înaintează”. 

În inconştient este depozitată experienţa „istorică” a omului. Din 
dezvoltarea filogenetică şi ontogenetică nimic nu se pierde fără urmă, 
ci se depune în inconştient. În legătură cu aceasta C.G. Jung introduce 
noţiunea de arhetip” — elemente de structură ale psihicului ascunse în 
inconştientul colectiv, care trec din generație în generaţie. Viaţa 
spirituală poartă în sine pecetea arhetipală. Arhetipurile stau la baza 
creaţiei şi contribuie la unitatea interioară a culturii umane. Omul 
trăieşte nu numai cu prezentul, dar şi cu trecutul din el, precum şi cu 
viitorul, prezent în presimţuri. 

„Prezentul”” cu scînteia lui nu poate 
Să lumineze abisurile toate 
Şi veşnicul amurg din noi... 
Trecutul meu şi alte trecuturi şi mai vechi 
Ca nişte continente scufundate. 
Sub suflet stau necercetate 
Cu urme anonime şi străvechi: 


255 A se vedea: Zlate Mielu, Introducere în psihologie, Bucureşti, 2000. La fel: 
Popoviciu Liviu, Foişoreanu Voica. Visul: de la medicină la psihanaliză, cultură, 
filosofie, Bucureşti, 1994. 

27 Despre aspectul (c) vorbeşte și Grimak L.P. în lucrarea Pesepevr venoeeuecxoii 
ncuxuku (MockBa, 1989), c.95. 

25% Cf: Dăncianu Liviu. Eseuri implozive, Bacău, 2001, p. 20. 

* Din greceşte „archetypos” — reprezentare, tip originar sau primar (“arche” — început, 
typos” — tip); prototip. 

270 Am putea spune aici şi „Conştientul...” — I.G. 

Sînt visuri de-ale stîncii ancestrale, 
Sînt amintiri din viaţa mea de plantă 
Fiori de viermi şi nostalgii astrale 
(Şi poate-o tainică prefigurare 
A vieţii mele viitoare)”. 
(AL. Philippide. Poezii) 

Din aceste versuri vedem cît de bine simte şi prinde omul de artă 
realități psihice ascunse, arhetipale, pe care psihologul urmează a le 
explica ştiinţific. 

S. Freud tratează inconştientul ca atemporal şi metapsihic. 
Psihanaliza a constatat, că inconştientul nu are ştire de categoria 
„moarte”. Lui îi este străină noţiunea de dispariţie totală, el operînd cu 
ideea continuității neîntrerupte, a transcendenței. Fiinţa umană, ca 
atare, nu dispare fără urme”, dar capătă o altă formă (la fel şi sub 
aspectul energiei psihice pe care o „emană” în timpul vieţii).”? 

Cu toate că conştiinţa se consideră a fi realizarea supremă a ființei 
umane (piscul evoluţiei), omul tinde deseori nu numai spre păstrarea 
conştiinţei lucide, dar şi spre „eliberarea” de ea, spre ieşire din 
imperativele („chingile” sau „cenzura”) ei. „Omul este singura ființă 
capabilă de conştiinţă, afirmă E. Cioran, dar totodată el este prea slab 
pentru a suporta acest fenomen în forma lui originară”.”* Filozoful 
vorbeşte de „drama conştiinţei”, susținînd că sursa suferinței umane 
este conştiinţa; ea este o fatalitate pentru om. „Conştiinţa este mult mai 
mult decît un ghimpe, ea e pumnalul din carne”.””* Şi atunci persoana 
umană tinde spre vis, spre Nirvana, spre stingerea conştiinţei, spre 
uitarea de sine (în mod conştient tinde spre a scăpa de conştiință!). 
„Omul, mai scrie Goethe, nu poate rămîne mult timp în starea 
conştientă, lui îi trebuie întotdeauna să recoboare în inconştientul său, 
deoarece acolo este locul în care-şi află rădăcinile”. Acest lucru 
omul îl obţine prin diferite metode — alcool, stupefiante, iniţiere 
ezoterică, meditaţie transcendentală ş. a. Prin aceasta el, cu bună ştiinţă 


21 Fizica afirmă că nimic nu dispare, totul trece dintr-o formă de energie în alta. 

27 Astăzi se constituie o nouă direcţie a psihologiei, Psihologia cosmică, care tratează 
fenomenul psihic la grad supraterestru, cosmic (BonkoB FO., IlonukapnoB B. Op. cit.) 
2% Cit, după: Liiceanu Gabriel. Itinerariile unei vieți: E.M.Cioran, Bucureşti, 2001, 
p.75. 

2 Cioran E. Despre neajunsul de a te fi născut, Bucureşti, 1995, p. 54. 

275 Cit. după: Marian Marin. Chipul geniului, Bucureşti, 1991, p.71. 

sau fără ea, tinde spre lumea inconştientului (a veşniciei? a lumii care 
nu cunoaşte moartea?). 

Pentru Freud şi pentru psihanaliză conştiinţa exercită o severă 
cenzură asupra tendinţelor fundamentale ale individului. Eu-l profund 
elaborează procese de apărare, printre care: sublimarea” 
transformarea energiei instinctuale (de exemplu, a energiei sexuale) în 
energie spirituală, transformarea instinctelor, pasiunilor într-un 
sentiment superior, deplasarea energiei din porniri instinctuale şi 
egoiste spre atingerea unor scopuri altruiste şi spirituale; 
supracompensarea — substituirea afectului dat prin unul opus, de 
exemplu, substituirea urii prin dragoste (principiu, în baza căruia şi 
există expresia "de la dragoste la ură este doar un pas”); 7° 
(mecanismul are la bază ambivalența afectivă — fiecare afect este 
însoţit de umbra celui opus). La temă am putea numi şi personanța lui 
Lucian Blaga” -iradiaţia inconştientului în conştiinţă; anumite 
conținuturi inconştiente apar în conştiinţă, scăzute ca un ecou, dar 
nedeghizate. 

După Freud, inconştientul dinamizează conştientul, „id”-ul?* 
poartă „ego”-ul („ca un cal călăreţul”). Pulsiunile inconştientului, însă, 
pentru a fi conduse de conştient, trebuie să sufere o mutație, ele trebuie 
să fie metamorfozate pentru a fi sublimate. Inconştientul constituie o 
latură specifică a universum-ului psiho-semantic. El îşi are logica şi 
conştiinţa sa specifică. Însă el poate fi făcut să „vorbească”. Or, el 
vorbeşte în limbaje „supraconştiente”, de exemplu, în limbajul artei. 
Pulsiunile care formează „energia abisală” se transformă, prin 
sublimare (artă, religie ş.a.) într-o forță şi energie superioară, 
spirituală. Dacă conştiinţa (gîndirea logică) divizează (subiectul de 


27 De la „sublim” — lat. „sublimis” — ridicat, a ridica, a înălța. Altă proveniență a 
termenului „sublimare” este de la cuvîntul „limen” — „prag”. L. Vîgotski tratează sfera 
subliminală ca fiind cea care se află dincolo de pragul conştiinţei, egalînd-o, într-un 
sens, cu sfera subconştientă (inconştientă) a psihicului (Berrorekuiă JI. J/cuxonoeua... 
c. 154). 

217 A se vedea, de exemplu: Freud S. Psihanaliză şi artă, Bucureşti, 1998. 

278 Putem exemplifica aici (ca un caz tipic) prin subiectul operei lui G. Bizet, Carmen, 
unde Jose îşi omoară iubita din exces de dragoste. 

279 A se vedea: Gavriliu L. Inconştientul în viziunea lui Lucian Blaga, Bucureşti, 1997. 
280 Id”-ul (Sinele), după Freud, reprezintă forțele instinctuale înnăscute. (De a nu 
confunda „„Sinele” lui Freud cu „Sinele” din alte tipologii psihologice, care semnifică 
„Eu”-l profund, superior). 


108 


Dimensiunea psihologică a muzicii 


obiect, însăşi lumea şi elementele ei), apoi inconştientul contopeşte 
(într-un tot indisolubil, supradialectic).%! 

Freud, dorind să aducă dovezi asupra existenţei inconştientului 
(care se mai punea la îndoială de adepţii gîndirii carteziene, de 
exemplu), susținea că aceste „semne” ale psihicului inconştient trebuie 
considerate ca nişte semne încărcate de sens (specific). Sri Aurobindo 
afirmă în aceeaşi ordine de idei: „Ceea ce noi numim inconştiință este, 
pur şi simplu, o altă formă de conştiinţă”. Acelaşi lucru se constată şi 
în monografia despre inconştient citată mai sus. Procesele inconştiente, 
se afirmă în lucrare, decurg după alte legi decît cele care dirijează 
conştiinţa. Nu sînt oare aceste legi manifestarea unei alte logici, care în 
esenţă se deosebeşte de logica aristotelică? Anume o astfel de întrebare 
a formulat-o în lucrarea sa „Inconştientul: o nouă logică” S. Leclaire, 
întrebare la care autorul a dat un răspuns afirmativ.’ 744 

Există diverse topologii psihologice (descrieri, structurări etc. ale 
sistemului psihic). Expunem, ca una din variante, „harta lumii 
interioare”, propusă de Roberto Asagioli (această variantă pare a fi mai 
clară sub aspectul aplicabilității la subiectul nostru). Autorul 
diferențiază şapte instanţe (zone, nivele) psihice: 

Inconştientul inferior, în care intră cele mai elementare forme ale 
activității psihice ce dirijează viața corpului, tendinţele primare şi 
instinctuale, diversele  „complexe”, imagini, vise, fantezii 
angoasante?’™, diverse procese inferioare parapsihice necontrolate, 
diverse manifestări patologice ca fobiile, maniile etc.. 

Inconştientul mijlociu, zonă care constă din elemente psihice 
asemănătoare cu elementele psihice ale conştiinţei în starea de veghe. 
Aici are loc achiziționarea experienţelor noastre; aici, înainte de a se 
naşte în conştiinţă, apar şi se dezvoltă roadele conştiinţei şi imaginaţiei 
cotidiene. 


%1 Cu toate că substratului inconştient al psihismului i-au fost dedicate (direct sau 
indirect) nenumărate studii (filozofice, metafizice, psihologie etc.), această zonă 
rămîne încă în mare parte a fi „terra incognita”, aflîndu-se, deocamdată, „în 
subconştientul ştiinţei psihologice” (Beccosnamenvnoe... , p. 70). 

*2 Carnpem. 1llpu AypoGun0o, unu Ilymemecmeue cosnanua. Cankr-IlerepOypr, 
1993, c. 65. 

283 Beccosnamenbnoe... „p. 9%. 

* Referitor la problema inconştientului se mai poate vedea: Zamfirescu Vasile. Dem. 
Filisofia inconştientului (ediţia a doua, revăzută), Bucureşti, Ed. Trei; 2 vol. 2001. 

?85 Angoasă” — nelinişte dusă la extrem, frică iraţională. 

Inconştientul superior sau supraconştientul. În această zonă se 
nasc formele supreme ale intuiţiei şi inspirației — artistice, filozofice şi 
ştiinţifice — „imperativele” etice, aspiraţiile spre faptele umane şi 
eroice. Aici e izvorul sentimentelor supreme ca, de exemplu, dragostea 
altruistă; aici e sediul talentului, precum şi izvorul contemplației 
(revelației), a insight-ului şi extazului; aici, la fel, se ascund funcţiile 
parapsihice supreme şi energiile spirituale. 

Cimpul conştiinţei — acest termen (nu chiar adecvat, dar clar şi util 
pentru scopurile practice) defineşte zona conştientă a personalității: 
torentul infinit de senzații, imagini, gînduri, sentimente, dorințe şi 
aspirații accesibile observării, analizei şi aprecierii noastre. 

„Eul” conştient, care reprezintă punctul autoconştiinței pure 
(conştiinței-de-sine), nu trebuie confundat cu „cîmpul conştiinţei”. 
Conţinutul schimbător al conştiinţei (senzațiile, gîndurile, sentimentele 
etc.) este un aspect, iar „eul”, ca centru al conştiinţei noastre, este altceva. 
Distincția dintre aceste două zone poate fi comparată cu distincția dintre 
zona luminată a unui ecran şi imaginea proiectată pe el. 

„Eul” superior. „Eul” nostru conştient, de regulă, nu numai se 
cufundă în torentul de conţinuturi ale conştiinţei, dar, se vede, dispare total 
cînd adormim, pierdem cunoştinţa, ne aflăm în stare de hipnoză sau de 
narcoză. Dar cînd ne trezim, „eul”, într-un mod misterios, apare din nou 
nu se ştie cum şi de unde. Acest fapt ne face să presupunem că în spatele 
sau deasupra „eului” conştient se află „cul” adevărat, suprem, un centru 
permanent, din care se reîntoarce „eul” în zona conştiinţei. La etapa 
actuală a cercetării ştiinţifice a psihicului despre „Eul” superior nu se 
poate spune aproape nimic concret, afirmă Asagioli. 

Inconştientul colectiv. Între fiecare din noi şi alte persoane în mod 
permanent se produc procese de „osmoză psihică”; ele se produc, la 
fel, între fiecare din noi şi mediul psihic din jur. 

Psihologia diferenţiază, tradițional, următoarele stări de 
conştiinţă: starea de veghe, starea de somn, starea de vis. Însă 
cercetările unor autori (H. Rugg, R. Fischer, B. Wolman) au pus în 
evidenţă existența celei de-a patra stări de conștiință. R. Fischer 
evidenţiază chiar şase stări: — starea de conştiinţă curentă, activă, cu 
ritmuri de relaxare şi acestea active adeseori; — starea de conştiinţă 
activă cu o sensibilitate crescută prezentă în unele momente şi mai ales 
în cele de creaţie (e prezentă şi în stările de vis); — starea de conştiinţă 
hiperactivă prezentă în stările maniacale şi în cele de schizofrenie 
crescută sau în stările de blocaje psihice neaşteptate; — starea extatică 

de esență mistică; — starea hiperactivă saturată de gîndire concretă; — 
starea de conştiinţă calmă, de intensă concentrare pe un singur obiect 
sau obiectiv prezentă în cazurile de meditație zen şi meditaţie 
transcendentală. Anne Chassaing condensează cele şase stări în patru. 
În fiecare din aceste stări informaţia se stochează în mod diferit. 

Starea a patra de conştiinţă e caracterizată ca stare de extaz, de 
calm profund, de revelaţie. În cazul acesta apar stări ca după vis, 
precum şi stări de trăiri de excepție, revelații şi implicaţii 
transcendentale. R.K.Wallance consideră starea a patra ca stare de 
iluminare interioară prezentă în procesele de creaţie, dar şi sub forma 
obținerii unui calm interior extazial. Trecerea prin această stare e 
recunoscută de majoritatea cercetătorilor ca tehnică psihoterapeutică de 
relaxare şi reconstituire psihică profundă (se obțin capacităţi înnoite, 
mai complexe şi încărcate energetic şi creativ). În această stare se 
eliberează un uriaş potențial al psihicului uman, aceasta fiind o stare 
privilegiată la care nu pot ajunge uşor toate persoanele. Efectele ei 
restructurează mecanismele de cunoaştere a omului şi de trăire; 
produce o formă de implicaţie adaptativă în interrelaţiile cu mediul 
tensionat şi încărcat de stresuri. Tehnica (meditaţia) transcendentală se 
realizează sub magia cuvîntului (mantrei) şi a unei latente autosugestii 
catarctice."* La fel, tehnicile artterapiei au în atenţie obţinerea stărilor 
de extaz de diferite grade, urmărind reconstituirea unei împăcări şi a 
unui echilibru nu numai cu viaţa cotidiană, dar şi cu marele cosmos. 
Starea a patra de conştiinţă este greu (dacă nu chiar imposibil) de 
definit şi de caracterizat deoarece ea transcende mentalul. În această 
stare sînt stopate (neutralizate) organele obişnuite de simţ. În rezultat, 
dispare orice legătură cu lumea din afară, orice lucru, orice imagine ce 
ține de aceasta. Toată atenţia/concentrarea este orientată spre interior, 
spre centrul „eu”-lui, al „fiinţei profunde”. Se deschid procese (şi 
calităţi psihice) ascunse, se eliberează intuiţia. În cazul dat se poate 
vorbi de eliberarea formelor de gîndire pre-logică, care sînt direct 
legate de curenții „continuali” („de profundis”) ai conştiinţei. Acest tip 
de conştiinţă este totdeauna prezent în noi, dar rămîne acoperit de 
formele logice-discursive şi operative ale gîndirii. Această stare nu 


% Dicţionar Enciclopedic de Psihologie... p.102-103. 

poate fi descrisă pentru că nu-şi găseşte reflectare în conştiinţă sub 
forme verbale şi imagistice.” 

După cum am menţionat deja, viaţa psihică poartă un caracter 
integru, toate instanţele psihicului aflîndu-se în regim de conlucrare. 
Conştientul şi inconştientul se întrepătrund. Nimic, nici chiar cea mai 
neaşteptată senzaţie, nu apare din van. În orice activitate (acţiune) a 
omului participă, într-o doză mai mare sau mai mică, atît conştientul, 
cît şi inconştientul. Marele matematician Henri Poincare susţinea că în 
momentele de „înseninare” creatoare el reuşea să simtă activitatea 
(participarea) comună a conştientului şi inconştientului, unde 
inconştientului, care e legat în mai mare măsură decît conştientul de 
sfera emoţională, îi revine rolul hotărîtor în alegerea acelor combinații 
matematice, care să satisfacă maximal criteriul estetic (adică să fie nu 
numai corecte, dar şi „frumoase”).%% 

În antecamera conştiinţei permanent se îmbulzesc, aşteptîndu-și 
rîndul, multiple idei venite din substraturile profunde ale 
inconştientului. Atunci cînd pronunțăm o frază, unde s-ar afla, oare, 
cea de-a doua, căci conştiinţa e ocupată cu prima? întreabă W. James. 
În anticameră. Un astfel de inconştient autorul îl numeşte „conştient 
periferic” (similar se vorbeşte de „gîndire periferică”, „văz periferic”, 
„auz periferic”, dar care înseamnă puţin altceva decît ceea ce 
subînțelege W.James prin „conştient periferic”, cu toate că o oarecare 
asemănare de sens între termeni există). La nivelul conştiinţei 
periferice — adică între două „lumi” — se produc, deseori, lucruri 
„stranii”, unicat. Wagner mărturiseşte că, aflîndu-se în stare de boală 
(febră, friguri), aţipise, parcă, pentru o clipă. În acest moment s-a 
născut în conştiinţă preludiul la opera Aurul Rinului, pe care nu-l putea 
concepe mult timp, opera fiind demult finisată. 

K. Jaspers dă următoarea perspectivă asupra omului reieşind din 
conținutul interior: homo reagens ţine de lumea senzorial-spaţială; 
omul este un animal reactiv, el poate fi studiat prin metode 


287 Starea a patra a conştiinţei pare să aibă o echivalență în lumea fizică, şi anume în 
ceea ce se numeşte „a patra dimensiune”. DEX-ul tratează a patra dimensiune ca — 
„ceva imposibil, ceva neconceput încă de mintea omenească”. 

* Despre stările modificate ale conştiinţei, despre starea a patra a conştiinţei, despre 
funcționarea holografică a creierului, precum şi despre alte interpretări de ultimă oră a 
psihicului uman a se mai vedea: Trandafir Claudin, Grigore Marinela. Știința 
conştiinţei. Curs teoretic şi practic de parapsihologie, Bucureşti, Ed. Kamala, 2002. 

29 A namape Kax. Mccnedoeanua ncuxonozuu u3oGpemenua e oGnacmu mamemamuku. 
MockBa, 1978. 

experimentale neuro-fiziologice, prin metoda reflexelor condiționate şi 
prin alte metode (etologice şi fiziopsihologice);, homo naturalis ţine de 
lumea  cultural-sufletească; în această lume este loc pentru 
subiectivitate; abordarea se poate face psihologic-intelectiv; homo 
spiritualis ţine de lumea valorilor superioare şi a aspirațiilor; specificul 
uman este căutat dincolo de viaţa organică şi de manifestările sale 
aparente, în „existenţa autentică” sau chiar în legăturile sale cu 
transcendenţa.”* 

Există şi alte modele psihice ale omului. N.Hartmann, de exemplu, 
deosebeşte straturile: material, organic, psihic şi spiritual. (Dacă 
vorbim de „spiritualitate”, constată A. Athanasiu, este pentru că 
noţiunea de „psihic” nu este suficientă pentru a desemna, fără echivoc, 
unele tendinţe şi aspecte caracteristice ale vieţii sufleteşti”). 

V. Frankl a legat spiritualul de viaţa axiologică, deci de lumea 
valorilor sociale, etice, estetice, religioase etc. şi de capacitatea omului 
de a se putea distanţa de sine însuşi, luînd atitudine faţă de propriile 
trăiri. După el, omul „cu suflet” rămîne încă un homunculus dacă nu 
are şi spirit. Pentru P. Moor spiritualul se leagă de sens. Viaţa în 
spaţiul existenţei spirituale este viaţa sub semnul sensurilor. Omul nu 
este numai o creatură riguros homeostatică”?, dar şi o fiinţă mînată de 
dezechilibre şi nelinişti creatoare. După existențialişti, omul se află în 
lume ca o ființă neliniştită, în criză în raport cu datele fundamentale ale 
morții, sensului vieţii şi culpabilității (Pascal, Kierkegaard, Nietzsche, 
Heidegger, Jaspers, Sartre, Berdiaev, Marcel, Binswanger, Cioran ş.a.). 

Caracterizînd lumea interioară a omului sub aspectul relaţiei ei cu 
arta muzicii, nu putem să nu ne referim (fie şi tangențial), pe lîngă 
noţiunea de „suflet ”, şi la cea de „spirit” care, la fel, ţine de universul 
interior şi care se tratează, deseori, arbitrar, în afara unor rigori 
ştiinţifice. Cu atît mai mult că în lucrările muzicologice şi estetice se 
întlneşte frecvent acest termen, vorbindu-se de „valoarea spirituală”, 
de „aspectul spiritual”, de „acţiunea spirituală”, de „lumea spirituală” 
etc. a acestei arte. Noţiunea de spirit nu intră în vocabularul larg al 
psihologiei. Dar în cazul nostru n-o putem neglija. Pentru a diferenţia 
aceşti doi termeni aducem, ca una din variante, formularea dată de W. 
Wundt: „Semnul caracteristic al noțiunii de spirit este acela că între 


2 Cf: Athanasiu A. Elemente de psihologie medicală, Bucureşti, Editura medicală, 
1983, p.25. 
21 Idem, p.26. 


2 = Proprietate de a-şi menține diferite constante fiziologice. 

spirit şi existenţa fizică nu e posibil de stabilit o legătură prin organele 
de simţ ca în cazul legăturii dintre corp şi suflet. În cazul spiritului 
această legătură poate fi sau absolut de ordin extern, sau poate chiar să 
lipsească total”.2* 

Vom deosebi, respectiv, noţiunile de „stare de spirit” şi „stare 
psihică”. „Starea de spirit”, vizavi de „starea psihică”, este o stare mai 
generală şi mai fundamentală a interiorului. Anume spiritul dă tonul 
psihicului, anume spiritul dirijează (conduce) cu psihicul. Aducem un 
exemplu simplu pentru a ilustra teza. Persoana care frecventează regulat 
biserica în zilele de duminică şi de sărbători religioase îşi reglează şi 
coordonează stările psihice din restul timpului în concordanță cu această 
stare de spirit „creştină”; îşi raportează gîndurile, pormirile afective, 
acţiunile particulare la această stare de spirit generală. 


3.2. MUZICA ȘI PSIHICUL: 
INTERFERENŢE ŞI INTERCONDIŢIONĂRI 


„Despre ceea ce este emoția cel mai bine 
aflăm prin mijlocirea muzicii, aşa că 
psihologul trebuie să-şi ia în ajutor aparatul 
acestei arte pentru a cunoaşte viaţa interioară 
a emoției, chiar dacă această artă 

nu-l interesează la direct”. 

(Georg Gottfried Gervinus) 

„Prin muzică poţi converti omul 

spre orice eroare şi spre orice adevăr: 

cui i-ar reuşi să combată tonul?” 

(Friedrich Nietszche) 

„Bach — cel mai abisal psiholog” 

(George Bălan) 


Muzica şi psihicul se află într-un raport de interacțiune şi 
intercondiționare dintre cele mai intime şi directe. Repercusiunile 
poartă un caracter definitoriu pentru ambele părți. Pe de o parte, 
muzica este emanaţia sufletului, pe de alta, psihicul îşi datorează 
existenţa, în sens considerabil, muzicii (artei). Caracterul temerar al 


293 Cf: Tpumar JI. Op. cit., p. 103. 
204 Afirmația lui Emil Cioran precum că „de n-am fi avut suflet, ni l-ar fi creat muzica” 
nu pare a fi doar o figură de stil. 

acestei afirmaţii se stinge în rezultatul examinării atente a problemei, 
cînd se ajunge în mod firesc la concluzia că în afara muzicii evoluţia 
psihică a omului ar fi parcurs o altă traiectorie; constituția lui psihică ar 
fi fost, în lipsa celor circa 40.000 de ani de muzică, alta. „Muzica este 
o putere considerabilă. Ea aparţine unei lumi care acționează asupra 
condiţiei noastre fizice şi psihice în întregime”, remarcă M. Gabai şi J. 
Jost.” Aceeaşi acţiune determinantă a muzicii asupra procesului de 
constituire a psihicului o accentuează şi E.T. Gaston: „Muzica e 
corelată strîns cu simțăminte afectuoase şi prin urmare poate trezi 
efectiv ceea ce adesea se află într-o profundă prăbuşire... Această 
trezire este esenţială şi de o vitală importanţă”.”*% În altă lucrare acelaşi 
autor afirmă: „Semnificaţia experienţei estetice a muzicii asupra 
individului constă în aceea că fără ea va fi mai puţin complet decât o 
fiinţă omenească”. 

Acţiunea muzicii asupra psihicului este de natură constitutivă 
pentru că poartă un caracter complex (în detalii) şi total (în ansamblu), 
începînd cu nivelul psihosomatic şi încheind cu cel metapsihologic; ea 
pune în aplicaţie întregul univers interior, de la stări afective uşoare la 
stări de meditație profundă. 

Muzica influențează puternic psihicul pentru că ea 
influenţează, în primul rînd (şi prin aceasta, în esență) procesele 
interioare de primă importanţă vitală, atît fiziologice, cît şi — derivat 
dar şi autonom — psihice: presiunea arterială, frecvenţa pulsului, 
respirația, tubul digestiv; ea afectează puternic unele organe inervate 
de nervul vag etc.” Somaticul influenţează emotivitatea, mai larg — 
întregul sistem psihic”, care este de natură dinamică, aflîndu-se în 
perpetuă vibraţie şi oscilație. Anume în baza acestui principiu dinamic 
(mai exact, ritmo-dinamic) se stabileşte organica legătură a muzicii cu 
psihicul, prin el se produce omogenizarea şi contopirea lor intimă."% 


25 Gabai M., Jost J. Detente psicho-musicale en odontostomatologie, Paris, 1972, p. 
37. 

2 Gaston E.T. Functional music. — Basic concepts in music education. The Univ. Of 
Chicago Press, 1958, p.299. 

7 Music in therapy. Edited by E. Thayer Gaston, 1968, p. 5. 

2% Athanasiu A. Op. cit., 1983. 

* Despre dualismul „corp-suflet” a se vedea, de exemplu: Binet Alfred. Sufletul şi 
corpul, Bucureşti, 1996; Gavriliu Leonard. Cerebrologie şi fiziologie. O privire asupra 
dualismului, Bucureşti, 2000. 

300 Psihologia operează cu noţiunea de „potențialitate” — caracteristică a influxului 
nervos, ce se poate înregistra sub formă de undă scurtă. (Dicţionar Enciclopedic de 

Procesele mintale sînt, în esenţă, de natură motorică.*! Fenomenul 
vibratoriu de natură impulsivă ce se produce în creier în rezultatul unei 
re-acţii (= acțiune de răspuns, adică acţiune repetată în creier) la un 
stimul extern psihologia l-a numit prin termenul de “senzaţie”. Or, 
senzaţia nu este altceva decît un tip de vibrație. Nu în sens figurat — 
„vibrații sufleteşti” — dar în sens direct: creierul e un sistem vibratoriu. 
Orice gînd provoacă în mod spontan şi obligatoriu o anumită tensiune 
a muşchilor respectivi, demonstrînd tendinţa de a se realiza motoric. Şi 
dacă în consecință rămîne doar ca gînd, apoi de aceea că mişcarea nu 
este încheiată, nu este exteriorizată definitiv, rămînînd într-o formă 
ascunsă, dar foarte reală, activă. 

Psihologul englez E. Glower aduce serioase argumente vizavi 
de relaţia intimă şi practic indisolubilă dintre fenomenul muzică şi 
fenomenul psihic. Prezenţa excitanţilor ritmici de divers gen, 
înregistrați la copii, independent de faptul prin care canal senzorial 
intervin, ne vorbeşte de faptul că ritmul e pus în serviciul 
autoexprimării psihice a copilului înaintea altor mijloace ca, de 
exemplu, vorbirea, desenul şi scrisul. De aceea, arta muzicii, 
pantomimei, dansului deţine o legătură mult mai directă şi profundă cu 
formele incipiente (bazale) de autoexprimare psihică. Ele, oricît de 
înalt grad de dezvoltare ar atinge, într-o măsură mult mai mică se 
supun analizei decît produsele vizuale şi verbale. Aceste forme psihice 
primare (bazale) constituie piatra unghiulară a vieții psihice a copilului, 
ele subordonîndu-se legilor fundamentale care dirijează activitatea 
psihică în general.** Ulterior aceste forme fundamentale psihoritmice 
influențează apariția gîndirii şi altor procese psihice ale copilului. Cele 
relatate de E. Glower constituie o descoperire şi argumentare nespus de 
importantă pentru a înțelege abisala relaţie om-muzică, rolul 
fenomenului muzical în procesul genezei şi dezvoltării psihicului 
uman, precum şi a condiţiei (stării, caracterului) lui de toată viaţa." 


Psihologie..., p.527). Din acest motiv, în psihologie se operează cu termenul de 
„psiho-ritmie”. 

31 De notat că termenul de „emoţie” provine de la latinescul „motio” (sau „moveo”), 
care se traduce ca: 1) mişcare (în general); 2) mişcare sufletească, emoție. E important 
de remarcat că în noţiunea latină de „motio” aceste două înţelesuri se îmbină într-un tot 
unitar. (A se vedea dicționarul latin). 

302 J. Piajet consideră că prima etapă a dezvoltării inteligenţei copilului înainte de 
apariţia limbajului este a unei inteligențe senzori-motorie. (Dicţionar Enciclopedic de 
Psihologie..., p.636). 

303 Glower E. Freud or Jung., p. 174-175. 

Medicul francez A. Thomatis a cercetat acțiunea sunetelor de 
înaltă frecvență asupra psihicului uman. El a demonstrat că omul nu 
numai le aude: vibraţiile sonore acționează asupra nervilor urechii 
interne unde, transformîndu-se în impulsuri electrice, se îndreaptă spre 
creier. Unele din ele ajung la zona auditivă şi sînt percepute ca sunete, 
altele — în creierul mic, responsabil de mişcările complicate şi de 
simțul echilibrului corporal. De acolo ele se transmit sistemului 
limfatic care controlează emoţiile şi secreția substanţelor biochimice, 
inclusiv a hormonilor ce acționează asupra organismului întreg. 
Potenţialul electric, creat de sunet, pătrunde în scoarța cerebrală, care 
reglează funcţiile psihice superioare şi care dirijează comportamentul. 
În opinia lui A. Thomatis urechea este un organ care formează 
conştiinţa umană. Sunetul este una din sursele energetice ale creierului 
şi organismului. A fost determinată legătura directă între diapazonul 
perceptiv auditiv al omului, diapazonul vocii lui şi starea sănătății. 

A. Pontwik, fondatorul şcolii suedeze de meloterapie, 
împărtăşeşte concepția psihorezonanței, conform căreia substraturile 
abisale ale conştiinţei rezonează cu formele armonice sonore şi devin, 
prin aceasta, accesibile înțelegerii.  Sprijinindu-se pe teoria 
inconştientului colectiv a lui C. Jung, autorul a dezvoltat metodele de 
acces la substraturile profunde ale psihicului prin combinaţii sonore cu 
efect de armonici (sunete particulare). Este constatată (în 
electroencefalogramă) creşterea ritmului alfa în cazul plăcerii rezultate 
din muzica audiată. Este cunoscută, la fel, metoda nefarmacologică de 
tratament numită „muzica creierului” (Ia. I. Levin). 

Muzica se adresează diverselor planuri ale lumii psihice. 
„După ritm, intonaţie etc., muzica poate provoca somn sau excitație 
nervoasă, veselie sau tristeţe, dinamizare sau inhibitie, optimism sau 
pesimism, poate releva adevăruri sau pune întrebări profunde despre 
existenţă, poate aduce răspunsuri, poate fructifica gîndirea abstractă, 
poate produce limpeziri teoretice etc.”, subliniază medicul A. 
Athanasiu." 

Muzica ritmizată (muzica populară cu caracter de dans, muzica 
rock etc.) este mai uşor primită de om, deoarece pune în mişcare 
„partea de jos” a corpului (de la gît în jos), declanşînd mişcări 
psihofiziologice uşoare. Altfel stau lucrurile cu muzica de caracter 


34 IIymapmxan C. Mysorkomepanua u pesepavi uenoeeueckozo opeanusma. MocKBa, 
1998. 
305 Athanasiu A. Op. cit. p. 300. 

profund (cea clasică sau unele genuri populare — doina, de exemplu), 
care pune în mişcare „partea de sus” a corpului (de la gît în sus). (Aici 
ar fi cazul să ne amintim de „chakrele”*% corpului uman, inferioare şi 
superioare). Mentalizarea centrului respectiv amplifică energia sonor- 
interioară respectivă, constată Steliana Calos.” Stările de conştiență 
generează stări de energie corespunzătoare; energia merge acolo unde 
merge gîndul, dar un gînd intens direcționat. 

După cum se ştie, aparatul analitic al omului constă din 
secțiunile centrale ale sistemului nervos, adică din substanţa nervoasă a 
şirei spinării şi cea a creierului propriu-zis. În plan genetic prima 
(măduva spinării) prezintă un produs de proveniență mai timpurie decît 
creierul, de aceea exercită în viața organismului funcții de natură 
primară, inferioară. Aici este localizat centrul motor al organismului. 
Scoarța cerebrală se prezintă ca o structură suprapusă (superioară). 
Astfel, am putea spune în legătură cu aceasta, muzica de tip rock (în 
special rock de prost gust) acţionează la nivel de „şira spinării”, iar 
muzica elevată — la nivel de cortex, de intelect. 

Se observă o corelaţie între tonalitatea afectivă a anumitor 
stimulări muzicale şi conținutul afectiv al viselor care survin la cel ce 
doarme." Este cunoscut efectul pe care îl are, de exemplu, cîntecul de 
leagăn asupra copilului: ritmul şi intonația cîntecului conferă 
ritmicitate — iar prin aceasta, calmitate — organismului, liniştindu-l, 
echilibrîndu-l, armonizîndu-l, sau psihologic spus, reintegrîndu-l. 
Mişcările ritmice sînt utilizate cu succes şi în cazul diverselor forme de 
stres. „Ritmul este o constrîngere, observă Nietzsche, el naşte o 
irezistibilă chemare spre a te supune, a participa”. Ritmul muzical 
acționează eficient asupra creierului, asupra ritmului funcționării lui, 
generînd valuri de unde. La stadiul obiectiv, afirmă A. Iorgulescu, 
muzica este temporalizată la toţi parametrii săi; la stadiul subiectiv 
temporalitatea ei rezonează cu temporalitatea proceselor conştiinţei. 


306 Se numesc „chakre” (roţi sau lotuşi) centrele vitale ale corpului astral care 
corespund unor centre eterice aflate în legătură cu marile plexuri nervoase. Există şapte 
mari chakre. (Dicţionar de Teosofie-Esoterism-Metafizică-Masonerie, Bucureşti, Ed. 
Herald, p.55). 

307 Calos Steliana. Emisia unui sunet vocal raportat la legea octavei şi rezonanța 
naturală. În: Revista „Muzica”, nr.3, Bucureşti, 1997, p.65-87. 

308 Athanasiu A. Op. cit. p.302. 

30 Nietzsche Fr. La gaya scienza. În: Hume. Op. cit.„p. 564. 

Dinamica sonoră naşte o dinamică de stări." Dragostea, interesul, 
atracția omului pentru muzică izvorăsc atît din firea lui, cît şi din 
natura muzicii. Există o fericită îmbinare între necesităţile interioare 
ale omului şi latura emoţională a muzicii. Una ajută pe cealaltă, 
căpătînd, alternativ, rolul de cauză şi efect. 

Dereglarea ritmică a funcționării creierului produce 
incomodități psihice. Dacă e să ne amintim că organismul uman 
funcţionează în baza a circa 300 de ritmuri, atunci este înțeles uşor 
faptul de ce anume ritmul iese pe primul plan în modificarea stărilor 
interioare. Lucrul acesta a fost constatat încă în antichitate 
(pitagoricienii sau Aristotel, de exemplu). Mai tîrziu Nietzsche observă 
că apariţia poeziei, precum şi efectul ei magic, se datorează anume 
ritmului.*!! Poezia nu este altceva decât ritmizarea vorbirii (într-un 
anumit fel spus, desigur). Se ştie, la fel, că versurile mai uşor se 
memorizează decît vorbirea incoerentă. Graţie capacităților specifice 
(magice) ale ritmului, a fost ritmizată şi rugăciunea (precum şi alte 
forme de adresare divinității) pentru ca mai bine şi mai uşor să fie 
auzită de Dumnezeu (iniţial, de zei). Muzica şi dansul erau aplicate 
larg în diverse practici magice, spirituale, în primul rînd datorită puterii 
ritmului de a modifica stările psihice. De aceea, Nietzsche întreabă: a 
existat, oare, ceva mai folositor pentru primitivii superstițioşi decît 
ritmul? Cu ajutorul lui puteai obține orice. Pînă în ziua de azi, observă 
filozoful, omul rămîne prizonierul ritmului. 

Dar cu toate că ritmul intră în viața interioară odată cu 
constituirea psihicului, gîndirea umană este aritmică după caracterul 
său. Intelectul, după destinaţia sa, nu poate avea o ritmicitate proprie — 
el trebuie să fie gata pentru orice schimbări care pot interveni în orice 
moment. În acelaşi timp această aritmicitate a intelectului intră în 
contradicţie vie cu majoritatea funcţiilor organismului, care sînt supuse 
unor ritmuri stricte. De aceea, omul aşteaptă orice ocazie de a se 
alătura ritmului — pretutindeni unde este posibil el caută simetrie, 
proporţie etc. Omul ca şi cum e obsedat de ritmurile de care îl lipseşte 
propria gîndire.*? 


310 Jorgulescu A. Timpul muzical. Materie şi metaforă. Bucureşti. Ed. Muzicală, 1988, 
p. 38 

311 Nietzsche Fr. Despre naşterea poeziei. În: La gaya scienza. Op. cit. p. 363-365. 

312 Parunekuii A. Msyuenue naneonozutecko20 uckyeemea u aHmpononozua. In: 
„BonpoceI anrpononoruu”, Bin. 21, Mockaa, 1965, c. 155. 

Ritmizarea-muzicalizarea cuvîntului conferă acestuia calități 
expresive superioare, sporind acţiunea lui psihologică. Acelaşi 
procedeu şi cu acelaşi scop este utilizat nu numai în practicile mistice 
antice, dar ulterior, şi în formele sacre de adresare din ritualul creştin. 
Episcopul de Alexandria Athanasios (cca 295-373), reflectînd asupra 
manierei de a rosti psalmii, accentuează importanța deosebită a 
elementului ritmico-melodic, care le conferă un caracter intonaţional 
deosebit, aducînd sufletul într-o stare calmă şi meditativă. Întrebîndu- 
se de ce psalmii se cîntă, adică care este folosul cantabilizării lor, 
Athanasios răspunde: intonarea psalmilor, prin însăşi melodicitatea şi 
armonia lor, pune în vibraţie sufletele cîntăreților şi ascultătorilor, 
aducîndu-i într-o stare de beatitudine, pace şi iubire. Oricine cîntă 
psalmii îşi armonizează sufletul, din stare disonantă aducîndu-l în stare 
consonantă. Sufletul acordat „melodic” uită de pasiuni, îndreptîndu-şi 
gîndurile spre ceruri.*!* Cîntarea psalmilor nu urmăreşte plăcerea 
auzului, ci redarea stării interioare a celui ce cîntă, intrarea, prin cînt, în 
lumea spiritului.*!* Muzica contribuie activ la intrarea în starea de 
dumnezeire. Psalmii sînt clasificați după caracterul lor: de laudă, de 
rugă, de mulțumire, povăţuitor, profetic, narativ, tînguitor, de 
spovedanie. Astfel, fiecare persoană îşi poate alege de fiecare dată 
psalmul corespunzător stării lui sufleteşti. 

Teoria „psihologică” a apariției şi funcționării artei este tratată 
şi argumentată de Liviu Rusu în lucrarea „Eseu despre creația 
artistică”. 515 Opera de artă, observă autorul, nu este ceva dat (parvenit 
de undeva), dar izvorăşte din adîncurile interioare ale ființei umane, 
este o producţie a sufletului. Creatorul creează pentru că el nu poate să 
nu creeze. Aceasta este o stare a firii, o atitudine față de viaţă, un mod 
de a exista. Autorul îşi întemeiază teoria pe argumente foarte logice, 


313 BoraxoB B. Op. cit., p.129. 
314 Atragem atenția asupra noțiunii de vocație, care înseamnă chemare. A invoca 
înseamnă a chema în ajutor, mai ales o divinitate (DEX). Expresia a invoca, deci, 
poate fi tratată şi ca intrare în voce. Alt termen cu aceeaşi rădăcină, Invocație, 
înseamnă „chemare adresată de către un poet muzei pentru a-l ajuta în realizarea 
creației sale” (DEX). 

Şi încă o observaţie. Dacă muzica ne creează o stare de entuziasm, atunci 
acest cuvînt din greceşte (en-theos) înseamnă „posedat de zei”. Alt termen la subiect: a 
decanta înseamnă a curăța de impurități, a limpezi. Ş.a.m.d. Toate aceste lucruri țin la 
modul direct de ceea ce omul a numit cînt, muzică. 
315 Rusu L. Eseu despre creaţia artistică. Contribuţie la o estetică dinamică, Bucureşti, 
1989. 

expunînd-o destul de explicit şi convingător. Vom scoate în relief 
cîteva poziţii ale acestei teorii. 

La baza vieții (oricărui organism) se află mişcarea. De 
exemplu, organismele inferioare — hidra verde, vorticela ş. a. — închise 
într-un vas de sticlă, se mişcă: mai activ cînd le este foame, şi mai 
puţin activ cînd sînt sătule. Motivul mişcării este următorul: ele doresc 
să depăşească o stare de dezechilibru, în cazul dat, echilibru de natură 
fiziologică. Organismul se mişcă fără încetare, impulsionat fiind de 
permanentele stări de dezechilibru. La baza vieţii psihice la fel se află 
mişcarea, numai că ea nu este de natură exterioară (de simplă 
supraviețuire), dar de natură interioară. Omul tinde să scape de 
permanentul dezechilibru sufletesc. Cu cît organismele sînt mai 
superioare în dezvoltarea lor, cu atît mişcările interioare sînt mai 
complexe. Excitația interioară, care este un dezechilibru produs de 
tensiunea psihică, stă la baza tendinței artistice, afirmă L. Rusu. 
Caracteristica ei fundamentală este scoaterea în evidență a lumii 
interioare, pe cînd instinctele de conservare şi de reproducere tind spre 
lumea exterioară. Creaţia artistică, aşadar, apare dintr-o tendință 
contrară celei de satisfacere a necesităților imediate, instinctive. Dar 
lupta cu aceste tendinţe instinctive este departe de a urmări suprimarea 
sau eliminarea fondului biologic. Dimpotrivă, omul luptă cu instinctele 
pentru a aprofunda însemnătatea naturii lor şi, scrutînd profunzimea 
lor, ia o atitudine împotriva satisfacerii lor superficiale. Numai prin 
această constrîngere reuşeşte el să le dea o expresie superioară. Opera 
de artă, deci, nu se naşte din prelungirea impulsurilor instinctive, ci ca 
o evaziune din strîimtoarea lor. Nemulțumirea resimţită din cauza 
naturii sale inferioare, dorința de a o depăşi, îndeamnă omul să se 
ridice deasupra simplei condiţii biologice şi să-şi formuleze scopuri ce- 
o depăşesc. În această tensiune, care presupune o retragere şi 
aprofundare în sine, se produce dezechilibrul ce duce la creația 
artistică. Acest dezechilibru este de o aşa natură şi putere, încît 
pretinde o atitudine creatoare chiar din momentul apariţiei lui. Omul 
nu devine creator, el este creator prin esenţa intimă a naturii lui. El nu 
poate alege între a crea şi a nu crea, dar creează pentru că nu poate să 
nu creeze. Astfel, continuă L. Rusu, pe structura biologică se 
construieşte treptat o unitate structurală suprabiologică — o unitate 
spirituală. Prin retragerea în sine omul triumfă asupra naturii primitive. 
Animalul nu se retrage în sine, de aceea nu cunoaşte nici neliniştea 

sufletească, dar nu are nici viaţă spirituală. Creaţia artistică, conchide 
L. Rusu, este o atitudine generală, globală a sufletului. 

Opera de artă este, după cum vedem, ceea ce este extras din 
neliniştea interioară, exteriorizat prin mijloace oferite de lumea 
exterioară — sunet, piatră, bronz etc. Astfel, sunetul este materia prin 
care are loc exteriorizarea unui conţinut interior. „Bach, Mozart, 
Beethoven, Wagner, Debussy... Nu ambiția de a fi originali, ci nevoia 
irepresibilă de a scoate la lumină ceea ce simt că au mai preţios în 
străfundul ființei lor — drumul căutării şi descoperirii Sinelui”, 
caracterizează acest proces D.Scurtulescu." Dorinţa de a se exprima 
prin sunetele muzicii şi de a se elibera, prin aceasta, de trăirile ce-i 
invadau interiorul din cauza dragostei fără răspuns pentru actrița 
irlandeză Henriette Smitson, l-a însoțit pe Berlioz pe întreaga perioadă 
a creării „Simfoniei fantastice”. După cum se ştie, simfonia poartă un 
caracter autobiografic. Programul ce precede partitura povesteşte 
despre un tînăr muzician care, aflat în stare de depresie profundă din 
cauza dragostei, hotărăşte să se otrăvească cu opium. Dar doza mică s- 
a dovedit a fi salvatoare. În schimb, în conştiinţa afectată sentimentele 
şi amintirile se transformă în imagini muzicale. Chipul iubitei capătă 
forma unei melodii obsedante, pe care eroul o aude pretutindeni. În 
partea a doua a simfoniei eroului îi apare în vis scena precum că o 
omoară pe iubita sa, fapt pentru care îl duc la execuție. În acest fel 
Berlioz şi-a luat revanşa. Creînd lucrarea, compozitorul într-un mod 
specific şi-a învins chinurile interioare, „tratîndu-se” de dragostea 
nefericită. 

Emil Cioran, referindu-se la aceeaşi problemă, mărturiseşte: 
„Tot ce am scris are pentru mine, fără excepţie, valoare terapeutică. 
Am scris pentru a mă elibera de o povară sufletească sau pentru a o 
face mai uşor de suportat. Am observat, că ori de cîte ori scriu despre 
stările mele, mă simt mult mai bine. Dacă nu m-aş fi putut exprima, m- 
aş fi dedat la tot felul de excese. Cunosc oameni care nu s-ar fi prăbuşit 
dacă ar fi putut să scrie. Trăirile mele au devenit cărți. O carte este o 
sinucidere amînată”."” 

Tendinţa omului de a mărturisi ceea ce a auzit, eliberîndu-se 
prin aceasta de tensiunea interioară prin cuvînt (care e sunet) este 
înnăscută, afirmă W.Humboldt. sînt cunoscute terapii catarctice — 


316 Scurtulescu D. Pseudojurnalul unui muzician, Bucureşti, 1995, p.92-93 
317 Convorbiri cu Cioran, Bucureşti, 1993, p.111, 120. 

terapii bazate pe valoarea terapeutică a mărturisirii şi reviviscența 
amintirilor cu puternică încărcătură afectivă, reprimate în viața 
cotidiană. Aici se încadrează primele forme de terapie psihică elaborate 
de Breuer şi Freud, ludoterapia, artterapia (de toate genurile — scris, 
pictură, dans etc.) ş.a 

Muzica este folosită eficient şi sub aspect psihanalitic. Jung 
considera că conflictele interioare ascunse pot fi exteriorizate prin artă 
(prin activitatea artistică), prin artă pacientul îşi poate „neutraliza” 
tendințele refulate, reglîndu-şi individual activitatea psihică şi 
descoperind în sine capacități încă nemanifestate. Poeţii mărturisesc: 
unul din ei s-a eliberat prin versuri de un chip monstruos ce ani de-a 
rîndul îi teroriza conştiinţa, altul a transmis personajelor din cărțile 
scrise de el calităţile sale negative, eliberîndu-se, prin aceasta, de ele. 
Lermontov, de exemplu, scrie: »...Acest chip sălbatic, /Mi-a însoțit 
gîndirea ani în şir, /Dar eu, lăsîndu-mă de orice visuri, /Şi de acesta am 
scăpat — prin versuri”."15 

Acestea sînt exemple tipice de sublimare a sentimentelor 
negative prin creaţie. Muzica (arta, în general) se descoperă a fi una 
din căile regale în acest sens. 

“Cînd muzica asculti îţi vine a plînge? 

Ceva frumos te poate doar mîhni? 

De ce-o iubeşti cînd inima ţi-o frînge 

Şi-i dă tristeți în loc de bucurii?”, 
întreabă despre muzică Shakespeare. Cîntîndu-şi durerea, omul 
„scapă” de ea. Cîntecul e mai mult decît cîntec. El se autotranscende, 
lărgindu-şi sfera de acţiune pur artistică. 

Expunem un exemplu al apelării — apelare în mare parte 
inconştientă — a omului la muzică în scopul păstrării armoniei, 
calmului şi sănătăţii interioare. E vorba de poporul nordic iakut 
(Republica Saha-lakutia). lakutul, în timpul călătoriilor îndelungate cu 
sania trasă de cerbi, cîntă descriind liber tot ce vede în calea sa. 
Această improvizație muzicală spontană prezintă în sine un eficient 
procedeu psihoterapeutic. Un lucru semnificativ: omul cîntă liber fără 
a-şi încorda vocea, practic — pe un singur ton. Din punct de vedere 
fiziologic aceasta nu este altceva decît o prelungă expirație, ce 
depăşeşte, ca timp, inspiraţia. (De menţionat că după acelaşi principiu 
sînt construite toate tehnicile respiratorii orientale: yoga ş.a.). În 


318 Traducere I. G. 

acelaşi sens putem vorbi de cîntecul liponilor (locuitorilor băştinaşi ai 
Finlandei), care n-are nici început, nici sfîrşit, el e un permanent simţ; 
cîntecul lor nu ştie de formă, el sună permanent în conştiinţa interioară 
apărînd pe buze spontan. °” 

În practica vitală au căpătat răspîndire aşa numitele forme 
comitante (însoţitoare)** de receptare a muzicii — în ansamblu cu alte 
activități extramuzicale: însoțirea lucrului fizic, a exerciţiilor de marş 
ale militarilor, diverse distracţii însoţite de muzică, precum şi 
participarea muzicii la crearea altor arte sintetice (teatru, 
cinematografie etc.).*! În toate aceste cazuri muzica vine cu acțiunea 
sa emoțională pozitivă. În activitatea de producție (la fabrici, uzine) 
muzica „scurtează” timpul de lucru, economiseşte puterile fizice, 
diminuează simțul oboselii, emancipează forțele psihice din „cătuşele” 
monotoniei etc." Este cunoscut efectul muzicii în timpul operaţiilor 
chirurgicale, a preîntîmpinării prin muzică a pierderii conştiinţei în 
timpul transfuziei de sînge. Pot fi aduse şi alte exemple de utilizare a 
muzicii în diverse activităţi practice cu scopuri psihoterapeutice. 

Multiple date ştiinţifice arată că muzica deţine supremaţia în 
influența sa asupra interiorului nostru în raport cu alți excitanți. Prin 
audierea direcționată a unei anumite muzici pot fi obţinute rezultate 
foarte concrete. Unii psihoterapeuţi, de exemplu, recomandă de a-i 
audia în vremea dimineţii pe Haendel, Haydn, Vivaldi, muzica cărora 
acționează destul de benefic asupra stării psihice generale. Ascultarea 
în momentul trezirii din somn a melodiei îndrăgite creează o dispoziţie 
corespunzătoare pentru toată ziua. Cu ajutorul muzicii e mult mai uşor 


319 Acelaşi lucru poate fi observat şi la alte popoare, ca, de exemplu, la poporul 
stepelor fără de margini — kazah. Acelaşi scop psihoterapeutic îl urmăreşte, se vede, şi 
fredonatul involuntar al căruțaşului (drumeţului) nostru, care, de îndată ce porneşte la 
drum, aude o melodie ce-o fredonează în sinea sa. Muzica singură vine în conştiinţă 
pentru a alunga urîtul, forțele „negre”. 

320 Comitatus (lat.) — însoţire. 

321 Muzica utilizată ca fundal sonor-estetic în cadrul altor activităţi cotidiene ale 
omului mai poartă denumirea de „muzică de ambianță” (în grădina publică, în 
mijloacele de transport, în cafenea, la uzine/fabrici în activitatea de producere etc... 

32 Începînd cu anii 60 ai secolului XX marile întreprinderi comerciale şi industriale 
din SUA şi Europa apuseană au început să introducă muzică în orele de lucru pentru a 
optimiza condiţiile de muncă. Unul din experimentele cu utilizarea muzicii în 
producţie a arătat o creştere a productivităţii de la 4% la 25%, cu media de 7% ziua şi 
17% noaptea. (Dicţionar Enciclopedic de Psihologie..., p.469). Acest lucru se produce 
în baza faptului că muzica, după cum o defineşte dicționarul citat, este o activitate cu 
„funcţii de energizare”. 

să depăşeşti stările de stres zilnic. Datorită transpunerii conştiinţei în 
limbajul simbolurilor artei, religiei, omul îşi ordonează derularea 
trăirilor interioare. În caz contrar, ele pot lua o turnură haotică. 
Apelarea la simboluri stimulează desfăşurarea proceselor fiziologice în 
direcția corespunzătoare. Este demonstrat că atunci cînd omul se află 
într-o activitate artistică, creierul activează mult mai intensiv şi benefic 
pentru starea generală decît în timpul unor activităţi obişnuite." 

Arta, după cum am constatat, apare din tendinţe şi necesităţi 
interioare de importanță vitală. Totodată, ea devine, prin aceasta, 
explorator şi valorificator activ şi de neînlocuit al profunzimilor 
psihice. „Starea estetică, zice M. Florian, înfige rădăcini în abisurile 
naturii noastre”.* Arta alimentează psihicul, dar şi dezvăluie psihicul, 
remarcă M. Dragomirescu." Sensibilitatea obişnuită se poate 
valorifica şi fără experienţa artistică. Sentimentul spontan cotidian, 
neajuns în aria distilărilor estetice, e supus instabilităților, riscînd să 
devină capricios, vulnerabil. În schimb, sentimentul reîntărit de 
experienţa estetică se autoregenerează şi se autoperpetuează. Întîlnirea 
repetată a psihicului cu opera de artă îl fortifică, îl maturizează, îi dă 
consistenţă.” Dedicînd un întreg capitol „nutriţiei psihice”, M. 
Dragomirescu scrie: „În epoca modernă termenul este repus în valoare 
de Rene Huyghe””. El ridică nutriția psihică de la nivelul actului 
opțional de consum artistic la cel al obligativităţii. După cum 
regenerarea morfologică are nevoie de aport alimentar, de cantitatea 
obligatorie de proteine, săruri minerale, tot astfel reechilibrările şi 
stimularea psihismului au nevoie de sculpturi şi tablouri, de simfonii şi 
poeme. Cel ce nu e convins de aceasta, rămîne un deficitar. În carență 
de energie specifică (emoţională, spirituală — I.G.) psihicul riscă să 
devină subdimensionat."% Astfel, continuăm noi, muzica nu este doar 
un adaos la viaţă, ea îndeplineşte o funcţie homeostazică determinantă. 
Muzica nu aduce doar anumite servicii psihicului, dar se descoperă a fi 
un principiu important pentru existenţa lui. Arta aduce omului o 
experiență interioară încă netrăită, nouă şi originală, prilejuieşte 
legătura cu zone interioare necunoscute. Plusurile de calitate aduse de 


5 Terpyumu B. Mysbianbnaa ncuxomepanua. MockBa, 1999. 

* Florian M. Metafizică şi artă, Cluj, 1992, p.159. 

na Dragomirescu M. Ritm şi culoare, Timişoara, 1990, p.145, 152 ş.a. 
326 Idem, p.174. 

327 Huyghe Rene, Rudel Jean. L 'art et le monde modern, Paris, 1970. 
328 Dragomirescu M. Op. cit. p. 146. 

muzică, conchide M. Dragomirescu, rezultă din reglările şi 
redimensionările funcţiilor psihice prin care omul devine mai 
permeabil pentru noi seturi de înţelesuri. Plusul de informaţie căpătat 
conduce la descifrarea mai completă şi profundă a naturii umane, a 
destinului său.” 

În Chipul geniului Marin Marian, interesat fiind nu de „opera 
Enescu”, dar de „omul Enescu”, de creatorul din spatele operei 
(„pentru a înţelege temeiurile operei înseşi”), îl defineşte pe marele 
muzician cu termenul de „om interior”. Geniul nu este preocupat de a 
face biografie exterioară, el ştie să facă doar biografie interioară, din 
care se naşte geniala sa muzică. Viaţa interioară a lui Enescu, felul lui 
de a fi, a respectat întocmai principiile armoniei muzicale. „Ceea ce 
frapa în caracterul lui George Enescu erau trăsăturile unui echilibru 
interior perfect, care nu excludea antinomiile, ale unei bune cumpătări, 
ale unei accentuate stăpîniri de sine, seninătăți profunde şi ale unui 
aparte simț al măsurii... Să ne amintim aici de dualismul terţei — unul 
din principalii săi arhei melodici — si să ne amintim de tricordul de 
terță mi — mi bemol — do, în transliteraţia literară E (n) Es C (u) !, pe 
care nu putem să nu-l punem în legătură cu caracterul lui Enescu 
însuşi. Mai precis, cu temperamentul său năvalnic şi reținut deodată, 
deoarece temperamentul la om, ca şi terta în muzică, reprezintă 
„dinamica energetică”, recte modul/felul de a fi, tipul caracterial 
introvertit/extravertit într-o parte, minor/major de cealaltă parte”.** 
lată un exemplu tipic, remarcăm noi, al identităţii (altfel spus, al marii 
înrudiri) a muzicii cu psihicul şi al psihicului cu muzica. 

Sufletul dominat de dezechilibre simte necesitatea de a 
introduce o ordine în impulsurile sale haotice. Atunci el apelează la 
artă, care la fel este, după cum am văzut, o problemă de echilibru. Şi 
atunci arta (lucrarea concretă) echilibrează sau, dimpotrivă, stimulează 
dezechilibrul. De aceea, unele lucrări (stiluri, genuri) armonizează şi 
liniştesc sufletul, altele îl agită, altele îl ajută să se înalțe, iar altele îl 
readuc la starea instinctuală. După cum arată cercetările experimentale 
asupra stărilor psihice, muzica rock si muzica clasică influenţează 
foarte diferit asupra interiorului nostru, provocînd mişcări diverse 
(chiar pronunţat contradictorii) în structurile funcționale ale sistemului 
nervos, în activitatea emisferelor cerebrale. În special, se modifică 


32 Idem, p. 172. 
330 Marian Marin. Op. cit., p. 150, 152. 

activitatea bioelectrică a creierului — benefică în cazul muzicii clasice 
şi malefică în cel al muzicii rock.*! Diversă muzică are acces la 
diverse zone ale interiorului nostru. Un tip de muzică va alimenta 
corpul, la alt tip de muzică va reacţiona activ emoția şi, în sfîrşit, alta 
va fi primită doar de zonele supreme, spirituale. Ascultarea şi 
practicarea muzicii transpune psihicul în stări dintre cele mai diverse, 
cu divers caracter — de la o simplă energizare fiziologică pînă la simţuri 
transcendentale supraraționale şi suprasensibile, pînă la prinderea, 
printr-o intuiție aparte, a unor sensuri pe care nu e în stare să le releve 
sau să le descrie nici una dintre ştiinţe. 

Muzica aduce sufletul în stare de cint Prin „starea 
psihologică de cînt” (sau „starea psihologică de muzică”) nu înţelegem 
starea afectivă nemijlocită a omului în momentul interpretării, 
ascultării sau compunerii unei muzici. Ea poate fi prezentă şi în afara 
acestor activităţi. „Starea de cînt” este ceva mai mult, mai larg, mai 
profund şi mai specific, este o stare de încîntare generală („în-cîntare” 

„intrare în cînt”), de armonie, de vibraţie interioară deosebită. 
(Cuvinte ca „des-cîntă”, „in-vocaţie”, „in-cantaţie” la fel au la bază o 
stare de „cînt-vrajă”). A te afla în stare de cînt înseamnă a te afla în 
stare de simţire supremă a ființării, în stare de pace, iubire şi lumină. 
Cînt, cîntat, încîntat (= „vrăjit”), încîntător... A fi încîntat înseamnă a 
ieşi din starea obişnuită şi a intra într-o stare superioară, înălțătoare şi 
edificatoare. În starea de muzică (adică, atunci cînd substanţa ei sonor- 
vibratoare, energetică, dar şi „eterică”, insesizabilă la direct, dar simțită 
într-un mod „ascuns”, cumva deviat parcă de la normal-normativ, a 
cuprins toată ființă) — întregul organism psihic capătă altă 
„mentalitate ”, îşi schimbă caracterul, cursul, conţinutul. Lucrul acesta 
îl poate confirma fără rezerve oricine s-a aflat măcar o singură dată sub 
stăpînirea adevărată a muzicii. În această ordine de idei starea de cînt 
(de muzică) poate fi considerată ca o stare modificată a conştiinţei (cu 
semnul plus, în cazul acţiunii benefice a muzicii, şi cu semnul minus, 
în cazul acţiunii ei malefice).** G. Rossolimo, cu circa o sută de ani în 


332 


53! /Icuxonoeuueckuti aeypnan. MockBa, Ne 6, T. 5, 1984. 

52 Propunem spre utilizare termenul de „stare de cînt” (sau „stare de muzică”), 
deoarece el defineşte foarte clar o realitate — o simţire şi trăire interioară absolut 
specifică, destul de reală şi concretă şi care nu se poate produce decît în cazul unical al 
comunicării intime a omului cu arta muzicii (cîntului). 

33 Trebuie subliniat, că dacă despre acțiunea pozitivă, edificatoare a muzicii se 
vorbeşte de milenii în multiple tratate (aceasta şi considerîndu-se a fi, în fond, menirea 

urmă, scria că pentru perceperea profund emoțională a muzicii, ca şi 
pentru activitatea artistică în general, este nevoie de o modificare a 
tonusului psihic. Aceasta este o condiție obligatorie pentru a încerca 
emoţii mai intense şi pentru a obţine imagini mai vii şi mai profunde. ** 
Prin capacitatea sa de a încînta, muzica poetizează orice proză. „Starea 
de muzică” înseamnă aducerea interiorului în stare de muzicalitate: 
conferirea unui anumit ritm, unei armonii, curgeri-mişcări proceselor 
psihice, contopirea cu ceea ce este muzica în sine, cu calitățile- 
componentele ei specifice, preluînd însuşirile ei armonice. A face 
muzică în afara acestei stări înseamnă a face muzică „exterioară”, 
„acustică”. 

Expunem un caz care ilustrează convingător teza despre starea 
de muzică ca stare deosebită (modificată) a conştiinţei. Evenimentul a 
avut loc cu renumitul interpret-violist Iurii Başmet, care mărturiseşte 
următoarele. 

„Nu ştiu cum e cu spiritualismul, dar am să vă povestesc un 
caz. Eram într-un concert în Franţa. Împreună cu pianistul Mihail 
Muntean urma să cîntăm Sonata pentru alto de Dmitrii Șostakovici. În 
ajun, pe neaşteptate, am început să mă simt prost, mi-a apărut febră şi 
mă gindeam să anulez concertul. Dar, totuşi, m-am mobilizat, am 
anulat alte treburi, toate întilnirile şi în ziua şi la ora respectivă am 
ieşit în scenă. Încep să cînt şi deodată mi-a apărut senzaţia — o 
senzaţie stranie, plină de farmec, pe care n-am s-o uit niciodată — de 
parcă cineva m-a luat de mînă şi mă ducea cu sine. Personal (aşa mi 
se părea) nu trebuia să fac absolut nimic, doar să ascult de acest ghid 
invizibil şi misterios; trebuia parcă să urmez calea indicată de el şi să 
nu întreprind nimic. Totul ce făceam atunci pe scenă se afla, parcă, 
undeva sus-sus, deasupra planurilor şi intenţiilor mele interpretative. 


muzicii), atunci cercetarea efectului ei negativ rămîne, deocamdată, în afara atenției 
serioase a autorilor. Lucrul acesta se explică, se vede, prin faptul, că muzica „negativă” 
şi-a luat amploare, în special, în timpurile noastre, inundînd spaţiul sonor în care-şi 
duce existența omul de azi şi societatea încă nu conştientizează pe deplin pericolul. În 
alte timpuri astfel de muzică fie că nici nu se alcătuia, fie că nu era primită de 
mentalitatea epocii. În China antică, de exemplu, alcătuirea şi răspîndirea unei muzici 
„nearmonioase”, „imorale” era pedepsită foarte crud de legile societăţii — prin 
pedeapsa capitală colectivă: era condamnat la moarte nu numai autorul unei astfel de 
muzică, dar întregul lui neam (EcunoBga M. Mysaikanbnoe euoenue mupa u uOean 
eapmonuu 8 Opeenekumaiickoii Kyabmype. In: Bonpocoi punocobuu, 1994, No6, 
Mockaa, c. 84). 


34 Poccornumo T. Mekyccmeo, Gonbnole nepevi u eocnumanue. MockBa, 1913, c. 26.. 

Parcă aşi fi cîntat nu eu, dar un altcineva ar fi condus mîna mea. 
Eram într-o stare absolut neordinară, parcă somnambulică. S-o 
descriu mai amănunţit n-aşi putea. Am terminat cu M. Muntean să 
cîntăm, dar în sală — linişte totală: nici un sunet, nici un cuvint, nici o 
mişcare. Ne-am îndreptat spre ieşirea din scenă şi, în acest moment, s- 
a petrecut cel mai straniu lucru. Undeva deasupra uşii ce ducea spre 
camera artiştilor am văzut, pe neaşteptate, cu toată claritatea, faţa lui 
Șostakovici. M-am gindit atunci: nu-s bolnav, oare? Mult timp după 
aceea nu m-am atins de Sonata pentru alto de Șostakovici" 

Noţiunea de „stare de muzică”, propusă de noi, pare a avea o 
analogie muzicologică (mai exact, psihomuzicologică, după cum vom 
vedea) în termenul de „modus” sau „stare-modus” (,„Monyc- 
cocroaHuey»), propus de muzicologul E. Nazaikinsky" şi care este 
definit ca stare „artistic-înălțătoare” sau stare „mijlocită artistic” 
(adică, creată de acţiunea specifică a artei). E o stare obiectivată de 
muzică. Starea dată apare sub forma unui „conţinut psihic total” 
(cuprinde întregul psihic).*” Starea-modus poate purta, de exemplu, un 
caracter contemplativ sau viu-activ; calm, liniştit sau tensionat, 
contradictoriu; bine direcționat, compact sau difuz, neclar etc.*% În 
spatele formelor muzical-sonore ale lucrării (componentului ritmic, 
melodic, modal, armonic, timbral, măsurii, tonalităţii, caracteristicilor 
de gen etc.) se află o stare sesizată viu-direct de către ascultător, 
caracterizată printr-o exaltare, printr-un salt suprem al emoțiilor, 
printr-o „uitare de sine”, prin „extaz”.  Reflecţia-meditaţia, 
contemplarea, tristețea, aşteptarea, melancolia, explozia neaşteptată a 
bucuriei — toate acestea şi constituie conţinuturi ale majorului şi 


555 Cit. după: Heman T. IIcuxonozua My3bikanbnoii deamenbnocmu. MockBa, 1994, c. 
235.236. 

36 În lucrarea Logica compoziției muzicale (Moscova, 1982), p. 236-249, autorul, 
pentru a explica fenomenul la care se referă, utilizează astfel de termeni ca „modus”, 
„modalism” (MomansHocTe), „modulație? (dar nu în sensul utilizat în armonie ), 
„modalitate” (în sensul de „felul de a fi” a ceva, a cuiva). NB: a nu confunda 
fenomenul de „modus” utilizat în sensul dat cu noţiunea de „mod muzical”, care este 
altceva (cu toate că, posibil, o anumită tangenţă între ele există — e vorba în ambele 
cazuri de o „tensiune”, „energie”). 

37 În sens psihologic „modus”-ul este o stare psihică totală a omului într-un moment, 
într-o situaţie a vieţii. 

58 Observăm, că acestea nu sînt emoții, nici sentimente, dar anume stări, dispoziţii. Or, 
între aceste două planuri ale psihicului (emoţii-sentimente, pe de o parte şi stări-trăiri, 
pe de alta) există diferenţe de conţinut. 

minorului, ale cantabilității melodiei sau structurii corale, orchestrale a 
scriiturii muzicale, ale registrului acut sau grav etc. Intrînd în cîmpul 
de acțiune al modului, timbrului, armoniei, intensității sunării, formele 
pur muzicale capătă caracter „psihologic”, pun în mişcare interiorul. 
Această stare-modus ascultătorul o poate privi (urmări) de la o parte 
ca ceva ce aparţine altcuiva — personajului din creaţie, naratorului, 
atmosferei generale, peisajului. Dar poate fi trăită personal, 
transformată în conţinut interior propriu. Chiar cea mai „imparțială” 
din punct de vedere artistic-emoţional lucrare muzicală (de exemplu, 
un studiu tehnic cu predestinaţie instructivă) apare în fața 
ascultătorului ca un obiect în care el încearcă să prindă ceva afectiv, să 
depisteze starea ce ar trebui să fie prezentă în lucrare. Acţiunea 
principiului modal-psihologic (al stării-modus) în muzică a dus la 
aceea, că în limbajul muzicologic au pătruns şi s-au acumulat mulți 
termeni cu caracter artistic, dar şi psihologic şi care indică direct la 
fenomenul în discuţie. Fenomenul este definit prin cuvinte ca 
„dispoziţie”, „caracter”, „stare”, „tonus” etc., precum şi prin alte 
expresii sinonimice.”” E. Nazaikinsky indică la universalitatea 
principiului modalismului în muzică, el fiind prezent aici pretutindeni. 

Muzica, în baza acțiunii sale profunde, nemărginite, directe şi 
„seducătoare” asupra psihicului, este utilizată şi în sens negativ — ca 
armă psihotronică: afectarea (modelarea şi manipularea) psihicului la 
distanță prin difuzarea unui anumit tip de muzică. 

Datorită modelărilor benefice pe care le exercită, muzică este 
practicată de persoane din diferite domenii de activitate. sînt cunoscute 
multiple cazuri de prietenie a oamenilor de ştiinţă sau din alte arte cu 
muzica. În legătură cu aceasta renumitul fizician francez Louis Broglie 
relatează: „Autorii de biografii rămîn deseori mirați de faptul că marii 
savanți găseau timp pentru a cînta la vioară sau pentru a scrie poezii şi 
muzică. Dar arta nu este doar un hobby în viaţa omului de ştiinţă şi nu 
este atît o modalitate de a se relaxa sau a-şi petrece plăcut timpul, cît o 
„gimnastică a minţii”, absolut necesară pentru munca ştiinţifică însăşi, 


5 Observăm că un număr infinit de termeni utilizați în arta muzicii sînt de natură 
psihologică, în special acei care indică caracterul interpretării (“agitato”, „con 
delicatezza”, „dolce”, „mesto” (trist), „calmo”, „maestoso” etc.). Deseori se observă şi 
o tentință inversă — utilizarea termenilor muzicali pentru definirea unor stări 
(dispoziţii) interioare — „dispoziţie (stare sufletească) majoră, minoră” etc. 

pentru antrenarea facultăţii de a naşte idei, a stimula fantezia, a 
descoperi legături şi asociaţii noi”. 

Specialistul american în psihologia artei, R. Arnheim, afirmă 
că activitatea artistică introduce viață în ființa umană la modul direct, 
acordîndu-i un real suport psihic. Anume formele artistice l-au făcut pe 
om să fie acel care este.**! Scopul artei nu este atît cunoaşterea realităţii 
obiectuale, cît invadarea şi stăpînirea psihicului uman.” Cît şi, am 
adăuga noi, cunoaşterea omului în general. Muzica se dovedeşte a fi un 
mijloc dintre cele mai eficiente de cunoaştere a naturii (ființei) umane. 
„În definitiv — cred unii, probabil — se poate trăi şi fără muzică. Cu 
siguranță! Nimeni nu simte lipsa unor necesităţi necunoscute. Dar a 
trăi fără a gusta frumosul autentic, fără a te împărtăşi din mesajul artei, 
ce reprezintă o sursă de încîntare şi bucurie pentru o viață întreagă, fără 
a beneficia de aportul ei nu numai în formarea sensibilităţii, dar şi a 
caracterului şi conştiinţei umane elevate, echivalează cu o existență 
spirituală cariată, infirmă! Renunțînd la muzică, suntem doar la un pas 
de a renunţa şi la poezie etc. Poezia, arta, muzica sînt însă forțe reale 
de modelare a conştiinţei umane”. „O zi fără artă e o zi de mizerie 
pentru suflet”, afirmă Lee Vernon în ale sale Etudes et reflexions sur 
lart. L. Vîgotsky afirmă că din punct de vedere psihologic cultivarea 
instinctelor se află în faţa unei dileme: sau calea nevrozei, sau 
sublimarea, adică, sau veşnica confruntare a dorințelor refulate cu 
comportamentul nostru, sau transformarea tendinţelor neacceptate 
social (şi depozitate în subconştient), în forme superioare de activitate. 

Cele expuse ne vorbesc cu prisosinţă despre faptul că aceste 
două fenomene — psihicul şi muzica — nu numai sînt apropiate. 
Psihicul, pe de o parte, îşi duce existenţa conform legilor muzicii: ritm, 
vibraţie, dinamism, armonie, echilibru, energie etc., pe de altă parte, 
muzica este pură psihologie. 

Din punct de vedere al influenţei esenţiale şi modelatoare a 
muzicii D. Cuclin distinge trei stadii umane. Omul-animal: la acest 
stadiu omul este precar dezvoltat psihologic, „nearmonizat” şi de aceea 
rău conducător de armonie, insensibil la sunetul muzical, trăitor într-un 
univers haotic de zgomote — „amestecătură denaturată de vibrații” 


mop Mysarka 6 wxone, MockBa, Ne 1. 1989, c. 5. 

%1 Bonkos IO., [lonuxapnog B. Op. cit., p. 247. 

32 Idem, p.250. 

38 Biosikovits Max. Introducere în polifonia vocală a sec. al XX-lea. Bucureşti, Ed. 
muzicală, 1976, p. 94. 

(omul încă nu e capabil să stăpînească şi să ordoneze sunetul, lumea 
sonorului). Omul-uman este omul psihic în care încep să se trezească şi 
să acţioneze puterile de perfecţionare a spiritului, îşi lărgeşte 
orizonturile de viaţă, de trăire şi cugetare, devenind capabil să 
recepteze armonia sunetului muzical ca pe o „miraculoasă revelaţie”. 
Şi totuşi, muzica nu atinge încă limita superioară a unei libertăţi 
suverane, ea e subordonată literaturii, dansului, ritualurilor. Omul- 
spiritual ilustrează stadiul suprem: muzica e o substanță specifică, 
purtătoare de sensuri specifice, sensuri superioare celor percepute la 
stadiile anterioare.  Cuclin determină, în spiritul teoriei sale 
funcționaliste“, rolul istoric al muzicii în procesul de umanizare a 
omului. „Că noi nu facem muzică cu sunetul, ci cu sufletul. Nu cu 
sunetele. Ci cu stările şi mișcările sufletești. Că nu sunetul este 
elementul muzicii. Ci funcțiunea psihică pe care sunetul o poartă 
numai şi o transmite de la creator la auditor”.5% 

Muzica, astfel, a contribuit în mod definitoriu la edificarea 
fiinţei umane sub aspectul ei psihic şi spiritual. Or, muzicalitatea nu 
este doar o calitate individuală a unei sau altei persoane, ea este o 
facultate generală a psihicului uman.” Fiinţa umană nu este numai 
„homo sapiens”, ea este, în aceeaşi măsură, şi „homo musicus ”. 


3.3. TEORIA PSIHOLOGICĂ A AUZULUI 


> 


„Auzul — organ al sufletului” 
(Boris Pasternak) 


Omul fiinţează prin multiple şi permanente raporturi cu tot ce-l 
înconjoară. Prin reacția la fenomenele din jur au apărut şi s-au 
dezvoltat cele cinci organe de simţ. Respectiv, prin reacţia la sunet s-a 


34 Muzica este pentru D. Cuclin funcţie: „Studiul aprofundat şi superior al armoniei 
muzicale ne revelează caracterul vital, vivant al funcţiilor, varietatea lor în unitate, 
comportarea lor în modul identic al comportării psihice, în sistemul şi viața psihică; 
armonia muzicală, purtătoare de funcţii, consonează cu armonia ființei umane”. După 
Cuclin are loc trecerea (transpunerea) legilor sunetului muzical, a muzicii în general, în 
legile sufletului, transpunerea sonorului în psihologic. (Cf: Istraty E., Smântânescu D. 
Convorbiri cu Dimitrie Cuclin, Bucureşti, Ed. Muzicală, 1985, p.25) 

345 CF. Istraty E., Smântânescu D. Op. cit. p. 23. 

346 Kpyrmau E.I. Ilcuxonozuueckoe 6030eiicmeue uckycemea na nuunocmb. MOcKBa, 
1999. 

constituit organul auditiv — urechea. Urechea este un organ-canal prin 
care omul primeşte informaţie din lumea ce-l înconjoară. Această 
informaţie poartă o natură specifică, ea este informaţie sonoră. Auzul 
„Citeşte? (descifrează) ceea ce vorbesc sonoritățile din exterior. 
Aparatul auditiv se prezintă ca un sistem informaţional.” 

Un analizator este constituit din trei porțiuni principale: 
organul de recepţie, căile de conducere a informaţiei (codificată sub 
forma unui impuls/reflex nervos) şi porțiunea (zona) respectivă de pe 
scoarţa cerebrală. 

Aparatul auditiv al omului cuprinde urechea cu cele trei 
segmente ale ei (fiecare îndeplinind cîte o funcție exactă): urechea 
externă, urechea medie, urechea internă. 

Urechea externă include pavilionul şi canalul auditiv extern, 
care îndeplinesc rolul de a capta informaţia sonoră şi a o orienta spre 
segmentul interior al aparatului auditiv. În continuare sunetul ajunge la 
organul lui Corti”! — sistem de celule (fibre) nervoase, care preiau 
vibraţiile fizice şi le transformă în influxuri nervoase. Astfel, energia 
sonoră din exterior, devenită influx nervos, se transmite scoarței 
cerebrale. Ambele emisfere cerebrale au în părţile laterale cîte o zonă 
auditivă (zona Heschel). Ajuns aici, influxul nervos suferă încă o 
transformare — devine senzație auditivă. (Este motivul pentru care unii 
consideră că omul nu aude cu urechea, ci cu creierul). Aşadar, 
informaţia sonoră-muzicală, apărută iniţial ca fenomen fizic, este 
tradusă în influx nervos, apoi în senzaţii, apărînd, în rezultatul 
prelucrării (analizei) în creier, sub formă de imagine auditivă, artistică. 

Scoarța cerebrală mai îndeplineşte un rol important — de 
coordonator al senzaţiilor de diferit gen (auditive, vizuale, tactile, 
olfactive, musculare), realizînd o strînsă conexiune între ele.” Zona 
auditivă a scoarței cerebrale stabileşte şi forma pe care o va căpăta 
senzaţia auditivă: de sunet muzical sau de zgomot. În această 
clasificare un rol important îl îndeplineşte experienţa senzitiv-auditivă 
anterioară. Acest lucru explică de ce aceeaşi excitație poate da naştere 
la aprecieri diferite. De exemplu, căderea unor picături de apă într-un 


37 O psihologie detaliată şi profundă a auzului o dă A. Soloviova în lucrarea 
Fundamentele psihologice ale auzului (Conosr&Ba A. Ocnoevi ncuxonoeuu Cnyxa, 
Jenunnrpan, 1972). 

3% Alfons Corti a fost primul care a descris aceste celule specifice. 

5% Acest fapt dă naştere fenomenului asociaţiilor în muzică, precum şi celui de 
sinestezie şi synopsie, la care ne vom referi mai tîrziu. 

vas plin va provoca vibrații de acelaşi fel, însă senzaţia auditivă va fi 
deferită: un auz o va clasifica drept zgomot, iar altul drept sunet 
muzical („„închegînd melodii şi armonii sau simplă zarvă haotică”, cum 
ar zice Gr. Davidescu).*% 

Nu este lipsit de interes următorul fenomen: asemănarea 
configurației pavilionului urechii cu forma embrionului uman, atît pe 
exterior, cît şi pe „interior”. Pe exterior: capul embrionului coincide cu 
lobul urechii; partea din spate de jos împreună cu picioruşele strînse la 
burtă se aseamănă cu segmentul respectiv al pavilionului urechii etc. 
Pe interior: punctele bioactive de pe pavilion sînt situate exact în locul 
unde se află punctele organelor respective ale organismului — ficatul 
coincide cu „punctul ficatului” de pe ureche etc. În aşa fel, urechea 
apare ca un micromodel al omului. Nu avem informaţie despre 
cercetarea legăturii acestui fenomen cu percepţia muzicii, dar, ţinînd 
cont de acțiunea directă a vibraţiilor sunetului asupra celulelor 
organismului, momentul nu pare lipsit de semnificaţie. Să acţioneze 
oare, sunetele (sonoritățile) cu diferită frecvenţă ale muzicii asupra 
punctelor biologic-active de pe pavilion transmiţînd, astfel, energia 
muzicii organelor respective ale corpului interior? Prin rezultatele 
cercetărilor acustic-fiziologice şi biologice existente, am putea da un 
răspuns pozitiv la această întrebare. În medicină metoda acupuncturii 
se aplică şi pe ureche. Mai mult ca atît, este utilizată varianta 
„fonoforezei” — înlocuirea acelor prin vibrații sonore. 

Primul care a încercat să formuleze teoria auzului muzical a 
fost Herman Helmholtz. El presupunea că pe membrana urechii sînt 
întinse multiple corzi microscopice de diferite dimensiuni (un fel de 
„harpă”) care intră în rezonanță cu frecvenţa respectivă a sunetelor 
auzite. Această teorie a funcționării aparatului auditiv a căpătat 
denuimirea de teoria rezonanţei. Mai tîrziu, însă, s-a constatat că acest 
proces nu decurge atît de simplu şi direct. D. Békésy a propus teoria 
hidrodinamică a auzului. El a constatat că în melc au loc procese 
hidrodinamice complexe. Cercetătorul american H. Dawis a înregistrat 
un potențial electric ce apare în melc. El a propus teoria 
electrofiziologică a auzului, conform căreia între fibrele organului lui 
Corti se produce un potenţial electric. Această energie electrică excită, 


Davidescu Gr. Cinci simţuri?.. Cinci porţi spre cunoaştere! Bucureşti, 1972, p. 244 
(capitolul „Grăitoarea informație sonoră”). 

la rîndul ei, nervul auditiv ce duce spre creier şi unde are loc analiza şi 
sinteza excitației sonore. Există şi alte teorii ale auzului. 

Însuşirea undei sonore de a ocoli barierele se numeşte 
difracție. Sunetele joase dispun de o difracție mai mare decît cele 
acute. Cînd o grupă de cîntăreți dispare după colțul unei clădiri la 
început dispar vocile înalte, apoi cele grave. Sau: dintr-o muzică ce 
răsună în îndepărtare auzim bine doar vocea basului sau sunetul tobei. 

Înălţimea sunetului se măsoară în herţi*”, iar puterea lui în 
decibeli“. Diapazonul frecvenţelor sonore receptate de urechea umană 
se întinde între circa 16 Hz şi 20000 Hz. Frecvența optimă de vibraţie a 
timpanului urechii este de circa 1000 de Hz, de aceea ea produce o 
rezonanță „plăcută”. Majoritatea sunetelor plăcute, care îl înconjoară 
pe om — vocea pădurii, ploii, mării liniştite etc. — au frecvenţa de circa 
1000 Hz. De aceea, sub sunetul ploii liniștite, de exemplu, omul 
doarme bine. „Adormind de armonia / Codrului bătut de gînduri...”, 
observă şi poetul. 

Cel mai grav sunet al diapazonului urechii, egal cu 16 Hz, 
corespunde sunetului DO din contraoctavă, iar cel mai acut — cu RE- 
MI din octava a şaptea. 

Pragul maximal, adică limita puterii sunetului pentru urechea 
umană este de 120-130 decibeli. Un astfel de sunet produce deja dureri 
de urechi. 

Sunetul care stă la baza muzicii poate fi caracterizat sub trei 
aspecte: ca fenomen fizic, ca fenomen psihic, ca fenomen muzical 
propriu-zis. 

Din punct de vedere fizic sunetul este vibraţie (frecvenţă), 
produsă de un corp elastic în mişcare. Din punct de vedere psihologic 
sint cunoscuţi patru parametri ai sunetului, care produc diferite 
senzaţii, adică fac posibilă diferenţierea lor în creier: durata, înălțimea, 
intensitatea, timbrul. Acesta este domeniul psihofizicii şi 
psihoacusticii. Pentru că atunci cînd este vorba de muzică, însuşirile 
sunetului se percep nu ca dimensiuni fizic-măsurabile sau fiziologic- 
înregistrabile, dar ca însuşiri estetice, artistice, care în mare parte 
depind de relațiile cu alte sunete, adică depind de context. Din punct de 
vedere muzical sunetul are o construcție complexă (multietajată), 


35! De la Heinrich Hertz, cercetătorul acestui fenomen. 
352 De la Alexander Bell, cercetătorul acestui fenomen. 

format fiind din mai multe sunete particulare sau armonici care, în 
ansamblul lor, constituie un sunet complex. 

Consonanţa şi disonanţa între sunete se explică prin următorul 
fapt: două sunete sînt cu atît mai consonante, cu cît posedă mai multe 
armonici comune, şi invers (după H. Helmholtz). În legătură cu acest 
fenomen s-a vorbit mult despre coloratura afectivă a conjugării 
sunetelor, unele fiind considerate plăcute, agreabile, altele neplăcute, 
dezagreabile. Însă acest lucru, după cum am menţionat, se află în 
funcţie de educaţie şi experiență. Ceea ce într-o epocă a apărut ca 
neplăcut pentru ureche şi afectivitate în altă epocă a devenit plin de 
expresivitate şi acceptat ca plăcere. Mult timp, de exemplu, s-a ezitat 
pînă au fost acceptate terţa, sexta, mai tîrziu acordul de septimă, iar 
muzica de azi este plină de disonante. 

Fiecare din cele patru însuşiri ale sunetului (durată, înălțime, 
intensitate şi timbru) în funcționarea lor practică produc, combinîndu- 
se, anumite senzaţii, capătă o semnificaţie afectivă. De exemplu, două 
sunete lungi şi unul scurt din contraoctavă emise puternic vor vorbi 
altceva din punct de vedere psihologic decît două sunete scurte şi unul 
lung din octava a treia emise la piano. Acestea sînt doar două din 
infinitele variante de combinaţii sonore posibile din care se face 
muzica. 


3.4. AUZUL MUZICAL. MUZICALITATEA 
3.4.1. Generalităţi 
Auzul muzical, ca facultate specifică de a percepe, gîndi şi face 
muzică, constituie în sine un ansamblu complex de aptitudini. 


Psihologia defineşte aptitudinile ca a) particularități (însuşiri) 
individual-psihologice“” ale personalităţii, care b) asigură realizarea cu 


353 Se poate contesta precum că toate însuşirile-particularitățile psihice sînt strict 
individuale, adică diferă de la persoană la persoană. Într-un anumit sens este adevărat — 
această nuanțare este valabilă şi pentru atenţie, şi pentru voință, şi pentru imaginație, şi 
pentru temperament etc. Dar dacă în cazul acestora gradaţia calitativă nu este atît de 
importantă pentru executarea unei anumite activități general-umane, (comune tuturor 
oamenilor), apoi, atunci cînd e vorba de succesul activităţii, diferenţierea individuală 
capătă o importanță aparte. Şi cu totul o importanţă deosebită lucrul acesta îl are în 
cazul activităţii artistice (muzicale). 

succes (adică peste norma medie) a unei oarecare activităţi productive 
şi care c) sînt nişte condiții de realizare a acestei activităţi. 

Aptitudinile se manifestă şi se dezvoltă numai în activitatea 
corespunzătoare. De exemplu, în afara activităţii muzicale aptitudinile 
muzicale nu se pot nici manifesta (descoperi), nici dezvolta. Nu se 
poate şti dacă o persoană sau alta are sau nu are aptitudini muzicale 
dacă nu este pusă în situaţia de a face muzică (sub orice formă — 
creare, interpretare sau audiere). 

Nivelul suprem de manifestare şi dezvoltare a aptitudinilor e 
marcat prin noţiunile de talent şi geniu. 

Aptitudinile se clasifică în: a) generale, necesare pentru mai 
multe tipuri de activitate, de exemplu, abilitatea fizică a corpului 
necesară atît în sport, cît şi în dans sau în alte activități bazate pe 
mişcare corporală; spiritul de observaţie necesar omului de ştiinţă, 
scriitorului, pictorului etc.; reacția mintală necesară în diverse activităţi 
ş.a.m.d.; b) speciale, necesare unui anumit domeniu: ştiinţă, muzică, 
artă plastică, matematică etc. 

Aptitudinile nu sînt însuşiri înnăscute, ci se formează în timpul 
vieţii în activitatea respectivă. Aptitudinile se cultivă în baza 
predispozițiilor (spre deosebire de aptitudini acestea sînt de natură 
nativă).  Predispoziţiile conțin posibilităţi (potenţialități) pentru 
dezvoltarea aptitudinilor. Ele se manifestă în înclinații faţă de un 
anumit tip de activitate sau față de mai multe activități. De exemplu, 
unii compozitori au dat dovadă pronunţat de înclinații şi pentru alte 
arte — pictură, actorie, literatură: e cunoscut cazul lui Chopin care 
manifesta calităţi actoriceşti, lui Wagner pentru literatură, iar Leonardo 
da Vinci era pictor, scriitor, filozof, inventator, om de ştiinţă. Adică, se 
face prezentă în anumite cazuri o polivalență a aptitudinilor. 
Înclinaţiile sînt primul şi cel mai timpuriu indice al aptitudinilor care se 
nasc. E necesar de a descoperi cît mai devreme predispozițiile copilului 
pentru a-i forma direcționat aptitudinile respective. 

Aptitudinile artistice sînt sensibile la procesul educaţiei din 
copilărie şi se manifestă în unul sau mai multe domenii ale artei, iar în 
cadrul unei arte — în unul sau mai multe genuri de activitate. Dintre 
aptitudinile artistice cel mai devreme se manifestă la copii aptitudinile 
muzicale, care se bazează pe:** sensibilitatea auzului muzical 
(receptivitatea lui la sunet, la lumea sonoră), simţul ritmului, reacția 


34 După: Dicţionar Enciclopedic de Psihologie... („Aptitudinile”). 

emoțională la muzică. Aptitudinile componistice apar cel mai devreme 
la copiii care ating vîrsta şcolară. 

Psihologii dau diferite definiții aptitudinilor, dar toate arată că 
esența constă într-un randament superior liniei medii dintr-un domeniu 
sau altul de activitate.” 

Problema muzicalităţii şi a aptitudinilor muzicale este una din 
problemele centrale ale cercetărilor muzical-psihologice. De menţionat 
că ea este şi una din cele mai complexe probleme, diverse aspecte ale 
căreia provoacă discuţii pînă în prezent. Ce este muzicalitatea? Este ea 
o sumă de aptitudini muzicale separate şi „autonome” sau este o 
construcție integră care nu se supune divizării? Dacă este o 
complexitate de aptitudini, atunci care sînt componentele ei? 
Muzicalitatea este un fenomen ereditar, înnăscut sau dobîndit, ori este 
un rezultat al interacțiunii acestor trei factori? Este oare muzicalitatea 
caracteristică tuturor oamenilor sau numai unora aleşi? Cum poate fi 
măsurată muzicalitatea? Care sînt legitățile dezvoltării ei şi poate fi ea 
oare prognozată? Aceste probleme se află încă în discuţie în 
majoritatea lucrărilor consacrate problemei muzicalității. 


3.4.2. Cercetări asupra aptitudinilor muzicale 


Cercetările asupra problemei aptitudinilor muzicale au început 
încă în secolul al XIX-lea prin lucrările lui C. Stumpf (1883, 1890), T. 
Billroth (1895), A. Faist (1897), M. Meyer (1898) ş. a. 

A. Faist reducea muzicalitatea la simțul intervalelor, C. 
Stumpf şi M. Meyer la capacitatea de a analiza (auditiv) acordurile. G. 
Révész o considera mult mai complexă, dar sub forma unui sistem 
unitar şi care nu se supune analizei. După Révész, muzicalitatea 
include în sine, pe lîngă alte însuşiri, facultatea de delectare estetică 
prin muzică, capacitatea de a intra în dispoziția ei, de a prinde forma şi 
construcția frazei, simţul subtil al stilului. K. Seashore, dimpotrivă, 
interpreta muzicalitatea ca o sumă de „talente” separate, fără legătură 
între ele, clasificîndu-le în 5 grupe mari: senzaţia şi percepţia auditivă, 
acțiunea muzicală (actul muzical propriu-zis), memoria muzicală şi 
imaginația muzicală, intelectul muzical, simţirea muzicală (simţul 
muzicii). Însă, după Seashore, baza muzicalității o constituie 


355 A se vedea, de exemplu: Zisulescu Ştefan. Aptitudini şi talente. Bucureşti, 1971, p. 
8-9 ş.a. 

aptitudinile muzicale senzoriale, care pot fi de diferit grad la diferite 
persoane şi care pot fi măsurate cu ajutorul unor teste. Seashore este 
autorul primului sistem de teste pentru măsurarea aptitudinilor 
senzoriale şi întemeietorul unei întregi direcţii de cercetări, unde 
muzicalitatea este tratată în special din punct de vedere al 
caracteristicilor ei senzoriale (acustic-psihofiziologice). 

N. Rimsky-Korsakov diviza aptitudinile muzicale în două 
grupe: tehnice (necesare pentru interpretarea la un anumit instrument 
sau pentru cînt vocal) şi auditive (sau auzul muzical propriu-zis). H. 
König a clasificat aptitudinile muzicale după tipurile de activitate 
muzicală. C. Lamp şi N. Keys propuneau de a lua ca bază în 
clasificarea aptitudinilor muzicale „aptitudinea specifică” de executare 
la diferite instrumente muzicale. I. Kries considera că muzicalitatea are 
trei aspecte: intelectual, emoţional, creativ, însă între ele poate exista o 
anumită disproporţie: aptitudini de creaţie foarte bune pe lîngă o 
memorie slabă, o pasiune mare pentru muzică alături de un auz slab. 

Printre cercetările consacrate aptitudinilor muzicale se 
evidențiază lucrarea lui B. Teplov Psihologia aptitudinilor muzicale. 
Autorul propune o originală concepție a muzicalității. El lansează 
noțiunea de dar (har, talent) muzical care, fiind o structură complexă, 
se află în funcţie de îmbinarea unor aptitudini generale şi speciale, mai 
exact — în funcţie de aspectul calitativ al acestei îmbinări. Printre 
însuşirile generale ale darului muzical el numeşte forţa, bogăţia şi 
inițiativa imaginației, bogăţia imaginilor vizuale, precum şi atenţia, 
voinţa şi alte însuşiri generale ale omului. 

Aptitudinile muzicale în îmbinarea lor specifică Teplov le-a 
definit prin termenul de „muzicalitate”. Aceste aptitudini speciale 
autorul le divizează în principale (fără de care activitatea muzicală n-ar 
fi posibilă) şi secundare (care sînt mai puţin importante, dar care au, 
totuşi, o influență considerabilă în unele activităţi muzicale). 
Exponentul (indicele) de bază al muzicalităţii constituie, după Teplov, 
„sensibilitatea emoţională” (receptivitatea, rezonanța, răspunsul, ecoul 
emoţional) la muzică. Centrul muzicalităţii omului îl constituie anume 
această însuşire. 

În calitate de aptitudini muzicale principale Teplov numeşte: 
auzul muzical melodic (tonal, pe linia „sus-jos”), simţul ritmului şi 
auzul muzical intern (reprezentările auditive). În grupa aptitudinilor 
secundare el a inclus: auzul timbral, auzul dinamic (intensitatea 
sonorității), auzul armonic şi auzul absolut. 

Teplov argumentează legătura indisolubilă între aptitudinile 
nominalizate şi latura emoţional-auditivă a muzicalității. Trăirea muzicală 
profundă se află în raport de priceperea de a diferenția perceptiv 
caracteristicile elementelor pînzei sonore: înălțimea, intensitatea, culoarea 
sunetului. În acelaşi timp, fineţea auzului se dezvoltă în raport de faptul cît 
de puternic şi profund este trăită muzica. 

Din punct de vedere psihologic şi pedagogic este importantă 
următoarea afirmație a lui Teplov: dezvoltate în unele cazuri 
neuniform, aptitudinile muzicale se compensează reciproc. Aşadar, 
este important nu atît aspectul calitativ al aptitudinilor, adică simpla lor 
prezenţă, cît îmbinarea lor calitativă. 

E. Willems reiese în clasificarea aptitudinilor muzicale din 
elementele de bază ale expresivităţii muzicale — melodie, armonie, 
ritm. El le numeşte „elemente ale vieţii” care, pătrunzînd în om în 
momentul contactului cu muzica, declanşează reacţii fiziologice, 
emoționale şi intelectuale. E. Szeghy în calitate de componente ale 
muzicalității numeşte: simțul ritmic, auzul melodic, auzul armonic, 
auzul polifonic, auzul tonal, auzul intern. 

În cercetările actuale ale autorilor americani se profilează 
tendința de a evidenția în calitate de aspect special (chiar central) 
aspectul intelectual, cognitiv-raţional al muzicalităţii. Se are în vedere 
însuşirea de a observa şi diferenţia transformările sonore (de ordin 
tehnic) din interiorul textului muzical. E vorba, într-un fel, de 
includerea activă a judecății, a calculului, a gîndirii operative. Printre 
autori numim: D. Sergeant, S. Roche, G.Thatcher, K. Karma ş. a. 
R.Schuter-Dyson şi C. Gabriel, de exemplu, scriu: „Termenul de „auz 
muzical” trebuie, desigur, să conţină nu numai sistemul senzorial şi 
perceptiv, dar şi forța de integrare şi interpretare a creierului uman”.** 
Accentuînd importanța  componentului  intelectiv în structura 
muzicalităţii, autorii sus numiţi, în acelaşi timp, evidenţiază aspectul 
emoţional ca fiind, totuşi, esenţial. „A vorbi doar despre capacitatea de 
a percepe şi înțelege muzica şi de a o executa doar sub formă de 
tehnică înaltă înseamnă a scăpa din vedere esenţialul — fenomenul 
muzical ca artă. Întotdeauna simţi forţa ei vrăjitorească de a te încînta 


şi cuceri”. 


356 Shuter-Dyson R., Gabriel C. The Psychology of Musical Ability, New-York, 1981, 
p.193. 
357 Idem, p. 24. 

Sînt semnificative datele obţinute de R. Tredgold cu copii 
handicapati. 8 din 33 de aceşti copii „dispun de talent muzical”. Ei pot 
avea un auz absolut, o bună memorie muzicală, pot să cînte la auz la 
diferite instrumente muzicale, pot să recunoască o melodie etc. Dar, 
după afirmaţia lui D. Rife şi L. Snyder, astfel de copii nu sînt în stare 
să compună muzică şi puțini din ei pot învăţa s-o citească. Explicaţia, 
probabil, constă în fenomenul asimetriei funcționale a emisferelor 
cerebrale: pentru a compune (ne referim la aspectul „tehnic” al 
compunerii, adică la structurarea şi punerea în pagină a celor 
compuse), a scrie şi a citi note este nevoie de serviciile emisferei 
stîngi, care aici sînt deficitare. D.Viscott a observat că „talentul 
muzical” la aceşti copii nu se dezvoltă (chiar în cazul cînd ei sînt 
învățați să cînte la instrumente muzicale). Autorul ajunge la concluzia 
că educarea aptitudinilor muzicale se află în raport de dezvoltarea celor 
intelectuale. 

Unii autori consideră că în structura muzicalității trebuie 
inclusă şi memoria muzicală cu funcția ei de a integra reprezentări 
muzicale specifice (R. Drake). După opinia lui Drake rolul memoriei 
muzicale în muzică, ca artă temporală, este important. Despre 
importanța memoriei muzicale au mai vorbit Seashore, Teplov, Meyer, 
Gordon şi alții. 

Printre componentele importante ale muzicalităţii unii autori 
(M. Aranovski, A. Sohor, L. Barenboim, G. Ţîpin) numesc gîndirea 
muzicală (ca element specific). 

În rezultatul analizei interpretărilor date aptitudinilor necesare 
pentru a face muzică ajungem la concluzia că muzicalitatea „deplină” 
include în sine întregul diapazon de însuşiri muzicale ale omului — de la 
simţul elementar al muzicii pînă la gîndirea muzicală. Noi evidențiem, 
însă, trei aptitudini a) suficiente pentru a face muzică (fie şi la nivel 
elementar) şi b) fără de care nu se poate face muzică sub nici o formă. De 
aceea, le considerăm primare şi fundamentale. Acestea sunt: 


° simțul ritmic, 
° auzul melodic, 
° sensibilitatea emoțională la muzică. 


Şi aceasta din următoarele considerente. Elementele materiale 
prime ale muzicii sînt melodia şi ritmul: din ele putem alcătui cea mai 
simplă muzică (iar fără ele nu este posibilă nici un fel de muzică). 
Celelalte elemente — armonia, timbrul, dinamica etc. — fie şi 

importante, vin în mod suplimentar la fazele ulterioare pentru a o 
îmbogăţi, dezvolta etc. Dar, totuşi, pentru a face muzică ritmul şi 
melodia nu sînt de ajuns. Pentru că chiar dacă ar exista în spaţiu o 
melodie ritmizată, fie şi în mod ingenios, „perfect” etc., dar n-ar exista 
omul (interiorul lui) care să poată aprecia această muzică, care să-i 
poată zice anume „muzică”, adică ceva frumos, emoţionant, cuceritor 
etc., ea ar rămînea doar ca fenomen acustic-sonor al realităţii obiective 
şi nicicum fenomen artistic. De aceea, sensibilitatea umană este al 
treilea element prim, fundamental şi indispensabil al muzicii (pe lîngă 
ritm şi melodie). 

Am putea adăuga aici şi auzul intern, dar înţeles nu în sens 
„tehnic” — ca facultate de reprezentare a imaginilor sonore, dar ca auz- 
simț, ca modalitate de trăire a muzicii în interior. În acest sens, auzul 
interior este auz-trăire şi nu doar auz-reprezentare. (Ca atare, pentru 
omul obişnuit, nemuzician de profesie, auzirea interioară a muzicii — 
care se produce deseori absolut spontan, pe neaşteptate pentru el, 
fredonînd-o „cu interiorul” — se prezintă anume ca auzire-trăire şi nu 
ca reprezentare mintală de sonorități specifice muzicale). Memoria, 
gîndirea muzicală şi alte aptitudini „superioare” (în sensul lor specific, 
sonor-tehnologic) sînt necesare pentru a face muzică sub aspect 
profesionist. În acelaşi timp, reamintim, aptitudinile muzicale dispun 
de capacitatea de a se compensa reciproc. 

În funcţie de prezența aptitudinilor muzicale în cadrul 
contactului omului cu arta muzicii (sub diverse aspecte şi la diverse 
nivele) noi propunem diferenţierea lor în două aspecte: 1) aspectul 
tehnic şi 2) aspectul artistic. Prin aspect „tehnic” subînţelegem 
capacităţile auditive ce ţin de orientarea în substratul acustic, pur sonor 
al muzicii, ce ţin de latura formativ-constructivă a ei, adică de 
organizarea materială a fenomenului sonor-muzical. Aspectul 
„artistic” ţine de orientarea în latura de conținut, în sfera 
emoționalului muzical, adică ţine de receptarea liniei poetice a 
discursului sonor, prinderea imaginii artistice a lucrării.5% 

Primul aspect, avînd mai mult o nuanță „raţională”, îşi 
desfăşoară activitatea în cadrul emisferei stîngi. Al doilea, cel poetic- 
muzical — în cadrul emisferei drepte. De aici, gîndirea muzicală 
„tehnică” („gramaticală”) s-ar produce pe „orizontală”, „rectiliniu”, 


358 Lucrul acesta se va prezenta sub o formă mai clară în continuare, cînd vom analiza 
aptitudinile muzicale în parte. 

cea „artistică” („poetică”) — pe „verticală”, polietajat şi polisemantic. 
Prima ar fi de natură diacronică, a doua — de natură sincronică. 

Calitatea „emoțională? a  muzicalității se sprijină şi 
colaborează cu calităţile general-artistice ale omului. Pentru a simți şi 
trăi fenomenul muzical ca artă (şi nu doar ca „tehnică sonoră”) sînt 
necesare şi alte însuşiri artistice, ca de exemplu: expresivitate 
interioară (un suflet plin de „expresie”), o viață interioară bogată, plină 
de evenimente spirituale de diferit gen, o putere a sufletului în scopul 
ieşirii din“chingile” intereselor şi problemelor efemere ale existenței, 
un simţ deosebit al lucrurilor, al vieţii, o imaginație bogată şi activă, 
trăiri interne profunde etc. 

În învățămîntul muzical de toate nivelele se observă, de obicei, 
o înclinaţie spre aspectul tehnic-formal al activităţii muzicale, iar prin 
aceasta, şi a cultivării aptitudinilor muzicale ale persoanelor instruite. 
Prin preocuparea, în principal, de latura interpretativă are loc 
marginalizarea sau chiar neglijarea cultivării aptitudinilor de trăire a 
muzicii, a sensibilităţii emoţionale, acestea fiind, reamintim, baza 
muzicalităţii şi, în general, a rațiunii de a face muzică. 

Aşadar, aptitudinile considerate de gîndirea comună ca fiind 
„secundare” în actul muzical, se prezintă, în realitate, a fi obligatorii şi 
importante, intrînd ca parte indispensabilă în structura muzicalităţii. 

Conform principiului priorităţii în realizarea actului muzical, 
am putea vorbi de două tipuri de aptitudini muzicale:** 1) aptitudini de 
bază, fără de care activitatea muzicală nu poate avea loc sub nici o 
formă,"“ acestea fiind: simţul ritmic, auzul melodic şi auzul interior (ca 
sensibilitate emoțională la muzică sau ca trăire a muzicii; 2) aptitudini 
„secundare (sau speciale), care completează acest nucleu primar şi 
care sînt necesare pentru a face muzică sub aspect profesionist, acestea 
fiind: auzul timbral, auzul armonic, auzul dinamic, auzul polifonic, 
memoria muzicală. 

Aptitudinile muzicale mai pot fi clasificate şi după tipul 
(forma) de activitate muzicală, diferenţiind, astfel: aptitudini generale, 
necesare pentru toate tipurile de activitate muzicală şi aptitudini 


35? Subliniem, că această clasificare (precum şi orice alt gen de clasificare) este relativă 
şi convenţională, ea făcîndu-se în scopuri ştiinţifice şi didactice. În procesul muzical 
viu totul se află într-o strînsă şi indisolubilă stare. 

3% Situaţie greu de imaginat, pentru că o persoană care n-ar fi capabilă să comunice cu 
muzica absolut sub nici a formă, cel puţin sub formă de audiere, ar fi greu de întîlnit. 

specifice, necesare unui anumit tip de activitate: compunere, 
interpretare (instrumentală, vocală, dirijorală), audiere. 

Aptitudinile muzicale, reamintim, se află în legătură cu alte 
calități psihice ale personalității, cu care conlucrează: imaginaţia, 
gradul de inteligenţă, artistismul general, tipul de gîndire etc. 

Muzicalitatea (ca termen distinct) este tratată ca fenomen 
calitativ (= muzi+calitate), şi nu cantitativ. Ea nu este o sumă de 
aptitudini, fie şi dintre cele mai importante, ci o îmbinare specifică a 
acestora. Anume factorul „calitate” permite recuperarea lipsei unei sau 
altei aptitudini prin alte aptitudini-surori în actul viu muzical. 
Elementul esenţial care vorbeşte despre prezența sau lipsa unei 
anumite muzicalități este sentimentul muzical (simţul muzicii). Prin 
sentiment muzical înţelegem o facultate intuitivă a omului de a prinde- 
sesiza fenomenul sonor-muzical ca element specific al realității 
umane, de natură vibrant-afectivă, producător de senzaţii-trăiri 
specifice, inconfundabile şi irepetabile, sub formă de mişcări 
meloritmice, armonii sonore etc., prezente viu în întreaga ființă 
psihofizică. 


3.4.3. Caracteristici ale auzului muzical 


3.4.3.1. Auzul melodic 


A. Auzul melodic-tonal (sau melodic- “vertical '**) 


E vorba de simţul înălțimii sonore. Această însuşire a auzului 
muzical (sau acest tip de auz melodic) este legat, psihofiziologic, de 
voce, de motorica (reacţia) vocală. Chiar şi atunci cînd nu cîntăm cu 
vocea corzile vocale vibrează la unison cu muzica audiată sau cîntată 
la un instrument (aceasta se produce şi atunci cînd citim partitura doar 
cu ochii). Acest lucru are loc şi în cazul activităţii auzului interior, 
atunci cînd fredonăm lăuntric o anumită muzică. 

Cea mai firească şi productivă cale de cultivare a auzului 
melodic-intervalic este cîntul vocal, după care ar urma intonarea la 


551 Considerăm că această manifestare a auzului ar mai putea fi definită şi ca „auz 
sonor-vertical”, pentru că astfel s-ar evidenția mai exact esenţa lui — e vorba anume de 
simţul înălțimii sunetelor (a sonorităţii) şi a relațiilor lor intervalice. Aici încă nu 
putem vorbi în sens direct de „melos”, acest lucru producîndu-se doar în cadrul unei 
întinderi (unui şir extins) de sunete. 

instrumentele muzicale cu sistem netemperat — instrumentele cu coarde 
şi cele de suflat. Acest lucru poate deveni mai problematic de realizat 
în cazul instrumentelor cu sistem temperat — pian, acordeon, unde 
înălțimea sunetului este dată de-a gata. 


B. Auzul melodic-intonaţional (sau melodic- “orizontal ”) 


Aceasta este o altă manifestare a auzului melodic prin care se 
subînțelege perceperea liniei melodice ca discurs, ca structură 
orizontală semantică.” În practica muzicală largă prin „auz melodic” 
se subînțelege, deseori, doar primul aspect (A). Conform opiniilor 
specialiştilor acest aspect — gradul de exactitate (de „curăţenie”) a 
intonării sunetelor, adică precizia reproducerii lor sonore (ca entități 
fizice cu frecvenţa lor proprie, măsurată în herzi) ţine de manifestarea 
auditivă elementară (dar absolut obligatorie, desigur) a auzului. Gradul 
superior al auzului melodic ţine de categoriile de ordin artistic, de 
caracterul (dispoziţia) intonării-executării melosului ca exponent al 
conținutului, al aspectului poetic al lucrării, ține de tensiunea 
emoţional-psihologică a liniei sonore. În acest sens în cazul al doilea 
(B) al manifestării auzului melodic mişcarea sonoră se percepe nu ca 
sunete izolate, ci ca intervale-intonații care exprimă o anumită stare 
psihologică. Conform clasificării deja cunoscute putem vorbi aici (dar, 
iarăşi, convențional) de aspectul „tehnic” şi de aspectul „artistic” al 
auzului melodic. 

Auzul melodic-intonaţional se manifestă în toate tipurile de 
activitate muzicală: 

- de compunere a muzicii: o melodie inspirată se naşte în 
conştiinţa compozitorului anume ca o linie semantică unitară, ca „idee” 
muzicală închegată şi nu ca sunete sau intervale aparte (aici putem 
vorbi de un substrat protointonaţional, de o mişcare anterioară sonoră 
ascunsă, ce precede naşterea motivului muzical propriu-zis; şi această 
mişcare este nu numai de ordin formativ-muzical, ca pură sonoritate, 


» 


52 Aici s-ar putea consulta lucrarea lui B. Asafiev Mysbrazbnaa popma kak npoyece 
(prima ediție — Moskova, 1947), dar şi alte lucrări ulterioare, derivate din această 
fundamentală şi clasică, în problema intonației muzicale, lucrare ca, de exemplu: 
Humonayua u myseikanbnoiii o6pa3. Pen. b.ApycroBckuii, Mocrea, 1965; OpnoBa E. 
Humonawyuonnaa meopua Acapveea kak yuenue o cneyuhuke My3bIKAJIbHO20 
mouunenua, MockBa, 1984. 

dar şi de ordin emoţional: melodiile apar din interior în primul rînd ca 
vibraţie afectivă, care apoi iau forma materială de sunet); 

- de interpretare: interpretul obţine, prin sunetele emise, 
expresii, „tensiuni” sonore, dar nu numai înşiră sunete; 65% 

- de audiere: ascultătorul percepe, la rîndul său, sonorități- 
expresii, sonorități-sensuri, percepe melodia anume ca melodie, cu 
chipul-caracterul său irepetabil. 

Aici putem vorbi de auzirea muzicii în perspectivă „liniară” 
(ca linie semantică) — calitate de o importanță excepțională pentru 
muzician. 


3.4.3.2. Auzul polifonic 


În temei, am putea vorbi de auzul polifonic ca o însuşire a 
auzului melodic deoarece discursul, la fel, se desfăşoară pe orizontală. 
Afirmația este corectă, dar numai parțial. Pentru că aici se impune 
auzirea pînzei sonore şi pe verticală, în totalitatea (ansamblul) vocilor- 
melodiilor ei. 

Auzul polifonic este capacitatea auzului muzical de a percepe 
(urmări) în unul şi acelaşi timp cîteva linii sonore independente 
(relativ) în împletirea lor semantică. Auzul polifonic înaintează 
exigenţe avansate față de volumul atenţiei auditive, de capacitatea de 
diferenţiere şi, în acelaşi timp, de sinteză sonoră (pe orizontală şi 
verticală). Fiecare linie a lucrării îşi duce discursul său autonom. Ea 
trebuie auzită (la audiere) şi redată (la interpretare) în modul cel mai 
clar, reliefat. 

Ca aptitudine avansată, auzul polifonic necesită cultivare 
direcționată şi îndelungată în procesul instruirii muzicale prin metode 
speciale. În practica instruirii muzicale această problemă rămîne a fi, 
de multe ori, lăsată în umbră neacordîndu-i-se atenţia cuvenită. Din 
acest motiv, lucrările cu caracter polifonic mult mai tîrziu devin 


3% Nu înzadar în practica instruirii instrumentale — de exemplu, pianistice — se recurge 
la metode „vocale” (A se vedea: OBuunnukog M. Onuwm ucnomb3oeanua e 
þopmenuannom  Knacce 60KamHO-x0pogvix Hasbikoe yuduţuxca. În: Bonpocvi 
My3b1KaIbHOii nedaeoeuku, MockBa, 1984, rom 5. C. 77-82). 

364 Cunoscutul pedagog-pianist S. Savşinsky scrie: „Desenul melodic şi intervalica lui 
trebuie trăite de pianist. Dacă pianistul la fel de uşor păşeşte în melodie la un interval 
apropiat sau îndepărtat, dacă el rămîne indiferent la faptul, va fi acesta un interval 
consonant sau disonant etc., aceasta înseamnă că el nu aude expresivitatea melodiei" 
(Citat după: Llemun I. Oyuenue uepe na popmenuano, MockBa, 1984). 

înțelese şi îndrăgite de elevi. Gîndirea polifonică, însă — lucru ce 
trebuie menţionat aparte — constituie tipul de gîndire muzicală 
superioară. Doar cel ce interpretează (şi aude) adecvat lucrări de 
factură polifonică este considerat ca muzician (şi ascultător) format pe 
deplin. 


3.4.3.3. Auzul armonic 


Acest tip de auz muzical mai poate fi numit auz „acordic” — 
auzirea sonorităților în construcţii verticale (sincronice). Auzul 
armonic, ca şi cel polifonic, este considerat ca aptitudine muzicală de 
grad superior în evoluţia muzical-auditivă. 

Auzul armonic — conform datelor experimentale — poate 
rămînea în dezvoltarea sa în urma auzului melodic. De exemplu, 
experimentarea pe o melodie a diferitor armonizări a lăsat „inert” auzul 
copiilor incluşi în experiment. Reacţia la armonia pînzei sonore începe 
aproximativ din clasa a III-IV-a, adică de la vîrsta de 10-12 ani. 

Conform unor concepții larg răspîndite (Iu. Tiulin** ş. a.), 
perceperea armoniei muzicale (respectiv, auzul armonic) conţine două 
momente: a) sesizarea funcțiilor modale ale acordurilor, b) receptarea 
caracterului  („dispoziţiei”)  verticalităţii  acordice muzicale în 
derularea sa, adică a expresiei artistice. Astfel, diferenţiem şi aici două 
tipuri (manifestări) ale auzului armonic: 1) auz armonic pe verticală 
(„static”): acordul ca unitate armonică propriu-zisă, ca îmbinare 
(conjugare) a sunetelor pe verticală; 2) auz armonic pe orizontală 
(„procesual”): mişcarea „pe linie” a acordurilor şi succesiunilor 
armonice în dinamica lor semantică, „dramaturgică”.5% 

Structurile acordice ale lucrării muzicale nu sînt doar 
construcţii sonore „abstracte”, ci, în primul rînd, o linie expresivă de 
natură afectivă, care declanşează senzaţii ca reacţie estetică la fondul 
(„fonismul”)“ sonor. Funcţiile acordice nu sînt doar funcţii sonore 


555 Tioman IO. Yuenue o eapmonuu. Mocka, 1966; Tioma IO. Kpamrui 


meopemuueckuii  Kypec eapmonuu. MockBa, 1978; Tomma FO., Ilpugano H. 
Teopemuuecxue ocnosvi 2apmonuu, MockBa, 1965. 

55 De exemplu, acordul de dominantă în cadrul perioadei (adică a unei „povestiri” 
muzicale) e perceput de auz ca „întrebare”, iar acordul de tonică — ca „răspuns”) 
cadenţa (T — S — K6/4 — D) — ca „încheiere”, apropiere de final etc. 

357 Termenul de „fonism” (ceea ce-ar însemna un fel de „fundal sonor”) este propus de 
Iu. Tiulin. 


147 


Ion Gagim 


(adică formativ-tehnice), dar, totodată, funcţii de ordin psihologic. În 
practica muzicală, însă, perceperea (şi dezvoltarea deprinderii de 
percepere) a expresivităţii armonice a lucrării rămîne în umbră, pe cînd 
ea constituie o importantă componentă (iar în unele stiluri şi la unii 
compozitori, o componentă indispensabilă) a poeticii generale a 
lucrării, aprofundînd conținutul, reliefînd nuanţe de sens absolut 
inedite. 


3.4.3.4. Auzul timbro-dinamic*% 


Auzul timbro-dinamic este manifestarea auzului vizavi de 
caracteristicile timbrale şi dinamice ale sonorităţii muzicale. E vorba 
de sesizarea coloristicii, a paletei cromatice a discursului sonor. 
Sunetul poate fi variat — ca modalitate de executare vie — la nesfirşit: 
putem obţine un sunet „cald” sau „rece”, „luminos”, „deschis” sau 
„sumbru”, „viu”, „aprins” sau „mat”, „aspru” sau „moale” etc. 

Auzul timbro-dinamic se consideră a fi una din manifestările 
avansate ale auzului muzical, deoarece natura lui presupune operarea, 
în special, cu categorii de ordin artistic-estetic, muzical-poetic şi nu 
doar tehnic-sonor. Prezenţa (şi cultivarea) auzului timbro-dinamic este 
importantă în toate formele de activitate muzicală, începînd cu 
audierea muzicii, dar deosebit de important este rolul lui în 
interpretarea muzicală. Culoarea (timbrul) sunetului ţine, la fel, de 
bogăția lui armonică (adică de prezența armonicilor în componența 
lui). Lucrul acesta capătă o însemnătate aparte în formarea-emiterea 
sunetului vocal, precum si la instrumentele de suflat. 

Valoarea auzului timbral a crescut de la muzica romanticilor 
încoace (Wagner, Liszt ş. a.). Pînă la romantici muzica (şi, respectiv, 
auzul) nu presupunea diferențieri timbrale şi dinamice atît de variate şi 
subtile. 

Gradaţia timbrală nu se supune unor măsurări cantitative 
exacte. Dacă intensitatea (dinamica) sunetului permite operarea cu 
termeni de natură cantitativă („tare”, „încet, „mai tare”, „mai încet” 
etc.), atunci timbrul poate fi doar descris-explicat calitativ şi comparat 
cu categorii de ordin extramuzical. De exemplu, profesorul cere 


368 Examinăm în comun aceste două manifestări — timbrală şi dinamică — ale auzului 
muzical deoarece ele se află în strînsă interdependență: culoarea sunetului în măsură 
hotărîtoare ţine de caracterul (puterea, modalitatea) emiterii lui, fie vocal, fie 
instrumental. 

elevului: „Cîntă mai legat, mai moale, adaugă puţină căldură în 
melodie”. 

În cazul aspectului timbro-dinamic al sonorităţii auzul nostru 
ca şi cum se ridică deasupra sunetelor propriu-zise (ca entităţi fizice- 
materiale), face abstracţie de anumite imperfecţiuni ale instrumentului 
sau vocii sesizînd calităţi sonore care, de fapt, lipsesc. De exemplu, 
interpretarea „legato” la pian: auzul prinde în mod firesc o linie 
neîntreruptă, cu toate că această linie, în realitate, nu există (pianistul 
emiţînd, de fapt, o linie „punctată” — sunetul pianului se stinge repede 
după emiterea lui).** 


3.4.3.5. Auzul interior 
(reprezentările muzical-auditive)” 


Vizavi de reprezentările muzical-auditive, care în majoritatea 
cercetărilor muzicologice se identifică cu noţiunea de „auz intern”, 
există opinii destul de contradictorii la prima vedere. A) Unii 
specialişti tratează această însuşire a auzului muzical ca aptitudinea de 
a reproduce în conştiinţa auditivă interioară combinări şi îmbinări 
sonore percepute anterior. B) Alţii înțeleg prin auz intern acea latură a 
lui, care ţine de o anumită libertate în operarea cu reprezentări auditive 
(nu numai capacitatea de a ne imagina sunete şi combinaţii sonore, dar 
şi capacitatea de a opera liber cu cele deja achiziționate). C) A treia 
grupă de autori atribuie auzului intern funcția de imaginare a noilor 
„subiecte” (sonorități) muzicale. Pe poziţia (C), de exemplu, se află 
psihologul S.L. Rubinstein, care consideră că auzul muzical în sensul 
larg al cuvîntului iese, în fond, nu numai în afara limitelor senzaţiilor, 
dar şi ale percepţiei. °”! 


5% A se vedea, drept exemplu, Preludiul nr. 4 în mi-minor de Fr. Chopin. 

37 Reamintim, că prin reprezentare în psihologie se subînţelege imaginea obiectului 
sau fenomenului ce nu acționează în momentul dat asupra organelor de simț. 
Reprezentările sînt imaginea secundară a obiectelor şi fenomenelor, păstrată în 
memorie; ele sînt reactualizarea urmelor imaginilor senzoriale anterioare (primite în 
mod direct de către organele de simț prin senzaţii/percepții). 

371 Într-un anumit sens, observăm noi, lucrul acesta ar putea fi acceptat, dacă e să ne 
referim, de exemplu, la auzul compozitorului — adică la însăşi creatorul muzicii. 
Melodiile (sonorităţile) absolut noi, inedite, se nasc în sensul direct al cuvîntului de 
undeva din interior — sonorități care n-au mai răsunat niciodată nicăieri. După aceea 
abia ele sînt exteriorizate (puse în partitură, cîntate etc.). Percepţia/senzaţia, însă 
(reamintim), constituie în sine receptarea fenomenului-obiectului pe direcția „din 

Cele trei opinii expuse, care par a fi la prima vedere diferite şi 
independente una de alta, nu sînt altceva decît trei faze ale evoluţiei 
auzului intern.” Aşadar, auzul intern este o facultate de natură 
evolutivă, ea se dezvoltă în activitatea muzicală şi progresează de la 
forma sa inferioară la cea superioară. Observăm, că în toate aceste trei 
cazuri este prezent un moment comun — tratarea auzului intern ca o 
capacitate specifică de imaginare şi trăire a muzicii fără sprijin pe 
sunarea ei acustică exterioară. 

Orice activitate muzicală necesită nu doar o reproducere 
mecanică, „rece” a unor structuri sonore, ci presupune o tratare 
personală, o interpretare interioară, o atitudine creativă. Şi aici în ajutor 
vine auzul intern. Auzul intern este un fenomen de natură complexă, 
incluzînd în sine toate aspectele auzului muzical: melodic, ritmic, 
armonic, dinamic, timbral etc. „În sens strict muzical, scrie R. 
Sessions, Beethoven nu a fost niciodată surd. El era capabil să audă 
sunetele în mod imaginar, „intern”, la fel de bine ca şi oricare altul. 
Imaginaţia sa muzicală nu numai că a crescut ca forță, dar s-a dezvoltat 
exact în anii surzeniei sale totale”. 

Este constatat fenomenul fredonării audibile ca act involuntar. 
Aceasta constituie o formă de manifestare (exteriorizare) a auzului 
intern. Poate apărea întrebarea dacă acest fredonat poate fi numit 
muzică — adică, cînt adevărat. Răspunsul este afirmativ din următoarele 
considerente. Cu toate că la suprafață apare doar un fel de „murmur” 
sonor, aparatul vocal şi rezonator iau poziţia adecvată cîntului 
adevărat. Totodată, are loc trăirea interioară a muzicii fredonate, ceea 
ce şi este esenţial în actul muzical. 

Deoarece auzul intern ţine de „imaginarea” sonorităților, el 
mai este identificat uneori cu ceea ce se numeşte imaginație muzicală. 


exterior spre interior” (adică invers situației descrise mai sus). 

Exemplificăm printr-un caz real care ar vorbi în favoarea acestei afirmaţii. O 
cunoştinţă a subsemnatului de profesie inginer mi-a pus odată întrebarea: „Ca 
specialist în muzică, răspunde-mi, te rog, la o problemă care mă frămîntă: un poet, de 
exemplu, cînd scrie o poezie sau un pictor cînd pictează un tablou se bazează pe ceva 
care se vede — cuvintele, imaginile redau lucruri reale, vizibile, concrete etc., adică 
lucruri care există undeva (în natură). Dar de unde ia compozitorul melodiile, căci ele 
nu Sînt nicăieriY”. M-a frapat această „intuiție muzical-psihologică” a unei persoane 
ne-muzician. 

372 Meman T. Op. cit. p. 73 


373 Sessions R. Op. cit. p. 24. 

Lucrul acesta poate fi acceptat dacă ne referim, în special, la aspectul 
(C) al auzului interior. 


3.4.3.6.Auzul (simţul) modal 


E vorba de facultatea de a percepe sunetele muzicii (melodiei) 
sub aspectul tensiunii lor gravitaționale (tendința sunetelor/acordurilor 
unul spre altul: cele instabile spre cele stabile). Muzica o fac nu 
sunetele (acordurile) luate în parte, dar relațiile dintre ele — relația de 
încordare-destindere, acumulare-dizolvare de energie etc. Sunetele 
(acordurile) sînt vii doar în cadrul modului respectiv. În afara modului 
ele sînt doar sonorități abstracte, obiecte acustice. Simţul adevărat al 
muzicii de aici porneşte. Tensiunea, energia, forța, vraja ei se 
datorează, în mare parte, modului, tensiunii modale. Deoarece e vorba 
de o însuşire „ascunsă” de a putea sesiza-simţi această relaţie dintre 
sunete (relaţie, la fel, „ascunsă”, invizibilă şi care nu poate fi pusă în 
pagina partiturii), aptitudinea în discuție mai este definită nu „auz 
modal”, dar „simț modal”. Dezvoltarea auzului modal este foarte 
importantă pentru a simți muzica anume ca muzică, ca tensiune 
psihică, ca energie. 


3.4.3.7. Simţul ritmic 


Ritmul, după cum am menţionat, este unul din elementele 
centrale ale muzicii. Am putea afirma, într-un sens, că muzica ar 
începe de la ritm. Pentru că o anumită succesiune ritmică doar pe un 
singur sunet fără o înălțime exactă deja creează simţul a ceva muzical. 
Elementul melodic la fel este considerat ca primar (fondator), dar dacă 
un ritm fără melodie ar putea induce la noţiunea de muzică, atunci 
nişte sunete emise (auzite) separat fără nici o organizare ritmică n-ar 
constitui nici un fel de muzică. În acest sens, simţul ritmului muzical 
constituie una din aptitudinile muzicale de bază. Această calitate a 
muzicalităţii este numită „simf’, dar nu „auz”, deoarece constituie în 
sine anume un simţ, se fondează pe o simţire-intuire subconştientă a 
derulării organizării sonore. 

Ritmul (în general, iar cel muzical în special) se prezintă sub 
două aspecte: a) tehnic-fizic, ca principiu organizator, b) psihic, ca 
declanşator de stări afective. Aceste aspecte îşi au originea în timpul 
fizic, astronomic şi — în timpul psihologic. 

Despre ritmul muzicii s-a scris mult, poate mai mult decît 
despre alte elemente ale ei. Însă pînă în prezent problema ritmului 
stîrneşte discuţii aprinse, rămînînd, în multe privinţe, neclarificată 
pînă la capăt. 

Deşi simţul ritmic este una din calităţile fundamentale ale 
muzicianului, cultivarea lui în practica muzicală întîmpină serioase 
dificultăți. Unii autori privesc chiar sceptic la perspectiva dezvoltării 
simțului ritmic. Aceste dificultăţi sînt condiţionate de următoarele 
considerente. În primul rînd, această aptitudine este „simţ”, iar simţul 
se cultivă greu. În al doilea rînd, în însăşi structura sunetului muzical, 
ca fenomen complex, durata este o componentă mai puţin fixă, 
măsurabilă decît alte componente (ca, de exemplu, melodia).** În acest 
sens B. Teplov scrie: „Dacă elevul va respecta întocmai textul muzical, 
prin însăşi realizarea acestui lucru va obţine linia melodică necesară. 
Cu totul altfel stau lucrurile, însă, cu ritmul. Dacă elevul va executa 
întocmai textul muzical, numai prin acest lucru nu va obține în mod 
automat linia ritmică necesară — el va obţine doar o reproducere 
formală (fie şi fidelă — I.G.) a elementelor ritmice. Elevul care n-a avut 
anterior reprezentări melodice în rezultatul executării va auzi cel puţin 
melodia respectivă. Elevul, însă, care nu are, anterior, simţul ritmului, 
în rezultatul interpretării nu va auzi (mai mult ca atât, nu va simți şi nici 
nu va reda — I.G.) nici un fel de ritm”.*? 

Ca factor important în crearea de dispoziţii interioare ritmul 
iese pe primul plan atunci cînd este vorba de dinamismul şi gradul de 
intensitate a emoţiei (adică, atunci cînd este vorba de categoriile de 
„activ-pasiv”, „încordare-destindere” a energiei afective). Chiar şi 
indicaţiile (termenii) de tempo ne vorbesc de acest lucru — largo, lento, 
adagio, moderato, allegro, vivo etc. nu sînt doar viteze, dar caractere. 
Aşadar, ritmul în muzică (iar de aici şi tempo, ca o categorie derivată 
din noţiunea de ritm) nu este doar o entitate temporală, dar şi 
emoțional-expresivă, poetică, artistic-semantică. Gustav Mahler, de 
exemplu, scrie: "Cum trebuie de dirijat partea a doua din Simfonia 
pastorală a lui Beethoven? Marcînd fiecare din cele 12 optimi — va fi 
foarte rar; dirijînd la 4 timpi — va fi foarte repede. Atunci cum? — Cu 


374 Înălţimea sunetelor are o dimensiune exactă — un număr precis de vibraţii-herți (de 
exemplu, nota „LA”, octava întîia, are 440 de Hz), pe cînd durata sunetelor în muzică 
nu se măsoară în secunde (într-un caz o optime, de exemplu, poate dura o secundă, în 
alte cazuri — în funcţie de conţinutul lucrării — mai mult sau mai puțin). 

*Tennos B.. Op. cit. p. 89 

simţul naturii”, recomandă dirijorul.” Muzicologul B. Asafiev 


sublinia că ritmul muzical este uşor de simţit, dar greu de definit, de 
calculat.” 

O altă însuşire a simțului ritmic-muzical o constituie faptul că 
în esența sa el este un fenomen de natură, pe de o parte, motorică, pe 
de alta — formativă, ducînd, prin aceasta, la categoriile de „dinamism”, 
„dezvoltare”, „dramaturgie” atît a muzicii însăşi (a formei ei), cît şi a 
trăirii ei psihologice. Trăirea interioară a ritmului muzicii (altfel spus, 
trăirea ritmică a muzicii) întotdeauna este însoțită de anumite reacții 
motorice, fie vizibile (mişcarea involuntară a corpului, mñîinilor, 
degetelor, picioarelor, capului în momentul sunării unei muzici), fie 
invizibile (motorica vocală, ritmul respirației, al inimii, secreția 
diverselor glande etc.). 

Emille Jacques Dalcroze, specialist cu autoritate mondială în 
probleme de ritm şi educaţie ritmică, consideră că în afara senzațiilor- 
reacţiilor corporale ritmul muzical în general nu poate fi perceput. La 
manifestarea şi cultivarea simțului ritmic participă întregul corp.** 

Totul ce ţine de latura ritmică a interpretării muzicale — 
datorită caracteristicilor simțului ritmic, evidenţiate mai sus — poartă 
un caracter creativ. Notarea muzicală (fixarea în text-partitură) a 
ritmului constituie un fenomen mai mult de natură aritmetică decît 
artistică. Încă Hegel observase că însăşi mişcarea în natură nu este o 
mişcare abstractă, formală, dar ritmurile ei ba îşi accelerează, ba îşi 
încetinesc mersul." Filozoful a extrapolat această concepţie la muzică. 
El considera că şi în muzică este necesar de a respecta o libertate față 


376 Citat după: Llinuu T.. Op. cit. p. 83. 

577 Această observaţie s-ar referi la întreaga muzică: muzica e foarte uşor de înțeles, 
dacă nu încerci s-o analizezi. 

378 Meman T. Op. cit. p. 84. 

3 Același lucru se întîmplă, de altfel, şi în cazul ritmului cardiac: funcţionarea după 
un ritm „metronomic” (adică foarte exact-uniform, ca mecanismul unui ceasornic) al 
inimii, ar duce, afirmă specialiştii, la întreruperea activităţii organismului. Mişcarea 
ritmului cardiac îşi are, după cum vedem, „agogica” sa. Aceasta, considerăm, se află 
într-o legătură directă (cu toate că neconştientizată, poate, în mod cert) cu ritmul şi 
agogica muzicală, marcată prin termeni ca, de exemplu „ritenuto”, „accelerando”, 
„rallentando” etc. De aceea, se vede, este foarte greu (dacă nu chiar imposibil) de 
cîntat după metronom, ritmul acestui aparat mortalizînd suflul viu al curgerii sonore 
(nu vorbim, desigur, de cazul cînd metronomul este utilizat dozat în scopuri didactice). 

de pedantismul metric şi față de „monotonia barbară a ritmului”. 
Insuficienţa liberei mişcări duce, neapărat, la plictiseală." 


3.4.3.8. Auzul absolut 


Auzul absolut nu este, de la sine, o categorie muzicală 
artistică. Auzul absolut — ca facultate de a reproduce sau recunoaşte 
auditiv înălțimea exactă a sunetelor fără a le compara unul cu altul — 
ține de aspectul acustic (fizic) al sonorităţii şi nu de cel emoțional- 
psihologic. Puţini dintre marii compozitori au avut auz absolut. 
Aceasta, însă, nu i-a împiedicat să creeaze opere de geniu. Doar circa 
1% de persoane umane dispun de auz absolut, cea ce nu constituie 
pentru ceilalți un obstacol de a înțelege muzica. Prezenţa auzului 
absolut este de preferat, dar nu este obligatorie în activitatea 
muzicală.*! 


3.4.3.9. Auzul emoţional 


Graţie faptului că elementul afectiv constituie, după 
majoritatea cercetătorilor, esenţa a ceea ce se defineşte prin termenul 
de „muzicalitate”, în literatura de specialitate — cu predilecție, în cea 
muzicologică cu înclinaţie psihologică — tot mai frecvent este întîlnit 
termenul de „auz emoţional”. Ne putem referi, ca exemplu, la lucrarea 
lui M. Smirnov Universul emoțional al muzicii”, lucrare dedicată 
problemelor de măiestrie interpretativă pianistică şi în care aspectul 
psihologic-emoțional al tratării creaţiilor muzicale analizate constituie 
subiectul principal. Autorul menționează: „Cartea este dedicată, în 
special, problemelor conţinutului emoțional al muzicii. De aceea, 
prima problemă o vedem în cultivarea la orice muzician, la orice 
amator de muzică a unui sensibil auz emoţional. În fond, anume 
problema auzului emoțional, a percepției emoţionale a artei muzicale 
se află în centrul lucrării”. Şi în continuare: „Pentru a ne aprofunda şi 
sensibiliza perceperea muzicii, este util de a reflecta asupra 
corespondenţei între procesele muzicale şi fenomenele psihice, de a 
coordona tratarea muzicii cu legile obiective ale naturii şi ale psihicului 


38 Hegel Georg Wilhelm Friedrich. Prelegeri de estetică, 2 volume, Bucureşti, 1966. 
381 O analiză detaliată a problemei auzului absolut o dă C.A. Ionescu în lucrarea 
Educaţie muzicală, Bucureşti, Ed. Muzicală, 1986. 

382 CmupnoB M. Dmoyuonanbnoiii mup my3biku. MockBa, 1990. 

uman... Orice creație muzicală trebuie înțeleasă nu numai ca 
întruchiparea unei teme concrete, dar a unui conţinut mult mai larg — a 
legilor veşnice ale vieții, a esenței omului, a legităților fundamentale 
ale psihicului uman, a evoluţiei lui istorice. Istoria muzicii trebuie 
înțeleasă ca istoria evoluţiei psihicului uman... Aspiraţia noastră 
intimă este de a prinde mecanismul psihicului citit (mai exact, auzit) 
în muzică”. 

Termenul de „auz emoţional”, după cîte cunoaştem, încă nu şi- 
a găsit o tratare specială în vreun studiu de specialitate. Dar el a apărut 
nu întîmplător. Specialiştii, reamintim, situează în centrul muzicalității 
„sensibilitate emoţională” la muzică. Şi cu toate că ei nu operează cu 
termenul de „auz emoţional”, esenţa a ceea ce se defineşte prin 
„sensibilitate emoţională” permite sinonimizarea acestui termen cu cel 
de „auz emoțional”. Această noțiune ar mai include în sine, pe lîngă 
receptivitatea emoţională, ceea ce noi am numit mai sus „aspectul 
artistic” („poetic”, „emoţional”) al aptitudinilor muzicale luate în 
ansamblul lor (cu alte cuvinte, ceea ce se numeşte „auz muzical” în 
general). 

Chiar dacă termenul de „auz emoţional” pare să poarte mai 
mult o conotație metaforică, el are, după părerea noastră, raţiunea de a 
fi utilizat pentru că defineşte o realitate psihologică — cea de trăire 
interioară a muzicii audiate, cîntate, create. 

În aceeaşi ordine de idei poate fi pomenit şi termenul de „auz 
contemplativ” („cosepnarensHeră cyx”), formulat de muzicologul şi 
compozitorul B. Asafiev, definind prin aceasta o capacitate deosebită a 
auzului muzical — ascultarea şi auzirea  „contemplativă” a muzicii. 
Similar, profesorul şi muzicologul Arcadii Ostrovsky utilizează 
noţiunea de „intonare meditativă” („„BayMuuBoe nemne”) în cadrul 
disciplinei Solfegiu. 

Pe lîngă varietățile de „auz” nominalizate — conform unui alt 
criteriu, al tipului de activitate interpretativă muzicală — se operează cu 
noţiunile de „auz vocal”, „auz instrumental”; „auz orchestral” etc. 
Auzul vocal, de exemplu, pe lîngă toate celelalte calităţi ale auzului 
muzical (melodic, armonic, dinamic, ritmic etc.), include în sine un set 
specific de senzații motorico-musculare vocale. Cîntăreţii percep 


383 Idem, p. 3,4. 

muzica nu numai cu auzul, dar şi prin intermediul muşchilor aparatului 
384 
vocal. 


3.4.3.10. Memoria muzicală 


Psihologia defineşte memoria ca facultatea de depozitare, 
păstrare în creier şi reproducere a împrejurărilor vieții şi ale activităţii 
omului. Adică, memoria este un proces psihic de stocare şi destocare a 
informaţiei, de acumulare şi utilizare a experienţei anterioare (în cazul 
nostru, a experienţei auditive). 

În funcţie de materialul care se memorizează, păstrează şi 
reproduce, precum şi de felul cum este el memorizat, există: memorie 
imaginativă (vizuală, auditivă, motorică ş.a.), memorie verbal-logică, 
memorie afectivă (sau memoria sentimentelor). 

O influență puternică asupra memoriei o are atitudinea 
emoțională a omului față de ceea ce trebuie memorizat. Totul ce-i 
provoacă persoanei o reacție emoţională vie lasă o urmă adîncă în 
conştiinţa lui. 

Memoria muzicală poate fi definită ca însuşirea omului de a 
memora, păstra în conştiinţă şi reproduce ulterior informația 
muzicală. 

Ca aptitudine cu o structură complexă (un ansamblu de 
însuşiri), memoria muzicală uneşte într-un tot organic diferite tipuri de 
memorie: auditiv-imagistică, afectivă, logic-formativă, motorică. Însă 
întotdeauna domină componenta auditivă datorită specificului 
activităţii: muzica este arta impresiilor sonore, de aceea memoria 
muzicală este, în primul rînd, o memorie auditivă. 

Există o anumită corelaţie între capacitatea de memorizare a 
materialului muzical şi celelalte aptitudini muzicale. Rezultatele 
cercetărilor recente au constatat o legătură directă între calitatea 
memoriei muzicale şi gradul de evoluţie a auzului muzical şi a simțului 
muzical-ritmic. Cu cît sînt mai dezvoltate auzul şi simţul ritmului, cu 
atît mai productiv funcționează mecanismele memoriei muzicale. 

Deoarece factorul emoţional, după cum am vorbit deja, este 
foarte important în procesul memorizării, memorizarea piesei muzicale 
la fel se produce într-un mod mai eficient în condiţiile unei stări 
emotive şi intelectual-artistice active. 


384 MoposoB B. Bokanbnvuti cayx u eonoc. MockBa, 1965. 

3.4.3.11.Despre diagnosticul aptitudinilor muzicale 


Primele teste asupra aptitudinilor muzicale (sau asupra 
„talentului muzical”) au fost elaborate de Seashore în anul 1919. Ele 
constau din prezentarea de perechi de tonuri şi secvenţe tonale. Din 
partea examinatului se cere de a stabili din ce sînt compuse perechile 
de tonuri şi acordurile care se schimbă în secvențele propuse. Din 
partea examinatorului se urmăreşte scoaterea în evidenţă a faptului 
sesizării a şase parametri: înălțimii sunetelor (simţulul înălțimii tonale), 
intensității (forței sonore), timpului (măsurii), timbrului, ritmului, 
memoriei tonale. Testul Seashore a fost criticat de R.W. Lunder (1965) 
referitor la cele şase criterii ale sale. 

Testul Knalwasser şi Dykema (pentru şcolile elementare, medii 
şi superioare) este bazat pe aceleaşi principii ca şi testul Seashore, el 
fiind însă mai scurt, ceea ce creează avantajul utilizării rapide. 

Testul de inteligență muzicală creat în Marea Britanie (1957) 
include şapte criterii privind percepția muzicii. Se utilizează de la 
vîrsta de opt ani pînă la adulți. Subiectul examinat trebuie să facă 
analiza acordurilor, ceea ce înseamnă prezența capacității de 
identificare privind notele, sunetele, schimbarea înălțimii. Testul 
sondează de asemenea şi memoria muzicală, capacitatea de apreciere a 
ritmului, a armoniei, a intensității, a expresiei (adică a modului mai 
expresiv sau mai puţin expresiv al unui motiv muzical din mai multe 
exerciţii date în test). Există două variante ale testului dat. Testul este 
considerat ca fiind mai sensibil decît testul Seashore. 

Testul Drake (pentru vârstele de la 8 ani pînă la adulți) are 
funcţii asemănătoare. La baza lui stă convingerea că talentul muzical 
se descoperă prin rapiditatea învăţării şi execuţiei muzicale. 

Testul Farmum (The Farmum Musik National Test) are la bază 
principii extrase din testele descrise mai sus. 

Testul Aliferi este elaborat în scopul stabilirii capacităţilor 
muzicale necesare pentru a intra în colegiu. Accentele cad în special pe 
capacitatea de a face lectură audio-vizuală a partiturii, pe melodie, 
armonie, ritm. Se consideră a avea o bună validitate. 

În psihologia românească au fost efectuate investigaţii referitor 
la testarea aptitudinilor muzicale de I.A. Creangă, L. Giurgeca'*, 


Bîrcă (1955). 
3.5. PERCEPȚIA MUZICII 


Una dintre cele mai cercetate probleme ale psihologiei 
muzicale, alături de aptitudini, este cea a percepţiei muzicii. Interesul 
față de problemă (iar interesul a apărut datorită importanţei ei) a fost 
atît de mare, încît au inclus-o în aria de cercetare un şir de discipline 
ne-psihologice: Estetica, Muzicologia, Teoria artei, Filozofia, precum 
şi Psihologia generală. 

A da răspuns la întrebările născute de această problemă 
înseamnă a elucida fenomenul comunicării omului cu muzica, a 
clarifica modul în care pătrunde muzica în interiorul nostru şi modul în 
care noi înşine pătrundem în muzică. A clarifica ce este percepția 
muzicii înseamnă a clarifica însăşi mecanismul acțiunii ei asupra 
noastră. 

Termenul percepţie” ne duce la latinescul „per-cipere” („per- 
cipio”, „per-capio” sau „perceptum”), care înseamnă: a primi în sine, a 
pune stăpînire pe ceva, a însuşi ceva, a imprima în sine, a simţi, a 
înțelege, a cunoaşte, a pătrunde cu interiorul un obiect/fenomen pe care 
îl pui (îl ai) în față, aici şi acum. (De menţionat, că Descartes în 
momentele mai esenţiale ale scrierilor sale utilizează cuvîntul 
„percipere” în loc de „cogitare”. Or, „cogitare” presupune judecata 
despre obiect la distanță, pe cînd „percipere” — în contact direct cu el. 
Prin distanţare se pierde o experienţă foarte importantă — trăirea pe viu 
a actului de comunicare directă cu obiectul/fenomenul dat) . 

Senzaţiile particulare produse de înălțimea, durata, intensitatea şi 
timbrul sunetelor şi receptate de creier în totalitatea lor dau naştere 
percepției muzicale. Percepția este o contopire a senzaţiilor separate, este 
o sinteză, unde elementele componente, integrîndu-se, capătă o altă 
semnificaţie, una superioară în raport cu simpla lor sumă mecanică. E ştiut 
că întregul este mai mult (adică, calitativ altceva) decît suma 
componentelor lui. În acest fel, o melodie este mai mult decât un simplu şir 


385 Creangă L.A. Măsurarea aptitudinilor muzicale prin metoda testelor. In: Revista de 
psihologie, vol.I, nr.2, Cluj, 1940, p.125-165. 

386 Giurgeca L. Cercetări în legătură cu măsurarea aptitudinilor muzicale. In: Revista 
de psihologie, vol.IV, nr.4, Sibiu, 1941, p.345-364. 

de sunete — este o entitate a) nouă şi b) indisolubilă ca sens, deşi nu există 
în alt mod decît sub forma unei înşiruiri de sunete. 

Informaţia muzicală, codificată (programată) în sunete 
organizate după anumite principii de către compozitor, este 
decodificată („citită” auditiv) de către ascultător. Formulînd o definiție 
a percepției muzicale am putea spune că a percepe o muzică 
înseamnă: a) a o auzi, b) a o simţi, c) a o trăi, d) a o înţelege, e) a o 
primi în sine (ca demers), f) a-i atribui un sens, un conținut. 

Percepția muzicii se află în raporturi (directe sau indirecte) cu 
alte procese psihice — cu memoria, gîndirea, imaginaţia, este 
condiționată în mod direct de atenţie, voinţă etc. Ea dispune de un şir 
de particularități. 


3.5.1. Particularităţile percepției muzicale 
A. Coraportul subiectiv-obiectiv 


Percepția (în general) se raportează la obiectele lumii din jur, 
la realitatea obiectivă (aflată în afara noastră), care acţionează asupra 
organelor senzoriale. Opera de artă muzicală conţine în sine această 
obiectivitate care constă, în primul rînd, din sunet, ca element obiectiv 
al lumii, în al doilea rînd, din textul lucrării (din pînza ei sonoră). În 
acest sens am putea spune că obiectivitatea percepției e dictată de 
substratul material al sonorităţii muzicale, de partea fizică a partiturii 
sonore, de elementele ei constitutive. Dacă textul unei lucrări e 
programat de compozitor să emane tristeţe, toți ascultătorii acestei 
lucrări vor încerca un sentiment trist. Însă fiecare persoană va percepe 
această sonoritate-tristeţe „obiectivă” în felul său, individual, subiectiv. 
În acelaşi timp, subiectivitatea nu este absolut liberă în drepturile sale. 
Ea este limitată de partea obiectivă a lucrării, de textul ei. Oricît de 
mare ar fi fantezia ascultătorului sau interpretului, el va trebui să 
urmărească atent discursul sonor, coordonîndu-și trăirile interioare cu 
acest discurs şi raportîndu-le la el. A te desprinde, auditiv şi afectiv, 
de firul sonor înseamnă a te distanţa de muzica în cauză, vizitat fiind 
de mişcări interioare şi asociații îndepărtate sau chiar străine ei. Cu alte 
cuvinte, noi percepem subiectiv, dar în limitele obiectivităţii textului; 
auzim ceea ce ne spune muzica şi nimic mai mult. 

Dacă obiectivitatea percepţiei ține de materia lucrării, atunci 
subiectivitatea se fondează pe mişcările interioare ce se derulează pe 
fundalul muzicii date şi în conformitate cu evenimentele sonore ce au 
loc în ea. Cu alte cuvinte, dacă obiectivitatea ţine de ceea ce percepe 
omul, atunci subiectivitatea ţine de felul cum primeşte el şi 
interpretează în sine mişcarea sonoră.“ Totodată, subiectivitatea 
percepției muzicale ţine de un şir de factori, şi anume de: experienţa 
auditivă muzicală anterioară; instruirea muzicală (nivelul ei la 
momentul dat), gradul de includere şi pătrundere în lucrare, de 
participarea interioară; atenţie; voință; dispoziţia (starea afectivă) la 
moment; gradul de prospeţime auditivă cu care ne apropiem de 
lucrarea dată (e audiată des sau rar, a fost audiată recent sau după un 
timp mai îndelungat etc.); temperamentul persoanei, care se reflectă 
sub două aspecte: a) tipul de temperament general al persoanei 
(sanguinic, melancolic etc.), b) temperamentul individual (irepetabil); 
tipul de gîndire al persoanei: afectiv-“artistic”, raţional-“ştiințific” 
(care din ele predomină ?); gradul de activitate a imaginaţiei; felul cum 
decurg alte procese psihice ale persoanei; sex; vîrstă; naționalitate (în 
special în cazul muzicii populare). 

Aşadar, actul de percepţie muzicală este un act subiectiv- 
obiectiv: omul percepe în mod subiectiv obiectivitatea conținută în 
sunetele creaţiei. 


B. Coraportul emoțional-rațional 


Orice fenomen, eveniment, după cum am menţionat, 
acționează asupra noastră în primul rînd prin simţ, la nivel emotiv, 
după care vine elementul reflexiv. Cu atît mai accentuat lucrul acesta 
se produce în artă — fenomen eminamente emoţional. Însă în actul real 
al percepţiei aceste două linii se întrepătrund, se împletesc, colaborează 
şi se completează reciproc.” Ele se află în opoziţie, dar şi în regim de 
conlucrare. Rațiunea luminează afectul, afectivitatea aprofundează şi 
îmbogăţeşte rațiunea. Acest proces este perpetuu. 


387 en . . v PE, v . A. A, . 
Să ne amintim că zonele auditive de pe scoarța cerebrală stabilesc atît forma, cît şi 

conţinutul senzației sonore. 

388 A x sis 3 á DT Re . E ` A 
Desigur, este imposibil să ne imaginăm cum o anumită perioadă de timp, fie cît de 

scurtă, o persoană numai gîndeşte, şi doar mai apoi începe a simţi sau invers. 

C. Coraportul tehnic-artistic 


Poetica lucrării (aspectul ei artistic) se sprijină pe forma 
(construcția) ei, pe elementele limbajului muzical (mod, tempo, 
registru, măsură, tonalitate etc.).*% Anume aceste elemente (sau „forme 
tehnice”), în îmbinarea lor specifică, creează fundalul sonor, care dă 
naştere şi în care se conţine, ca ființa vie a omului pe trupul său, 
expresia muzicală. Omul percepe expresia artistică, zidită de 
substratul tehnic al creaţiei. Vraja, frumuseţea lucrării se construieşte 
în conştiinţă sprijinindu-se pe aceste elemente. Şi cu cît este mai 
„iscoditor” auzul, cu atît mai mult sens va „extrage” din text. 


D. Integralitatea percepției 


Noi percepem lucrarea muzicală ca un întreg sistemic, stabil, 
cu toate că ea „curge” mereu, se află în permanentă schimbare şi 
transformare. Noi auzim în momentul dat o singură construcţie sonoră 
(sunet, acord), dar în succesiunea lor treptată şi logică, toate 
construcțiile sonore alcătuiesc un şir semantic unitar. Percepția ne dă 
imaginea de ansamblu a lucrării. O melodie este construită din sunete 
separate, dar ea nu este în sine sunete separate, ci o linie sonoră 
unitară, o expresie integră. 


E. Structuralitatea percepției” 


Percepția dispune de o anumită structură, formă: noi nu auzim 
întreaga materie sonoră (toate sunetele) concomitent, ca o avalanşă 
sonoră, dar urmărim sunete aranjate într-un anumit mod, structurate, 
compartimentate — de la microstructură (un sunet) la macrostructură 
(lucrarea în întregime sub formă de lied, fugă, sonată etc.). Cu toate că 
auzim în momentul dat un singur sunet, percepţia îl raportează la 


59 Să observăm cum se zideşte, expresie cu expresie, vraja” poetică în cazul artei 
cuvîntului, exemplificînd printr-un vers din Vasile Romanciuc: „Colo sus pe-o 
rămurea,/ Nevăzut de nimenea/, Doarme-un pui,/ Doarme-un pui,/ Cu mămica lui”. 
Farmecul catrenului se constituie treptat şi culminează spre sfîrşit, prin adăugirea, la 
cele spuse pe parcurs, a ultimei fraze — „Cu mămica lui”. Fără această expresie 
constatarea de pînă aici — în fond „banală” — precum că pe o rămurea doarme un pui, 
prezintă puţin interes poetic. 

3% Particularitate strîns înrudită cu „Integralitatea”. 

sunetele precedente precum şi la cele ulterioare, intuindu-le.*! În 
timpul percepției are loc auzirea treptată (pas cu pas, structură cu 
structură) a discursului muzical. În felul acesta percepţia constituie în 
sine un proces ce se desfăşoară în timp (ascultătorul raportează 
momentul dat al sunării la momentele precedente, pre-auzind ceea ce 
va urma în baza logicii mişcării muzicale). În cazul muzicii 
procesualitatea percepţiei (spre deosebire de percepţia unei lucrări de 
artă plastică, de exemplu) se prezintă sub două aspecte: a) derularea în 
timp a însăşi receptării (auzirii) lucrării (cum ar fi în cazul unui tablou 
— examinarea vizuală în timp, moment cu moment a ceea ce este 
reprezentat pe pînză), b) procesualitatea muzicii însăşi (muzica se 
mişcă în timp, curge, spre deosebire de opera de artă plastică care este 
de natură statică). În cazul tabloului se mișcă numai percepția, în cazul 
muzicii se mişcă şi obiectul receptat. 

Caracterul structural al percepţiei muzicale capătă tangenţă 
directă cu caracterul psihicului nostru, pentru că actul perceptiv, după 
cum scrie H. Ey, „se constituie într-o structură care ne trimite la 
structura matriceală a conştiinţei, la o arhitectonică a trăirii”. Aşadar, 
trăirea interioară se desfăşoară conform unei anumite arhitectonici — 
principiu caracteristic derulării lucrării muzicale care, la fel, (după cum 
vom vedea la subiectul despre „Formă”) urmează o strictă 
arhitectonică. 

Dar faptul că lucrarea muzicală se constituie treptat, structură 
cu structură, naşte în practica muzicală o problemă: incapacitatea unor 
interpreți (şi, respectiv, auditori) de a „cuprinde” mintal forma lucrării 
în întregime, de a o simţi şi reda ca un tot indivizibil ca sens. 

Deoarece se desfăşoară în timp, lucrarea muzicală poate fi 
percepută integral numai urmărind, auditiv, curgerea ei. 


F. Inteligibilitatea percepției 
Imaginile sonore percepute capătă întotdeauna o anumită 


semnificaţie, un anumit sens, conțin un mesaj. De altfel, orice lucru cu 
care contactăm ne spune ceva: nu există nimic din ceea ce există care 


31 Robert Schumann observa că, dacă în timpul interpretării unei piese, atunci cînd se 
termină pagina, interpretul nu intuieşte ceea ce va urma pe pagina următoare, el este 
prost muzician, referindu-se, tangenţial, prin aceste cuvinte, la capacitatea (sau 
incapacitatea) de a percepe textul în derularea lui consecutiv-logică. 

32 Ey H. Op. cit., p. 33. 

să nu ne spună ceva, fie direct sau indirect. „Nu fiecare lucru are o 
idee, observă Constantin Noica, ci fiecare lucru este o idee”. De 
aceea — în cazul învățămîntului muzical — ascultătorul trebuie învăţat să 
caute, auditiv, acest sens sonor, care se găseşte în textul muzical. 


G. Caracterul asociativ al percepției 


Muzica nu se reflectă pe sine însăşi. Ea, prin limbajul său 
specific, reflectă lumea, în special lumea interioară a omului. Ea este 
doar una din multiplele forme de reflectare, cunoaştere şi explicare a 
realităţii în care îşi duce existenţa fiinţa umană — a uneia şi aceleaşi 
realităţi, unice şi unitare şi pe care o au ca obiect de cercetare toate 
celelalte forme de cunoaştere. Muzica realizează acest lucru în mod 
specific, irepetabil aducînd mesaje, sensuri, nuanţe de înţelesuri, 
aspecte şi niveluri de înţelegere necunoscute de celelalte forme de 
cunoaştere. Însă izvorul cunoaşterii pentru toate formele este acelaşi — 
lumea obiectivă, unică şi integră. Din acest motiv, în procesul 
percepţiei muzicale în conştiinţă apar diverse „asemănări cu ceva”, 
legături şi referinţe, adică asociații de altă natură, extramuzicale — 
vizuale, spaţiale, motrice etc. 

Asociaţiile muzicale mai apar şi din altă cauză. Senzaţiile de 
diferită natură nu se produc în creier în mod absolut izolat una de alta. 
Aflîndu-se în vecinătate, ele se găsesc în raport de consonanţă, de 
cooperare, păstrîndu-se dominaţia uneia din ele în funcție de receptorul 
pe care-l reprezintă. Urmărind vizual o mişcare, omul o şi simte cu 
corpul (pe „propria piele”) sau, auzind ceva, omul parcă şi „vede” 
acest ceva, cu toate că obiectul nu se află în faţa ochilor. Fiziologia 
spune că orice excitație ajunsă la scoarță se poate asocia cu orice 
activitate a organismului. Nu există zone precis delimitate pentru 
fiecare analizator, ci doar analizatorul are o parte centrală sau nucleu şi 
o periferie. 

Artă a mişcării sunetelor în timp şi spaţiu, muzica deţine 
printre componentele sale principale elementul motor (cinetic, 
kinestezic). Pe de o parte, avem de-a face cu kinestezia vocală — 
mişcarea corzilor vocale în timpul activităţii muzicale. Acest lucru se 
produce întotdeauna — fie că actul muzical este exteriorizat sau nu. Pe 


3% Constantin Noica. Jurnalul de idei. Bucureşti, 1990, p.354. 

de altă parte, apar (mai mult sau mai puțin vizibil sau deloc vizibil) 
manifestări kinestezice corporale. 

Faptul că percepţia se prezintă ca un proces de colaborare între 
mai multe zone ale cortexului duce la fenomenul numit sinestezie.** 
Posibilitatea colaborării între mai multe senzații se manifestă şi prin 
altă corespondență, cea dintre senzația auditivă şi senzaţia vizuală, 
numită şi „audiție colorată” sau synopsie. În cazuri mai rare această 
corespondență se poate produce şi cu senzația termică sau olfactivă şi 
gustativă. 

„Ca nişte lungi ecouri unite-n depărtare 

Într-un acord în care mari taine se ascund, 

Ca noaptea sau lumina, adînc, fără hotare, 

Parfum, culoare, sunet se-ngînă şi-şi răspund”. 

(Ch. Baudelaire. Corespunderi) 

La unii muzicieni legătura (simbioza) dintre senzația auditivă, 
vizuală şi palpabilă atinge un grad atît de avansat, încît ei fără mare 
dificultate pot diferenția la auz — fără a vedea interpretul şi 
instrumentul — cu care degete acesta cîntă. De o astfel de calitate unicat 
dispunea, de exemplu, S. Rachmaninov. 

Datorită faptului că fiecare tonalitate îşi are sonoritatea sa 
specifică, mulți muzicieni percepeau tonalităţile în culori — Berlioz, 
Liszt, Rimski-Korsakov, Skreabin, Mozart ş.a. 

Un alt fenomen generat de particularitatea asociativă a 
percepției artistice este metafora. Omul foloseşte metafora pentru a 
încerca să spună altceva decît ceea ce se poate spune prin limbajul 
direct. Metafora transferă” gîndul, ideea din emisfera stîngă în cea 
dreaptă conferindu-i un sens conotativ. Un fel de „metaforă” devin 
cuvintele ciîntate, care îşi schimbă nu numai caracteristicile fizice 
(sonore), dar şi semantica — forţa lor descriptivă şi de argumentare 
scade pentru a lăsa să crească cea expresivă, poetică, emoțională; 
cuvintele sînt astfel transferate în alt cîmp percepţional.** 

Un gen de metaforă sînt mişcările muzicianului (vocalist, 
pianist, violonist, dirijor etc.) în timpul interpretării muzicii. Se ştie că 


5 Sinestezie: 1. (în sens psihologic) asociaţie spontană între senzaţii de natură diferită; 
corespondenţă; 2. tehnică literară ce constă în transmiterea metaforică a datelor unui 
simţ în limbajul altui simţ; în pictura expresionistă — încercare de transpunere grafică 
sau coloristică a unei senzaţii auditive. 

35 Metafora, meta-fora = trans-fer (trecere „dincolo”, în altceva). 

3% Vieru Anatol. Cuvinte despre sunete. Bucureşti, 1994, p.46. 


164 


Dimensiunea psihologică a muzicii 


mişcările omului (mimica, pantomimica) sînt un limbaj de comunicare 
cu potenţe expresive foarte mari. Uneori printr-un gest sau printr-o 
mişcare sau expresie a ochilor poţi spune mult mai mult decît printr-o 
frază sau tiradă întreagă. Prin mişcările ce însoțesc actul de 
interpretare, muzicianul vorbeşte  ascultătorului într-un limbaj 
suplimentar vizavi de cel muzical, aprofundînd, astfel, comunicarea 
artistică dintre ei. În legătură cu această problemă compozitorul Anatol 
Vieru îşi dă părerea: "Sunt pe deplin convins de importanţa gestului în 
interpretarea muzicală, de existenţa efluviilor în comunicarea prin 
muzică”, relaţia gest-sunet fiind o chestiune de modalitate artistică. 
„Implicîndu-se în producerea sunetelor, interpretul are nevoie de gest 
însoțitor; uneori el ajută sau compensează instinctiv prin gest intenții 
greu de tradus prin sunet”. Interpretarea suplineşte prin gest „aspecte 
sonore deficitare”. Este constatat că în momentul urmăririi gesturilor 
interpretului la ascultător creşte fluxul sanguin în emisfera dreaptă — 
ascultătorul citeşte o partitură de gesturi. 

Facultatea percepţiei artistice de a produce asociaţii îşi mai are 
explicaţie, se vede, în fenomenul primar al sincretismului artelor 
„dans-muzică-cuvînt”, unde avea loc colaborarea directă a 
analizatorilor auditiv, vocal-motoric şi kinestezic-corporal, imprimînd 
conexiuni neuronale trainice între diferiți analizatori şi, respectiv, între 
diferite senzaţii. 


H. Percepția muzicală sub raport de „context-text-subtext ” 


Lucrarea muzicală şi funcționarea ei în planul relației 
comunicative cu publicul ține de trei realităţi, definite prin noțiunile de 
„context”, „text” şi „subtext%*. 

Context — caracterul (conţinutul) lucrării se modifică într-o 
anumită măsură pentru ascultător în funcţie de locul unde este audiată 
(acasă, în sala de concert, la orele de curs în instituţia muzicală de 
învățămînt etc.), de timpul (ora) zilei etc. Aceşti factori constituie ceea 
ce se numeşte „mediul” („„ambianța”) în care se percepe lucrarea şi 
care influenţează actul de percepţie. 

Text — e vorba de textul propriu-zis al lucrării, de procesul 
sonor obiectiv-fizic în/prin care este materializată substanţa muzicală. 


57 Idem, p.130. 
38 Hasaiixunekuiă E. Jlozuka My3bIKaAbHOL Komnosuųyuu. MockBa, 1982, c. 28-29. 

Compozitorul concepe lucrarea ca expresie a unui anumit conținut, cu 
o anumită linie „narativă” („dramaturgică”), sonor-semantică, redată 
prin diverse mijloace muzicale: tempo şi schimbări de tempo 
(agogică), dinamică (intensitate sonoră), factură-textură (pînza sonoră 
în întregime), armonie etc. Aceşti factori acţionează asupra 
ascultătorului sau interpretului, influenţînd procesul de percepţie şi 
înțelegere a lucrării, deoarece între dinamica (dezvoltarea) sonoră a 
lucrării şi dinamica (mişcarea) interioară a persoanei se stabileşte o 
legătură directă. 

Subtext — materialul sonor al lucrării constituie în sine un fel 
de „fond” sau „ecran” („plan”), pe care se proiectează gîndurile, 
reprezentările-imaginile interioare, asociaţiile care apar în conştiinţa 
ascultătorului, dar care apar nu ca rezultat al acțiunii directe şi 
receptării nemijlocite a textului sonor, dar în rezultatul apercepției, 
care se bazează pe memoria persoanei, pe amintirile păstrate în urma 
evenimentelor anterioare, ale întîlnirilor cu muzica, cu arta în general, 
cu alte situaţii de viaţă etc. În momentul percepţiei aceste urme reînvie 
şi, la fel ca şi în cazul contextului, se atribuie conţinutului lucrării (cu 
toate că la direct nu are legătură cu textul ei). Astfel, la context şi text 
se adaugă subtextul aperceptiv. 


I. Aspectul evaluativ al percepţiei 


Aprecierea imaginii muzicale este parte componentă a 
procesului de percepție. Omul, voluntar sau involuntar, ia o poziţie, 
reacționează într-un anumit mod la cele receptate. Acţiunea informaţiei 
sonore provoacă o reacţie — plăcută sau neplăcută, omul acceptă sau nu 
acceptă, înțelege sau nu înţelege cele relatate de sursa de informaţii. 
Adică prețuieşte în sine creaţia muzicală. Evaluarea, la fel, se 
desfăşoară în timp, ea este proces. Aceasta se întîmplă din două 
motive: a) muzica este fenomen temporal şi cere a fi urmărit, b) pe 
măsură ce cunoaştem lucrarea mai bine se modifică şi atitudinea față 
de ea. Însă actul de apreciere ca atare începe nu după finalul lucrării, 
dar nemijlocit în primul moment al contactării cu lucrarea, odată cu 
primul sunet sau acord — ne place sau nu, acceptăm sau nu, înţelegem 
sau nu etc. Cu toate că, se vede, actul de apreciere începe mult mai 
înainte — în timpul pregătirii pentru a audia lucrarea dată, fie prin 
opiniile altor persoane despre lucrare, fie prin consultarea surselor 
biografice despre ea, fie prin însuşi numele compozitorului, al 

interpretului, al dirijorului, chiar prin componenţa publicului din sală 
etc. Nu mai vorbim de cazurile din învățămîntul muzical, cînd 
profesorul în mod direcționat pregăteşte actul de percepere a lucrării de 
către elevi prin diverse metode didactice. 


J. Caracterul activ al percepției 


Percepția pune în acțiune întreaga ființă a omului, mobilizînd 
şi declanşînd alte procese psihice cu care conlucrează — memoria, 
gîndirea, imaginaţia, voinţa, atenția etc. Orice mod de a face muzică 
(adică, orice activitate muzicală) are ca bază percepția muzicii — fie 
crearea, interpretarea sau ascultarea ei. Bineînţeles, gradele de 
profunzime a percepţiei compozitorului, interpretului şi ascultătorului 
vor fi diferite, însă şi ascultarea muzicii, nu numai crearea sau 
interpretarea ei, poartă, la fel, un caracter activ. „A simţi înseamnă a 
participa”, susţine M. Dufrenne.** 


K. Caracterul creativ al percepției 


Percepția artistică nu poate fi tratată în afara noțiunii de 
„creație”. Nu numai compozitorul, nu numai interpretul, dar şi 
ascultătorul „creează” lucrarea, mai exact, creează imaginea ei. 
Ascultătorul este al treilea creator al lucrării. Imaginea lucrării se 
zideşte în imaginaţia celui ce percepe şi numai acolo. Conţinutul 
lucrării nu este dat de-a gata, el nu există în afara omului, ci se cere a fi 
descoperit de conştiinţa lui. „S-ar putea spune că publicul continuă să 
creeze opera adăugîndu-i sensul său” (M.Dufrenne).* „A percepe nu 
înseamnă a înregistra în mod pasiv aparenţe în ele însele insignifiante 
ci, dimpotrivă, a descoperi sensul pe care ele nu-l dezvăluie decît celui 
ce ştie să descifreze”.*! Textul lucrării, fie sub formă scrisă sau chiar 
sonorizată, constituie doar substratul material al lucrării, dar nu 
imaginea artistic-sonoră ca fior, ca emoție, ca trăire. Imaginea artistică 
se găseşte în textul lucrării doar sub formă virtuală, nu reală. Sub acest 
aspect ea se găseşte doar în conştiință-imaginaţie. Opera de artă nu este 
operă de artă dacă omul prin sine (sau în sine) nu-i atribuie acest statut. 


5 Dufrenne M. Fenomenologia experienței estetice, vol.IL, Bucureşti, 1976, p.7. 
4 Dufrenne M. Op. cit., vol. I, p.123. 
“1 Dufrenne M. Op. cit., vol.I, p.7 

„Frumosul este în ochiul celui care priveşte”, spune o maximă arabă. 
Sau, „nu-i frumos ce-i frumos, da-i frumos ce-mi place mie”, zice un 
proverb popular. Cunoscuta expresie „priveşte şi vei vedea” poate fi 
parafrazată şi sub forma de „ascultă şi vei auzi”. M.Dufrenne mai 
adaugă: "Numai în momentul în care spectatorul se decide să aparţină 
în întregime operei, urmînd o percepţie care nu-şi propune să fie 
altceva decît percepţie, opera îi va apare ca obiect estetic, căci obiectul 
estetic nu este nimic altceva decît opera de artă percepută pentru ea 


însăşi". %2 


L. Acţiunea „totală ” a muzicii asupra omului 


Vibraţiile sonore, ca energie fizică reală, atacă întreaga 
suprafaţă a corpului. Şi cu toate că pielea nu „aude”, dar simte aceste 
vibrații — vibrații care nu sînt haotice, ci organizate după anumite legi 
acustice, după o anumită ordine, logică sonoră, sens, aducînd o 
anumită informaţie pieii şi corpului în întregime. Psihofiziologii susțin, 
reamintim, că omul nu judecă numai cu creierul, dar cu întregul corp. 
Fenomenul s-ar explica, cel puțin, prin două momente. 1) Creierul ține 
legătură cu întregul corp-organism, primind informaţie despre ceea ce 
se întîmplă în fiecare zonă a lui; această informaţie este furnizată de 
toate elementele sistemului-corp, creierului revenindu-i funcția de 
selectare, analiză şi sinteză. 2) Nu toată informaţia cunoscută de (sau 
conținută în) organele-elementele corpului ajunge la creier; unele 
aspecte şi nuanțe ale ei, fiind mai slabe ca impuls, rămîn în 
substraturile subcorticale. Însă ele, la fel, participă la judecata generală 
a corpului. De aici — fenomenul „percepție subcorticală”. Multă 
informaţie este acumulată de corp în mod inconştient. Din acest motiv 
am putea spune că omul nu aude doar cu urechea şi creierul, ci cu 
întregul corp. Prin aceasta s-ar explica, parțial, reacţia adecvată la 
muzică a persoanelor lipsite de auz. Există cercetări concludente în 
această problemă. 

Obiectul perceput acţionează mai întîi la nivel de corp, după 
care percepția trece la alte niveluri, mai superioare. ÎL cităm iarăşi pe 
M. Dufrenne, care afirmă că sensul obiectului estetic este dat în 
sensibil (în materia sensibilă a operei de artă — I.G.): e necesar ca 
sensibilul să fie întîmpinat de corp. Obiectul estetic se anunță corpului 


“2 Dufrenne M. Op.cit. vol.I, p.66. 

invitîndu-l instantaneu să-i fie părtaş. Schemele care organizează 
sensibilul caută să-i confere nu numai strălucire sau prestigiu ci, de 
asemenea, puterea de a convinge corpul. Corpul, în primul rînd, este 
afectat de ritm şi armonie. Noţiunea de „plăcere estetică” are, 
neîndoelnic, o justificare: această plăcere este resimţită de corp, o 
plăcere mai rafinată sau mai discretă decît aceea care însoţeşte 
satisfacerea nevoilor organice, conchide M.Dufrenne. Bineînţeles, 
obiectul estetic nu există numai pentru corp. E chiar un pericol pentru 
artă, avertizează autorul, tentativa de a nu fi mai mult decît prilejul 
unei excitaţii oarecare sau al vreunei emoţii corporale (cum ar fi, de 
exemplu, în cazul discotecilor de azi sau a concertelor unor grupuri 
artistice cu tipul lor de muzică, care afectează şi pune în acţiune doar 
substratul  biologico-fiziologic al participanților, cel intelectual 
rămînînd mult prea departe — I.G.). Intervenţia corpului nu este 


suficientă. Se impune trecerea de la „simţit” la „gîndit”.* 


M. Percepția artistică şi secțiunea divină 


O însuşire nelipsită de interes a percepției artistice este 
căderea centrului/culminaţiei actului perceptiv pe porțiunea a treia (pe 
a treia pătrime) a obiectului perceput. Această zonă se mai numeşte 
„divina sectio”, din latină „secţiunea divină” sau „porțiunea/media de 
aur”, care înseamnă următoarele: întregul se raportează la partea mai 
mare, după cum partea mai mare — la cea mai mică. Termenul a fost 
formulat de Leonardo da Vinci. (Cu toate că la acest fenomen s-a 
referit încă Pitagora). Examinînd corpul uman pentru a-l reda mai 
adecvat în operele sale, Leonardo a observat că structura corpului 
corespunde, la fel, formulei proporţiei de aur: centrul corpului se află 
exact în a treia parte de sus a întregului — la ombilic. Multiple lucrări 
muzicale respectă, în structura (construcţia) lor, acest principiu. De 
exemplu, Preludiul nr.4, Preludiul nr.7 opus 28 ale lui Chopin, 
„Fantezia şi fuga cromatică” a lui J.S Bach şi multe altele. În aceste 
lucrări culminația cade pe zona porţiunei a treia. De exemplu, în 
Preludiul nr.7 în La-major a lui Chopin, alcătuit din 16 măsuri, 
culminaţia textului muzical — dar şi a trăirii interioare a acestei lucrări 
— cade nu pe mijlocul lucrării, respectiv între (sau pe) măsura a 8-a şi 
(sau) a 9-a, dar pe măsura a 12-a: 


1% Dufrenne M. Op.cit. 

Măsurile 


10 12 14 
INI 


I Me H oae MI ie | IV ÎN caii 


Din perspectivă psihologică fenomenul secțiunii de aur se 
explică prin următoarea lege: perioada de acumulare a energiei 
interioare, de înaintare spre un punct culminant, de tindere spre ceva 
este mai mare decît faza de destindere, relaxare, revenire. 


3.5.2. Nivelurile percepției muzicale 


Analizînd acţiunea muzicii asupra psihicului uman deosebim 
cîteva niveluri ale percepţiei muzicale, care, aflîndu-se în anumite 
raporturi de subordonare, se influenţează reciproc. 


A. Nivelul fiziologic 


După cum am menţionat deja, muzica acţionează asupra 
noastră în primul rînd la nivel fiziologic. Schimbări fiziologice 
(somatice) în procesul activităţii muzicale pot fi uşor depistate cu 
ajutorul electrocardiografului, electroencefalografului şi altor aparate, 
dar şi cu ochiul liber pe exemplul propriului corp. 

Reieşind din această particularitate a muzicii, arta sonoră este 
larg utilizată în scopuri practice: „muzica funcțională” (de exemplu, în 
sport: gimnastica matinală de înviorare fizică, gimnastica ritmică ş.a.); 
„muzica de producție” (la uzine, fabrici pentru a susține ritmul 
lucrărilor ş.a.); „muzica ambiantă” (care sună oricînd şi pretutindeni în 
magazine, în transport, în baruri-cafenele, restaurante etc.), „muzica 
zootehnică” (văcuţele „alimentate” cu muzică, de exemplu, dau mai 
mult lapte, găinile — mai multe ouă etc.). 

Acţiunea fiziologică a muzicii se produce la nivel de simțuri 
elementare, la nivel senzorial-direct: plăcere sau neplăcere, excitare 

sau liniştire, încordare sau destindere. Aceste senzaţii apar din cauza 
percepției substratului material al formei sonore, şi nu celui semantic. 
Informaţia primită la acest nivel încă nu este o informaţie de ordin 
psihologic. Percepția fiziologică a muzicii se desfăşoară la periferiile 
psihicului. 

Cu toate că percepția adevărată a muzicii nu se produce la 
nivel fiziologic, totuşi cunoaşterea acestui aspect ne permite să 
urmărim cum un lucru material (sunetul) se transformă în vibraţie 
sufletească, în conţinut psihologic şi spiritual. Anume aici, la 
„intrarea” muzicii în interiorul uman putem mai uşor cerceta problema 
percepției sub aspect ştiințific-experimental. Or, odată trecută în 
straturile mai profunde, acest lucru este greu de realizat, procesul 
devenind „taină”. 


B. Nivelul psihologic 


În continuare percepția muzicii atinge un grad mai superior de 
reacţie a omului la muzică — cel de punere în mişcare a altor procese 
psihice: al emoţiilor „inteligente”, gîndirii, memoriei, imaginaţiei etc. 
Dacă percepţia fiziologică poartă din acest punct de vedere un caracter 
relativ pasiv (schimbările somatice au loc fără multă participare 
volitivă din partea persoanei), apoi la nivel psihologic percepția devine 
proces activ, volitiv, participativ, creativ, antrenînd întreaga ființă 
psihologică. Aici are loc perceperea laturii de conținut a muzicii, are 
loc citirea şi descifrarea de către interior a mesajului artistic al lucrării. 
Aici are loc trecerea legilor muzicii în legile sufletului, are loc 
transferul sonorului în psihologic, „transpunerea centrului de greutate 
muzical de pe terenul sonor, senzorial pe terenul funcţional, 
psihologic”, cum ar zice Dimitrie Cuclin.** Aici vibraţiile sonore se 
transformă în limbaj specific, limbaj ridicat la înălțimea suveranității 
sale, intraductibil şi irepetabil, fondat pe sunet şi numai pe sunet — pe 
sunetul pur. Aici mişcarea (şi energia) exterioară se sublimează, 
devenind mişcare (şi energie) interioară. 

Dar nivelul psihologic al percepţiei nu este ultimul hotar unde 
încetează înaintarea muzicii. Ea pătrunde în straturile mult mai 
profunde ale psihicului. 


104 Istraty E., Smântânescu D. Op. cit., p.25 

C. Nivelul spiritual 


Aici muzica înaintează de la nivelele de suprafaţă spre adîncuri 
(sau urcă spre înalturi). Cele simţite, trăite şi gîndite la etaj psihologic 
devin substanță suprapsihologică, devin trăire spirituală.“ Ele se 
depun în baza conştiinţei — o parte rămînînd în limitele conştientului, 
altă parte trecînd în zona subconştientului şi supraconştientului. Aici 
muzica devine mijloc de intrare în „alte sfere”. Aceste acumulări- 
depuneri zidesc, treptat, spiritul omului — acel univers intern, acea forță 
metapsihică, care-l ridică deasupra teluricului.*“* Energia depusă aici 
tinde apoi să se exteriorizeze în acţiuni, în faptele noastre. „Diferitele 
acțiuni şi experienţe nu numai îmbogăţesc inconştientul, ci excită în 
acelaşi timp forțele latente înnăscute care, adăugate la cele abia trezite, 
fortifică nucleul dinamic din care ţişnesc inspirațiile cele mai 
surprinzătoare", afirmă Liviu Rusu.“ Abia ajunsă aici, la nivel 
spiritual, muzica îl transformă pe om. Iar el, la rîndul său, transformă 
lumea din jur. Aici, în substraturile superioare ale percepţiei muzicale, 
se produce înălțarea spiritului uman, aceasta fiind menirea adevărată a 
muzicii.“ 

Percepția muzicală se mai distinge şi după criteriul profunzimii 
de pătrundere în materia sonoră a lucrării, al înglobării în conştiinţă a 
mesajului sugerat de textul sonor. Aceasta depinde de forța (gradul) de 
receptivitate a persoanei. Un auz „iscoditor” şi disciplinat (bine 
antrenat), precum şi un spirit curios şi cu o bogată experienţă de trăire 
interioară a „realităților ascunse” va auzi mult mai multe în lucrare, 
decît o persoană mai puţin inițiată. Muzica ne vorbeşte cu atît mai 
mult, cu cît mai mult efort şi dăruire interioară îi punem la dispoziţie. 


45 Aici se produce ceea ce s-ar numi meditaţie muzicală. Reflecția (psihologică) 
devine meditaţie (spirituală). 

406 A se vedea, în acest sens, lucrarea lui George Bălan, Răspunsurile muzicii 
(Bucureşti, 1999), precum şi alte lucrări ale aceluiaşi autor. 

47 Rusu Liviu. Op. cit., p.94. 

1% Datorită acestei constatări am putea mai uşor explica, în parte, unul din fenomenele 
cele mai dificil de explicat — exploziile spontane ale inspiraţiei creatoare, si, în general, 
întregul fenomen al creativității umane. 

4 Aceste trei niveluri ale percepţiei muzicale, extrapolate la scara ontogenetică şi 
filogenetică a evoluţiei speciei umane, se acordă cu teoria celor trei stadii umane — din 
punctul de vedere al influenţei modelatoare a muzicii — distinse de D. Cuclin: „omul- 
animal”, „omul-uman”, „omul-spiritual” (Istraty E., Smântânescu D. Op. cit.). 

3.6. PSIHOLOGIA ELEMENTELOR MUZICII 
3.6.1. Preliminarii 


„Natura a pregătit materia sonoră 
spre folosirea ei muzicală“ 
(Paul Himdemit) 


Muzica declanşează mişcări interioare dintre cele mai variate 
şi profunde datotiră caracteristicilor limbajului muzical, elemenetele 
căruia comportă, în mod intrinsec, un puternic potenţial psihologic. 
Lumea sunetelor posedă un limbaj şi un sens al său. Acest lucru îşi ia 
începutul în elementul prim al muzicii — în ton (sunet) şi se răspîndeşte 
asupra întregii materii sonore, a pînzei generale a lucrării, a formei ei. 
Totul pare a avea o singură ţintă — acționarea psihicului, punerea în 
mişcare a proceselor interioare; totul parcă este construit intenționat, cu 
bună cunoştinţă de cauză, ca să ţintească afectivitatea noastră, să 
provoace la dialog direct şi intim fiinţa noastră interioară. Teoria 
(notația) muzicală nu este altceva decît o încercare de codificare a 
legilor ce guvernează sunetul şi impulsul muzical uman. Aceste legi, 
descoperite fiind, au dus la formularea teoretică a principiilor artei 
muzicale. Deoarece la baza lor stă impulsul muzical, adică o mişcare 
interioară profund-intimă raportată la elemenetul sonor, materia 
muzicii se dovedeşte a fi din start un fenomen psihologic prin tot ce 
conține în sine. Observăm, că toate caracteristicile de conţinut, date 
muzicii, ţin nu de caracterizarea muzicii propriu-zise (adică a textului 
sonor), dar a mişcărilor psihice pe care ea le provoacă. Noi zicem: 
„muzica aceasta este tristă“ sau „poartă un caracter agitat“ etc. fără să 
ne dăm seama că, de fapt, nu muzica este tristă (sunetul nu poate fi 
„trist“ sau „vesel“, dar noi ne întristăm sau ne bucurăm la auzirea 
acestei muzici. Încercînd să caracterizăm muzica, noi ne caracterizăm 
pe noi înşine! Înseşi indicaţiile de la începutul (sau de pe parcursul) 
lucrării de tipul „con fuoco“, „doloroso“ etc. nu sînt altceva decît 
indicaţii strict psihologice. Prin stăpînirea sunetului compozitorii au 
dezvoltat de-a lungul secolelor un remarcabil sistem de notație 
muzicală, reuşind să codifice şi să transmită prin aceste semne- 
elemente ale muzicii cele mai subtile procese psihologice. 

Limbajul muzicii, ca şi muzica în ansamblul său ca fenomen 
specific, s-a constituit în timp, cucerind, epocă cu epocă, noi parametri. 
El a evoluat sincronic cu gîndirea muzicală umană, dînd naştere la noi 
genuri, forme, stiluri artistice. Odată constituită, conştiinţa muzicală a 
căutat să se armonizeze (să consoneze) cu interiorul psihic, inventînd 
noi elemente care să satisfacă cît se poate mai adecvat şi nuanţat 
cerințele dintre cele mai exigente ale sufletului în dorința de a-şi 
exterioriza conținutul. 

Reflecţia asupra însuşirilor psihologice ale elementelor muzicii 
duce, inevitabil, la întrebarea: muzica, prin limbajul său, acționează 
asupra interiorului, sau interiorul re-acționează la ceea ce-i propune 
muzica? De unde începe fenomenul? Adică, cauza primară se află în 
muzică sau în psihic? Răspunsul pare a fi similar cu cel dat la 
întrebarea despre ou şi găină. 

Analiza elementelor muzicii din perspectiva lor psihologică 
prezintă interes nu numai pentru psihologie sau pentru muzicienii- 
practici. Însăşi tratarea pur teoretică a muzicii nu este posibil de 
realizat pedeplin şi în esență fără raportarea la planul subiectiv al 
muzicii. Iu. Tiulin, autorul „Ştiinţei armoniei“, accentuează frecvent 
faptul că nu pe însuşirile fizice ale materiei primare a muzicii (ale 
sunetului) trebuie de făcut accentul în determinarea legilor muzicale, 
dar pe caracteristicile psihofiziologice ale omului. De exemplu, în 
clasificarea intervalelor muzicale autorul reiese din caracterul sunării 
lor, adică porneşte de la percepţia relațiilor intervalice dintre sunete. 
Muzicologul afirmă că legităţile acustice de bază se manifestă nu 
numai pe planul exterior al sunării, ele sînt caracteristice naturii 
psihofiziologice ale aparatului vocal şi, desigur, ale auzului cu care 
acesta conlucrează. Normele fundamentale ale muzicii sînt determinate 
de legităţi psihologice.*!! Aceeaşi concepţie o împărtăşeşte Robert 
Session: „Uneori principiile muzicii sînt deduse din natura fizică a 
sunetului şi drept urmare se emit consideraţii care mie mi se par de o 
autenticitate îndoielnică. Spun „„îndoielnică” deoarece în timp ce faptul 
fizic este destul de clar, rămîne întotdeauna o lacună, o trecere 


incompletă între domeniul fizicii şi cel al experienţei muzicale”.*? 


+0 Tronun IO. H. Yuenue o eapmonuu, MockBa, Mysrka, 1966. 
+11 Idem, p. 45, 83 ş.a. 
112 Sessions R. Op. cit., p.8. 

Psihologismul elementelor muzicii şi-a găsit tratare — directă sau 
indirectă, dar în mare parte indirectă şi involuntară — în teoriile 
diverşilor muzicologi iluştri. lată cîteva din ele: 


e Teoria psihofiziologică a armonicelor muzicale şi a auzului 
muzical, a lui H. Helmholtz. 

e Teoria psihoenergetică a muzicii, a lui E. Kurth. 

Teoria gravitaţiei-tensiunii modale, a lui B. lavorsky. 

e Teoria intonaţională, a lui B. Asafiev. 


e Teoria naturii dinamice a armoniei, a lui Iu. Tiulin. 
e Teoria funcționalistă a muzicii, a lui D. Cuclin. 


x 


e Teoria algoritmică („sunet-conştiință”), a lui E. Ansermet. 

Inițial, analizînd elementele muzicii în vederea determinării 
semnificației lor psihologice, s-a arătat a fi necesară o anumită clasificare 
a lor după careva criterii. Ni s-a părut rațional de a le clasifica după două 
criterii: a) criteriul dinamic şi b) criteriul „interior-exterior”. Astfel, am 
obținut „elemente dinamice” şi „statice”, şi, respectiv, „elemente 
exterioare” şi ,„ interioare”. Desigur, această clasificare este convențională, 
efectuată fiind în scop analitic. Pentru că în realitate a vorbi în muzică 
despre „static”, de exemplu, e o eroare de principiu — muzica e artă a 
mişcării prin definiţie şi orice detaliu (element) al ei este de natură 
dinamică (cu toate că, la prima vedere, unele elemente ar părea foarte 
statice — de exemplu, „diapazonul”, „registrul”, „structura” ş. a., însă vom 
vedea că nu este aşa). De aceea, pe parcursul investigaţiei ne-am dezis de 
clasificarea lor sub aceste aspecte. 

Materia muzicii este sunetul cu cele patru însuşiri ale sale 
(durata, înălțimea, puterea, timbrul). Fiecare din aceşti parametri în 
dezvoltarea lor dau naştere elementelor muzicii (limbajului muzical) 
care, în îmbinarea lor multivariată şi, practic, inepuizabilă, creează 
opere muzicale. Durata sunetului naşte ritmul, metrul, măsura, 
tempoul, iar în final, forma (structura) muzicii. Înălţimea duce la 
melodie, armonie, mod, tonalitate, registru. Intensitatea — la dinamica 
sonoră. Timbrul — la coloristica (cromatica) sonoră. Fiecare din aceste 
componente capătă, în cadrul sunării muzicii, „viaţă”, ele „respiră”, 
„vibrează”, „vorbesc”. Anume aspectul lor viu în sunare reală şi nu în 
partitura notată în pagină naşte ceea ce se numeşte muzică. 

Toate aceste elemente poartă un caracter unitar, ele sînt 
identice în natura lor intimă. Tuturor acestor elemente le sînt 

caracteristice: mişcarea, vibrația-ondulaţia,  fluiditatea, tensiunea 
interioară, dinamismul, caracterul energetic etc. Şi aceasta pentru că 
toate se nasc din sunet-ton, purtătorul prim al acestor caracteristici. 

Istoriceşte s-au constituit cîteva sisteme de combinări- 
îmbinări-relaţii între tonuri. Acestea sunt: sistemul ritmic, melodic, 
armonic, de tempo, dinamic. Fiecare din aceste sisteme creează tipul 
său, mai superior, de tensiune intrasonoră — cîmpul său gravitațional. 
Iar totalitatea lor într-o creație muzicală naşte, la rîndul ei, un sistem 
intrasonor-gravitațional de ordine superioară. De aceea, toate aspectele 
muzicii — armonia, ritmul, textura etc. — sînt percepute nu doar ca 
substraturi formale, dar ca planuri (cîmpuri) funcționale, cu conţinutul 
lor specific. Principiul funcțional în teoria muzicii vizează elementele- 
componentele muzicii sub aspectul rolului pe care aceastea îl exercită 
în cadrul sistemului. Acest rol şi este definit prin termenul de funcție. 
„La analiza muzicii fiecare element se întreabă: ce sînt eu pentru 
întregul lucrării”, scrie V. Meduşevsky.** 

Structura interioară a lucrării muzicale (felul cum este ea 
construită şi elementele acestei conctrucţii) ţine de un adevărat 
„panpsihism”. Elementele muzicii pot fi numite, astfel, şi „categorii 
afective” (după cum Ch. Bally a numit elementele limbajului vorbit). 
Să vedem din ce apare şi pe ce se sprijină acest psihologism? 


3.6.2. Mişcarea. Temporalitatea 


> 


„Totul curge...” 

(Heraclit) 

„Ingredientul de bază al muzicii 

nu este atit sunetul, cît mişcarea ” 

(Robert Sessions) 

„Timpul se află în centrul vieţii noastre terestre” 
(Basarab Nicolescu) 


Muzica este indisolubil legată de mişcare. Încă Aristotel a 
definit mişcarea ca natura acestei arte; anume de aceasta ţine raportul 
muzicii cu întregul psihic uman. Filozoful se întreabă, de ce ritmul şi 
melodia, care sînt sunet, conţin calităţi etice (citeşte „psihologice” : 
„ethos” din greacă — caracter, temperament — I.G.), dar gustul şi nici 
chiar culorile şi mirosurile nu? De aceea că ritmul şi melodia sînt 


113 Meduşevsky V. Op. cit. p. 28. 

mişcări. Energia conținută în ele se bazează pe stări şi creează, la 
rîndul ei, stări. Nici gustul şi nici mirosul nu conţin această însuşire. 
Vizavi de muzică şi poezie, pictura şi sculptura stau pe planul doi. 
Aceste arte nu redau mişcarea, de aceea ele nu sînt în stare să exprime 
direct calități sufleteşti, încheie Aristotel.“ Convingerea dată este 
exprimată şi în zilele noastre, inclusiv de autorii de muzică. Aducem 
două exemple. R. Sessions: „Întruchipînd mişcarea în cea mai subtilă 
şi delicată manieră posibilă, muzica ne comunică atitudini inerente şi 
implicate în această mişcare: viteza, energia, elanul sau impulsul, 
tensiunea şi relaxarea, agitația şi liniştea, hotărîrea sau ezitarea... 
Muzica nu exprimă doar mişcarea, ci o califică, o întruchipează şi o 
defineşte”. A. Iorgulescu: „Temporalitatea informaţiei auditive 
interceptează  temporalitatea  interiorităţii, activitatea conştiinţei 
modelîndu-se conform meandrelor fonice, cu oscilaţiile, cu tensiunile 
şi contrastele lor caracteristice”."* În muzică, după cum vom vedea în 
continuare, toate elementele sînt de natură dinamică, începînd cu 
elementul primar — sunetul, şi terminînd cu forma lucrării. În 
receptarea celor trei caracteristici ale sunetului — intensitatea, durata şi 
înălțimea“! — un rol hotărâtor îl joacă factorul muscular. Am menţionat 
deja că persoana care ascultă o muzică sau alte sonorități nu numai 
reproduce ritmul mişcării sonore prin aparatul (sistemul) motor al 
organismului, dar îl şopteşte sau fredonează inaudibil. De aceea, după 
o ascultare a unul discurs lung sau a unei evoluări vocale ascultătorul 
poate simți o anumită oboseală a vocii. Mişcarea vocală de răspuns se 
desfăşoară sub formă restrînsă, compactă." 

Aşadar, muzica este fenomen procesual, dinamic. Şi aceasta 
pentru că: a) sunetul este mişcare — orice sunet este produsul unei 
mişcări, b) dacă muzica este reprezentanta lumii noastre interioare, 
apoi aceasta din urmă, după cum am constatat, îşi duce existenţa la fel 
conform legilor mişcării. Dacă emoția e mişcare, iar mişcarea e sunet, 


414 Cf: Ilecraxos B.I. Om >moca x abpemy. Hcmopua My3vikanbnoii 3cmemuku om 
anmuunocmu ðo XVIII eeka, Moca, Mysera, 1975, c. 36, 37. 

115 Sessions R. Op. cit. p. 19. 

+16 Torgulescu A. Timpul muzical. Materie şi metaforă, Bucureşti, 1988, p.30. 

417 Timbrul (a patra însuşire a sunetului), care conţine o caracteristică strict 
individualăzată, este perceput altfel decît celelalte trei însuşiri. El ar ţine mai puţin de 
„mişcare” şi ar tinde mai mult spre „spaţialitate”. 

15 Despre acest fenomen, numit „vocalizare perceptivă” a se vedea: JleonreeB A. 
IlpoGnembi paseumua ncuxuku, MockBa, 1965, sau: CoxonoB A. Brympennaa peub u 
moiunenue, Moca, 1968. 

atunci pe terenul comun al mişcării se întîlnesc cele două fenomene — 
psihologic şi sufletesc. 

Mişcarea nu este doar un fenomen fizic, mecanic. Ea îşi are 
psihologia sa. Senzaţia-percepţia mişcării este de o importanță primară 
şi fundamentală. Experiența motrică o precede genetic pe cea auditivă 
şi cu atît mai mult pe cea vizuală. Psihologia mişcării este un capitol 
destul de important în ştiinţa psihologică. Rădăcina psihologismului 
mişcării rezidă în ceea ce este emoția — baza vieții psihice. Emoţia 
(emotio) provine, etimologic, din latinescul „motio”, „motus” sau 
„moveo”. Dicţionarul latin dă următoarele tălmăciri acestor termeni: 
Motio — mişcare (în general), mişcare sufletească; emoție. Motus — 
mişcare; a pune în mişcare; ondulaţie (oscilație, vibraţie), dans, a 
dansa; mişcare interioară; excitație; agitație (frămîntare);, inspiraţie. 
Moveo — a mişca, a pune în mişcare; a zgudui; a legăna; a pendula (a 
ondula); a dansa (a face mişcări ritmice); a excita; a afecta, a emoţiona; 
a sugera; a uimi, a surprinde; a se zbate, a pulsa. 

Observăm o anumită identitate semantică între cuvintele 
„mişcare”, „emoţie”, „excitaţie”, „agitaţie”, „vibrație”, „ondulaţie”, 
„legănare”,  „ritmicitate”,  „uimire”  („încîntare”),  „inspiraţie”. 
Majoritatea din ele țin atît de domeniul psihologic, cît şi muzical. 
Muzica de aceea emoţionează atît de puternic, pentru că, prin mişcarea 
sa, pune în acţiune directă mişcarea psihică. Şi invers, mişcarea 
interioară „mişcă? muzica. E cazul vaselor comunicante. Muzica se 
naşte dintr-un impuls interior“!?, ea însăşi devenind puls, pulsaţie, ritm. 

Psihologia timpului se naşte din filozofia lui. În mitologie şi 
religie, în artă şi filozofie în centrul atenţiei întotdeauna s-au aflat 
problemele ce ţin de atitudinea omului față de timp, pentru că ele ţin în 
mod direct de ceea ce este viaţă, sensul vieţii, taina morții şi a 
nemuririi. Viaţa, ca valoare supremă, şi timpul sînt de nedespărțit. 
Experienţa noastră de viaţă se încheie odată cu expirarea timpului 
rezervat ei. De aceea, tensiunea mişcării în timp e mai mare decît a 
mişcării în spațiu: reacţia psihică la micşorarea spațiului locuirii nu se 
poate egala cu reacția psihică la micşorarea timpului vieţuirii. Întreaga 
noastră viață terestră, în fundamentele sale, este influențată şi dirijată 
de dimensiunea timpului — trecut, prezent, viitor. De aceea, el se 
prezintă ca cel mai dramatizant factor al existenţei, purtînd, astfel, o 
puternică semnificaţie psihologică şi filozofică. Timpul joacă un rol 


4 Dintr-un gen de „impulsu deorum” — „la sugestia zeilor”, după cum ziceau latinii. 

important în trăirea interioară, iar trăirea exercită o acțiune 
sunstanţială asupra modului vieţuirii.” 

După cum ştim, materia şi mişcarea se intercondiţionează. Şi 
dacă materia are formă, atunci şi mişcarea are formă. lar forma 
informează. Materia dată avînd forma dată aduce informaţia dată. 
Mişcarea în timp aduce un gen de informaţie specifică, legată de 
categoriile curgere, înaintare, schimbare, transformare, deszvoltare. 
Aceastea sînt caracteristicile mişcării în timp, ele fiind şi 
caracteristicile muzicii. Şi aici trebuie să specificăm că mişcarea 
sonoră în timp ţine nu numai de curgere-înaintare-schimbare, dar şi de 
o caracterisctică absolut specifică — de devenire. Sunetul muzicii nu 
numai se mişcă (desfăşoară) în timp — el construieşte, creează, 
formează ceva şi informează despre ceva. Întruchiparea materială în 
sunete nu este nici univocă, nici unică, pentru că sonorizarea 
întotdeauna este variabilă, ea se poate prezenta sub diverse forme 
acustice în funcţie de felul sonorizării. În actul viu al interpretării 
muzicale nu este posibilă o „copiere” exactă a două interpretări 
succesive. Fiecare din ele va deveni nouă, va aduce (crea) ceva nou. 

Evidenţiind a) psihologia mişcării (în general) şi b) psihologia 
mişcării în timp, este necesar să specificăm şi un alt tip de mişcare ce 
ne interesează la direct — c) psihologia mişcării sonore în timp. 
Sunetul, ca mişcare temporală specifică, îşi are caracteristicile sale 
psihologice specifice (despre care am vorbit deja). Aceasta duce la o 
logică specifică — „logică temporală”, mai exact, „logică sonor- 
temporală”. Ea operează cu anumite categorii caracteristice şi, 
respectiv, cu anumite sensuri-conţinuturi specifice, inexistente în alt tip 
de gîndire. Tipul de logică temporală, vizavi de logica de tip spaţial a 
artelor plastice, de exemplu, duce la consecinţe ce ţin de fenomenul 
muzical atît în general, cît şi în fiecare din elementele şi sub toate 
formele lui de existență — creare, interpretare, receptare, inclusiv sub 
formă teoretică. B. Asafiev susţine că fiecare termen în arta muzicii 
neapărat se prezintă ca ceva dinamic şi schimbător, mai curînd ca o 
coexistență de tendinţe contradictorii decît ca prescripții imuabile cu 
titlul de „adevăr suprem”.*! 

Elementul „mişcare” în muzică se prezintă sub două aspecte: 
a) exterior — muzica (lucrarea muzicală) e proces ce se desfăşoară în 


#0 La subiect se mai poate vedea: Jean-Louis Vieillard-Baron. Problema timpului. — 
Şapte studii filosofice. Bucureşti, Ed. Paideia, 2000. 
21 Acabee B. Mysbikanbnaa popma kak npoyecc, Jlennarpan, 1971, c. 196. 

timp; b) interior — în interiorul lucrării se creează o mişcare ascunsă, 
un dinamism (cîmp tensional) generat de elementele muzicii cum sînt 
modul, armonia ş.a. 

În muzică respectarea mişcării (a vitezei-caracterului mişcării, 
adică a tempo-ului) este hotărîtoare. Caracterul mişcării dă tonul 
psihologic întregii muzici. Nu înzadar cele mai aprige discuţii în 
domeniul interpretării muzicale se duc în jurul tempoului."” 

Aşadar, muzica redă mişcarea de la forma ei macrocosmică (a 
universului) la cea microcosmică (a emoţiei). Şi dacă în faţa pictorului 
stă pînza goală, iar în fața scriitorului — fila goală, atunci „fila” 
(„pînza”) compozitorului e timpul pur. E mişcarea în timp, care va fi 
cucerită de conştiinţa muzicală. 


3.6.3. Tonul 


„Tonul face muzica” 
(dicton) 

„Muzica, măiastră 
întilnire între tonuri” 


(Shakespeare) 


> 


Elementul primar al muzicii este tonul. Anume în el, sub o 
formă supraconcentrată, se conțin calităţile esențiale ale întregii 
muzici. Tonul este imaginea holografică a acestei arte. Şi aceste calități 
fundamentale sînt: 


e mişcarea: propagarea undelor vibratorii în timp şi 
spaţiu; tonul este indisolubil legat de mişcare; 


e energia: mişcarea produce energie; ton=tonus=tonic= 
energie; etimologia cuvîntului „ton” vorbeşte din start 
despre natura energetică a sunetului muzical: „Ton” — 
„tonos” (gr.) şi „tendo” (lat.) = „întind”, „tind”, „tindere”, 
„tensiune”, („gravitaţie”) etc.; 


e armonia: sunetul în sine este un sistem complex 
constituit din mai multe etaje de vibrații (serie de sunete 


42 A se vedea, de exemplu, capitolul „Tempo” al lucrării dirijorului Erich Leinsdorf 
The composer 's advocate, Yale University Press, 1981. 

particulare); astfel, un singur sunet luat în parte deja este o 
construcţie-consunare armonică? şi, într-un fel, o 
construcţie modală, deoarece are loc o grupare de sunete 
particulare în jurul unui ton de fundamental şi cu care 
acestea se află în regim de subordonare (tind spre el) — de 
exemplu, sunetul Do include în structura sa sunetele 
particulare Do (la octavă ascendentă), Sol şi Mi cu care se 
află în relaţie de rudenie primară; 


e vibrația: propagarea sonoră produce unde, ondulaţii, 
oscilații; or, procesul vibrator este caracteristic nu numai 
tonului fundamental şi componentelor lui, ea se face 
prezentă şi între acestea, creînd un tip de „cîmp rezonator” 
intersonor de o calitate (entitate) nouă, calitate care 
lipseşte fiecăruia din sunetele particulare luate în parte; 


e pulsația: mişcarea sonoră se desfăşoară pulsatoriu, 
ritmic; 

e tensiunea: în momentul sunării între armonice apare o 
tensiune intrasonoră; „tensiune”, „încordare” înseamnă „a 
intra în coardă”, în vibrația corzii”, în primul rînd a 
corzilor vocale, pe care se fondează, după cum am văzut, 
muzica; 


e dinamismul: sunetului îi este improprie starea statică, 
el e mişcare-dinamism în sine, chiar şi atunci cînd, de 
exemplu, se opreşte prin pauză sau pe fermata; 


e rendința-gravitaţie spre alt ton, iar tendinţa e „act viu”, 
obiectul tinde spre ceva, „doreşte? ceva; prin tendința- 
intenţia“ sunetului spre alt sunet el capătă sens, rost, ţel; 


e ritmicitatea: vibraţia-pulsaţia e ritm, ea se produce 
conform unei ordini, discipline ritmice”. 


+23 Din acest motiv unii muzicologi vorbesc de „armonia monodiei” — linia melodică 
9! 
pură deja sună „armonic”, fiecare ton al ei este un „acord” în sine. (Xononos IHO.H. 
Ouepru coepemennoui eapmonuu, MockBa, 1974). 
3 ri 
#4 Încorda = în + coardă (DEX). 


“5 Intenţie — stare de dorință; intrare în tensiune; intensiv — activ, viu, plin de energie- 


ardere internă. 


*6 Există plăci speciale (inventate încă pînă la era electroniucă) care înreghistrează 
vizual sunetul, inclusiv sunetul vocii. Imaginile obţinute arată fie o formă „armonică” 

Natura psihologică a elementului primar al muzicii se va 
aprofunda în înţelegere în cazul cînd vom arăta distincţia între noţiunea 
de „sunet” şi cea de „ton”. La cuvîntul „sunet” se apelează în toate 
cazurile — şi atunci cînd acesta este produs de om, şi atunci cînd nu este 
produs de om. Sunetul, astfel, poartă un caracter general, pentru că în 
comparaţie cu el noţiunea de „ton” este un caz particular al sunetului — 
e sunetul produs de vocea umană. Or, această distincție schimbă 
esențialmente lucrurile. Sunetul este „obiectiv”, tonul este „subiectiv”; 
primul e al naturii, al doilea e al omului. Tonul, ca sunet umanizat- 
subiectizat, conţine calități absente în sunetul „obiectiv” al naturii. 

Tonul, pe de o parte, este sunetul în poziţia (calitatea) lui de 
„înălțime”. Pe de altă parte, el este „tonus”, tensiune interioară. Produs 
de vocea umană, el se încarcă de energia psihofiziologică şi spirituală 
pusă în acţiune în momentul rostirii lui.” Astfel, tonul, în comparaţie 
cu sunetul, trece pe alt plan al calității şi, cu aceasta, pe alt plan 
conceptual şi perceptiv — el e conceput şi receptat ca sonoritate trecută 
prin prisma viului uman. Tonul devine reprezentantul direct al stării 
psihice. Anume tonul ne relatează despre mişcările şi stările interioare 
ale unei persoane care vorbeşte într-o limbă necunoscută de noi. Tonul 
este unicul limbaj înţeles de toţi”. O persoană, exprimîndu-şi gîndul 
doar în cîteva cuvinte dar rostite pe un anumit ton, poate produce o 
acțiune puternică asupra ascultătorului. Aceasta vorbeşte de faptul că 
puterea acțiunii se află nu în cuvinte, dar în ceea ce se află după (între) 
ele, adică în tonalitatea psihică a vocii. 

La baza producerii tonului se află respirația. De menționat că 
„neuma” din greacă înseamnă „respiraţie”, „suflu”. Iar neumele au fost 
primele semne de notație muzicală. Muzica este un fenomen 
„neumatic” sau „pneumatic”, adică fondat pe respiraţie; ea este după 
natura sa un fenomen „respirator”.*” Mai observăm că prima din fazele 
respirației se numeşte inspiraţie”, ceea ce ar însemna „intrare în 
spirit”, adică în sufletul-suflul-pneuma lumii; a doua se numeşte 


(ceva simetric, ritmic), fie nearmonică — şi aceasta se produce în funcție de „armonia” 
sau „nearmonia” pusă în sunet (voce) în momentul emiterii. De aceea, o voce produce 
un efect plăpcut, iar alta — neplăcut. 
47 Cegolea G. Op. cit., Calos Steliana. Emisia unui sunet vocal raportat la legea 
octavei şi rezonanța naturală. Intruziune în cuvint, Rev. Muzica, Bucureşti, 1997, nr.3, 
p.65-87. 
#28 ŢloreGua A.A. Morcab u 431, KueB, 1993, c. 68. 
12 De aici, relaţia ei cu Pneuma — Respirația lumii. (Detalii a se vedea: Gagim I. Omul 
în fața muzicii, Bălţi, 2000, p. 16-25). 

„expiraţie”, („ex-spiraţie”), adică „ieşirea din spirit”, „părăsirea” lui. Şi 
întra-devăr, odată cu eliminarea definitivă a aerului din organism are 
loc dispariţia viului din om. 

Din totalitatea de relații dintre sunete, rolul central pentru 
muzică le-au căpătat relațiile de înălțime. Aceste relaţii sînt specifice 
anume sunetelor, ele nefiind caracteristice altor semne de comunicare. 
De aceea, relaţiile de înălțime sonoră sînt capabile să transmită un gen 
de informație care altor sisteme comunicative nu le este accesibilă. 
Fixarea sunetului la o anumită înălțime şi menținerea lui la această 
înălțime (menținere, NB, prin efort fizic şi psihofiziologic) naşte un tip 
de energie absolut specifică, care se transformă în informaţie la fel 
absolut specifică pentru subiectul receptor şi în care subiect provoacă o 
tensiune interioară corespunzătoare, adică îl face să vibreze la unison 
cu tonul auzit. Acesta şi este primul semnal (indiciu), prima 
caracteristică a ceea ce se numeşte „armonie”. Armonia, după cum 
vom vedea, este, la fel, cucerire şi menţinere de echilibru (între două 
stări, fenomene, elemente etc.) şi nu un punct terminus, static, inert. 

Muzica şi toate componentele ei — ritmul, tempoul, armonia, 
dinamica, măsura etc. — sînt „intonaţionale” pentru că poartă amprenta 
tonului — a sunetului umanizat. Şi dacă se afirmă că muzica este arta 
intonării, înseamnă că totul ce are loc în ea ţine de acțiunea „a intra în 
ton”, în  tensiunea-vibrația-energia-dinamismul-psihologismul lui. 
Tonul e psihologic prin definiţie. Din acest motiv, în unele scrieri 
muzicologice a apărut noţiunea de „auz intonaţional”. Par extensio, 
putem vorbi de o „interpretare intonaţională”, de o „auzire 
intonaţională” şi, în consecință, de o „gîndire intonaţională” în muzică. 

Aşadar, noțiunea de „ton” necesită a fi înţeleasă şi tratată în 
muzică mult mai profund decît o dau tratatele de teorie, iar în afara 
muzicii — mult mai larg. Dacă de la acest termen provin alte noţiuni ca, 
de exemplu, „tonus”, atunci prin „tonus” înțelegem o stare: fiziologică 
(tonusul energetic al organismului), psihologică (gradul, intensitatea, 
profunzimea desfăşurării proceselor psihice la moment), general-vitală 
(tonusul  ființării-vieții: activ, pasiv, optimist, pesimist etc.). 
Fenomenul ţine chiar de creier (centrul sistemului nervos), construit 
din trei blocuri. Unul din ele (fiind primul ca importanță, deoarece „dă 
tonul”) este blocul tonusului scoarței sau blocul energetic al creierului, 
celelalte două sînt blocul receptării şi prelucrării informaţiei şi blocul 

programării, reglării şi controlului activităţii practice a omului.“ La 
baza tonusului cerebral stă aceeaşi mişcare vibratorie, care generează 
un anumit potențial energetic. Astfel, creierul ascunde în sine 
caracteristici „tonale”, „muzicale”. 


3.5.4. Intonaţia 


„Vorba dulce mult aduce” 
(dicton) 


Tonurile în derularea lor succesivă conduc la fenomenul 
intonaţie. Despre intonaţie, ca însuşire centrală a muzicii, s-a scris mult 
(în special, în muzicologia rusă), dar aspectul ei psihologic a rămas în 
afara atenţiei cercetătorilor. El, însă, deschide noi înţelesuri asupra 
muzicii şi relaţiei ei cu interiorul nostru. Pentru că (menţionăm 
anticipat) intonaţia este, în primul rînd, tensiune. De aceea, sub aspect 
psihologic ea poate fi tratată doar sub forma ei vie, de intonare. 
Paragraful de față, în aşa fel, ar putea fi subîntitulat „Psihologia 
intonării muzicii“, avîndu-se în vedere anume acest aspect, de 
interpretare vie, al intonaţiei fixate (notate) în partitură. În aceasta şi 
constă diferența dintre tratarea muzicologică (din partitură) şi cea 
psihologică (ca intonare reală) a noțiunii de „intonaţie muzicală“. Prin 
aceasta ţinem să subliniem că infonația nu se află în text, ci în rostirea 
textului. Lucrul acesta trebuie accentuat, deoarece se comit erori în 
tratarea termenului. De exemplu, M. Smirnov, analizînd lucrărea lui F. 
Schubert „Pelegrinul“, expune cîteva secvenţe din diverse părți ale 
textului muzical aproximativ identice din punct de vedere ritmic, 
arătînd, prin aceasta, „caracterul intonaţional unitar al lucrării.“ Nu 
putem cădea pedeplin de acord cu această interpretare a autorului dată 
noţiunii de intonaţie. Chiar dacă ritmic sau melodic motivele 
respective sînt cumva asemănătoare, intonarea fiecaruia din ele pe viu 
(conform altor factori: tempo, dinamică, timbru ş.a.) poate să difere 
substanţial. Am putea accepta, cumva, o atare stare a lucrurilor cu 
condiția de a specifica două genuri de intonaţie: a) a compozitorului 
(ceea ce-i permit lui posibilitățile notaţiei muzicale, de altfel, foarte 


150 IIcuxonoeua. Cnosapv. Tion o6meň penarmueă A.B. Ilerpogcroro, M.T. 
JHpomesckoro, Mockaa, 1990, c.217. 


81 CmupnoB A. Op. cit.„p. 161. 
184 


Dimensiunea psihologică a muzicii 


reduse în acest sens), b) a interpretului (posibilităţile căruia, în materie 
de a „crea intonaţia“, sînt inepuizabile). 

B. Asafiev defineşte intonarea ca „includere a conştiinţei în 
ton“, în „ton-tonus“. Muzicologul raportează calitatea specifică 
esențială a intonaţiei la elementul melos, la cel de vocalizare, adică la 
condiţionarea „respiratorie“ a actului de trăire muzicală.’ Adică, el 
indică la acele momente, la care ne-am referit analizînd noţiunea de 
„ton“ şi pe care le-am definit ca determinante, atît pentru materia primă 
a muzicii (sunet-ton), cît şi pentru muzică în ansamblul ei. 

Intonaţia în muzică se prezintă în două sensuri: A) Ca 
reproducere exactă („curată“) a sunetelor conform înălțimii lor („a 
intona corect — a intona fals“); problema intonaţiei sub acest aspect 
este specifică vocii şi instrumentelor cu sistem netemperat (la pian, de 
exemplu, această problemă nu apare). B) Ca intonare-rostire- 
pronunțare a liniei melodice conform logicii desfăşurării ei ca discurs 
muzical-semantic. 

Atât primul tip de intonatie („pe verticală“), cît şi al doilea tip 
(„pe orizontală“) ascunde în spatele său, pentru a fi realizată, o mişcare 
psihică, o tensiune-încordare interioară. Şi aceasta pentru că în ambele 
cazuri are loc ceea ce se numeşte „intrare în ton“ („intonaţie“ = in + 
ton). În baza acestui principiu — vocalizarea sunetelor ca „intrare în 
tensiunea-energia tonului“ — s-a constituit, de exemplu, fenomenul 
„mantra“, precum şi alte tehnici psihosonore sau psihofonice 
(psihotonice, psihosonice) utilizate în practicile oculte, în sistemele de 
terapie prin sunete etc.** Același principiu stă şi la baza „intonării 
intervalelor“ în sistemul de educaţie muzicală Waldorf.** 

Intonarea înălțimii sunetelor se sprijină pe încordări interioare 
distincte: sunetele acute necesită o mai mare energie fizică şi, 
respectiv, psihofiziologică, iar cele grave cer un mai mic potenţial de 
acest gen. 

Fenomenul psihologismului intonaţiei muzicale capătă noi 
caracteristici — mai ample şi mai complexe — în cazul intonaţiei 
orizontale (ca linie-discurs). Or, anume sub acest aspect s-a constituit 
ceea ce astăzi avem ca muzică. Nu sunetele luate în parte fac muzica, 
ci sunetele în mişcarea lor internă, înaintarea unui sunet spre altul şi 


cc 


#2 Acappes B. My3vixanvnaa popma kak npouecc. Jlenuurpan, 1971, c. 197-198. 

43 Dewhurst-Maddock Olivea. Terapia prin sunete, Bucureşti, Teora, 1998. 

84 Wunsch Wolfgang. Educaţia prin muzică. Predarea muzicii în şcolile Waldorf. 
Cluj-Napoca, 1999. 

tendința unui sunet spre altul. De aici se afirmă deseori că nu sunetele 
fac muzica, ci intervalele dintre ele, distanța parcursă interior-intuitiv 
de interpret în momentul sonorizării lor. Sunetul muzical se deosebeşte 
de cel nemuzical nu numai prin periodicitatea vibrațiilor (înălțimea lor 
fixă), dar şi printr-o mişcare internă ascunsă. Anume aceasta şi 
declanşează reciprocităţi psihice. Gravitaţia-tensiunea sonoră creează 
gravitație-tensiune psihică. 

Atît sunetul vorbit, cât şi cel cîntat se produce prin mecanismul 
vocii. Dar producerea acestor două tipuri de sunete are loc după 
principii diferite. Mai exact, au în faza lor de pre-manifestare porniri 
interioare diferite. Sunetul, care participă la vorbire, se formează „de 
jos în sus“ sau, cel mult, pe orizontală. Cel muzical, însă, se emite „de 
sus în jos“. Dacă cuvîntul (sensul lui obişnuit) urcă spre centrul 
conştiinţei, atunci muzica coboară într-acolo. Principiul de care 
vorbim este de natură interioară-energetică, adică intențională.** 
Pentru a produce sunetul muzical este necesar de a te situa, interior, 
într-o poziţie/stare presonoră de tensiune, de a obţine, interior, o stare 
tensională specifică de energie-vibraţie încă inaudibilă, dar prezenta 
deja în tot corpul. Pentru producerea sunetului vorbit acest lucru nu 
este necesar sau, cel puţin, nu este obligatoriu. (Nu ne referim la cazul 
poeziei rostite, dar acesta e un caz aparte, în multe privințe apropiat de 
cazul intonării muzicale). Dacă putem vorbi „printre altele”, atunci nu 
putem cînta „printre altele”. Pentru a cînta este nevoie ca să vibrezi (să 
„arzi”) interior. Muzicienii cunosc bine acest lucru. Aceasta face ca 
sunetul vorbit şi sunetul cîntat să pună în funcție segmente diferite ale 
aparatului vocal. Tot aceasta face ca aceste două forme de exprimare să 
conducă la (să ţină de) două emisfere cerebrale diferite: stînga, 
care“ vorbeşte”, şi dreapta, care „cîntă”. De aceea, considerăm, este 
greşită teza frecvent întîlnită despre similitudinea celor două tipuri de 
intonație — verbală şi muzicală — sau, mai mult ca atît, teza despre 
naşterea muzicii din intonația vorbirii (Rucievskaia, Sohor, 
Nazaikinsky ş.a.). De exemplu, Sohor scrie: "Melodia este rezultatul 
generalizării posibilităţilor expresive ale intonaţiei verbale”.** Pare a fi 
mai aproape de adevăr aici J.-J. Rousseau.“”, precum şi L. Mazel. 


“55 Intenţie = in-+tens sau in+tensiune, = intrare în tensiune. Intenţia de a face ceva este 
echivalentă cu un impuls interior ascuns, adică ea ţine de o ardere-tensiune. 

486 Coxop A. My3orka kak 6u0 uckyeemea. In: Coxop A. Bonpocoi coyuonozuu u 
>cmemuku My3biKu, Jlennurpan, 1980, c.191. 

157 Rousseau J.-J. Op. cit. 

Ultimul afirmă următoarele: „Rudenia melodiei cu intonaţia verbală nu 
demonstrează faptul că prima s-a născut din a doua. Cu toată 
asemănarea muzicii cu vorbirea, prima se deosebeşte de a doua în 
esenţă şi, fiind liberă de cuvinte, muzica e capabilă să exprime multe 
lucruri mai concret şi mai profund decît cuvintele“.** Pentru ca să 
vorbeşti trebuie să înveţi cuvintele (or, anume aceasta face mama cu 
copilul mic). Pentru ca să cînţi, însă, nu este neapărat nevoie să cunoşti 
notele.” De ce ? Pentru că muzica vine dintr-o simţire-realitate care 
depăşeşte cadrul lingvistic. Diferenţa esențială dintre aceste două 
limbaje — cel al cuvintelor şi cel al tonurilor muzicale — a fost, de altfel, 
menționată încă demult. De exemplu, în sec. XVII Michel Chabanon 
(1729-1792) exprima convingerea că legile muzicii şi legile vorbirii 
sînt de natură diversă. Argument: muzica instrumentală. Muzica, zice 
autorul, se dezvoltă după legile sale specifice şi nu depinde de legile 
vorbirii." Bineînţeles, şi în vorbire intonaţia are un rol destul de 
important, iar în unele cazuri, determinant. Pe lîngă aceasta, intonația 
vocii înlocuieşte deseori o serie întreagă de cuvinte ce ar trebui 
adăugate dacă fraza ar fi rostită fără intonaţie. Intonaţia noastră ţine 
legătura nu cu ceea ce vorbim, dar cu ceea ce gîndim şi, în special, cu 
ceea ce simțim atunci cînd vorbim. Ea trădează sentimentul ascuns în 
spatele cuvintelor rostite. În vorbire intonaţia este complementară 
semnificației directe a cuvîntului (ea exercitînd o funcție paraverbală). 
Muzica, însă, este un fenomen intonațional prin excelență. Ea e o artă 
a intonaţiei pure. Cuvîntul (limbajul) se foloseşte de sunet. Muzica, 
însă, e sunetul în sine. 

Problema asemănării şi diferenţierii dintre intonaţia muzicală 
şi cea a vorbirii se cere a fi completată cu următoarele momente 
importante. Asemănările ţin, în special, de aspectul exterior al 
fenomenului. Pentru că în fond lucrurile stau altfel. Or, această 
distincţie fundamentală se găseşte în însăşi materia primă (în elementul 
inițial) — în sunet, pe care se constituie şi muzica, şi vorbirea. 1) 
Sunetul muzicii are o înălțime fixă (măsurată în Hz). Or, anume de aici 
şi porneşte noţiunea de muzică. Nicăieri fixarea sunetului nu este 
definitorie ca în muzică. În limbajul vorbit fixarea exactă a sunetului 


438 Masens JI. IlpoGnembi Knaccuueckoii eapmonuu, MockBa, 1972, c. 42.-43. 

*9 La observaţia tatălui precum că „pentru a fi muzician trebuie să înveţi notele” la 
vîrsta de cinci ani George Enescu a replicat: „Dar eu credeam că muzica se cîntă, nu se 
scrie”. (Marian Marin.Op. cit.). 

+0 IIlecrakoB . Op. cit.„p. 252. 

după înălțime nu are o importanță fundamentală; aici se face abstracție 
de această însuşire. Mai mult ca atât, aici sunetul este glisandat (adică 
„lunecă”, se modifică permanent ca înălțime). 2) Sunetul muzical duce 
la noţiunea muzicală de „mod” — entitate unicat şi prezentă doar în 
cazul muzicii (nici în vorbire, nici în natură nu există acest 
fenomen“). Or, modul (după cum vom vedea în continuare) este una 
din însuşirile centrale ale muzicii; anume modul creează energetismul 
interior muzical, psihismul sonor — muzica în sine. 

Extrapolînd fenomenul de intonaţie cu sens de „intrare în tensiune 
interioară”, remarcăm următoarele. Vizavi de caracterul privirii şi al 
gesturilor noastre se foloseşte termenul de „expresie”. Considerăm, însă, 
că ar fi mai adecvat aici termenul de „intonaţie” — intonaţia privirii, 
intonaţia feţei, intonaţia gestului. Pentru că totul ce face omul din interior 
poartă amprenta intensității-tensiunii afective bazate pe respiraţie (ca 
element fundamental al viului). Termenul de „intonaţie” e mai profund 
uman, e mai concret uman. „Expresia” e pe pînză, în text literar, în 
sculptură. „Expresia” ţine de operă, de obiect. „Intonaţia” ţine de starea 
omului, de subiect. În conformitate cu această idee putem extinde în 
semnificaţia sa noţiunea de intonaţie. Putem vorbi, astfel, de „simţire 
intonațională” şi chiar de „cunoaştere intonaţională”. 

Totuşi, cele două tipuri de exprimare sonoră — intonaţia vorbită 
şi cea muzicală — nu pot, graţie multiplelor tangențe, să nu colaboreze. 
Intonaţia (rostirea)  „clar-concretă” a limbajului vorbit aduce 
semnificaţii intonaţiei muzicale prin asociaţii (Musorgsky, de exemplu, 
dorea să găsească expresii-intonaţii muzicale care ar „vorbi concret ca 
şi cuvîntul”). Şi invers, poetul doreşte ca versu-i „să cînte ca 
muzica”. 

Unitatea fonetică de bază a limbajului — silaba — se modifică în 
demersul poetic față de vorbirea obişnuită, apropiindu-se de unitatea 
articulatorie a muzicii — de sunet. Se schimbă raportul dintre consoane 
şi vocale. Ultimele se amplifică în număr şi, prin aceasta, devine mai 


“l De aici, muzica nu copie natura, ea nu e „mimesis” în sensul direct al noțiunii. Ea 
creează o realitate aparte, inexistentă în natură. Şi lucrul acesta se întîmplă, în fond, 
prin ceea ce este modul muzical. 

+2 Aici s-ar putea aduce, cu titlu de paranteză, următoarea observaţie: cu cât este mai 
mare poetul, cu atît mai puțină muzică se scrie pe versurile lui. Pe versurile geniilor s-a 
scris mai puțină muzică vocală (în special, cîntece), decît pe versurile altor poeți. (Nu 
în zadar există poeţi ce scriu versuri special pentru cîntece şi nu înzadar există versuri 
anume pentru a face din ele cîntece). Şi aceasta pentru că poezia marilor genii este ea 
însăşi "muzică”. Nu e uşor să scrii o muzică pe o altă muzică. 

stabilă şi importantă componenta sonoră a discursului. În consecinţă, 
se schimbă şi rezultatul: în cazul recitării emoţionale a versului apare 
un gen de vibrato, apropiat de vibrato-ul muzical. Într-un demers 
verbal rostit cu emoție apare ceea ce în muzică se numeşte „a doua 
formantă vocală”. Analogic se întîmplă şi cu pauzele. Ca rezultat, 
creşte factorul „muzical” în vorbire şi, odată cu aceasta, creşte 
psihologismul discursului, forţa lui de convingere interioară. (Nu 
înzadar în cultul religios se muzicalizează vocea. Prin aceasta efectul 
psihologic creşte). „Cel mai convingător în limbă nu este cuvîntul, ci 
tonul, puterea, modulaţia, tempoul cu care se pronunţă cuvintele; mai 
în scurt, muzica din spatele cuvintelor, pasiunea din spatele muzicii, 
personalitatea din spatele acestei pasiuni — adică totul ce nu poate fi 
fixat în text”, zice Nietszche.*” În Orient copilul este învăţat să 
gîndească bine înainte de a rosti un cuvînt sau altul pentru că orice 
cuvînt conţine o puternică încărcătură şi acţiune psihologică. 

O frază, un fragment de frază poate fi rostită multiplu 
nedevenind plictisitoare, monotonă, obsedantă, dar dimpotrivă, 
căpătînd dinamism, caracter viu, magnetism, tensiune interioară 
datorită anume intonaţiei. Acelaşi lucru, dar într-o măsură mai mare şi 
sub un aspect mai superior, se întîmplă cu fraza muzicală. De aceea, ea 
poate fi repetată la nesfirşit dar de fiecare dată „proaspăt”, precum 
poate fi receptată la nesfirşit născînd de fiecare dată noi întrebări şi 
oferind noi răspunsuri. Tonul, în sine, poartă un caracter creativ. 

Cu toate asemănările dintre ambele limbaje în discuţie, 
diferențele sînt, totuşi, mai pronunțate. Şi, ca rezultat, întregul capătă 
altă calitate. Devenirea noastră conştientă, scrie H. Ey, se produce prin 
limbaj. Şi omul îl vorbeşte, dar lăsînd în el însuşi un rest, o opacitate 
ce nu apare decît metaforic în dicurs.** Şi atunci, continuăm noi, îşi 
face loc limbajul nonverbal, metaforic, care şi este ambasadorul acestui 
„rest” nerostibil. În acest context, intonaţia se prezintă ca o formă de 
metaforă. Muzica, astfel, nu este altceva decît o mare Metaforă, ea 
exprimînd ceea ce nu-i stă în puteri limbajului cuvintelor. Ca fapt 
divers: intensitatea emoţiei ce cuprinde o persoană scade în momentul 
în care persoana trece de la interjecţii la cuvinte. Adică, prin trecerea 
sunetului pur, ca reprezentant direct al emoţiei, în cuvînt-noţiune, are 


48 Hume . Hckycemeo u xyðozcnuk... Op. cit. p. 751. 
+ Ey Henry. Op. cit., p. 13. 

loc o scădere („răcire”) a intensității interioare, forma ei vie-dinamică, 
eterică se solidifică.** 

De altfel, nu numai vorbirea noastră, ci şi alte două manifestări 
vocale de natură „existențială” — rîsul şi plînsul — sînt intonaţionale. 
Ascultînd rîsul diferitor oameni şi în situaţii diferite observăm uşor că el, 
prin intonaţia sa, vorbeşte despre multe lucruri „ascunse” care 
caracterizează omul, interiorul lui, chiar gradul de inteligență. La fel şi 
plînsul e vădit intonațional. Aceste două tipuri de intonație sînt universale 
— „toţi oamenii plîng şi rîd în aceeaşi limbă”. Și această limbă poartă un 
caracter metalingvistic pentru că e construită pe intonaţie pură. 

„Intonația” muzicală este precedată de „protointonaţie” — o 
stare interioară pre-sonoră, o pre-gătire a interiorului psihic şi fizic de a 
lua contact sonor cu realitatea. Prin forma sonoră a intonaţiei se 
produce materializarea stării protointonaţoinale — a acelui curent 
ascuns, abisal, pre-sonor şi pre-psihologic, care este rădăcina (sursa) 
intonaţiei şi din care aceasta se naşte. Protointonaţia ar fi o stare (fază) 
intermediară între tăcere („vid sonor”) şi intonaţie (muzică). 

Natura intonației muzicale e sincretică şi metalingvistică. E 
metalingvistică chiar vizavi de limbajul muzical propriu-zis: limbajul 
muzical e constituit din elemente — ritm, melos, armonie, dinamică etc., iar 
intonaţia vie le integrează într-o nouă dimensiune, metadimensiune. Ea 
transcende calitatea fiecaruia din elemente, creînd o semanticitate ce nu 
poate fi înscrisă în partitură, dar care există real şi care constituie 
conţinutul sui generis al muzicii. Pentru că, am vorbit deja, muzica o fac 
nu sunetele, ci „întîlnirea” lor şi ceea ce se întîmplă între ele în momentul 
acestei întîlniri — prezenţa unei realităţi care nu poate fi văzută, înregistrată 
material, ci care poate fi doar trăită. Intonaţia-intonarea muzicală este, 
specialmente, o trăire interioară a celui ce intonează — fie acesta 
muzicianul-profesionist, fie amatorul de muzică. Călătorul, pornind la 
drum, fredonează-intonează o melodie ce-i cade pe voce, dar nu o cîntă 
(în sensul scenic-artistic al termenului). Muzicianul pe scenă face artă 
muzicală, călătorul face psihologie (şi filozofie) muzicală inedită. De 
aceea, informaţia conținută (codificată) în parametrii sonori ai intonației 
este citită (decodificată) nu de elementul raţional, concluziv, ci de stările 
dimanice ale organismului interior. Psihologicul încă nu s-a inclus, dar 


445 Analiza diferenţei dintre intonaţia vorbirii şi cea a muzicii poate părea puţin extinsă, 
dar am recurs la caracterizarea mai detaliată a acestei diferențe în mod conştient Ea ne- 
a permis, prin comparaţie, să scoatem în relief însuşirile distincte ale intonației 
muzicale şi să arătăm natura ei profund psihologică. 

muzica lucrează deja la nivelul microelementelor viului din noi. (Ai luat, 
eventual, respiraţie în tonul în care doreşti să explici ceva, dar. ..te-ai oprit. 
Şi interlocutorul intuieşte după inspirație ce-ai dorit să zici). Intonaţia, 
astfel, se prezintă ca o formă specifică de manifestare (exprimare) a 
conştiinţei umane. Dar şi a ceea ce precede conştiinţa — a mişcării 
(gîndirii) preconştiente, precum şi a ceea ce depăşeşte conştiinţa — a 
energiei eterico-metapsihice emanate de sistemul-organismul psihic. 
Derivate de la noţiunile de „ton” şi „intonaţie” sînt cele de 
„tonalitate” şi „tonică”. Tonalitatea este o formă de fixare a unui 
anumit tonus al vorbirii muzicale, a unui colorit caracteristic. 
Tonalitatea conține o expresie psihologică ascunsă. Or, alegerea 
tonalităţii pentru o creație sau alta nu este arbitrară. Compozitorii atrag 
o mare atenţie acestui lucru. Se observă frecvent la unii compozitori 
sau chiar curente artistice fenomenul asociativ între o tonalitate şi o 
anumită stare afectivă. Destul de bine este arătată faţa fiecărei tonalități 
la J.S. Bach în „Clavirul bine temperat”. Tonalităţile Re bemol major 
(enarmonică cu Do diez major), Re major, Mi bemol major, Si bemol 
major sînt ca şi cum expresii ale unor stări (dispoziții) majore, 
luminoase, degajate. Tonalităţile mi bemol minor, si bemol minor, si 
minor, dimpotrivă, exprimă elementul tragic. În epoca clasicismului 
vienez (în special la Mozart şi Beethoven) alegerea tonalităţii nu era 
deloc întîmplătoare. La romantici în calitate de tonalități tragice erau 
alese si bemol minor şi si minor (sonatele nr.1 şi nr.2 ale lui Chopin, 
„Simfonia neterminată” a lui Schubert) ş.a. Tonica este tonul 
concluziv, punerea punctului, sfîrşitul naraţiunii-călătoriei muzicale, 


x» 


„ajungerea acasă”. Tonica este rostirea intonaţională finală. 


3.6.5. Melodia. Motivul. Intervalul 


„Cînd va dispărea melodia, 
va dispărea întreaga muzică”. 
(Mozart) 


Melodia este elementul muzicii care în primul rînd şi în 
măsură hotărîtoare cucereşte auzul şi psihicul. Ea este „faţa-chipul” 
lucrării. În melodie se conţine ideea centrală a discursului sonor. 

Melodia este formată din sunete, însă nu suma lor mecanică o 
constituie. Ea este mai mult decît o sumă de sunete. Prin unitatea- 
integritatea sunetelor şi a relațiilor dintre ele se obține o nouă calitate 


191 


Ion Gagim 


sonoră. Încă anticii (Lao-Tse, Platon, Aristotel) deosebeau întregul, 
unitatea ca provenind nu din totalitatea părţilor, ei o privea ca un dat 
care depăşeşte simpla sumare a acestora. În melodie acest dat se obţine 
prin înlănțuirea sunetelor. Într-o melodie sunetele poartă un caracter 
relațional. Spre deosebire de recitativ, melodia este o conjugare intimă 
de sunete, o construcţie închegată şi încheiată unde tonurile sînt 
asamblate conform unor tendinţe de ordin modal, ritmic ş.a. Melodia 
este o traiectorie sonoră. În recitativ sau vorbire aceste tendinţe 
„ascunse” lipsesc. La nivel de melodie intră în acţiune legi absolut noi, 
„invizibile”. De aceea, observă D. Hristov, „apar dificultăţi serioase în 
tentativa de a pătrunde prin metode ştiinţifice în lumea melodiei”.* 
Melodia parcă-şi voalează legităţile. Ea parcă ar prefera o prindere- 
înțelegere spontană, o reacţie directă în locul unei cercetări raționale. 
„În modul cel mai insistent, continuă autorul studiului despre melodie, 
melodia lunecă din plasa analizei profesionale”.*” Dacă am admite că 
melodia s-ar afla în sunete, atunci ar fi logic ca o melodie alcătuită din 
mai multe sunete să creeze un efect mai profund decît o melodie 
alcătuită din mai puţine sunete. Însă nu este aşa. Deseori o melodie 
simplă ne cucereşte mai mult decît una „sofisticată”. E ştiut faptul că 
cu cît gîndul este mai bogat şi profund, cu atît sînt mai simple 
cuvintele în care el este îmbrăcat. Se vede că aceeaşi lege se respectă 
şi în cazul melodiei. 

Acesta este aspectul muzical al noţiunii de melodie. Aspectul 
ei psihologic ţine, la fel, de cele două planuri: mecanic — înşiruirea 
sunetelor şi expresiv-artistic — înlănţuirea sunetelor. Linia melodică 
este sesizată, bineînțeles, în bază de sunete concrete, pe care le 
captează auzul. Dar prinderea sensului ei (care se produce dincolo de 
auz) se află în funcție de felul cum simțim relaţiile ascunse dintre ele. 
Din acest motiv observăm uneori în practica muzicală că unii aud şi 
cîntă note, alţii, însă, aud şi cîntă muzică. Fenomenul îl semnalează şi 
Th. Waitz (numai că într-un sens mai larg): „După cum în sunet noi 
auzim sunet şi nu o cantitate de unde, la fel şi muzica nu va fi mai 
armonioasă pentru unul care ştie cum se produc sunetele şi îmbinările 
lor, decît altul care, neștiind aceasta, se lasă pur şi simplu influenţat de 
ele”.“’ Adică, pe planul al doilea (expresiv-artistic) lucrurile se petrec 


446 XpucroB J]. Teopemuueckue ocnoevi menoduku. MockBa, 1980, c. 11. 
+7 Idem, p. 12. 
448 Cf: TloreGna A. Morcab u A3b1k. KueB, 1993, c. 53. 

la nivel intuitiv. De aceea, muzica, atît de neclară pentru minte, este de 
o absolută claritate pentru suflet. „Dacă o melodie vorbeşte ceva 
sufletului nostru, scrie L. Vîgotsky, aceasta pentru că noi înşine suntem 
în stare să aranjăm sunetele venite din afară. Psihologii demult au 
remarcat că acel conținut şi acele emoţii care le raportăm la obiectul 
artei nu se află în el, ci se aduc de noi”.“” O afirmaţie similară întîlnim 
la E. Ansermet: „Melodia nicidecum nu este fenomen de ordin sonor, 
ci fenomen al conştiinţei”.* 

Forma melodiei este constituită din: a) conturul (linia) înălțimii 
sunetelor, b) organizarea modală, c) compoziţia sintactică. Melodia 
presupune prezenţa unui nucleu, dezvoltarea lui, precum şi repetări, 
culminaţii, cadență. Fiecare din aceste componente ale melodiei conțin 
caracteristici expresive specifice care se fondează pe reacția senzorio- 
fiziologică a aparatului vocal (cîntul interior), pe diverse analogii, asociaţii 
şi sinestezii, inclusiv de ordin vizual (urcare şi coborîre, lumină şi umbră), 
pe direcţia dominantă a mişcării melodice, pe acțiunea ascunsă a metrului, 
ritmului, tempoului etc. Mişcarea melodică stimulează în mod natural 
vibrarea-trăirea corzilor vocale, contribuind la fuziunea tacită a liniei vocii 
cu linia demersului muzical-emoțional. 

O linie melodică porneşte de la un motiv. Noţiunea ţine de 
latinescul „motio/moveo” cu ale sale două sensuri pe care deja le-am atestat: 
1) mişcare şi 2) emoție. În cazul nostru sînt prezente ambele fenomene: 

° motivul muzical („genele” melodiei) mişcă-porneşte 

lucrarea, 

° această mişcare-pornire de ordin muzical este totodată 

şi de natură psihologică — ea declanşează actul de trăire 

interioară. 

Manualele de teorie a muzicii definesc motivul ca „cea mai 
mică substructură a sintaxei muzicale”, reducîndu-l, astfel, la aspectul 
lui formal-tehnic. Motivul, însă, constituie din capul locului o entitate 
intonațională. Motivul este „grăuntele” imaginii, esența ei, sau, altfel 
spus, este imaginea-primă a lucrării. (Pentru claritate este suficient să 
facem referință, de exemplu, la motivul-prim din Simfonia a V-a a lui 
Beethoven, partea întîi). Motivul poartă un caracter funcțional foarte 
pronunţat. De felul cu ce intonaţie va „ieşi în scenă” motivul iniţial 
depinde întreagă soartă a conținutului lucrării. Motivul „dă tonul”. 


4 Brurorekuiă JI. Ilcuxonoeua uckyccmea, MockBa, 1968, c. 279. 
150 Ancepme 9. Beceðvi o my3vike. JIennnrpan, 1976, c. 75. 

Motivul, la rîndul său, se construieşte din intervale. Intervalul, la 
fel, nu este doar o unitate formal-tehnică, ci una conținutală, expresivă. 
„Interval” înseamnă „distanță”, iar distanţa este o „înaintare”, ea se 
parcurge, se „cucereşte”. Or, orice cucerire presupune efort, atît fizic, cît 
şi inteior. Aceasta ne vorbeşte despre caracterul viu, psihologic al 
intervalului. Intervalul nu doar se sonorizează, el se intonează. Între 
sunetele intervalului se creează un cîmp energetic-gravitaţional, 
intonaţional-afectiv, care şi este muzica în sine. Metaforic vorbind, 
muzica nu este Do şi Re, ci intervalul-distanţa dintre Do şi Re. „Interval” 
= intertval (între valuri-sunete). E. Kurth susţinea că melosul nu este o 
succesiune de tonuri, ci momentul trecerii de la un ton la altul. Anume 
procesul ce se naşte între tonuri face muzica.“ Doar cel ce poate realiza 
această „trecere” se consideră muzician adevărat, doar el cucereşte 
inimile miilor de ascultători. A cînta „între sunete” înseamnă a da glas 
unei realităţi ascunse, care se vrea scoasă la lumină. 

Primele două intervale în muzică, secunda şi terta (dacă e să facem 
abstracţie de primă, care nu este altceva decît repetarea aceluiaşi ton) 
formează substanța celor două planuri ale muzicii — planul orizontal şi 
planul vertical, cel al melodiei şi al armoniei. Secunda este cel mai melodic 
interval, iar terta — cel mai armonic. Pînza muzicală îmbină şi contopeşte 
organic şi dialectic aceste două planuri fundamentale ale muzicii. 

Tendinţa interioară ce-şi face prezența între tonurile 
intervalului se fondează pe înălțimea sunetelor. Această tendință 
exprimă o „dorință”, o „aşteptare” — aşteptarea de către auz şi trăire a 
acelui ton, care pare a fi cel mai firesc (mai „la locul lui”) în acest 
moment al înaintării sonore. Auzul-interiorul prevede (pre-aude, pre- 
simte) ceea ce trebuie să urmeze ca ceva firesc, logic. Şi dacă urmează 
altceva — rămîne nemulțumit, poate chiar dezamăgit, neacceptînd 
varianta. Şi atunci zicem că mişcarea n-are sens, n-are logică, e 
„greşită”, chiar e „urîtă”; ea nu ne „mîngîie”, dar ne „irită” auzul etc. 

Gravitația-tendința unui sunet poate avea loc spre oricare alt 
sunet din lanţul sonor pe parcursul discursului, însă cea mai puternică 
este gravitaţia-tendinţa față de tonică. Nu vom confunda acest tip de 
gravitație — melodică — cu gravitația modală, cu toate că o anumită 
tangenţă între ele există. De exemplu, logica mişcării melodice poate 
orienta linia ei în urcare treptată, şi aceasta o cere o anumită "idee", cu 
toate că o justificare modală aici nu se cere. Mişcarea melodică îşi are 


151 Cf: Bnondensa M. Beedenue e my3bikosnanue, Moca, 2001, c. 91. 

logica sa şi, respectiv, sensul său, care nu se supun raționalizării. Dacă 
s-ar supune, atunci oricine, aflînd „secretul”, ar putea compune melodii 
dintre cele mai geniale. Se ştie, însă, că melodiile geniale nu se 
alcătuiesc, ele, ca regulă, „vin”. 

S. Freud, referindu-se la noţiunea de „sens”, susține că prin 
„sens” trebuie să înţelegem existenţa unei finalități sau a unei tendințe, 
tensiuni, pe care o deserveşte, „stingînd-o”, actul psihic respectiv.*? 
Aplicînd ideea la cazul nostru am putea afirma că melodia, prin sensul 
ce ni-l pune în față, „stinge” o tendință psihică, dîndu-i o finalitate 
„logică”. E. Nazaikinsky consideră că melodia (tema muzicală) este o 
expresie directă a mişcărilor psihice inconştiente, a unor „procese care- 
s pe deplin ale mele, dar care-mi sînt absolut necunoscute” .*® 

Tema muzicală în lucrare este, la fel, un „organism viu”, un 
„personaj”, ceva asemănător cu un individ. Ea e ca şi omul, 
manifestîndu-se diferit pe parcursul lucrării şi descoperind în sine 
calități noi. Tema, prin dezvoltare, devine pe parcursul lucrării 
„personalitate”. Ea este întotdeauna mai bogată decît simplele sale 
prezentări sub un aspect sau altul şi întotdeauna rămîne în plinătatea sa 
o semienigmă pentru ascultător.** 

Caracterul polisemantic al melodiei (şi al muzicii, în general) 
ține de legătura ei directă cu inconştientul. Or, conținuturile 
inconştientului sînt întotdeauna, după cum se ştie de la Freud încoace, 
de natură polisemantică (e suficient să ne referim la vis ca reprezentant 
direct al inconştientului).** Melodia, după cum am arătat deja, ţine de 
emisfera dreaptă, conținuturile căreia sînt de natură polisemantică. Ele 
nu sînt „diacronice”, „rectilinii” ca în cazul emisferei stîngi, ci 
sincretice-sincronice-simultane — mai multe sensuri făcîndu-şi apariția 
în unul şi acelaşi timp. Prin aceasta, probabil, am putea căpăta un 
răspuns la întrebarea de ce oamenii pot cînta în cor, dar nu pot vorbi în 
cor. În primul caz ei se înțeleg, şi chiar foarte bine, în cazul doi — nu." 

Melodia este la modul direct mişcare-înaintare. Ea nu ni se dă, 
iniţial, de-a gata, ci trebuie descoperită (cucerită auditiv) în devenirea 
sa treptată. 


15 Freud S. Introducere în psihanaliză, Bucureşti, 1980. 

*5Hasaiixuncruiă E. Jlozuka My3vIkanbHoii komnosuųuu...c. 157. 

454 Idem, p. 154-156. 

155 A se vedea: Popoviciu L. Foişoreanu V., Op.cit. 

155 Am putea presupune că dacă la construcţia turnului Babel oamenii na-r fi vorbit, dar 
ar fi cîntat, opera le-ar fi reuşit. 

Dacă e să confruntăm cele două elemente primare şi 
fundamentale ale muzicii — ritmul şi melodia — din punctul de vedere al 
genezei lor, atunci trebuie să remarcăm că dacă ritmul i-a fost „dat” 
omului, atunci melodismul a fost „cucerit” de el. Ritmicitatea muzicii se 
trage la direct din ritmicitatea corpului, naturii, universului. Melodismul, 
însă, este de proveniență şi natură specific-umană, creat fiind de vocea- 
respirația umană. Din sincretismul incipient ritm-dans-vers s-a desprins, 
ulterior, vocalitatea melodică, născută de suflul viu al omului cu calităţile 
sale de căldură, sinceritate, lirism, intimitate, etc. — caracteristici interioare 
individuale care lipseau dansului în comun. Expresiile interioare profunde, 
atît de natură afectivă, cît şi intelectivă, se materializează adecvat anume 
prin voce. Vocea ţine de cuvînt-logos, de intelect. Fixarea în voce a 
înălțimii exacte a sunetului a necesitat un anumit efort interior, o anumită 
tensiune-energie psihofiziologică. Şi, într-un sens, un efort „conştient”, 
„intelectual”. Ritmul e mai „orb” în această privinţă, melodismul e mai 
„inteligent”. Aceasta a dus la crearea tonului muzical cu caracteristicile 
sale specifice. Bineînţeles, muzică fără ritm nu există, dar ritmul pur, 
„nemelodizat” duce, în primul rînd, la dans, şi nu la muzică. Ritmul e 
„motorul” muzicii, pentru că e legat de motricitatea corpului. Melodia e 
„sufletul” ei, pentru că este creată de suflul vocii. Îndepărtarea de melodie 
şi accentuarea exagerată a ritmului lipseşte muzica de elementul ei central, 
profund uman. Ritmul e mai aproape de „biologic”, melodia — de 
„spritual”. Sub o muzică ritmizată pronunțat nu poți medita. Doar o 
melodie lentă îndeamnă la aceasta şi ajută la atingirea zonelor profunde. 
Anume diminuarea la maxim posibil a elementului ritmic era o 
caracteristică esenţială a cîntului gregorian, chemat să-l apropie pe om de 
Dumnezeu. Ritmizarea excesivă îl orienta spre partea opusă (de exemplu, 
dansul bacantelor). 

Atracția aproape invincibilă a omului spre melodismul muzicii 
se explică prin caracterul lui profund psihologic. 


3.6.6. Modul 


„Şi tonul singular are sens 

abia în raportarea la un alt ton 
şi în combinaţia sa cu un altul 
şi cu seria altor tonuri“ 


(Hegel) 

Demersul intonaţiei se înderaptă, în consecință, spre un anumit 
ton final — spre tonică — căutînd aici „tihna“ în urma călătoriei 
întreprinse. Ca rezultat, apare între sunete o relaţie specifică — tendința 
modală. Tonica este sunetul central într-o melodie spre care se 
îndreaptă celelalte sunete.” Apare prima atracție a sunetelor unul 
spre altul, iar în consecință, toate spre unul suveran. Aşa ia naştere 
gravitația modală. Tonica devine centrul modului muzical („soarele“). 
În jurul lui se grupează şi îşi duc existenţa în regim de strictă 
subordonare celelalte tonuri ale scării muzicale („planetele“). La 
începuturile istoriei sunetele separate, spontane, emise de voce în 
momentul exclamaţiilor-interjecţiilor, a primelor silabe-cuvinte se 
grupau în jurul unui ton relativ stabil din punct de vedere intonațional. 
De altfel, dacă observăm atent, acelaşi lucru se întîmplă şi astăzi în 
vorbirea noastră. Ca regulă, discursul verbal se sprijină pe un sunet cu 
o anumită înălțime şi care se stabileşte la început, jucînd rolul de ton 
principal. Astfel, însăşi vorbirea îşi are reperele sale modale respectînd 
o anumită „tonalitate“. 

Dacă percepem o melodie ca ceva frumos, cu sens, ca ceva 
care ne mişcă interiorul — percepția e modală, chiar dacă nu 
conştientizăm acest lucru. În caz contrar, melodia ne-ar lăsa indiferenți. 
Percepția e modală şi, prin aceasta/totodată e intonaţională. Pentru că 
intonaţia se produce în mod — în afara modului ea nu poate avea loc. 
De aici, organica relație între mod şi intonaţie. 

Dacă muzica o creează nu sunetele, dar relaţiile dintre ele, 
atunci fenomenul relațional de intensitate intrasonoră supremă este 
modul muzical. Modul se fondează pe două genuri de relaţii dintre 
sunete: a) pe relaţii modale de secundă — aici se creează o tensiune- 
gravitație melodică (astfel, avem un mod de tip melodic/monodic); b) 
pe relaţii de cvintă-cvartă — aici tensiunea-gravitaţia creată este de 
natură armonică (mod armonic). 

În plan istoric, primele intervale muzicale au fost cucerite în 
succesiunea următoare: prima, octava, cvinta, cvarta. Acest lucru s-a 
petrecut la toate popoarele istorice: egipteni, sumerieni, babiloneni, 
chinezi, indieni, greci, arabi. Aceasta nu este întîmplător: în plan 
intonaţional aceste intervale sînt mai „concrete“, pot fi mai uşor fixate 
şi controlate de auz. Cu ajutorul intervalelor menţionate pot fi obținute 


457 În modurile medievale tonul principal se numea „finalis”. Melodia, ca discurs- 
naraţiune sonoră, ajungea, astfel, la un logic final sonor. 

toate sunetele modurilor diatonice şi cromatice. La fel, simplitatea 
extremă a relaţiilor frecvenţiale dintre sunetele ce alcătuiesc aceste 
intervale (2/1 pentru octavă, 3/2 pentru cvintă, 4/3 pentru octavă) oferă 
posibilitatea de a efectua analiza matematică şi calcului acordajului la 
instrumentele muzicale. 

Dar dacă e să evidențiem primul raport sonor care a dat naştere 
muzicii ca tensiune interioară, atunci trebuie să indicăm la cvintă. 
Cvinta e prima relație sonoră (şi prima armonică) după octavă. Octava 
— care e repetarea aceluiaşi sunet — nu spune nimic nou şi prin aceasta 
nu naşte nici un fel de tensiune. Apariţia unui alt sunet, însă, „atrage 
atenţia“. Şi cu toate că el este derivat („rudă“) cu primul sunet (fiind 
armonica lui), el se vrea, totuşi, „suveran“. Şi, ca rezultat, apare 
contradicţia, tensiunea. Cu atît mai mult că „noul“ sunet, devenit 
suveran, conţine în structura sa armonică un ton care intră în tensiune 
maximă cu sunetul fundamental. Şi acest ton este sensibila („ton 
sensible“, fr.) sau treapta a şaptea a modului. Or, acest ton nu înzadar e 
definit printr-un cuvînt psihologic — „sensibila“ (noi, ca regulă, folosim 
acest termen fără a cunoaşte care este motivul apariţiei lui în teoria 
muzicii). El creează cea mai mare tensiune modală pentru că este cel 
mai instabil din întreaga scară muzicală — el deţine cea mai mare forță 
de atracţie spre tonică. Sensibila (treapta a şaptea a modului) este 
sunetul esenţial al acordului de dominantă. Şi acum apare întrebarea de 
ce anume acest acord este definit prin cuvîntul „dominantă“ (adică, 
ceva care domină) şi nu tonica? Or, într-o scară muzicală anume 
tonica, ca sunet fundamental, ar trebui să „domine“. Şi ea domină. Dar 
în plan sonor-formativ. Dominanta, însă, domină psihologic — prin 
crearea de către tonul sensibil a încordării interioare supreme. Aşadar, 
muzica a devenit eveniment al vieţii interioare datorită cvintei- 
dominantei. Anume ea e prima care creează tensiune-vibraţie-tendinţă- 
dinamism. Cvinta a născut muzica. 

Modul (ca şi armonia, după cum vom vedea) ţine de noţiunea 
de „funcţie“. Există „funcții armonice“, dar şi „funcţii modale“. Modul 
este un sistem funcțional, adică relațional — fiecare element al lui 
exercită anumite funcţii în raport cu alte elemente: funcţii de 
subordonare, de atracție-respingere creatoare de dinamism, magnetism 
— sonor (auditiv) şi, prin aceasta, psihic. „Orice tendinţă a unui sunet 
spre alt sunet, scrie muzicologul A. Sohor, este o manifestare a 

aşteptării noastre“.** Despre caracterul vădit psihologic al modului 
muzical vorbeşte muzicologul T. Berşadskaia. Dacă modul este definit 
ca un sistem subordonator, de diferenţiere a elementelor sale, atunci 
această diferenţiere poartă un efect psihologic. În această ordine de idei 
funcția modală trebuie tratată ca un fenomen psihologic, ca o 
concepere (percepere) logico-psihologică a caracterului relațional al 
elementelor modului.** 

Modul conţine în sine trei tipuri de funcţii: stabile, instabile şi 
alternative. Cele cu caracter stabil se asociază psihologic cu frînarea- 
încetinirea mişcării, cu stopul, cu liniştea. În opoziţie cu acestea, cele 
cu caracter instabil creează senzația mişcării, a înaintării. Prin aceasta 
se fac prezente noţiunile de „static“ şi „dinamic“, de „încetinire“ şi 
„mişcare“ („tendinţă spre..."), de „linişte“ şi „nelinişte“ etc. Funcţiile 
alternative se comportă „hameleonic“ sau, în termenii fizicii, 
„cuantic“: în funcție de context ele apar fie ca stabile, fie ca instabile. 
Ele sînt schimbătoare şi neconstante, provocînd o reevaluare şi 
reinterpretare permanentă de către auz a logicii mişcării elementelor. 
Sursa apariţiei alternanţei funcționale o constituie faptul „comunicării“ 
treptelor modului nu numai cu centrul, dar şi între ele însele. În această 
situație apar cazuri cînd o funcție instabilă devine pentru un timp 
stabilă sau poate îndeplini chiar rolul de „centru“, faţă de care imediat 
sînt obligate să-şi schimbe „statutul“ („comportamentul“) celelalte 
trepte, ele fiind nevoite să se reorienteze în situaţia nou creată. Apare 
un tip de dualism funcțional. Aceasta duce la o amplificare netă a 
încărcăturii psihologice a discursului sonor. „Alternanţa funcţională, 
scrie Iu. Tiulin, este reflectarea în materia muzicii a uneia din legile 
psihice fundamentale — alternaţa percepţiei noastre“.*% Creşterea 
„incertitudinii“ sonore duce la creşterea incertitudinii psihice şi, 
totodată, la crearea unui polisemantism al conținutului muzicii. 
Polisemanticitatea, fenomen caracteristic conținutului muzicii, ia 
naştere anume din această permanentă  mişcare-schimbare- 
transformare-alternanță-instabilitate-incertitudine a componentelor 
muzicii în cadrul acțiunii lor vii. 

Modul şi armonia se află în strînsă legătură (ambele fiind 
categorii funcțional-relaționale) pentru că funcțiile armonice (tonica, 


48 Coxop A. Op. cit., p. 152. 
1 Bepmanckaa T. Jekyuu no eapmonuu, JIennnrpan, 1985, c. 70. 
1% Tronnn IO. Op. cit. p. 172. 

subdominanta, dominanta) îşi datorează existența treptelor modului — 
stabile I-III-V şi instabile II, IV, VI, şi mai ales VII (după cum am 
arătat deja). În afara acestei gravitaţii-tensiuni intramodale acordurile 
armoniei n-ar fi funcţionale, vii, dinamice, ci statice, inerte. 

În succesiune istorică a apărut mai întîi modul, ca relații vii 
între sunete, şi după aceea gama, care constituie aspectul formal- 
tehnic, matematic şi schematic al modului. Uneori se confundă 
noţiunile de mod şi de gamă — lucru absolut inadmisibil, deoarece 
aceste două categorii, deşi identice „material“, sînt absolut diferite ca 
entități sonor-expresive. Gama (scara muzicală) e o succesiune formală 
de sunete, fie şi aflate în stricte raporturi matematice. Modul, însă, e 
expresie. Gama poate fi fixată pe portativ şi poate fi cîntată. Modul nu 
poate fi nici fixat, nici, ceea ce este caracteristic, cîntat separat. El doar 
se simte (auditiv şi psihologic) şi se intonează în contextul viu al 
lucrării. Despre mod putem vorbi doar în planul expresiei organizării 
sonore. Putem cere de la elev să cînte gama dată, dar nu putem cere să 
cînte modul dat. De aceea, considerăm, este greşită expresia 
profesorului de teorie-solfegii care cere să se cînte , de exemplu, 
„modul frigic“ de la sunetul respectiv. Corect ar fi — „scara frigică“. 
Modul frigic (doric, lidic etc.) poate fi sezizat şi intonat doar în cadrul 
unei melodii construite pe scara (gama) frigică (dorică, lidică etc) şi 
doar odată cu intonarea acestei melodii. 

Modul ţine legătură directă cu forma lucrării — prin funcțiile 
modale el dictează formei, influențînd-o şi împrumutîndu-i acesteia o 
încărcătură psihologică. Şi aceasta pentru că modul intră în „discuţie” 
activă cu metroritmul, alocuri dictîndu-i şi acestuia, cerînd ca o funcţie 
sau alta să se repete, să perpetue, să se dezvolte sau, dimpotrivă, să se 
întrerupă brusc, să treacă în alta. 

Funcţiile modale şi activitatea lor în cadrul discursului muzical 
duc cu sine — după cum se vede bine — o informaţie. Numai că această 
informaţie diferă de informaţia adusă prin cuvinte sau prin alt mijloc 
„raționalist” de comunicare. Informaţia adusă interiorului de activitatea 
tonurilor muzicale prin legile sale specifice, prin principiile sale de 
organizare nu are un conţinut denotativ, precis, direct, ca semnificația 
unui cuvînt, de exemplu. Ea poartă un caracter conotativ, indirect, 
sugestiv, la nivel de impuls de simţ sau de idee şi nu de idee „clară”. E 
o informație specifică, pur muzicală, care bate în substraturile 
subiacente ale psihicului şi ale înțelegerii noastre. Şi lucrul acesta 

foarte clar poate fi conştientizat în baza modului muzical, a activităţii 
funcţiilor modale. 

Trebuie de menţionat, că există şi o altă viziune muzicologică 
asupra modului, viziune care nu insistă asupra prezenţei obligatorii a 
unui sunet central spre care tind toate celelalte. Aici sunetele la fel se 
află în relaţii reciproce de intergravitaţie, dar nu au vreo obligaţiune 
față de unul central. Teoria dată permite de a interpreta modul mai larg 
— ca un sistem de organizare logică a sunetelor în general (şi nu ca un 
sistem stereotip cu caracter centralizat). Această tratare duce la 
înțelegerea şi acceptarea conceptului compozitorilor A. Schoenberg, A. 
Vebern ş.a. despre sistemul muzical „atonal“, acesta constituind în sine 
un gen de „tonalitate specifică“ (dar care conţine, totuşi, o însuşire 
esenţială a modului — diferențierea tonurilor după o anumită logică 
sonoră).  Vizavi de subiectul nostru, însă, aceasta nu are nici o 
importanță — muzica „atonală“ la fel pune în mişcare psihicul, purtînd 
încărcătura emoţională care-i este proprie. 

Conceperea modului în plan teoretic cere, desigur, o pregătire 
profesională. Ascultătorul de rînd, însă, percepe fenomenul modal la 
nivel intuitiv. Aceasta vorbeşte încă o dată de faptul că natura muzicii 
nu este de ordin teoretic, cerebral, ci iraţional-afectiv. „Interiorul“ 
uman îşi are judecata sa sonoră, în afara oricărei judecăţi teoretice, 
conştient-raţionale. 

Dacă scoatem modul din muzică nu rămîne din ea decît o 
simplă înşiruire de sunete, fie şi, în aparență, plăcută urechii. Fără 
relațiile modale între sunete ar lipsi, cel puţin, muzica ultimilor 600- 
700 de ani. 


3.6.7. Armonia 


„ Contrariile se contopesc şi nasc 
o preafrumoasă armonie; 

şi totul se petrece prin luptă” 
(Heraclit) 

„ Cine stăpineşte contradicția 
Stăpineşte lumea” 


(Ștefan Lupaşcu) 

În organică legătură cu modul — atît sub aspect teoretic- 
muzical, cît şi psihologic — se află armonia. Noţiunea de armonie în 
muzică apare sub două înţelesuri: larg — muzica este o „armonie” — o 
îmbinare plăcută/perfectă de sunete; o con-sunare (sunare în comun, în 
deplin acord); în muzică totul se petrece/sună frumos, bine acordat, 
proporțional-ritmic, într-un cuvînt, „armonios”; specific — ca ramură 
(ştiinţă) muzicologică care studiază acordurile — îmbinarea tonurilor pe 
verticală în sunarea lor simultană; teoria acordurilor. 

Primul sens al noţiunii este de natură estetică şi filozofică — 
armonia ca o categorie a artei, în general, dar şi ca o categorie a 
existenţei. Sub acest aspect noţiunea este studiată de Estetică.“ Sensul 
doi e pur muzical şi anume la el ne vom referi în continuare în 
conformitate cu subiectul nostru.** 

Noţiunea de „armonie” în sens muzical specific (ca teorie a 
acordurilor) ţine, la fel, de două aspecte: 1) îmbinare sonoră pe 
verticală, obţinînd acorduri-consunări „armonioase? ca rezultat al 
„înţelegerii-împăcării-colaborării” tonurilor între ele; 2) succesiune- 
înlănţuire de acorduri (funcţii armonice) pe orizontală. 

Astfel, tratarea în cauză cuprinde atît momentul, cît şi 
procesul, atît verticala (structura consunărilor), cît şi orizontala 
(logica-expresia mişcării acordurilor). Prin aspectul doi armonia se 
prezintă ca factor dinamic care declanşează şi organizează mişcarea 
muzicală (iar în rezultat, întreaga formă a lucrării). Destul de limpede 
acest lucru se sesizează şi se conştientizează în cazul cadenţelor, ele 
asociindu-se cu încetinirea mişcării, cu apropierea de final, cu 
încheierea discursului (şi, totodată, a formei). Dinamismul sonor 
provoacă — am demonstrat deja — dinamism interior. Astfel armonia, 
prin sine, adaugă un simțitor (iar în unele cazuri, un determinant) 
psihologism muzicii. 

Studierea etimologiei cuvîntului „armonie” ne permite să 
atestăm din start caracterul psihologic al fenomenului. Or, semnificaţia 
primă a noțiunii indică clar la natura ei dinamică, tensională. 

„Harmonia” din greacă are următoarele semnificaţii: 
coordonarea părților (în latină „accordae” = coordonez), legătură 
interioară; corelarea elementelor diverse. 


4l De exemplu: IllecraxoB B.II. Tapmonua kak 3cmemuueckaa kxamezopua, MOcKBa, 
1973. 

“2 La prima vedere ar părea că aceste două tratări (sensuri) ale noţiunii de armonie sînt 
de ordin diferit. Însă, după cum vom vedea, parametrii esenţiali sînt comuni. 

Dacă pătrundem în esența cuvintelor-cheie (evidenţiate) 
constatăm următoarele. A coordona conţine în sine momentul de 
„compromis” — fiecare parte vine cu opinia sa şi, totodată, cedează 
ceva celeilalte părți. Dacă legătura e interioară, atunci ea poartă un 
caracter intim, ascuns. Corelarea elementelor diverse indică la faptul 
că între părți poate exista o înţelegere (un compromis), însă orice 
înțelegere „merge pe muchie”, aflîndu-se oricînd în pericolul de a fi 
întreruptă. În rezultatul contopirii elementelor diverse se naşte ceva 
nou. Acest „nou” poartă un caracter integru, indivizibil. 

Toate acestea vorbesc despre caracterul viu-activ al 
fenomenului de armonie. Mai mult ca atît, ele vorbesc nu atît despre 
atingerea şi fixarea, odată şi pentru totdeauna, a echilibrului, ci despre 
o permamentă menţinere de echilibru. Cu toate că s-a atins echilibrul 
multdorit şi armonia triumfă, necesitatea menţinerii ei naşte o 
permanentă tensiune. Armonia nu e ceva static, ea nu e dată pentru 
totdeauna, ci se află sub pericolul de a dispărea în orice moment. 

Aceasta este esența conceptului de armonie. După cum vedem 
ea este, prin definiție, de natură dinamico-psihologică. Aceeaşi esență 
o comportă şi categoria de armonie în sens specific muzical (ca ştiinţă 
a acordurilor). 

La crearea caracterului viu-tensional al armoniei („echilibristicii” 
armonice) contribuie dualismul funcțional al acordurilor. De exemplu, 
treapta a III-a e şi tonică, e şi dominantă. Armonizarea unei melodii nu 
este altceva decît schimbarea continuă a „chipului” modal al tonurilor 
ei: un ton ce a aparţinut iniţial unei funcţii (de exemplu, Fa ca element 
al subdominantei lui Do: Fa-La-Do), devine element al altei funcţii 
(acelaşi Fa intră cu drept deplin în acordul de septimă al dominantei — 
Sol-Si-Re-Fa). 

Un procedeu armonic cu vădit caracter psihologic este modulația 
spontană. Aceasta duce cu sine fie la creşterea bruscă a agitaţiei interioare, 
fie la diminuarea ei. Un astfel de efect psihologic îl produce, în mod 
specific, subdominanta prin capacitatea ei centrifugală de a permuta auzul 
pe un plan emoţional nou, aproape autonom, oferindu-i o anumită 
„odihnă” prin evadarea provizorie din tensiunea creată în rezultatul 
dezvoltatării tematice a lucrării (confruntarea-lupta temelor etc.).** 
Dualismul funcțional al acordurilor naşte o contradicție în interiorul 
armoniei (o permanentă tensiune interacordică). 


1% Hasaiixuncruă E. Jlozuka My3olKanbHoii komnosuųuu, c. 246. 

Datorită fenomenului enarmoniei fiecare sunet muzical poate 
face parte din orice tonalitate (realitate cuantică !). Adică, fiecare sunet 
duce cu sine informație virtuală despre toate tonalităţile existente în 
muzică; el e aici şi, în acelaşi timp, în orice alt punct al oricărei 
tonalități. 

Fenomenul de transpoziție (transpunerea unei lucrări dintr-o 
tonalitate în alta) nu este altceva decît o „transă” sonoră (sunetul 
transcende poziţia sa iniţială). „Transa” sonoră duce inevitabil la 
„transă” psihologică — trece auzul pe alt cîmp al simțirii. 

Unul din puternicele mijloace de expresie în muzică este 
disonanța. Ea condiţionează mişcarea muzicală datorită senzaţiei de 
dezechilibru, nelinişte — senzaţii care cer trecerea acordului dat în altul, 
consonant. Or, devenirea (înaintarea) muzicală se manifestă în 
interacțiunea contrariilor. 

La fel, la crearea caracterului dinamic-tensional al armoniei 
contribuie unitatea şi opoziţia treptelor stabile şi instabile. În aşa fel, orice 
succesiune armonică se prezintă sub formă ascunsă ca un continuu lanț 
modulatoriu. De exemplu, apariţia acordului treptei a III-a deja înclină 
spre dominantă, a celei de-a VII-a — spre subdominantă etc. 

Mişcarea funcţiilor armonice pe parcursul lucrării se produce 
conform unei anumite ordini, organizări — a unui ritm. De aici, 
noţiunea de „ritm armonic”. Ca rezultat, iau naştere „valuri-ondulaţii” 
armonice de o puternică încărcătură dinamică. Ritmul succesiunii şi 
alternanței funcțiilor într-o lucrare este un ritm  intergrator- 
generalizator, adică un ritm de ordin superior. Acest ritm influențează 
„la distanţe mari” forma lucrării. În acest context se înscrie noţiunea de 
„respiraţie armonică”, întîlnită în unele tratate de armonie.“ Pulsaţia 
structurilor armonice duce la o pulsație-respirație a formei în 
întregime. Forma respiră. Unul din creatorii şi susţinătorii acestei 
respiraţii largi a lucrării este ritmul armonic. Lucrul acesta uşor poate 
fi observat la clasicii vienezi (Haydn, Mozart, Beethoven) — de la 
structura modală a motivelor în frază („întrebare-răspuns”) pîna la 
structurile ample: perioade, părți. 

Aspectul expresiv al armoniei apare destul de vădit în special 
atunci cînd acordurile sînt separate prin pauze. În acest caz se aude 
(simte) clar ecoul lor „artistic” creînd, prin aceasta, un viu efect 
psihologic. Să ne referim, ca exemplu, la cîntecul bărbaților georgieni 


464 Bepmanckaa T. Op. cit., p.26. 

(Caucaz), frecvent întrerupt de pauze subite care produc un efect 
deosebit (de ecou montan). 

Deoarece armonia se află în organică legătură cu modul, acesta se 
consideră „temelia” armoniei (ea sprijinindu-se pe treptele modului). 
Armonia poartă în sine calitățile modului: atracţie-respingere, tindere, 
mişcare, tensiune. Anume temelia modală îi conferă armoniei un caracter 
viu-dinamic-expresiv. Conjugarea acordurilor se produce în funcție de 
tendința modală. Am putea vorbi chiar despre contopirea armoniei cu 
modul. (De aceea, noţiunea de „ritm armonic” îşi are corespondenţa sa 
modală, „ritmul modal” — categorie formulată şi argumentată de 
muzicologul B. lavorsky). Şi dacă modul ţine genetic de noțiunea de 
intonaţie, atunci şi armonia, derivat, poartă un caracter intonaţional. 
Interrelaţia complexă şi multiaspectuală între legile modului şi ale 
armoniei nasc forțe ascunse, care conferă discursului muzical expresivităţi 
psihologice dintre cele mai pronunțate. 

Să totalizăm: 1) Armonia nu este o categorie statică, ci 
dinamică; ea nu este „fixare de echilibru”, dar „menţinere de echilibru” 
(între forţe contradictorii), ea nu este „moment”, dar „proces”. 2) 
Armonia este producătoare a unei realități sonore noi, ea ţine de 
„naştere”, de „creare”. 3) Armonia este creatoare de ordine, „lege”. 4) 
Armonia este creatoare de ritm; ea crează ritmul formei, organizează şi 
mişcă forma. 5) Armonia este creatoare de tensiune, dinamism, 
pulsaţie. 6) Armonia este o categorie intonaţională. 


3.6.8. Timbrul 


„ Timbrul este mai mult decit o caracteristică 

a sunetului: el este sunetul însuşi. 

Muzica se manifestă prin timbruri, nu prin sunete”. 
(Dem Urmă) 


Timbrul este una din cele mai subtile caracteristici ale muzicii 
(dacă nu chiar cea mai subtilă). Din acest motiv, vizavi de receptarea 
timbrului au loc lucruri paradoxale. Apare o anumită contradicţie între 
aspectul „conştient” al sesizării lui şi influența sa reală-vie care se 
produce la nivel inconştient. Ascultătorul obişnuit în cea mai mică 
măsură îşi dă seama de coloratură specifică a sunării, care ar purta o 
semantică aparte alături de alte componente ale muzicii. Ascultătorul 

aude melodia, ritmul, susținerea armonică, îşi dă seama de o 
intensitate a sunării, iar dacă i se cere să se refere la „coloristică”, se 
limitează la nominalizarea instrumentelor ce-au sunat (dar şi atunci în 
cazul cînd cunoaşte că „timbru” înseamnă „vocea” unui instrument). 
Timbrul, însă, este mai mult decît sunarea specifică a unui instrument 
sau a unei voci umane. El este calitatea acustico-muzicală a sunetului; 
timbrul ţine de „inteligenţa” sunării muzicale.** 

Deosebim două aspecte ale categoriei de timbru muzical: 1) 
Aspectul „exterior ” — timbrul în accepţia largă (obişnuită) a noțiunii: 
ca o caracteristică specifică a sunetului generată de un emițător concret 
de sunete, o rezonanţă sonoră individuală (sunetul-vocea fiecăruia din 
instrumentele muzicale sau fiecărei voci umane; tot aici — „„voci” ale 
naturii: a izvorului, pădurii, vîntului sau „voci” artificiale: a ciocanului, 
sfredelului electric etc.). 2) Aspectul „interior ” — cîmpul sonor creat în 
interiorul sunetului în baza armonicelor participante la emiterea lui. 
Prezenţa (bogăţia) sau absenţa (deficitul) armonicelor determină 
esenţial timbrul sunetului dat. Lucrul acesta îl cunosc bine interpreţii la 
instrumente cu coarde şi de suflat, cîntăreţii, dar şi pianiştii (ei 
acționînd timbrul prin touche-ul respectiv) sau chiar interpreții la 
instrumentele de percuție. (Sub acest aspect se vorbeşte de sunet 
„bogat” sau „sărac” din punct de vedere timbral; de aici expresiile de 
„sunet alb”, „sunet plat”, adică sărac timbral). 

Culoarea sonoră este unul din cei mai puternici factori de 
acțiune asupra auzului şi unul din cele mai eficace mijloace de 
expresivitate muzicală. Acest lucru se produce graţie faptului că 
timbrul este, la fel, intonaţie. Pentru a ne convinge de acest lucru este 
suficient să atragem atenţia la timbrul vocii umane în general (chiar 
atunci cînd omul vorbeşte, nu cînd cîntă). Vocea fiecărei persoane îşi 
are culoarea-timbrul său. Şi acest timbru nu este abstract ca sens, nu 
este ceva doar „material-fizic”, „obiectiv”, dar, totodată, trezeşte din 
partea celui ce aude această voce o anumită reacție afectivă: e plăcută 
vocea dată sau nu, e „dulce” sau „dură”, e „inteligentă” sau e voce de 
„om prost” etc. Această calitate a vocii umane are o importanță 
deosebită în cînt. Plăcerea şi atracţia pentru vocea unui sau altui 
cîntăreţ o avem nu atît datorită diapazonului (extinderii) şi nici chiar 
forței acustice, cît, în special, culorii („dulceţii”) ei. 


465 A se vedea subcapitolul „Inteligența muzicală”. 

Timbrul este prezent doar în sunarea vie a muzicii, în text 
(partitură) el nu există. Ar putea fi contestat acest lucru afirmîndu-se că 
el există şi în partitură, de exemplu, în partitura aranjată pentru 
orchestră, pentru cor etc. Parţial acest lucru este adevărat — 
compozitorul scrie lucrarea ţinînd cont de caracteristicile timbrale ale 
fiecărui instrument (voce). Însă cele scrise sînt doar pre-existenţa 
virtuală a timbrului şi nu existenţa lui reală. Sunarea vie a timbrului nu 
poate fi fixată în partitură. Timbrul este produs de interpret. 

Una din caracteristicile de fond ale timbrului este caracterul 
său individual. Diverse surse sonore pot emite sunete de aceeaşi 
înălțime, durată, intensitate, dar nu şi de acelaşi timbru. R. Fahrmann 
defineşte timbrul ca o latură profund intimă a vocii umane, raportată la 
cele mai tainice zone ale personalității. Prin aceasta, timbrul este 
exponentul celor mai subtile mişcări sufleteşti." 

Conform aceluiaşi principiu — de raport-colaborare între sunete 
sub aspectul coloristicii lor (într-un ansamblu vocal sau instrumental, 
cor, orchestră etc.) — ia naştere timbrul general al lucrării. Una din 
funcţiile de bază ale orchestraţiei sau aranjamentului coral este tocmai 
timbrarea (colorarea acustică) a lucrării. 

Timbrul  nesesizat (sau aproape nesesizat) de urechea 
conştientă este foarte activ receptat, însă, la nivel inconştient. De aceea 
se afirmă că printre alte calități ale sunetului anume timbrul deţine 
prioritatea în acțiunea sa asupra noastră, cu toate că de acest lucru nu 
ne dăm seama. 

Deoarece timbrul este condiţionat de spectrul acustic al 
sunetului (ansamblul armonicelor), el nu este sesizat la nivel muscular 
ca intensitatea, înălțimea şi durata. Acest spectru, susține A. Sohor, 
este receptat şi analizat de un mecanism psihofiziologic special, despre 
care încă nu cunoaştem aproape nimic, dar care este foarte perfect şi 
care are un rol foarte important, odată ce fără el nu este posibilă 
percepția aspectului semantic al vorbirii (noi distingem fonemele ce 
determină sunarea individuală a fiacărui cuvînt anume după spectrul 
lor acustic — după timbru).* 

Fineţea calitativă a sunetului comunică cu zone destul de subtile 
ale auzului-psihicului nostru. Dacă, de exemplu, în cazul emiterii vocale 
verbale intonaţia poate fi obținută în mod voluntar (prin ridicarea- 


1% Fahrmann R. Die Deutung des Sprechausdruks, Bonn, 1960, p. 40-41. 
467 Coxop A. Op. cit., p.124. 

coborîrea conştientă a vocii, prin modelarea metro-ritmică etc.), dar 
timbrul — nu. Actorul ne convinge nu atît prin intonaţie, cît prin timbru. 
Intonaţia netimbrată respectiv (în caracterul semantic al frazei) sună 
artificial, fals. Atunci cînd afirmăm că intonația joacă rolul hotărîtor într-o 
comunicare verbală, nu ne dăm seama că de fapt aceasta se datorează, în 
mod determinant, timbrului. „Dulceaţa” sau „asprimea” intonaţiei o aduce 
anume timbrul. Bineînţeles, nu vom înţelege problema mecanicist — 
timbrul şi intonaţia nu sînt separate între ele, dar fac corp comun. În acest 
sens, timbrul este element organic al intonaţiei. El aduce intonaţiei o 
rezonanță specifică care nu poate fi programată-fabricată, dar care conferă 
sonorităţii o nuanță semantică aparte. Ea se naşte din „inteligenţa” noastră 
acustică. Nu atît intonaţia (care, după cum am constatat, poate fi 
„fabricată”) ţine de această inteligenţă, cît timbrul. Simpatia sau antipatia 
faţă de o persoană pe care o urmărim vorbind/cîntînd ţine nu în ultimul 
rînd de timbrul vocii ei. Nu numai „vorba dulce” (cuvintele pronunţate), 
dar şi „glasul dulce” („„mierea” lui) mult aduce. Dacă cuvîntul acţionează 
la nivelul sistemului doi de semnalizare, atunci timbrul vocii bate direct în 
zona afectivă. Respectiv, dacă cuvîntul se adresează gîndirii stîngi, atunci 
timbrul — gîndirii drepte. Ca fapt divers: conform lui F. Sanford prin 
analiza vocii poate fi diagnosticat caracterul omului.“ 

Acelaşi lucru se petrece şi în cazul emiterii muzicale: 
modelarea intonaţiei fără timbrarea respectivă rezultă cu o sunare 
artificială, seacă, plată. Însă în cazul muzicii, vizavi de vorbire, timbrul 
poate fi acţionat în mod direcționat grație calităţii specifice a sunetului 
muzical — înălțimii lui exacte. Prin modelarea sunetului la nivel de 
armonici acționăm asupra calității timbrului. 

Caracteristici timbrale de diferit gen se manifestă la cîteva 
nivele ale pînzei sonore: 

e Ja nivel de „sunet general” al lucrării, condiţionat de 
caracterul lucrării (de exemplu, caracterul cantabil necesită o 
timbrare distinctă a sunetului faţă de caracterul de marş etc.); 
e Ja nivel de registru — grav, mediu, acut (timbrul de 
registru); 

e la nivelde armonie (timbrul armonic); 

e la nivel de factură-textură (timbrul facturii-texturii). 

Fiecare din aceste componente timbrale comportă caracteristici 
psihologice specifice. 


468 Cf. Athanasiu A. Op. cit. 

Un timbru aparte poartă însăşi sunarea generală a formației 
artistice. De exemplu, orchestra militară, corul de copii, corul de 
bărbaţi ş. a. îşi au coloritul său original şi inconfundabil, colorit care 
trezeşte în ascultător sentimente de o nuanță distinctă. 


3.6.9. Ritmul. Metrul. Tempo. Măsura 


„Ritmul muzical este ceea ce se simte, 
nu ceea ce se măsoară” 

(Ernest Ansermet) 

„Ritmul — muzică în muzică” 


(Friedrich Schelling) 


Anticii deosebeau trei verigi (trepte ) ale muzicii:** 

° „musica mundana” — muzica lumii (cosmosului- 

universului, naturii), 

° „musica humana” — muzica din om (muzica corpului 

omenesc — născută de puls, respirație, alte mişcări ritmice 

interioare), 

° „musica instrumentalis” — muzica „acustică” creată şi 

receptată de om, muzica propriu-zisă („instrumentalis”, pentru 

că este  „construită-meşteşugită” prin intermediul 
instrumentelor: vocii, instrumentelor mecanice). 

Muzica „humana? derivă din cea „mundana”, cea 
„instrumentalis”, la rîndul ei, din cea „umana”. 

Cu toate că timpul-ritmul muzical derivă din cel universal şi 
biologic, el poartă, totuşi, un caracter specific uman, atribuindu-şi 
calităţi inexistente în natură. Atât organizarea timpului muzical, cît şi 
receptarea lui, sînt trecute prin filiera interiorului nostru, adică poartă 
un caracter antropocentric. Ritmul muzical este condiţionat obiectiv de 
experiența noastră motrică. Omul a conferit calităților sunetului 


A 


dimensiuni umane, le-a „metaforizat” într-un mod specific. Ritmul din 
muzică este o „metaforă” a ritmului naturii. (Ca esemplu: omul nu se 
simte mulțumit de „cîntul ciocîrliei” din cîmpie şi-şi creează 
„Ciocîrlia” sa, trecută prin filiera intimă a interiorului său). 

După cum am vorbit la subiectul despre melodie, ritmul a fost 


„împrumutat” de om, melosul, însă, l-a cucerit (creat) el însuşi. Prin 


1% NB: Ei le numeau nu trei tipuri de muzică, dar anume trei verigi (trepte) ale 
aceleiaşi Muzici. 

aceasta s-ar explica primatul elementului ritmic în muzică — în plan 
evolutiv — vizavi de cel melodic. Argument: o largă răspîndire în 
antichitate a cîntecelor cu caracter metric activ şi apariția mult mai 
tîrziu a câîntecelor cu caracter cantabil, mai „pasive” sub aspect 
metric.“ În muzica veche greacă ritmul domina asupra melodiei. Şi 
aceasta datorită faptului că muzica făcea corp comun cu dansul. 

În muzică, factorul ritmic se prezintă la diferite nivele ale pînzei 


sonore: 
° la nivel de sunet (duratele de note şi de pauze), 
° la nivel de îmbinări de sunete (submotive, motive, 
înlănțuiri de acorduri ş.a.), 
° la nivel de substructuri mai ample (fraze, perioade, 
secțiuni), 
° la nivel de părți, mişcări, 
° la nivel de forma-arhitectonica generală a lucrării 
(ritmul compozițional), 
° la nivel de intensitate a sunării (ritmul dinamic — forte, 
piano etc.), 
° la nivel de mod (ritmul modal), 
° la nivel de armonie (ritmul armonic) 
° la nivel intrasonor — poliritmia în lucrările polifonice. 


În rezultat, în cadrul creației muzicale îşi face prezența o 
întreagă țesătură ritmică multidimensională. 

Natura dinamică a muzicii este condiţionată în primul rînd de 
ritm. „Rhythmos”, de la „Reo” (grec.), înseamnă „a curge”, „a alerga”, 
„a trece”. De la „rhythmos” ia naştere „eurithmia”, termen cu mai 
multe sensuri înrudite: 1) (a) armonie de sunete, (b) armonie de mişcări 
(în muzică, dans, vorbire); 2) funcționare regulată a unei activități 
organice; 3) ritm regulat al pulsului. Astfel, categoriile de „sunet”, 
„armonie”, „mişcare fizică”, „mişcare fiziologică” se află pe aceeşi 
linie funcțională. Din acest motiv anume ritmul iese pe primul plan în 
declanşarea stărilor afective dintre cele mai diverse. 

Ritmul în muzică nu este doar un factor (principiu) abstract, 
formativ-ordonator, dar conferă „viaţă vie” mişcării sonore, este 
tonusul ei energetic. De aceea, duratele sunetului nu se măsoară în 
unități exacte (în secunde, de exemplu, cu toate că ele durează 
secunde). „Măsurarea” se lasă la discreţia simțului. Din acest motiv (să 


41 Kynaxockuă JI. Tecna, eë a3bik, cmpykmypa, cyòðbő6vi, MockBa, 1962, c. 67-68. 

ne amintim), aptitudinea muzicală respectivă nu se numeşte „auz 
ritmic”, dar anume „simţ ritmic”. Pentru că ritmul nu poate fi calculat, 
ci doar simțit. Ritmul muzicii este un ritm real, viu, fizic-activ şi nu 
„virtual”, „ascuns” ca în alte arte. 

Ritmul se naşte din durata sunetului, ca apoi să dea naştere 
altor două categorii temporale cu care se află în raport direct — metrul 
şi tempoul. 

Metrul (pulsaţia metrică), prin accentele sale ce îndeplinesc 
rolul de „puncte de sprijin” pentru auz-percepţie, ordonează curgerea 
ritmică, îi conferă acesteia o anumită claritate, logică. Metrul 
„stăpîneşte-moderează” ritmul. De aici, permanenta „luptă” între ritm 
şi metru. Ritmul e „viața vie” care se vrea trăită „liber”, metrul e 
„cronosul” sever care ordonează şi disciplinează. 

La fel ca şi în cazul modului, cu relaţiile de subordonare a 
elementelor sale, în cazul metrului se face prezent un fenomen similar 
— gravitația metrică. Ea este creată de relaţia dintre timpii metrici tari 
şi slabi, unde ultimii „se subordonează” celor dintii. Auzul „aşteaptă” 
aceste puncte de reper pentru a-şi ordona căutările, a se orienta şi a găsi 
o „logică” în cursul sonor. De exemplu, auzul, sprijinindu-se pe metru, 
nu aşteaptă cadenţa la sfîrşitul perioadei, ci o aşteaptă anume în 
măsurile şapte-opt. Sub acest aspect logica metrică se află în relație cu 
cea tonală (a modului). Simplul fapt de scoatere în relief a cadențelor 
ne vorbeşte clar despre acest lucru. De aici şi noţiunea de „ritm modal” 
(B. lavorsky). Cadenţele, consideră E. Nazaikinsky, nu sînt altceva 
decît un fel de „rime armonice”.”! Analiza repartizării acordurilor 
diverse sub aspect funcțional în structura metrică a perioadei clasice 
(patrate) arată că o maximă diversitate de acorduri, ce aparțin diferitor 
grupuri funcţionale, cade pe timpii slabi şi pe măsurile slabe. În 
măsurile tari se observă o prezenţă accentuată a funcţiilor principale 
ale modului. Divizarea timpilor metrici în „tari” şi „slabi” e analogică 
divizării elementelor modului în „tonicale” şi „netonicale”.*? 

O altă componentă temporală a muzicii generată de ritmicitate 
este fempoul. Or, timpul se realizează prin tempo — viteza curgerii lui. 
lar viteza curgerii timpului este din start un factor psihologic. De 
aceea, accelerarea timpului duce la creşterea agitaţiei interioare, iar 
moderarea lui — la temperarea trăirii afective. 


“1 Hasaăxuneruă E. Op. cit. p. 245. 
+2 Idem. 

Faptul că tempoul este de natură psihologică face ca el să 
devină obiect de permanente disensiuni între muzicieni. Muzicienii au 
protestat întotdeauna împotriva indicațiilor metronomice fixe, a tratării 
rigide şi absolute a acestora.” Indicaţiile de tempo nu sînt doar unităţi 
temporale de ordin fizic (secunde, minute), ci, totodată, indicaţii 
psihologice. Largo, adagio sau allegro, vivo ne vorbesc nu numai 
despre viteza muzicii, ci şi despre caracterul ei, despre stările interioare 
adecvate acestor tempouri. Compozitorul indică la aceşti termeni 
pentru a orienta interpretul (şi ascultătorul) spre o anumită dispoziție 
interioară. Deseori termenii exercită funcţii „programatice” arătînd la 
conținutul muzicii şi substituind, prin aceasta, titlurile literare pe care 
le-ar putea purta lucrarea sau una din părţile ei. Nu înzadar există 
lucrări care se numesc: „Allegro”, „Adagio” etc. (de exemplu, celebrul 
„Adagio”, al lui T. Albinoni). Tempourile lente, medii, repezi cu 
variantele sale au căpătat o certă încărcătură semantică. E semnificativ 
faptul că indicațiile verbale date de compozitori în partitură sînt mai 
răspîndite decît indicațiile metronomice, ele vorbind atît despre viteza 
mişcării, cît şi despre caracterul muzicii. 

Referitor la noţiunea de tempo se utilizează termenul de 
agogică — modificări de tempo în cadrul unei lucrări. Unele lucrări sînt 
mai bogate sub aspect agogic (de exemplu, lucrările „lirice”), altele — 
mai stricte (de exemplu, dansurile). Însă tempoul în muzica vie (sub 
fomă de interpretare) întotdeauna este „agogic”, fie şi în măsură 
neînsemnată. Or, nu este posibil de a interpreta muzica strict 
„metronomic”; „motoric” (aceasta ar putea-o face doar un aparat 
mecanic). În interpretarea vie întotdeauna vor fi fixate anumite 
„abateri” de la tempoul metronomic. Şi aceasta se produce în mod 
involuntar şi inconştient sub influența mişcărilor interioare ascunse. 
Derularea mişcărilor interioare, care nicicum nu poate căpăta formă 
metronomică, contribuie la modificarea permanentă a tempoului. R. 
Sessions observă că noi judecăm tempoul prin relaţie cu pulsațiile 
ritmice de bază (ale structurii noastre psiho-fizice — I.G.), cu viteza cu 
care îndeplinim activitățile fireşti ale existenţei noastre, cum sînt 
mersul şi vorbirea. Dar în sens mai larg îl judecăm prin cantitatea de 
efort cerută pentru redarea sau receptarea lui — efort pe care psihologii 
îl pot dovedi în multe împrejurări şi în mod frecvent.”* 


+ Leinsdorf E. The composer's advocate. New Haven and London, Yale University 
Press, 1981, s.111. 
171 Sessions R. Op. cit. p. 13. 

Şi în cazul tempoului îşi face prezenţa o anumită gravitație- 
tendință, generată de momente „stabile” şi „instabile” de tempo. 
Analogic se vorbeşte despre o tendință-gravitaţie ritmică. Adică, 
metro-ritmul-tempoul construieşte lucrarea nu doar sub aspect 
„tehnic”, „arhitectonic”, dar şi psihologic. 

De componenta ritmică ţine şi măsura. Ar părea că ea trebuie 
să fie cel mai „obiectiv”, mai strict „tehnic” („scheletic”) factor în 
muzică. Însă şi ea poartă o vădită amprentă psihologică. Măsurile de 
doi şi de trei timpi duc cu sine caracteristici semantice absolut diferite. 
Lirismul intim al valsului, de exemplu, se datorează anume măsurii de 
trei, care construieşte pe parcursul lucrării un caracter metro-ritmic 
specific — „dulce-visător”, „poetic”. Şi invers, un caracter activ- 
energic, cadenţat, strict-motoric poate fi obținut prin măsura de doi. 
Măsura respectivă duce la metrica respectivă şi, derivat, la ritmul 
respectiv care sînt, am văzut, entităţi psihologice. 

Ştim deja că activitatea psihică ţine în mare măsură de ritmul 
respirației. Or, respiraţia se produce sub două forme metrice: binară — 
atunci cînd ne aflăm în activităţile vieţii de toată ziua şi fernară — 
atunci cînd ne aflăm în stare de pace, linişte sau în stare de somn. În 
primul caz atât inspiraţia cît şi expiraţia sînt egale ca durată (obţinînd, 
astfel, doi timpi), în celălalt caz expiraţia e mai lungă decît inspiraţia 
(obținem trei timpi). Aceasta demonstrează relaţia directă a măsurii în 
muzică cu stările sufleteşti. 

Dacă muzica este nu numai mişcare, dar mişcare în devenire, 
atunci elementul care construieşte pas cu pas lucrarea este ritmul. El 
contribuie în mod substanţial la naşterea existentului sonor, mai exact, 
la transformarea inexistentului în existent. 


3.6.10. Pauza 


„Pauza — unul din cele mai puternice 
mijloace de expresie în muzică” 
(W.A. Mozart) 

„Pauza — vibraţie fără cuvint” 
(Lucian Blaga) 


Investigarea forței psihologice a muzicii va fi incompletă fără 
cercetarea categoriei de pauză. Or, pauza este o componentă 


indispensabilă a acestei arte — nu există muzică fără pauză. ŞI aici 

apare o situaţie paradoxală: cu toate că pauza este element constitutiv 
al textului muzical, ea încă n-a devenit obiect de cercetare specială a 
muzicologilor. Or, prezența şi funcţiile ei în muzică nu pot fi neglijate. 

Autorul lucrării în cauză a conştientizat „pe viu” adevăratul rol 
al pauzei la audiţia în concert a Cvartetului lui Schubert, Moartea şi 
fata. Muzica este foarte puternică şi, inclus fiind totalmente în misterul 
ei, am fost surprins la un moment dat că nu ascult atît sunetele cît — 
pauzele. De ce? a urmat întrebarea. 

Reflectarea asupra subiectului dă naştere (cel puţin la faza 
inițială) la un şir de întrebări. Ce este pauza vizavi de sunet? Este o 
negaţie (neglijare) a sunetului? Este întreruperea (neutralizarea, 
„moartea”) sunetului? Este o continuare a sunetului? În ce relații se 
află aceste două elemente: de antagonism? de opoziţie „paşnică”? de 
colaborare? sînt în luptă? În unitate? Sunetul spune „da”, iar pauza 
„nu”? sînt aceste două elemente independente unul de altul sau 
interdependente? Există o „tehnologie” a aplicării pauzelor în actul de 
compunere a muzicii (ca în cazul sunetelor)? Care-i atitudinea 
interpretului faţă de pauze în actul de învăţare şi redare a textului 
muzical? Care-i, în sfîrşit, atitudinea receptorului faţă de ele? 

Terminologic, „pauza” îşi are rădăcini în Silenda (lat.): 1) 
ceea, despre ce nu trebuie de vorbit, 2) fără glas, tăcut, mut; Silentium 
(lat.): 1) a ţine în taină, a păstra taina, 2) a tăcea despre ceva, 3) linişte 
(în exterior), 4) linişte (în interior), Silence (fr.): 1) tăcere, 2) linişte, 3) 
(muz.) pauză, 4) mister, taină. 

Pe care din aceste sensuri le împrumută pauza în muzică? 

După cum arată semnificaţia etimologică a noţiunii, pauza este 
destul de „vorbitoare”, ea e plină de sens (specific); ea e fenomen activ 
— e tăcere despre ceva, e păstrătoare de taină, de mister etc. Pauza 
vorbeşte de lucruri despre care nu numai că nu trebuie de vorbit, dar 
nici despre care nu e posibil de vorbit. Şi dacă „acolo unde se termină 
cuvîntul, începe muzica”, apoi, acolo unde nici sunetul muzicii nu mai 
are cuvînt, vorbeşte pauza. 

De aceea, utilizarea pauzei în muzică pare a nu fi deloc 
întîmplătoare. Ea se prezintă ca important mijloc de expresie artistică 
cu o puternică încărcătură afectivă. (Să ne amintim de rolul pauzei în 
arta actorului — cu cît este mai mare actorul, se zice, cu atît e mai 
semnificativă pauza pe care o ţine, acţionînd puternic, prin aceasta, 
asupra spectatorului). 

Posibil ca, inițial, pauza să fi îndeplinit în muzică o funcție de 
ordin tehnic” (care se păstrează şi astăzi) — ca „odihnă” a 
interpretului, în special în muzica vocală sau pentru instrumentele de 
suflat, strîns legată de respirație. Or, fraza muzicală e construită (după 
cum am menţionat deja) conform posibilităților fiziologice ale 
respirației. Însă chiar pauza ”tehnică” nu este moment inactiv în 
muzică. Acest gen de „odihnă” nu este identic cu momentele de odihnă 
în alte activităţi, unde o abatere-relaxare psihologică de la activitatea 
dată este binevenită. În muzică abaterea-relaxarea este inoportună. 
Pauzele „tehnice” aici sînt totodată şi momente psihologice: 1) de 
reculegere (după cele ce au urmat), 2) de acordaj (la cele ce vor urma). 
Firul artistic-afectiv nu se întrerupe. Or, această funcţie iese pe primul 
plan în cazul pauzelor „de conţinut” („de expresie”). Pauzele „de 
conținut” îl privesc nu numai pe interpret, dar şi pe ascultător, pentru 
că şi el trebuie să găsească sens tuturor evenimentelor din lucrare. 

Conţinutul pauzei în muzică se fondează pe fenomenul 
interrelaţiilor dintre sunete. Momentul poate apărea atît sub formă de a) 
interval „sunet-sunet”, cît şi de b) interval „sunet-pauză-sunet”. În primul 
caz sunetele se conjugă la direct, în cazul doi — prin mijlocirea pauzei. În 
cazul (a) cu sunetul al doilea comunică sunetul întîi, în cazul (b) cu sunetul 
al doilea comunică pauza. Astfel, conţinutul relațiilor dintre sunete — în 
sens psihologic şi artistic — în aceste două cazuri va fi diferit. 

Pauza, în plan psihologic, comportă caracteristicile esențiale 
ale sunetului: durată-întindere, temporalitate, dinamism-tensiune. Mai 
mult ca atît, sub aspectul creării dinamismului interior ea poate apărea 
mai puternică decît sunetul. Or, în artă (dar nu numai) aşteptarea 
evenimentului creează o stare de tensiune interioară mai intensă decît 
evenimentul însuşi. Mînuirea pauzei este o adevărată artă, pe care nu 
fiecare o posedă. 

Aşadar, pauza, ca şi sunetul, îndeplineşte rolul de eveniment. 
Prin ea, la fel, se produce ceea ce se numeşte trăire muzicală, gîndire 
muzicală, cunoaştere specific artistică. 

Meister Eckhart deosebea două feluri de teologie: pozitivă, 
catafatică — cunoaşterea lui Dumnezeu în (prin) imagini-chipuri şi 
negativă, apofatică — dezvelirea Adevărului suprem de haina imaginii- 
chipului, descoperind neasemănarea lui Dumnezeu cu nici un fel de 
reprezentare. Teologul mistic evidențiază rolul activ al cunoaşterii 
negative, neimagistice. Prin aceasta omul se eliberează de puterea 
terestră şi descoperă în el nivelul supramaterial, eteric. Extrapolînd 

principiul la muzică, am putea afirma că sunetul este elementul 

„catafatic” (fenomen material), iar pauza (non-sunetul) — elementul 

„apofatic” (non-materie, eter). Să fie aceasta raționamentul existenţei 

unui gen de muzică bazat totalmente pe tăcere? Or, astfel de muzică 

există. De exemplu, compozitorul american John Cage printre primii 

(cel puţin, în Apus) a încercat să facă muzică din tăcere. În lucrarea sa 

4 minute 33 secunde, interpretul şade la pian această perioadă de timp 

fără să se atingă de clape. 

Pauza (tăcerea) în muzică mai exercită o funcţie — 
extratextuală. Aici ea se prezintă sub două aspecte: presonor (care 
precede sunarea lucrării) şi postsonor (care urmează după sunarea 
lucrării). Interpretarea/perceperea muzicii este precedată de o fază de 
pregătire-concentrare interioară pentru a intra adecvat în trăirea 
demersului sonor. Şi, respectiv, sunarea este urmată de o fază de 
tăcere-reculegere în urma celor trăite. Cu cît este mai profundă muzica 
(trăirea), cu atît a mai mare pauza posterioară. G. Bălan atestă aici trei 
tipuri de tăcere (sau trei faze ale tăcerii): tăcerea pregătitoare, tăcerea 
din timpul audiţiei şi tăcerea plină de ecouri de după audiție. Această, 
tripla tăcere însoţeşte actul de comunicare cu muzica. 

Aşadar, pauza se află cu muzica (sunetul) în următoarele relaţii: 

e pauza este element constitutiv al textului muzical şi, prin aceasta, 
al conţinutului muzicii; 

e lucrarea muzicală se sprijină cu ambele capete — început şi sfirşit — 
pe pauză-tăcere; 

e pauza este o negație a sunetului, dar o negaţie „pozitivă” — ea 
prelungeşte, afectiv, sunetul; ea este un ecou psihologic al 
sunetului precedent şi o pre-auzire a sunetului ulterior; pauza este 
starea de pre-sunet; 

e pauza îndeplineşte un rol formativ la nivel de sunet — „limitează” 
la ambele capete sunetul şi, prin aceasta, îi conferă formă; în lipsa 
pauzelor din ambele părți sunetul ar căpăta un aspect informal — ar 
suna la nesfirşit; 

e pauza îndeplineşte un rol formativ la nivel de lucrare — ea intră ca 
parte componentă în mişcarea ritmică generală a compoziţiei; 

e pauza ține de dimensiunea ritmică a muzicii, de aceea toate 
caracteristicile ritmului sînt proprii şi pauzei; 

e prin dinamismul său afectiv accentuat pauza adaugă dinamism 
sunetelor învecinate cu care intră în relaţie; 

e pauza este, alături de sunet, element constitutiv deplin al muzicii; 
muzică doar din sunete şi fără pauze nu există; 


e pauza dă formă sunetului şi, in extenso, întregii muzici; 
e pauza contribuie în mod esenţial la crearea imaginii-conţinutului 
lucrării exercitînd o funcţie psihologică de neînlocuit. 
Astfel, în actul muzical sub orice formă (creare-interpretare- 
audiere) o atenție aparte se cere a fi acordată pauzei — mijloc important 
de expresie şi acțiune psihologică. 


3.6.11. Forma. 


„Totul este formă. Viaţa însăşi este o formă” 
(Honore de Balzac) 

„Forma în muzică nu este doar mijloc de organizare 
a conţinutului, ea este mod specific de gindire” 
(Veaceslav Meduşevsky) 

„Forma se naşte odată cu muzica — 

muzica, odată cu forma” 

(Anatol Vieru) 


Noţiunea de formă, vizavi de „perechea” sa, conţinutul, se tratează, 
ca regulă, în dezavantaj, ea aflîndu-se (ca importanţă) pe planul doi. 
Adică, conținutul este „esenţa”, iar forma trebuie doar să-l slujească, 
să-l ajute să se manifeste etc. Această interminabilă discuţie — prezentă 
în cazul altor arte — pare a se stinge în cazul muzicii. Tratarea formei în 
muzică conferă alt statut acestei categorii. În muzică forma şi 
conţinutul nu se prezintă ca două aspecte ale operei (fie şi aflate în 
relaţie organică, dialectică etc.), dar — ca unul. În muzică ele nu sînt 
„două părţi ale medaliei”, ci medalia însăşi. Dacă ar fi să apelăm aici la 
termeni din fizica ondulatorie, am putea afirma că ne aflăm în prezența 
corpusculului (care este forma) şi undei (care este conținutul). Or, 
corpuscului şi unda sînt unul şi acelaşi „obiect”. Dacă muzica are un 
conţinut, atunci el se datorează anume formei. Or, forma aici este 
însuşi sunetul — muzica în sine. R. Sessions afirmă: „Eu nu pot să 
înțeleg cum să trasez o distincţie între „formă” şi „conţinut” sau 
„formă” şi „expresie”; eu nu cred în asemenea demarcaţii. Cuvintele în 

opoziţie în nici un fel nu sînt opuse unul altuia”.* De aceea, consideră 
autorul, termenul de „formă” este nesatisfăcător pentru cazul muzicii. 

Orice lucru, pentru a se manifesta, trebuie să capete formă. De aici, 
forma se echivalează cu existența, iar lipsa formei — cu lipsa existenței. 
Existenţa e act viu, e mişcare-transformare. „Viaţa este formă, iar 
forma este modul de manifestare al vieţii”, relevă H. Focillon.** 
Gîndirea însăşi este formă. „A căpăta conştiinţă înseamnă a căpăta 
formă”. Vom face aici o remarcă esenţială: fenomenul (viul-viaţa, 
gîndirea-conştiinţa, în cazul nostru — muzica) nu capătă formă, el este 
formă. 

Dinamismul — aceasta este caracteristica de fond a formei viului. Şi 
dacă forma muzicală este, conform lui E. Nazaikinsky, un „organism 
sonor”, atunci forma în muzică poartă caracteristicile formei viului. De 
aceea, V. Meduşevsky are tot dreptul de a numi forma în muzică „mod 
specific de a gîndi”. „Ea este înrădăcinată în creier, participă la 
activitatea lui, organizează  gîndirea-percepţia,  gîndirea-crearea, 
gîndirea-interpretarea, gîndirea-analiza mzicii; ea îmbină în sine 
gîndul, emoția, corpul”.*5 

Muzicologia atestă, într-o primă distincţie, două aspecte ale noţiunii 
de formă muzicală: 1)  formă-structură/construcție/configurație 
/schemă/organizare şi 2) formă-proces. În lucrarea menţionată V. 
Meduşevsky vorbeşte de caracterul dual al formei muzicale: forma 
analitică şi forma intonaţională. Prima e forma tratată sub aspectul ei 
didactic, studiată în procesul de instruire muzicală (sau forma 
„şcolară”, după cum o numeşte muzicologul). A doua e forma 
„perceptivă”, forma „vie”, în care intrăm în actul comunicării auditive 
cu lucrarea. Primul aspect ţine de static-analitic (funcţia formativă, de 
organizare în timp a muzicii), al doilea — de procesual-dinamic (funcția 
semantică, perceptiv-conținutală). Primul aspect ţine, în special,de 
activitatea gîndirii stîngi (rectilinii), al doilea — de activitatea gîndirii 
drepte (sincretice). În primul caz se operează cu noţiuni ca 
„constructivitate”, „arhitectonică”, „cristal”, „schemă”, în al doilea — 
„proces”, „fluiditate”, „dramaturgie”, „intonaţionalitate”. Sensul doi al 
formei, afirmă Meduşevsky, mai poate fi definit „psihosemiotică 


+75 Sessions R. Op. cit. p. 25. 

“6 Focillon Henri. Viaţa formelor, Bucureşti, 1995, p. 7. 

+77 Idem, p. 71. 

+ Menymesckuiă B. J[eoticmeennocmb my3oikanbHoŭ þopmoi u eocnpuamue My3biku. 
In: Bocnpuamue my3viku. CO.cr.. pea-.cocr. B. Makcumos, Mockea, 1980, c. 194. 

procesuală”, pentru că problema-cheie a semioticii muzicale — raportul 
dintre „semn” şi „semnificaţie” — se desfăşoară aici sub dinamica 
proceselor psihice.“ 

După cum vedem, forma muzicală în sensul său profund comportă 
un caracter vădit psihologic. E vorba de formă ca mişcare, desfăşurare, 
devenire, dramaturgie, proces, dinamism etc. În mişcarea sa, forma 
muzicală parcurge anumite faze: Initio-Motus-Terminus (Început- 
Mişcare-Sfirşit). Pe drept cuvînt, ea e „organism viu”. Din acest motiv, 


x» 


se vede, muzicologia, vizavi de „construcţia sonoră”, utilizează 
termenul de „arhitectonică”, iar nu de „arhitectură”. Şi aceasta pentru a 
sublinia caracterul viu al compoziției muzicale. Termenul de 
„arhitectonică” poate fi privit ca termen compus din două sensuri 
împreunate:  „arhitect”=construcţie şi  „tonic”=mişcare-energie- 
tensiune. A asculta/interpreta lucrarea înseamnă a intra în forma ei, în 
mişcarea-tensiunea-energia-dinamisnul lucrării. Nu doar a o urmări la 
distanță, ca în cazul tabloului, sculpturii, catedralei etc., dar, prin 
contact viu-auditiv, a te contopi-identifica cu ea. Sunetul, graţie 
însuşirilor sale „intime” şi „vii”, permite din plin acest lucru. 
Dramaturgia formei „regizează” mişcările interioare. „Dezvoltarea 
sunetelor după legi proprii permite atît obţinerea continuității 
congruente, cît şi exprimarea unei dramaturgii sufleteşti, eşalonarea 
progresivă a afectelor, potențarea lor superioară, deoarece înlănțuind 
sunetele, compozitorul înlănţuie stări... Stăpînind forma, artistul 
stăpîneşte fluxul stărilor, punînd ordine în structura sonoră, 
structurează afecte”, scrie A. lorgulescu.* În acest sens, forma 
exercită două funcţii: de organizare a conținutului şi de dirijare a 
perceptiei.“ Această funcţie — de orientare spre ascultător — este o 
funcţie esenţială a formei, demonstrează B. Asafiev."“? El a numit 
simfoniile şi cvartetele lui Haydn „artă a mînuirii atenției 
ascultătorilor”. Compozitorul, conştient sau inconştient, ţine cont de 
legile percepţiei în construirea lucrării. Şi anume acest fapt face ca 
muzica dată să fie primită-îndrăgită sau respinsă de public. În funcțiile 
formei intră „grija ca imaginea să fie ajustată cerinţelor percepției, ca 


+ MenymreBeuii B. Op. cit. p. 184. 

480 lorgulescu Adrian. Timpul muzical. Materie şi metaforă. Bucureşti, 1988, p. 140- 
141. 

481 Hasaiikuckuiă E. /lozuka My3bIKanbHoii Komnosuyuu, MockBa, 1982, c. 57. 

482 Acaþses B. O nanpaenennocmu opmbi y Yaŭkoeckoeo. In: Axademuk B.B. 
Acapves. Hs6pannbie mpyobi, T.II, MocrBa, 1954, c.64-70. 

timpul utilizat în acest scop să nu depăşească măsura, ca pentru 
memorizarea subiectelor tematice, dacă acesta este necesar pentru 
clarificarea logicii muzicale, să fie date reprizele respective, să se aibă 
grijă de odihna auzului şi activizarea lui ulterioară etc.”."* Vizavi de 
fenomenul percepţiei forma se raportează dublu — „activ” şi „pasiv”: pe 
de o parte ea este orientată spre percepție, pe de alta, poartă urmele 
percepţiei. Asafiev mai afirmă că forma muzicală nu este un proces 
mecanic de modelare a consunărilor, ci un „sistem de organizare a 
psihicului nostru”.*%* 

Şi în cazul formei, ca şi a muzicii în general, E. Nazaikinsky 
utilizează termenul de „modus”. Reamintim că prin această noţiune 
muzicologul înţelege „o anumită culoare emoţională a muzicii în fiece 
moment al derulării ei”. Modus-ul, ca organizare muzical-tehnică a 
pînzei sonore, se prezintă ca mod (modalitate) de imprimare a stării 
sufleteşti la moment. Modus-urile sînt rezultatul generalizării şi 
reflectării stărilor psihice. Organizarea „modală” a sonorităţii este 
capabilă să trezească în ascultător o re-trăire interioară, ce poate atinge 
gradul de totală contopire cu atmosfera psihologică a muzicii. În 
spatele alternanţei tempourilor, tonalităților, timbrurilor se ascund 
modulaţii psihologice. Minorul sau majorul, accelerarea sau încetinirea 
ritmică etc. sînt resimţite de ascultător ca stări-dispoziţii. Lumea lui 
interioară ca şi cum preia formele muzicii şi modulează împreună cu 
modularea componentelor muzicii.%* 

E. Nazaikinsky, vizavi de formă, aplică expresia „compoziţia 
procesual-ondulatorie” a lucrării. Adică, însăşi forma în muzică poartă 
un caracter ondulator — ea este mişcare şi este undă. Prin aceasta, 
forma se face purtătoare a caracteristicilor fundamentale ale materiei 
prime a muzicii — tonului. Şi în cazul formei, deci, putem vorbi de 
„puls-pulsaţie”, „impuls”, „flux”, „vibraţie”. Prin vibrarea sa forma 
generează o macroenergie la nivel de ansamblul lucrării. 

Forma muzicii poartă o semantică în sine. Destul de clar această 
semantică transpare în forma de sonată, unde se respectă anumite legi 
dramaturgice. (Cu toate că, de subliniat, orice compoziţie, cît de 
miniaturală ar fi ca formă, parcurge o anumită dramaturgie. E suficient 
să ne referim, de exemplu, la Preludiul în La major al lui F. Chopin de 


483 Hasaiixunexuiă E. Op. cit. p. 103. 

484 Acabees B. /Iymeeodumenv no konyepmam, JIennnrpan, 1979, c. 167. 
485 A se vedea paragraful 3.2. al lucrării noastre. 

486 Hasaăxucruă E. Op. cit. p. 194. 

numai 16 măsuri pentru a ne convinge de acest lucru). Această 
semantică se face vădită în simpla nominalizare a părților (fazelor) 
compoziției. Asamblarea lor apare ca o mişcare sucesivă de 
evenimente motivată semantic. „Introducerea” cheamă la atenţie, 
pregăteşte atmosfera, creează starea de aşteptare. „Tema principală” 
scoate în plină scenă ideea-personajul principal. „Tema secundară” 
prezintă ideea-personajul ce se află în opoziţie. „Expoziţia”, în întregul 
său, arată intriga părților contrastante. „Dezvoltarea” desfăşoară 
peripeţiile luptei etc. Ceea ce se întîmplă între temele lui Allegro de 
sonată lu. Tiulin recomandă a fi numit nu „contrast”, dar 
„contradicţie”. Pare rezonabilă specificarea pentru că „contrastul”, într- 
adevăr, ţine de ceva static — două lucruri diverse ce stau faţă în față (de 
exemplu, contrast de culori). „Contradicţia”, însă, e act viu — e mişcare, 
dialog, teză-antiteză, zicere şi contra-zicere etc. 

Însăşi culminaţia lucrării muzicale (punctul ardent al discursului 
sonor) este în sine o categorie net psihologică. Ea nu este cel mai înalt 
(acustic) moment al lucrării, dar e cel mai intens (ca trăire) moment. 

Cînd vorbim de dramaturgie ca derulare logică a discursului 
muzical sub formă de evenimente sonore, e necesar să distingen două 
situații: dramaturgia-dezvoltarea formei-textului, adică dramaturgia 
muzicală propriu-zisă, şi dramaturgia trăirii muzicii date, adică 
dramaturgia psihologică. Tipul de dramaturgie poate fi diferit: 
ondulatorie, conflictuală, meditativă etc. Dacă depistarea formei sub 
aspect de structură-schemă poate avea loc prin simpla examinare 
vizuală a textului (partiturii), apoi sesizarea aspectului conţinutal 
(dramaturgic-emoţional) al formei e posibilă doar în condiţiile sunării 
şi receptării vii a muzicii. În acest sens vom deosebi, iarăşi, două 
prezenţe ale formei: forma textuală şi forma sonoră. Şi aceasta pentru 
că „forma-text” diferă real de „forma-muzică vie”. De exemplu, în 
cazul repetării exacte a unei părți textul se păstrează acelaşi, pe cînd 
interpretarea lui, ca regulă, se modifică. Or, repetarea exactă a aceleaşi 
muzici nu este posibilă. Cu atît mai mult că orice nouă interpretare se 
cere a fi modificată în scopul dezvoltării imaginii artistice. Astfel, 
această repetare poate fi numită „repetare fără repetare”, pentru că de 
fiecare dată parcurge o nouă traiectorie sonoră. Expresia „repetare fără 
repetare” o foloseşte psihofiziologul N. Berstein în domeniul său 
vizavi de mişcările fiziologice — repetarea lor nu este o copie a 
mişcărilor similare precedente, dar ceva nou. E analogic cu expresia lui 
Heraclit precum că nu poţi intra de două ori în acelaşi rîu. Muzica e 

„curgere de rîu”, unde nu poţi intra de două ori nici cu interpretarea, 
nici cu trăirea. „E imposibil pentru conştiinţă de a trece de două ori 
prin aceeaşi stare”, accentuează H. Bergson.“ Fiecare reluare a unui 
sunet, motiv, acord, secțiune etc. — fie pe plan interpretativ, fie pe plan 
auditiv — se investeşte cu un nou conţinut muzical, cu o nouă energie 
afectivă. 

Dacă forma scrisă e stabilă, neschimbătoare (atît în ansamblul ei, 
cît şi la nivel de microelemente în parte), atunci forma sonoră e 
instabilă, schimbătoare — acelaşi text poate căpăta multiple sonorizări. 
Anume sub acest aspect — al doilea — forma muzicală este forma în 
sine. „Ca atare, zice Richard Wagner, anume interpetul este adevăratul 
artist. Toată creaţia noastră artistică, toată munca noastră de 
compozitor este doar un vreau, dar nu pot: numai interpretul dă acest 
pot, dă arta”.%% 

În muzică, forma, sub aspectul ei viu, nu este dată de-a gata 
(ascultătorului, interpretului) — ea se naşte odată cu actul interpretării- 
receptării. Compoziţia muzicală, subliniează Iu. Tiulin, creşte organic 
ca un pom, dar nu se zideşte mecanic ca un zid. Ceea ce numim 
„formă” în domeniul timpului nu are nimic comun şi nu este prin nimic 
comparabil cu „forma” aşa cum o cunoaştem în domeniul spaţiului. 
Prima este fluidă şi esenţa ei este fluiditatea, cealaltă este statică şi 
cerința ei primară este stabilitatea.“ Are dreptate R.Sessions. Noţiunea 
de formă, în general, ţine de domeniul spațialității — structură, 
configuraţie etc. În muzică forma ţine totalmente de temporalitate. De 
aceea, notarea pe hîrtie a curgerii sonore încă nu vorbeşte de faptul că 
muzica a căpătat formă (în sensul funciar al acestei noțiuni- în sensul 
spaţial). Cu toate că muzica se răspîndeşte şi în spaţiu, spaţiul nu poate 
prinde şi fixa curgerea muzicii. De aceea, noţiunea de formă în cazul 
muzicii este convenţională, împrumutată fiind din alt domeniu (ca şi 
noţiunea de „imagine muzicală” sau „gîndire muzicală”, după cum 
vom vedea). De vreme ce muzica este o artă a timpului şi nu a 
spaţiului, efectul ei trebuie să fie cumulativ şi nu static." Şi dacă 
imaginea artistică nu este dată (ca în cazul artelor vizuale, de 
exemplu), ci se constituie în devenire odată cu derularea formei, atunci 
e necesară „urmărirea muzicii” (A. Iorgulescu, B. Asafiev) în cazul 


487 Bergson H. Evoluția creatoare. laşi, 1998, p. 23. 

488 Cf: Epmemeruiă I. Ilcuxonozua dupuxcupoeanua. MockBa, 1988, c. 47. 
189 Sessions R. Op. cit. p. 51. 

4% Idem, p. 46. 

receptării ei. Şi dacă lipseşte „urmărirea”, lipseşte şi imaginea; 
întreruperea urmăririi aduce goluri în imagine etc. Impresiile succesive 
mențin nivelul intensității trăirii. Cînd tensiunea se diminuează, 
urechea se plictiseşte şi muzica lîncezeşte. În această ordine de idei 
vorbim de formă-dezvoltare, formă-devenire, formă-dinamism, formă- 
tensiune, formă-psihologism. 

Aceste  categorii-caracteristici ale formei muzicii corespund 
principiilor derulării activităților psihice. Nu există act psihic care să 
nu se schimbe în orice moment, scrie H. Bergson. Stările „se continuă 
unele pe altele într-o scurgere fără sfîrşit”; durata „creşte înaintînd”. Pe 
acest tărîm al devenirii perpetue nu este loc pentru gîndirea în forma sa 
pur logică, consideră autorul.”! În muzică evenimentele sonore 
derulează în modul în care i se pare autorului că este justificat sub 
aspect psihologic. Logica formei muzicale e o logică psihologică. 

Însuşi faptul că lucrarea este limitată temporaliceşte dă naştere la 
două momente psihologice: intrarea (actul-starea de intrare) în lucrare 
Şi ieşirea (actul-starea de ieşire) din lucrare. Sunarea fizică a lucrării 
este precedată de o pregătire interioară a subiectului pentru 
comunicarea cu ea (în psihologie fenomenul poartă numele de „montaj 
psihologic” — „ycranoBka”, Uznadze), precum şi este urmată de o fază 
de rezonanţă interioară (ecou sufletesc). Astfel, actul psihologic este 
mai extins decît cel muzical propriu-zis. „Forma trăirii” începe înaintea 
„formei sonore” şi continuă după aceasta. Aceste două momente de 
natură psihologică sînt obligatorii pentru o percepție adecvată. În afara 
lor contactul sufletesc cu lucrarea rămîne deficitar. De aceea, sub acest 
aspect — de contact viu cu lucrarea — vom evidenția, iarăşi, două forme 
ale lucrării: forma sonoră şi forma afectivă. 

Precedarea (pre-auzirea) a ceea ce urmează a avea loc în 
continuare în lucrare este un factor important nu numai în actul de 
audiere, dar şi de compunere şi interpretare. Un rol deosebit fenomenul 
pre-auzirii îl are, de exemplu, în improvizaţia muzicală’ sau la 
„citirea a prima vista”. Triada  „initio-motus-terminus” îşi 
demonstrează prezenţa şi în actul receptării lucrării, unde „initio” este 
faza pre-auditivă, „motio? — faza de contact direct cu lucrarea, iar 
„terminus” — faza posterioară sunării muzicii. 


*1 Bergson H. Op. cit., p. 21, 22 ş.a. 
42 Mansner C. O ncuxonozuu mysoikanbnoŭ umnpoeusayuu, MockBa, 1991. 

Faptul că forma în muzică este, în esență, de natură psihologică 
(dramaturgie afectivă), face ca ea să poarte un caracter deschis 
(similar cu trăirea interioară care nu se încheie niciodată). Şi aceasta se 
manifestă nu numai pe planul artistic al muzicii, dar şi pe cel tehnic. 
De exemplu, divizarea octavei în jumătăţi simetrice nu este posibilă: 
octava conţine 9 come (care se divizează 4+5 sau 5+4), şi nu 10. Alt 
exemplu: cadranul tonal nu se încheie, dar merge, enarmonic, pe 
spirală deschisă ş.a. m.d. 

În rezultat, formulăm cîteva caracteristici ale formei muzicale care 
denotă natura sa  polifuncţională, preponderent de orientare 
psihologică: 

e Forma este  structurare-organizare  temporal-procesuală a 
demersului sonor. 

e Structurarea se desfăşoară conform unui ritm al părţilor (unei 
succesivităţi logice), corelîndu-le şi subordonîndu-le funcţional. 

e Organizarea  temporal-ritmică duce la crearea lucrării, 
condiționează şi asigură naşterea-derularea mesajului artistic. 

e Acest ritm temporal organizat (turnat în formă-proces) dirijează 
actul percepţiei. 

e În consecință, forma poartă urmele percepției, adică se construieşte 
conform legilor şi specificului psihicului uman. 


3.6.12. Factura (Textura) 


În strînsă legătură cu categoria de formă se află cea de factură 
(textură, scriitură)" — ansamblul tuturor mijloacelor de expresie care 
constituie planul textual-acustic al lucrării muzicale date. Tratată, în 
special, ca parametru pur tehnic, factura, în acelaşi timp, participă, prin 
caracteristicile sale, la crearea expresiei artistice a lucrării. 

Pînza muzicală, constată T. Berşadskaia, are — ca şi celelalte 
aspecte ale sistemului muzical — două nivele: senzitiv-concret, receptat 
nemijlocit de auz în termeni fiziologici (acesta e „fenomenul” ce ne 
apare), şi — logic-ascuns (aceasta e „esenţa”). Factura anume şi este 
nivelul senzitiv al ţesăturii sonore. Principiile facturii constituie, pe de 
o parte, logica construirii pînzei muzicale, logică ce reflectă cursul 


1% Între aceşti trei termeni — factură, textură, scriitură — există, desigur, anumite 
diferenţe de sens. În cazul de față, însă, ele nu au o importanță esențială. 

gîndirii compozitorului, pe de alta, conduc percepţia noastră.“ Factura 
este un element activ al dezvoltării muzicii, al dramaturgiei muzicale, 
conchide muzicologul.“ 

Vizavi de factură, tradițional se operează cu doi parametri — 
„orizontal” şi „vertical”. Din acest motiv această dimensiune apare, de 
regulă, ca ceva plat, bidimensional — lucru la care contribuie în mare 
parte caracterul notației muzicale, baza căreia o constituie conturul 
vertical şi cel orizontal al semnelor prin care se fixează muzica. Însă 
aceşti parametri au fost completaţi cu alţii doi — „diagonala” (P. 
Boulez) şi „profunzimea” facturii (E. Nazaikinsky)."* Diagonala 
reprezintă o sinteză a planurilor vertical şi orizontal al pînzei sonore 
(un gen de „auzire orizontală a verticalităţii”). Profunzimea ţine de 
fenomenul intensității sunării diverselor substraturi ale pînzei, creînd 
efectul „figurii” şi „fundalului”, a sonorităţilor „mai apropiate” şi „mai 
îndepărtate”. Diagonala include factorul „impresiei lăsate” (de sunarea 
în ansamblu a lucrării). Profunzimea mai ţine de factorul „asociativ” 
(„aproape-departe”, „suprafaţă-adîncime”). Astfel, atît diagonala, cît şi 
profunzimea sonorităţii muzicale se prezintă ca dimensiuni afective. 
Dacă verticalitatea (înălțimea sonoră) şi orizontalitatea (durata sonoră) 
sînt direct sesizabile prin parametri fizici  concreți, atunci 
diagonalitatea şi profunzimea nu dispun de acest suport material, ele 
prezentîndu-se, cum am văzut deja, ca „impresie”, „asociaţie”, ca 
parametri psihologici. 

Însuşi actul percepției ţine de factorul „profunzime”. De la nivelul 
de suprafață — spre profunzimi, aceasta este calea demersului perceptiv. 
Profunzimea percepţiei ţine anume de capacitatea de pătrundere în 
adîncurile pînzei sonore, de penetrarea ei auditivă şi afectivă. 

După cum timbrul este caracterizat în termeni extramuzicali, 
metaforici, la fel şi în cazul facturii se operează cu astfel de noţiuni. Ea 
ne apare ca „densă”, „transparentă”, „luminoasă” etc. Înfăţişarea ei 
acustică impune caracteristici verbal-artistice. Modificările coloristicii 
sonore din cadrul pînzei muzicale creează un plan dinamic-tensional, o 
configuraţie (mişcare) afectivă. 

Prin acestea factura — elementul care pare a fi cel mai „static”, 
poartă, ca şi celelalte elemente ale sistemului muzical, un caracter dinamic. 


* Bepmanekaa T. Op. cit. p. 17. 
45 Idem, p. 50. 
1% Hasaiixunekuii E. O ncuxonozuu My3bikanbnozo gocnpuamua, MockBa, 1972, c. 127 
ş.a. 

3.6.13. Registrul. Diapazonul 


Registrul, în care sună lucrarea şi diapazonul ei general la fel 
comportă clare acțiuni psihologice. Un sunet grav şi unul acut vor 
aduce diferită informaţie simţurilor. 

Sistemul general al registrelor în muzică se divizează în trei 
zone: grav, mediu şi acut. Fiecare din aceste segmente are 
caracteristicile sale psihologice. Particularitățile lor ascunse necesită 
diverse acordaje afective. 

Sistemul registrelor este centralizat. Baza centralizării o constituie 
orientarea întregii game de sunete în muzică la vocea umană (atît în cînt, 
cît şi în vorbire).”” Centralizarea se manifestă în primul rînd prin faptul că 
sunetele registrului mediu sînt mai frecvent utilizate decît celelalte şi că 
ele sînt estimate de sistemul psihofiziologic nu ca grave sau, respectiv, 
acute, dar normale, comode. Dar există şi al treilea aspect al centralizării 
în cauză, mult mai important — cel calitativ. În registrul mediu structurile 
melodice, componentele facturii se percep ca avînd o semnificaţie 
intonațional-intimă accentuată —  cantabilitate, căldură, emotivitate. 
Registrele laterale, însă, se utilizează în mare parte în scopuri coloristice, 
descriptive (inclusiv, pentru redarea liniştii). 

Impresia generală despre muzica unei lucrări este influențată, 
într-o anumită măsură, şi de diapazonul acustic (ambitusul) ei. Dacă e 
larg, întins — creează impresia plenitudinii afective; dacă e restrîns, 
creează senzaţia de cameralitate, intimitate. 


3.6.14. Dinamica exterioară 


Termenul de „dinamică” se utilizează în muzică în două 
sensuri: a) exterior — intensitatea (forța) sunării; b) interior — tensiunea 
afectivă intrasonoră creată de relaţiile dintre sunete. La aspectul (b) am 
făcut referință, practic, în tratarea tuturor celorlalte elemente ale 
muzicii. Aici vom scoate în relief cîteva momente psihologice ale 
dinamicii exterioare. 


47 Hasaăxuncruă E. Op. cit., p.181-182. 

Puterea sunetului, alături de alte însuşiri ale lui, deține o acțiune 
afectivă destul de elocventă. Un sunet la „piano” şi unul la „forte” vor 
declanşa senzaţii diferite. Numai că în muzică această acţiune nu se 
produce întotdeauna „la direct” (adică, cu cît este mai puternică 
sonoritatea cu atît efectul psihologic este mai mare). În muzică sunetul 
slab nu întotdeauna e mai puţin „convingător” decît cel puternic. 
Dimpotrivă, sonoritățile intime au, ca regulă, o influență afectivă mai 
mare. (Şi aceasta demonstrează încă o dată specificul şi opoziţia legilor 
artistico-psihologice vizavi de cele fizico-psihologice). Cauza constă în 
faptul că în acest caz se produce o mai mare concentrare auditivă şi, 
respectiv, psihică, care face ca mecanismul percepției să devină mai activ, 
mai „responsabil” în a prinde şi interioriza adecvat fluxul sonor. 

„O, dulce-i melodia auzită, 

mai dulce, totuşi, aceea care nu s-aude! 

Fluier, nu-ţi curma suflarea, 

cîntă numai mai încet, tot mai domol, 

urechii dinăuntru doar să-i dai ocol...” 

(John Keats. Odă la o urnă grecească, trad. L. Blaga). 

În cazul unei mişcări unidirecţionale — doar la „crescendo” sau 
doar la „diminuendo”, sau al muşcării ondulatorii a intensității — auzul 
nostru capătă posibilitatea de a pre-auzi puterea sunării în momentele 
ce trebuie să urmeze. Astfel, se naşte o aşteptare, iar cu ea — o tensiune 
afectivă. 

După cum arătăm în paragraful despre formă, dinamica ţine de 
„adîncimea” pînzei sonore (raportul „suprafață-profunzime”). De 
exemplu, elementele mai semnificative sînt scoase în relief prin 
evidenţierea lor dinamică, iar cele mai puţin importante sînt trecute pe 
planul secund prin diminuarea intensității sunării. Şi această 
evidenţiere interpretul o efectuează, conştient sau inconştient, chiar în 
cazul cînd o indicație specială a compozitorului în acest sens lipseşte. 
Intensitatea este un mijloc dintre cele mai eficiente în planul 
diferențierii auditive a unui sau altui eveniment (plan) al lucrării. 
Astfel, ea se prezintă ca un factor psihologic nu numai de suprafaţă, 
dar şi interior, ascuns. 


227 


Ion Gagim 


3.6.15. Conţinutul muzicii. Imaginea muzicală 


„Imaginea muzicală, 

realitate psihică de netăgăduit” 
(Pavel Bentoiu) 

„Sensul muzicii — o chestie ceţoasă... ” 
(Bruno Valter) 


Una din cele mai complexe şi controversate probleme în 
muzică este problema conţinutului." „În ce constă conţinutul muzicii? 
Şi există el oare? Discuţiile se duc nu un singur secol. Şi cu toate că 
bunul simţ mărturiseşte indubitabil în folosul conţinutal al muzicii, a 
da o demonstrare teoretică problemei nu este uşor”, recunosc 
muzicologii şi esteticienii.”” Într-adevăr, sub aspect estetic şi 
muzicologic problema  conţinutului-imaginii în muzică rămîne 
deschisă, în ciuda multiplelor studii. Discuţia cuprinde o arie întreagă 
de opinii, sprijinită pe două extreme — de la direcţia „autonomiştilor” — 
„muzica nu are conţinut” (ea e doar „forme sonore în mişcare” — 
afirmaţia lui E.  Hanslick, de exemplu), pînă la direcția 
„contextualiştilor” — „muzica are un conţinut foarte concret”, el redînd 
nu altceva decît realitatea în multiplele sale manifestări. Într-un studiu 
dedicat sensului/conţinutului muzicii, O. Nemescu, efectuînd o analiză 
destul de detaliată a subiectului, constată „inexistența unei baze 
teoretice fundamentale, capabile să explice aspectele sensului (muzical 
— I.G.) în toate culturile şi epocile muzicale”.5% 

Nu este întîmplător că estetica şi muzicologia întîmpină 
serioase dificultăţi în problemă. Şi aceste dificultăţi cresc pe măsură ce 
analiza încearcă să ia o amprentă pur teoretic-muzicală sau pur 
estetică. Or, dificultățile descresc atunci cînd căutările se îndreaptă 
spre domeniul „subiectivului”. Nu în zadar cercetările estetice şi 
muzicologice sînt împînzite, într-o măsură mai mare sau mai mică, de 
inflexiuni psihologice. Pentru aceste studii au devenit obişnuite 
operarea cu astfel de categorii ca „receptare”, „contemplare”, 
„percepţie”,  „imaginaţie”,  „subiect-receptor”, trăire”,  „emoţie- 


48 Specificăm că în tratarea problemei în discuţie ne referim la ceea ce se numeşte 
„muzică pură”, adică, muzică fără program prestabilit. În cazul muzicii cu program sau 
a muzicii vocale lucrurile capătă puţin alt specific. 

4 Coxop A. Op.cit., p.160. 


5% Nemescu O. Capacitățile semantice ale muzicii. Bucureşti, 1983, p. 14. 

sentiment” etc. Or, aceşti termeni sînt de natură psihologică. Rezultă 
din aceasta că o explicare cît de cît multumitoare a ceea ce se numeşte 
„imagine/conţinut” în muzică poate fi dată doar din perspectivă 
psihologică?! E greu de spus, pentru că şi aici lucrurile nu sînt prea 
clare. Şi aceasta nu în ultimul rînd din motivul că imaginea/conţinutul 
muzicii ţine de domeniul auditiv, de cunoaşterea prin auz, de caracterul 
informaţiei aduse pe calea sunetului pur, de gîndirea auditivă, de faptul 
că muzica ţine de specificul gîndirii drepte etc. Şi dacă explicarea 
muzicii întotdeauna a întîlnit dificultăți, atunci dificultatea supremă 
ține anume de întrebarea „ce exprimă muzica?”. 

Trebuie să facem diferență între noţiunile de „imagine” şi 
„conținut? în sens estetic-artistic şi în sens psihologic. Aspectul 
psihologic pune în lumina interesului aspectul subiectiv, cel 
individualizat-personalizat al fenomenului (ceea ce ţine de individ şi 
este important pentru individ). 

În general, considerăm că întrebările de genul „are muzica 
conținut sau nu are” sînt incorecte. Pentru că dacă ea ne vorbeşte ceva 
(dar ea, cu siguranță, face acest lucru), înseamnă că are conţinut. 
Altceva este: care-i natura acestui conţinut, sau care-i „conținutul” 
acestui conţinut? Dacă acest conţinut ar constitui nu altceva decît 
„reflectarea în conştiinţă a realităţii înconjurătoare” (alias, „imaginea 
subiectivă a realităţii obiective”), după cum formulează problema atît 
estetica, cît şi psihologia, atunci elementele muzicii ar trebui să se afle 
în această realitate, să aibă prototipuri reale. Or, după cum afirma încă 
E. Hanslick, acolo ele nu sînt, pentru că în natură nu întîlnim intervale, 
acorduri (de tip muzical), melodii etc. (Sau, ca să adăugăm, nu există 
nici ceea ce este „mod muzical”, categorie esenţială în muzică şi pur 
muzicală, prin definiție). De aceea, conținutul muzicii trebuie căutat în 
altă parte, decît în natură. Atunci unde? În interior? Dar nici acolo nu 
întîlnim intervale, moduri etc. 

Abordînd problema conţinutului muzicii, A. Sohor, la 
întrebarea: „unde, ca atare, trebuie căutat conţinutul lucrării muzicale: 
în mintea compozitorului, în note, în cîntul interpretului sau în 
conştiinţa ascultătorului?”, răspunde în felul următor: „Deoarece 
conţinutul artei este de natură ideatică (gînduri, emoţii, reprezentări), 


501 Menţionăm, că autorului nu-i sînt cunoscute lucrări psihologice dedicate 


conţinutului/imaginii muzicii. Nu ne referim, desigur, la cazurile cînd subiectul este 
atins tangenţial în lucrări cu altă problematică (cum ar fi, de exemplu, lucrarea lui B. 
Teplov, Psihologia aptitudinilor muzicale). 

iar ideaticul ţine de creierul uman, atunci acest conţinut poate exista 
actual doar în conştiinţa umană”. Dacă răspunsul este rezonabil (dar 
anume aşa pare a fi), atunci se clarifică două momente. Primul — 
conținutul muzicii se află în conştiinţa umană, al doilea — „conţinutul” 
acestui conținut sînt reprezentările, gîndurile, emoţiile. Dar aici apare 
altă întrebare: ale cui sînt emoțiile-sentimentele în cauză? Ale 
compozitorului? interpretului? ascultătorului? Dacă ale tuturor trei, 
atunci rezultă că „emoţiile-gîndurile” lui Bach din Sonatele sau 
Partitele pentru vioară solo, să zicem, trebuie să fie şi ale mele? Or, ne 
dăm seama prea bine că ele nu pot fi identice. 

Dacă imaginea lucrării se creează în imaginaţie, atunci trebuie 
să vorbim oare de caracterul pur subiectiv al conținutului muzicii? 
Reiese de aici că fiecare îşi poate imagina ceea ce doreşte sau ce crede 
el că-i vorbesc sunetele? Şi nu, şi da. Nu, pentru că o audiere 
„obiectivă” va urmări fidel textul fără a-şi permite abateri fanteziste. 
Da, pentru că acelaşi text poate trezi reprezentări dintre cele mai 
variate, poate chiar contrastante. Desigur, imaginaţia ascultătorului 
poate fi dirijată de mai mulți factori: de titlul, genul lucrării, programul 
prestabilit ş.a. Dar, dacă ascultătorul nu cunoaşte nimic din acestea, 
însă muzica îi trezeşte interes şi satisfacție sufletească, are dreptul să-şi 
imagineze ceva? Şi ce trebuie să-şi imagineze? Poate să nu-şi 
imagineze nimic? Dar e posibil aceasta? 

Altă întrebare neclară: conţinutul lucrării al cui este — al 
muzicii (sunetelor) sau al conştiinţei (ca rezultat al interpretării psihice 
a ceea ce se întîmplă între sunete)? Or, B. Asafiev susține că „lucrarea 
muzicală este ceea ce se ascultă şi se aude”.** E spus bine, dar nu e 
spus clar. Mai departe: noțiunile „conţinutul lucrării” şi „imaginea 
muzicală a lucrării” sînt categorii identice sau nu? Pentru că aici apare 
o altă problemă: în psihologie noţiunea de „imagine” e sinonimă cu cea 
de „reprezentare”.** Conţinutul muzical este neapărat o reprezentare? 
Vorbesc sunetele în reprezentări-chipuri-imagini? E ceva vizibil în 
sunete? Şi încă o problemă: cînd am tratat noţiunea de auz interior am 
folosit, la fel, termenul de „reprezentare” (auzul interior este 
sinonimizat în lucrările psiho-muzicologice cu „reprezentări auditiv- 
interioare”). „Imaginea-reprezentare” în sens de conţinut al lucrării 


5% Coxop A. Op. cit., p. 167. 
5% AcapeeB B. O cebe. În: Bocnomunanua o B.B. Acabvese, Jlenunrpan, 1974, c. 494. 
5% Dicţionar Enciclopedic de Psihologie... p. 353. 

muzicale şi „reprezentare auditiv-interioară” în sens de auz interior au 
ceva comun? 

N-am înşirat întîmplător acest set de întrebări. Ele apar tot mai 
insistent atunci cînd insişti să te clarifici asupra sibiectului în discuţie. 
Dar o astfel de judecată (din întrebări în întrebări) ne duce, după cum 
intuim, la un blocaj investigațional. Întrebările apar şi au dreptul să 
apară, dar, totuşi, ce putem afirma în mod obiectiv asupra categoriilor 
în discuţie? 

Pare a fi logic să încercăm a ne clarifica mai întîi asupra 
semnificației etimologice a termenilor de „conţinut” şi „imagine” 
(după cum am făcut şi cu alți termeni în alte cazuri) şi, odată cu 
aceasta, să determinăm gradul de coincidenţă a sensului lor cu ceea ce 
ne vorbeşte muzica. 

Cuvîntul grecesc „hexis” — depozit, magazie — e derivatul lui 
„ekhein” — „a avea”, „ a deţine”, „a ţine”, „a conţine”, „a poseda”, a 
stăpîni” etc. „Conţinut”, astfel, înseamnă „con+ţinut” („con+ţine”), 
adică, a ţinea-poseda ceva? E ceea ce e depozitat într-un interior, 
inslusiv în interiorul meu? lar particula „con” indică la aceea că 
această posedare se produce „împreună cu altceva/alteineva” (ca, de 
exemplu, con-lucrare) şi acest altceva sînt sunetele muzicii? 
Clarificarea semnificației etimologice a termenului aduce ceva 
claritate, dar nu elucidează, însă, problema. Pentru că dacă „conţinut” 
înseamnă „a conţine ceva în sine”, atunci atît muzica poate conţine 
conținutul său, cît şi conştiinţa, pe marginea muzicii, poate conţine 
conţinutul său. Totodată, „ce se află dincolo de structura materială a 
capodoperei? se întreabă H. Müller. Nimic, absolut nimic. Pentru că 
noţiunea de operă de artă nu-şi află sensul decît în relaţie cu receptorul 
numit om”.5%5 

Pare a se clarifica cumva situația dacă asociem termenul de 
„conţinut” cu cel de „sens”. Or, a avea conţinut înseamnă a avea sens 
(a-mi folosi la ceva). Atunci fraza de mai sus a lui B.Asafiev pare a fi 
clară: dacă ceea ce aud are un sens pentru mine, adică îmi spune/dă 
ceva, înseamnă că are şi conținut (conţine ceva pentru mine, în cazul 
dat pentru interiorul meu: mă amuză, mă întristează, mă pune pe 
gînduri etc.). Aspectul de „sens” al conţinutului unui obiect, fenomen 
etc. capătă atunci semnificaţia sa primordială, desemnată în termenul 


5% Müller Harald. Elemente de definire a valorii în sistemul cunoaşterii artistice. În: 
Studii de muzicologie, Bucureşti, vol. X, 1974, p. 37. 

latin de „sensus”, care înseamnă „simț”, „senzație”, „conştiință”, 
„rațiune”, „judecată”, „gust”, „stare sufletească”, „dispoziţie”. 

„Sensus” (lat.): 1) sens, semnificație; 2) simţ, senzaţie. Dacă 
inițial ne apar parcă două înțelesuri ale cuvîntului, în fond ele se 
contopesc, devenind unul: ceea ce are sens/semnificație pentru mine 
trece prin simțul meu; sau: doar acel lucru are sens, care trece prin 
simțul meu. Simţul se identifică cu sensul, sensul — cu simţul. 
B.Teplov afirmă că conţinutul muzicii îl constituie „trăirea unei 
anumite stări” («nepexuBanue nexomopozo CoCToAHuA»)," dar a cărei 
sau a căror stări — nu specifică. Autorul nu specifică pentru că nici nu e 
posibil de făcut acest lucru: trăieşti starea de moment în contactul cu 
lucrarea dată, în situaţia dată, la ora dată, la vîrsta dată etc., etc. 
Conţinutul acestei stări poate fi de diferită natură, el poate fi concret 
sau abstract, poate îmbrăca forma unui gînd-reprezentare, dar poate 
rămînea doar ca o mişcare afectivă indefinibilă. Însă conștiința- 
gîndirea noastră, graţie naturii sale analitice, „cere clarificări”, ea este 
învățată să caute răspuns „logic” la „întrebările” afectivității. Şi atunci 
îmbracă trăirea în haine inteligibile. Astfel, apare reprezentarea, 
imaginea, simbolul. 

Concepţia de „imagine” („imago”) s-a aflat în cercul 
intereselor culturii antichității târzii şi celei bizantine timpurii timp de 
circa opt secole." În această perioadă creşte interesul pentru universul 
interior al omului, pentru sfera cunoaşterii religioase, iraționale (în 
opoziţie cu gîndirea formal-logică, care nu putea răspunde la toate 
întrebările existenţei). Căutările au condus la elementul estetic, care a 
incitat atenţia gînditorilor asupra formelor de transmitere a mesajelor 
(cunoştinţelor) prin metode specifice, distincte de cele formal-logice. 
Anume aici şi apare în prim plan problema „imaginii” („chipului”, 
„reprezentării”) în diversele sale modificări:  imagine-imitare 
(asemănare),  imagine-simbol,  imagine-alegorie,  imagine-semn. 
Imaginea era tratată ca purtătoare a unei cunoaşteri deosebite, 
nediscursive. În faţă iese aspectul emoțional-estetic al imaginii cu 
funcţiile sale de imitare şi expresie a obiectului. Pseudo-Dionisie“% 
vedea în „imagine” un mijloc de primă importanţă în realizarea 
corelaţiei nivelelor incorelabile „existență-supraexistență”. Anume prin 


5% Temos B. Op. cit. 
5 BeruoB B.B. Op.cit., p. 41-42. 
5% Areopagitul 

imagine este posibilă stabilirea unităţii de neconceput (prin minte- 
rațiune) între planurile transcendent şi imanent ale Divinităţii. 
Imaginile sînt necesare pentru inițierea omului în „inefabil”; ele sînt 
elementul sensibil prin care are loc întrezărirea insensibilului; prin 
imagine, ca punct de pornire şi de sprijin, are loc sesizarea ierarhiilor 
cereşti care sînt în afara oricărei imagini. 

În timpurile noastre reapare activ în scenă — dar pe plan 
ştiinţific şi odată cu schimbarea imaginii lumii cauzată de datele fizicii 
cuantice — problema corelării diverselor planuri ale Realităţii, care-şi 
demonstrează prezența în fața curiozității ştiinţei. Orice nouă 
interpretare epocală a existenței se confruntă, după cum arată B. 
Nicolescu, cu „bariera reprezentării”. Reprezentarea lumii cuantice 
necesită alte metode decît cele tradiționale fizico-matematice. 
„Întîlnirea diferitelor niveluri de Realitate şi a diferitelor niveluri de 
percepţie determină diferite niveluri de reprezentare. Imaginile 
corespunzătoare unui anumit nivel de reprezentare au o calitate diferită 
față de imaginile asociate altui nivel de reprezentare, fiindcă fiecare 
calitate este asociată unui anumit nivel de Realitate şi unui anumit 
nivel de percepție. Fiecare nivel de reprezentare acţionează ca o 
adevărată barieră, aparent de netrecut, față de imaginile determinate de 
alt nivel de reprezentare”. E tocmai ceea ce are loc în cazul 
percepției lumii muzicii. Înțelegerea mesajului inefabil al sunetului pur 
necesită sprijinirea pe ceva „suplimentar”, care ar putea aduce 
comprehensibilitate. Şi conştiinţa apelează la reprezentări, imagini, 
asociaţii, operaţii logice de natură extramuzicală. 

Aşadar, imaginea exercită, în cazul percepției lumilor 
inefabile, funcţia de element intermediar, de poartă de intrare în 
domeniile nerostibilului şi inimaginativului, dar nicicum nu le 
substituie. În acest sens apare problema corespunderii noțiunii de 
imagine (reprezentare, chip) — care ţine, în esență, de domeniul 
spaţiului — naturii muzicii ca artă a timpului. 

„Imaginabilis”, din latină — imaginat, închipuit (,„închipuit” 
conţine rădăcina „chip” = „portret” exterior). „Imaginalis”- imaginar, 
imagistic-vizual (descriptio — descriptiv). „Imagino”, „imaginare”— a 
descrie-reprezenta-reproduce. În sfîrşit — „Imago”, care e rădăcina 
celorlalte cuvinte derivate din el — 1) chip (statuie, tablou, portret), 2) 
descriere, peisaj, spectacol; 3) chip, asemănare; 4) arătare, nălucă, 


5% Nicolescu B. Op. cit. p. 118-119. 

fantomă; 5) reflectare, copie, răsunet, ecou (imago vocis — ecou), 6) 
privelişte, aparenţă („umbra et imago”, Cicero — „umbră şi sunet gol”; 
NB: „imago” — „sunet gol”); 7) imagine mintală, reprezentare, noţiune, 
idee; 8) fabulă, alegorie. Aducem aici şi cuvîntul „fantezie”, care în 
latină (provenit din greacă) se traduce ca: 1) reprezentare, idee, gînd; 
2) iluzie, aparenţă. 

Dicţionarul explicativ al limbii române dă următoarele 
tălmăciri noţiunii în cauză. „Imagine” — 1) reflectare de tip senzorial a 
unui obiect în mintea omenească sub forma unor senzaţii, perceperi sau 
reprezentări; reprezentare vizuală sau auditivă; obiect perceput prin 
simțuri; 2) reflectare a unui obiect obținută cu ajutorul unui sistem 
optic; reprezentare plastică a înfățişării unei ființe, unui lucru, unei 
scene din viaţă, unui tablou din natură etc., obținută prin desen, pictură, 
sculptură etc.; reflectare artistică a realităţii prin sunete, cuvinte, culori 
etc. în muzică, literatură, arte plastice. 

Aşadar, noţiunea de imagine se prezintă sub două aspecte: A) 
reprezentare-chip vizibil, figurativ, descriptiv şi B) reprezentare pur 
mintală ca reflectare artistică a realităţii prin sunete, cuvinte, culori. 

Dacă primul aspect nu necesită lămuriri suplimentare, apoi al 
doilea, în cazul sunetelor-muzicii, naşte întrebarea: ce înseamnă 
imagine sonoră sau reprezentare mintală a sunetului? Este cert, că doar 
ceea ce dicționarul atestă ca „reflectare de tip senzorial sub formă de 
senzații şi percepții”, or, nicicum de reprezentări ca figuri, chipuri, 
adică de ceea ce ține de spaţialitate. Imaginea sonoră, astfel (dacă e să 
acceptăm aici acest termen), poate exista doar sub formă nonfigurativă, 
de senzație-percepere-trăire „pură ”; ca mişcare psihică în sine, adică 
sub aspect dinamic-afectiv. Şi această mişcare ţine de temporalitate — 
ea curge, se desfăşoară, derulează, şi atît. Pentru că de îndată ce-i 
atribuim un conţinut vizibil-conceptualizabil, trecem pe alt plan, cel 
spaţial — lucru impropriu muzicii. „Eu, cînd vorbesc despre caracterul 
magic al reprezentării muzicale, mă refer la o stare, la care accedem, şi 
nu la o imagine pe care ne-o reprezentăm mental”, scrie D. 
Scurtulescu.*!” H. Bergson a semnalat eroarea fundamentală a 
filozofilor de a trata spaţiul şi timpul ca fenomene de acelaşi gen, 
împrumutînd categorii din domeniul spaţiului pentru caracterizarea 
timpului. Vizavi de „imagine” în muzică, B. larustovsky propune 


510 Scurtulescu Dan. Pseudojurnalul unui muzician, Bucureşti, 1995, p. 32. 

noţiunea de  „imagine-proces”.5!! Considerăm reuşită această 


concretizare, or, ea indică anume la caracterul dinamic al imaginii 
muzicale, care se află în permanentă schimbare-modificare, derulare, 
devenire. În rezultat, în muzică avem „imagine-proces”, nu „imagine- 
ecran”. 

Aşadar, în cazul muzicii nu configurația, ci durata — mai exact, 
curgerea — este natura a ceea ce ar trebui să se înțeleagă prin 
„imagine” şi „conţinut”: curgerea unor trăiri. „Nici o imagine nu va 
înlocui intuiţia duratei”, afirmă H. Bergson.“ „Durata nu poate fi 
închisă într-o reprezentare conceptuală. Chiar dacă putem să 
solidificăm durata odată scursă, această operaţie se săvirşeşte asupra 
amintirii înţepenite a duratei, asupra urmei imobile lăsate de 
mobilitatea duratei şi nu asupra duratei înseşi”.5!* E altceva, că aceste 
trăiri pot fi înzestrate figurativ (şi atunci apar asociaţii, reprezentări 
vizuale sau idei-gînduri mai mult sau mai puţin clare, concrete). Dar 
ele pot rămînea doar sub forma lor pură.*!* Şi aceasta este caracteristica 
de fond a trăirii muzicale. Dacă în artele plastice sau literatură, de 
exemplu, în actul comunicării cu opera putem „constata-determina” 
conținutul, examinîndu-l mintal pe parcurs, apoi în muzică îl putem 
doar trăi, fără a-l putea examina după text. Dacă reprezentarea-figura- 
ideea se prinde cu mentalul logic, apoi curgerea vie, nemijlocită şi 
spontană a sentimentului — nu. De aici şi rezultatul acţiunii muzicii 
asupra psihicului în raport cu alte arte. O comparație ca argument 
suplimentar: sesizarea lui Dumnezeu nu se face prin examinarea 
Chipului-Icoanei, dar prin trăirea stării de dumnezeire. Dumnezeu nu 
e o „imagine”, ci o „stare”, El nu se vede şi nici nu se 
conceptualizează, ci doar se simte. La fel şi în cazul muzicii, are loc 
trăirea unei stări specifice — a stării de muzică. Trăirea muzicală e 
trăire pur muzicală, conţinutul muzical e conținut pur muzical. 
„Universul muzicii şi conţinutul muzicii nu au echivalente materiale 
directe nici în viaţă, nici în teatru, nici în literatură, cu toate că în fond 
este legat de acestea. E important de a vedea acest univers anume aşa 


51! ApycroBekuii B. (perr.-cocr.). Mumonayua u mysoikanbHoiŭ o6pa3, MockBa, 1965, 
c. 119. 

AL Bergson Henri. Gândirea şi mişcarea, laşi, Polirom, 1995, p. 181. 

513 Idem, p. 184. 

514 Neurofiziologa explică imaginea ca formă specifică de organizare a proceselor 
nervoase, datorită căreia caracteristicile fizice ale stimulului se transformă în senzație. 
Deci, poate exista „imagine-senzație”, adică imagine sub formă de senzație pură. 

cum există în muzică”, scrie E. Nazaikinsky.*!5 Universul muzical este 
înainte de toate universul lumii emoţional-sonore, mişcarea în cadrul 
căreia atît fiziceşte, cît şi semantic este deseori difuză, neunivocă, dar 
în acelaşi timp adevărată, indiscutabilă. Ceea ce-mi imaginez în actul 
de trăire muzicală e deja ceva adăugat. Şi acest „adaos” poate îmbrăca 
orice formă. De aceea, aria de percepere a unei lucrări muzicale poate 
fi foarte largă — de la sensuri cotidiene, consret-naturaliste, vizibile şi 
traductibile în limbaj verbal, pînă la „cîmp sonor”, sens indefinibil, 
stări metapsihologice de extaz, meditaţie „pură” etc. Şi aceste diferite 
imagini-conţinuturi pot fi „găsite” în una şi aceeaşi lucrare de diferiți 
subiecţi sau de unul şi acelaşi subiect la reaudiere. 

Aceasta vorbeşte despre complexitatea problemei cînd e vorba 
de terminologia muzicală ce se referă la conţinutul muzicii. E suficient 
să ne referim, ca exemplu, la noţinile de „muzică programatică” şi 
„muzică neprogramatică”. Orice muzică poate fi înzestrată cu program. 
Şi, în acelaşi timp, ea iese în afara oricărui program. „Pentru oamenii 
înzestrați cu imaginaţie creatoare toată muzica este în unul şi acelaşi 
timp şi programatică, şi liberă de orice program”, scrie G. Neichaus.*!* 
Conceptul claveciniştilor francezi, de exemplu, se întemeia pe „teoria 
imitaţiei” (naturii). Scopul lor a fost unul, dar în realitate au obţinut 
altceva. Nu descrierea-copierea naturii găsim pînă la urmă în muzica 
lor (pentru că muzicii îi este impropriu acest procedeu), dar redarea 
unor mişcări sufleteşi (fie şi provocate de contemplarea naturii). Aici 
pare a fi oportună întrebarea lui E.Ansermet: care este scopul muzicii — 
pătrunderea în lumea imaginilor artistice sau în lumea trăirilor 
artistice? La aceasta am putea adăuga întrebarea noastră: muzica 
exprimă a) imagini sau b) înțelesuri? Răspunsul pare a veni de la sine. 

Orice imagine e imagine a ceva (cu toate că, am vorbit deja, 
acest „ceva” poate fi doar o idee, un gînd, o senzaţie, o reacţie 
emoțională şi nu neapărat o reprezentare). În legătură cu acesata, apar 
dificultăţi cînd e vorba de definirea imaginii în genurile lirice. Care ar 
fi „imaginea” (adică, „chipul” a ceva), de exemplu, în poezia lui 
Eminescu „Pe lîngă plopii fără soți”: poetul? personajul? trăirea 
poetului? Căci nimic „vizibil” aici nu este. În acest context, unii literați 
împărtăşesc opinia de a defini genul liric ca gen non-imagistic al artei. 
Or, Ceaikovsky (dar şi alţii) a definit muzica „cea mai lirică dintre 


51S Hasaiixunckuiă E. JIOzuKa mysoikanbnoŭ komnosuųuu ... c. 60. 
516 Heiăray3 T.T. O6 uckycemee bopmenuannoii uepoi, MockBa, 1987, c.33.34. 

arte”. Muzica modelează trăiri elevate care „se resimt, dar nu se pot 
explica”, cum s-ar fi exprimat R.Huyghe. Ea deţine superioritatea în 
cazurile cînd „ideile clare şi cuvintele sînt depăşite de un conţinut a 
cărui natură le scapă”.*!” Muzica rosteşte sensuri nerostibile în alte 
limbaje-gîndiri şi necunoscute altor limbaje-giîndiri. 

Imaginile-asociaţiile ce apar în cazul percepției muzicii poartă 
caracter de reprezentare. Ele țin de vizibil-palpabil-reprezentativ. Cu 
ajutorul lor intuim conţinutul ascuns şi inefabil al lucrării. (Analogic cu 
asociaţiile în psihanaliză — scoaterea la suprafață a conținuturilor 
refulate în inconştient). Însă prin aceasta asociaţiile cheamă spre 
exterior, pe cînd trăirea muzicală e orientată spre interior. De aceea, 
asociaţiile-imaginile-reprezentările vizuale apar ca adversarul 
muzicii, al conținutului ei fenomenologic, ca oponentul acelei lumi 
„ascunse”, pe care doreşte muzica s-o materializeze. Pentru apariția 
acestei lumi — ca nivel de adevărată Realitate — ele tulbură şi orbesc 
auzul şi sentimentul, chemîndu-le spre lumea vizibilă, a formelor. 
Oamenii lipsiţi de o educație muzicală, scrie R. Sessions, cred că 
elementul asociativ este singurul care ne poate indica conţinutul 
Muzicii şi că numai expresia muzicală asociativă este autentică. 
Înseamnă aceasta că mesajul muzicii e legat în întregime de asociaţiile 
întîmplătoare care ne apar? Autorul respinge această opinie. Muzica, 
după el, redă mişcarea şi nu imaginea a ceva. Întruchipînd mişcarea în 
cea mai subtilă şi delicată manieră posibilă, muzica ne comunică 
atitudini inerente şi implicate în această mişcare: viteza, energia, elanul 
sau impulsul, tensiunea şi relaxarea, agitația şi liniştea, hotărîrea sau 
ezitarea.5!5 Adică, procese pur interioare. 

În contextul celor discutate, pare interesant fenomenul 
următor: în muzică există Simfonia nr.1, 2, 3 etc., dar în literatură nu 
există Romanul nr. 1, 2, 3, nici în pictură Tabloul nr. 1, 2, 3. Totuşi, în 
literatură avem Sonetul nr. 1, 2, 3. De ce? Pentru că e sonet — ceva mai 
aproape de suner? În pictură, la fel, nu există tabloul cu numărul 
respectiv, dar există Compoziţia nr. 1, 2, 3. Deoarece conținutul este 
„abstract”, ca şi în muzică? Considerăm că observaţia nu este deloc 
sterilă. 


517 Huyghe Rene. Puterea imaginii; Bucureşti, 1971, p. 133. 
515 Sessions R. Op. cit., p. 18. 

În ultimul timp devine tot mai frecventă opinia că percepția 
muzicală adecvată se poate produce doar sub aspect 
„fenomenologic”.5!” „Metoda fenomenologică”” pare cu deosebire 
adecvată domeniului muzical, observă A. Iorgulescu, întrucît permite 
raportarea lucrurilor înseşi la conştiinţă pe cale intuitivă, evitînd 
„traducerea” în cuvinte. (Adică, se respectă principiul fenomenologice 
fundamental — „a te adresa înseşi lucrurilor” — I.G.) Demersul 
fenomenologic favorizează cuprinderea realităţii sonore „dinăuntru”, 
nu „din afară”.”! Abordarea fenomenologică emancipează contactul cu 
muzica de carcasa categoriilor şi semnificaţiilor non-(extra-) muzicale. 
Percepția, atunci, imprimă în sine esenţa ontologică a fenomenului 
muzical, calitățile imanente ale limbajului muzical. Percepția 
fenomenologică presupune comunicarea vie-directă şi neangajată cu 
muzica. E ceea ce subînțelegea B.Asafiev prin expresia „lucrarea 
muzicală este ceea ce se ascultă şi se aude”, adică — trăirea vie- 
nemijlocită a fluxului sonor în ansamblul componentelor lui specific- 
muzicale, aşa cum se prezintă el la momentul dat conştiinţei noastre şi 
pe care aceasta îl primeşte liberă de orice prejudecată. Din punct de 
vedere fenomenologic muzica nu e „fapt” („obiect”), ci — „gîndire” 
(specifică). 

Dar o astfel de tratare a muzicii sub aspectul raportului ei cu 
psihicul, complică şi mai mult problema „imaginii artistice” şi a 
„conținutului”. O complică dacă tratăm muzica „contextual” — în relaţii 
cu alte fenomene extramuzicale. Şi o face foarte limpede dacă tratăm 
muzica „textual” — muzica ca muzică, ca fenomen sonor-psihologic 
suficient sieşi. De aceea, în cazul muzicii vom fi conştienţi de faptul că 
ea nu poate fi substituită prin alte mijloace decît muzicale, şi conţinutul 
ei nu poate fi prins altfel decît prin trăirea muzicii însăşi. Conţinutul 
(sensul) şi forma (sunarea) în muzică fac corp comun. „Conţinutul nu 
se toarnă în muzică ca vinul în pocale de diferite forme, el este contopit 


519 O tratare direct fenomenologică a muzicii o întreprinde încă în 1927 A. Losev în 
lucrarea Muzica — obiect al logicii (Reeditată: JloceB A. Op. cit.). Pe parcursul 
deceniilor s-au produs cîteva valuri ale acestui concept (anii 20, 60, 80 ai sec. XX). 
Printre autori şi lucrări putem numi: Clifton Thomas. Music as heard. A study in 
applied phenomenology. Vale Univ. Pres, 1983; Ferrara Lawrence. Philosophy and the 
analysis of music. Brigges to music sound, form and reference. Printed in USA, 1991 
ş.a. 

520 Atât metoda fenomenologică clasică (E. Husserl), cât şi cea existenţialistă (M. 
Heidegger), am adăuga noi. 

521 Iorgulescu A. Op. cit., p. 19, 20. 

cu intonaţia”.*? În muzică sunetul şi sensul concresc unul în altul, sau, 
altfel spus, se con-topesc (=se „topesc” reciproc). În acest context am 
putea afirma — în sens strict psihologic — că depistarea sensului lucrării 
presupune contopirea cu muzica, cu forma-sunetul-intonaţia-sunarea ei 
vie. Situația ar putea fi comparată cu domeniul dansului. Sensul 
dansului e în dansul însuşi şi el nu trebuie căutat în altă parte sau 
identificat cu altceva. Aici, la fel, se produce contopirea subiectului cu 
forma-limbajul fenomenului artistic. Muzica se aseamănă cu dansul şi 
prin alte caracteristici: temporalitate, mişcare etc. Însă ea se prezintă, 
totuşi, ca un fenomen psihologic mai profund decît dansul; ea e mai 
intimă pentru că e „individuală” — dansul e „comun”. Omul cîntă de 
unul singur, însă nu dansează, intim, de unul singur. 

Vizavi de conţinutul muzicii se operează, ca regulă, cu 
calificativul „abstract”. Apelarea la el are la bază considerația că muzica 
nu ne relevă ceva concret. Termenul, credem, este inadecvat. Pentru că 
muzica ne relevă ceva foarte concret, palpabil, real, indubitabil, doar că 
aceasta nu se produce pe plan vizibil-figurativ, dar pur afectiv. De 
exemplu, în muzică există „ideea” (mai exact, „intonaţia”) întrebării — 
acordul de Dominantă — dar nu întrebarea propriu-zisă (formulată în 
cuvinte). Şi răspunsul este Tonica. Conţinutul muzicii, considerăm, nu 
este „abstract”, dar polisemantic. ,, Abstractum”, în latină, include în sine 
următoarele sensuri: a rupe de la..., a duce cu forţa, a distrage, a dezbate 
(pe cineva) de la calea corectă; a desparte, a tăia de la... În muzică 
lucrurile tocmai că se produc în sens invers: nu are loc ruperea- 
distragerea-despărțirea de starea vie a obiectului, ci contopirea cu el. 
Gîndirea muzicală nu e gîndire-abstracție (rupere-detaşare), ci gîndire- 
identificare cu obiectul. Pentru că muzica fiinţează „in actu”, nu „in 
abstractu”.*%* „Abstractio” (lat.) — principiu de analiză a unui fenomen, 
obiect, unde se „neglijează” aspectele neesenţiale şi se evidenţiează cele 
esenţiale. Or, în comunicarea vie cu muzica nimic nu poate fi neglijat — cel 
mai neînsemnat, la prima vedere, element poate juca un rol determinant în 
depistarea sensului. „Muzica o fac detaliile” — acest lucru îl cunoaşte orice 
muzician. Noţiunea de „abstract” ţine de specificul gîndirii stîngi, cea de 
„sincretic” — de gîndirea dreaptă. În muzică avem evantai de sensuri. 

Imaginea-conținutul lucrării artistice este un spațiu deschis. De 
aici, fenomenul multiplicității (pluralităţii, diversităţii, variabilităţii) în 


52 AcabseB B. Mysbikatbnaa popma kak npouecc, Jlennurpan, 1971, c. 275. 
53 Iorgulescu A. Op. cit., p. 34. 

muzică. Muzica permite multiple tratări, atît sub formă de sens- 
conţinut, cît şi de interpretare sonoră. Şi aceasta se datorează faptului 
că atît lucrarea muzicală, cît şi fiecare din elementele ei (pornind de la 
un sunet aparte) întră în unul şi acelaşi moment în mai multe sisteme 
semantice, fiecare din ele îndeplinind o anumită funcție în contextul 
dat. Prin integrarea acestor sisteme „particulare” într-o configurație 
complexă, unitară, apare o anumită multiplicitate funcțională, care 
permite variate înțelesuri, tratări, viziuni. 

Conţinutul-imaginea muzicii, am mai putea afirma, este de 
natură holografică. Pentru că acest fenomen este aici prezent. Intonaţia 
primă a lucrării sub formă de motiv-temă (sau „intonaţie-nucleu”, 
termenul lui B. Asafiev) poartă în sine esenţa lucrării. De exemplu, în 
primele motive ale Simfoniei nr.5 a lui Beethoven sau în prima frază- 
intonație a Simfoniei nr. 40 a lui Mozart se conţine „nucleul” 
conținutului întregii creaţii (cel puţin, al părţii întîi). 

Dacă e să mai împrumutăm un termen din ştiinţa modernă 
oportun subiectului nostru, atunci ne putem referi la termenul de 
„fuzzy”. Fuzzy-smul e concepția (principiul) indeterminării, care îşi 
trage rădăcina din logica multisemantică. Această logică afirmă că 
există anumite obiecte-fenomene care nu au contururi fixe, clare, dar 
„şterse”, vagi. Printre aceste fenomene se află, cu siguranță, şi 
conţinutul muzicii. De unde începe el? Şi unde ia sfîrşit? Nimeni nu 
poate răspunde la aceste întrebări. Printre fenomenele „fuzzy” se află, 
iarăşi cu siguranţă, şi conținuturile psihicului. Unde (şi de la ce) începe 
şi unde  sfirşeşte emoţia-sentimentul-trăirea-starea-dispoziţia? 
Întrebările rămîn deschise. 

Am mai putea caracteriza conţinutul-imaginea muzicii ca fiind 
şi de natură cuantică. Or, ce e „undă” şi ce e „corpuscul” în muzică? 
Totul se confundă, se substituie. Logica cuantică conţine un număr 
infinit de sensuri ale adevărului. În muzică e prezentă o infinitate de 
sensuri-imagini. Forma şi conținutul în muzică, după E. Ansermet, sînt 
două entități indivizibile ale aceleaşi realități (artistice şi psihice — 
I.G.), la fel cum în lumea cuantică corpusculul şi unda sînt două 
entităţi indivizibile ale aceleaşi realităţi fizice.*”* Totodată, gîndirea 
cuantică afirmă că ştiinţa de azi nu ne mai oferă o imagine a naturii, ci 
o imagine a raportului nostru cu natura. Subiectul (omul) nu poate fi 
doar ca observator, el constituie parte componentă şi indispensabilă a 


54 Ancepmer E. Cmambu o my3bike...c. 101. 

actului de cunoaştere. Tocmai acest lucru îl avem prezent în muzică. 
Pentru că în muzică e esenţială nu atît cunoaşterea-examinarea lucrării, 
cît raportul nostru cu ea, trăirea acestui raport. 

Trasînd caracteristicile psihologice ale „imaginii muzicale” şi 
„conţinutului muzicii”, remarcăm că aceste categorii rămîn a fi 
convenţionale în această artă. Cum, de altfel, şi alți mulți termeni 
utilizați în muzică, dar împrumutați din alte arte (literatură, teatru, arte 
plastice) sau ştiinţe (psihologie, filosofie ş.a.). Aceasta demonstrează 
încă o dată caracterul inefabil al muzicii sub aspectul ei fie de formă, 
fie de conţinut. 


3.7.GÎNDIREA MUZICALĂ 


„Arta este rezultat al gîndirii, 
dar al unei gîndiri specifice — afective. “ 
(Lev Vigotsky) 


„Forța rațiunii umane constă în recunoaşterea 

existenţei unui număr imens de lucruri inaccesibile ei, 
iar slăbiciunea — în incapacitatea de a înţelege aceasta. “ 
(Blaise Pascal) 


A face muzică înseamnă a gîndi şi a vorbi în sunete. Dar ce 
înseamnă aceasta — a gîndi muzical? 

Discuţia asupra gîndirii muzicale — cea mai complexă şi mai 
puţin elucidată sub aspect ştiinţific categorie în muzică — poate fi dusă 
la nesfirşit. Or, după cum se afirmă în studiile de specialitate (în 
special, de natură muzicologică, pentru că sub aspect pur psihologic 
categoria n-a constituit, după cîte cunoaştem, obiect de cercetare 
specială), astăzi încă nu poate fi dată o definiție-tratare multumitoare 
fenomenului. 

Clarificarea aspectului psihologic al gîndiri muzicale ne 
conduce în mod iminent la necesitatea clarificării genezei ei. 

Sintagma „gîndire muzicală“ de mult şi-a făcut apariţie în 
lucrările muzicologice. Raționamentul apelării la acest termen s-a 
fondat pe convingerea că muzica, ca şi alte activităţi ale conştiinţei, 
poartă amprenta gîndirii umane în general. Asupra termenului, însă, se 
păstra o nuanţă de convenţionalitate, deoarece era certă ideea că dacă 
muzica este şi „gîndire“ (alături de „emoţie“), atunci ea este un gen 
specific de gîndire. Dar care este acest specific? 

Definiţiile date gîndirii muzicale sînt multiple, incluzînd un 
spectru larg de interpretări: de la aspectul tehnologic — ca „logica 
constituirii textului muzical“, pînă la aspectul filozofic — ca „element 
al logosului vieţii““%. În muzică semnificația termenului a fost 
influențată, în special, de conţinutul noţiunii de gîndire în sens 
psihologic general. Iar în psihologie categoria de „gîndire“ mult timp a 
fost redusă la aspectul operaţiilor pur logice, în opoziţie cu procesele 
de ordin emoţional. Astăzi, însă, cercetările arată că activitatea de 
gîndire a omului se sprijină profund şi pe componenta emoțională, ea 
constituind o sinteză a elementelor intelectiv şi afectiv. Mai mult ca 
atît, astăzi se vorbeşte tot mai insistent despre faptul că şi emoția 
gîndeşte şi că această gîndire este de o inteligenţă aparte." 

Psihologia afirmă că gîndirea este condiţionată de limbaj, 
aceste două categorii aflîndu-se în strînsă unitate: nu există gîndire fără 
limbaj şi invers. Dacă legea este valabilă şi pentru cazul muzicii, atunci 
aici este necesar de făcut anumite precizări. Ce este limbajul muzical, 
care-s constituentele lui? Ar părea că răspunsul este clar. Muzica 
vorbeşte prin ritm, melodie, armonie, timbru etc. Deci, prin aceste 
categorii şi se produce gîndirea în muzică. Pe drept cuvînt, 
compozitorul, la alcătuirea muzicii, operează cu astfel de categorii. 
„Compozitorului permanent i se cere rezolvarea multiplelor probleme, 
care necesită nu avîntul inspirației, dar un calcul treaz şi cunoaşterea 
meseriei: structura temelor, mişcarea vocilor, orchestrarea şi multe 
altele“. Să zicem că şi interpretul operează cu astfel de categorii 
pentru a sonoriza adecvat lucrarea. Dar ascultătorul? EI, la fel, 
operează cu ele în momentul percepţiei? El, la fel, are nevoie de astfel 
de cunoştinţe pentru a înțelege muzica? Întrebările în cauză ne fac să 
privim altfel, decît o face muzicologica, la ceea ce se numeşte gîndire 
muzicală şi limbaj muzical. 

Limbajul muzical, ca şi orice alt limbaj, se produce în baza 
unui anumit tip de semne: semnul este elementul material prin care se 
produce comunicarea. Să precizăm: care este semnul în muzică? 
Notele textului şi elementele gramatice constituite în baza lor sau 


55 Apanockuă M. Cosnamenbnoe u Geccosnamenbnoe 6 meopueckom npoyecce 
Komno3umopa. In: Bonpocor my3vikanbnoeo cmuna. MockBa, 1979, c. 141-142. 

5% MepymeBckuii B. Mysbikazbnoe moiunenue u noz0c acusHu. In: My3vIkanbHoe 
morunienue: CyuţHOCcmb, Kamezopuu, acnekmai uccnedoeanua, Kneg, 1994, c. 20. 

527 A se vedea subcapitolul 3.1. al lucrării noastre. 

528. ApanoBcxuii M. Op. cit. p. 141. 

sunetele în varianta lor acustică? Muzica, după cum am vorbit deja, 
este ceea ce sună şi nu ceea ce este scris pe hîrtie. Semnul muzical e 
semnul sonor, nu cel notat în pagină. Textul, la fel, constituie fixarea 
materială a muzicii, dar sistemul „text“ („notație“) este fenomen 
secundar — muzica se exprimă în semne acustice, nu grafice. Aşadar, a 
gîndi muzical înseamnă a gîndi în baza a ceea ce sună, înseamnă a 
gîndi sonor (auditiv). 

Dar a gîndi muzical înseamnă a gîndi a) în baza limbajului 
muzical sau b) în baza categoriilor limbajului muzical? Căci este aici o 
distincie.”” Limbajul muzicii este limbajul sunetului şi al auzirii-trăirii 
lui. Categoriile limbajului, însă, sînt entităţi „savante“ cu care operează 
profesionistul. Anume prin prisma categoriilor limbajului muzical este 
tratată gîndirea muzicală în lucrările cu orientare muzicologică. 
Identificînd „dimensiunile gîndirii muzicale“, autorii indică la 
elementele limbajului muzical — ritm, melodie, armonie, timbru, 
intensitate etc.** De aici, se atestă diferite tipuri (forme) de gîndire în 
muzică — gîndire armonică, ritmică, timbrală, arhitectonică etc. Cum 
stau lucrurile, însă, în cazul ascultătorului-meloman, al muzicantului- 
amator sau al copilului nou-născut, care ascultă muzică şi care nu 
cunoaşte categoriile limbajului? Sau: cum stau (şi cum au stat la 
începuturi) lucrurile în cazul muzicii populare, muzică alcătuită 
spontan- intuitiv de „ne-specialişti“ şi transmisă „din auz în auz“? Cum 
se gîndeşte aici muzical? În categorii muzicale sau altfel? Altfel (adică, 
în alt mod) nu se poate gîndi, căci e vorba de muzică. Dar dacă se 
gîndeşte, la fel, muzical, atunci care-s categoriile prin care se produce 
gîndirea muzicală a omului obişnuit? Evident, că ele nu sînt categorii 
„savante“, adică conştientizate-conceptualizate şi utilizate premeditat. 
Aceste categorii sînt de natură sonoră-afectivă, adică ele se produc pe 
planul intuitiv al trăirii unui sentiment ce se materializează într-o 
mişcare ritmico-sonoră interioară, ascunsă, indefinibilă şi inconştientă 
şi care se exteriorizează sub forma unui motiv, intonaţii, teme, melodii 
etc. Odată născută, această muzică, în contextul funcționării sociale, 
suferă modificări orale sub aspect ritmic, melodic etc. 

Astfel, geneza gîndirii muzicale e de natură afectiv-intuitivă. 
Judecata în muzică e judecată interioară, judecată a gîndirii drepte. Nu 


* Am putea face aici o analogie cu gîndirea logic-verbală: omul nespecislist în limbă 
la fel gîndeşte-vorbeşte (adică, dispune de gîndire) ca şi specialistul, cu toate că ultimul 
cunoaşte legile „corecte” ale construirii demersului verbal, iar primul — nu. 

530 Ca exemplu: Bentoiu P. Gândirea muzicală, Bucureşti, 1975. 

în zadar (după afirmaţia multor compozitori) muzica inspirată se naşte 
pe neştiute şi pe neaşteptate. Doar fixarea ei materială sub formă 
textuală necesită activitatea gîndirii stîngi — a calculului, logicii 
raţionale. „Muzica poate ocoli filtrele logice şi analitice ale minții 
pentru a stabili un contact direct cu sentimentele şi cu pasiunile 
profunde din adîncul memoriei şi imaginaţiei”, relevă O. Dewhurst- 
Maddock.* Gîndirea muzicală e de natură intuitivă — prinde sensurile 
la direct, pe viu, fără „judecători“ intermediari. Numai că această 
gîndire intuitivă nu e ambiguă, incertă, informală etc. Ea e foarte 
„clară“ şi „sigură“ în conţinutul-adevărul său. Ea ar fi în esenţă ceea ce 
înțelegea R. Descartes prin noțiunea de intuiție. „Înţeleg prin intuiţie 
nu acea impresie nesigură pe care o dau simţurile, nici judecata 
înşelătoare pe care o alcătuieşte, nu întotdeauna în chip fericit, 
imaginația, ci aflarea, de către inteligența pură şi adîncită în sine, a 
unui concept într-atât de simplu şi de definit, încît să nu mai rămînă cu 
desăvârşire nici o îndoială asupra lucrului pe care îl înţelegem“."? 
Acest concept „născut numai prin lumina minţii“, adaugă filozoful, e 
„mai sigur chiar decît deducția“, pentru că e mai simplu decît ea. 

Reieşind din aceste raționamente se impune necesitatea de a 
deosebi — ca şi în cazul celorlalte aptitudini muzicale — două aspecte 
ale gîndirii muzicale: tehnic şi artistic. În cazul muzicii populare se 
gîndeşte „artistic“, planul tehnic realizîndu-se de la sine, spontan. În 
cazul muzicii profesioniste înainte poate păşi atît primul aspect, cît şi 
al doilea. Şi cu cît actul muzical e realizat cu preponderență sub 
imperativul gîndirii tehnice, cu atît capacitatea de cucerire a 
ascultătorului prin această muzică — adică vraja pur muzicală a 
discursului sonor — descreşte; cu atît mai puţin public este atras de 
această muzică. Argument: tipurile noi de muzică de la Shoenberg 
încoace. Această muzică trezeşte interes special, ca regulă, pentru 
publicul „elitar“, care o receptează sub supravegherea raționamentului, 
gîndirii analitice. Însă, după cum atenționează cunoscutul violonist V. 
Spivakov, „prin intermediul terminologiei muzicologice multe n-ai să 
spui despre muzică; ea acționează pe un teren foarte redus“.5* 

Aşadar, gîndirea muzicală nu este o prerogativă a 
muzicianului profesionist.  Melomanul (orice persoană umană) 


5S1 Dewhurst-Maddock O. Terapia prin sunete. Bucureşti, 1998, p.10. 


52 Descartes Rene. Reguli de îndrumare a minţii. In: Două tratate filosofice, Bucureşti, 
Humanitas, 1992, p. 144. 
HOF Upma I. Ilcuxonorua My3bIKAJIbHOÑ aearensHocru, Mockea, 1994. c.111. 

gîndeşte, la fel, muzical. Sub aspect psihologic gîndirea muzicală este 
una sub toate trei forme de a face muzică — compunere-interpretare- 
audiere. „Nu contest în nici un fel ideea, că gîndire muzicală există — şi 
încă foarte activă — atât la etajul interpretării, cît şi la cel al receptării“, 
scrie compozitorul P. Bentoiu.** A gîndi muzical înseamnă, înainte de 
toate, a trăi muzical, a trăi sentimentul muzicii. „Divizarea în 
compozitor, interpret şi ascultător este un factor important şi mulți 
cercetători îl iau ca temei în clasificarea gîndirii muzicale, diferențiind 
gîndirea în cea a compozitorului, interpretului şi ascultătorului. 
Totodată se subînţelege că gîndirea compozitorului e cea mai creativă, 
productivă, iar a ascultărorului — cea mai pasivă, reproductivă“, 
observă autorii unui studiu de specialitate la capitolul „Gîndirea 
muzicală“. Însă clasificarea caracterului gîndirii muzicale în baza 
faptului că compozitorul creează un produs material nou, interpretul îl 
reconstruieşte iar ascultătorul nu adaugă nimic la el nu este justificată, 
continuă autorii. Ca „formă“, aceste trei cazuri sînt, desigur, distincte. 
Sub aspect de „conţinut“, însă, ele sînt identice. Mai mult ca atît, 
afirmă alt autor într-o lucrarea dedicată la fel gîndirii muzicale, muzica 
poate exista doar dacă compunerea ei s-a efectuat conform legilor 
percepţiei, adică, dacă legile receptării şi compunerii au coincis." 
Acelaşi lucru îl afirmă şi V. Meduşevsky: în actul de ascultare a 
muzicii desfăşurarea întregului din protointonaţie are loc ca şi în actul 
compunerii. Conţinutul acestui aspect al gîndirii muzicale este identic 
în activitatea compozitorului, interpretului, ascultătorului. Felurită este 
doar modalitatea de realizare a actului.“ De aici şi afirmaţia multor 
autori că ascultătorul este al treilea creator al muzicii. Amatorul aude 
muzica în afara auzului muzical „tehnic“ şi gîndeşte muzical în afara 
gîndirii muzicale „tehnice“. El gîndeşte nu în structuri formale, dar în 
sonorități-sensuri. El prinde conținutul muzicii la direct, nu prin 
conştientizarea prealabilă a elementelor limbajului. Similar în vorbirea 
cotidiană: omul operează la direct cu sensuri — ascultă, vorbeşte, 


534 Bentoiu Pascal. Op. cit. p.11. 

55 TlomypoBeknii B., Cycmosa H. IIcuxonozuueckaa KOppekyuA My3bIKANbHO- 
neoaeoeuueckoii 0eamenbnocmu. MockBa, 2001, c. 15-16. 

56 ApanoBckuii M. Merunenue, A3b1K, cemanmuka. In: npoGnembl My3bIKANbHO20 
mouunenua. MockBa, 1974, c. 90. 

557 Menymescruiă B. J[eoiicmeennocmv MY3bIKANbHOŬ Dopuoi u eocnpuamue My3blKu. 
In: Bocnpuamue my3biku. Pen.-cocr.B. MarkcumoB. MockBa, Myria, 1980, c. 191- 
192. 

comunică, judecă, negîndindu-se la structura frazei, la elementele 
gramaticale etc. În cazul muzicii se deschide o altă logică — logică 
sonoră. Mai exact, ea e o logică care ne-o deschide sonorul. Şi această 
logică se poate prezenta sub trei aspecte: a) logica evenimentală, 
dramaturgică, logica fabulei-subiectului; b) logica afectivă, psihologică 
(dramaturgia trăirii muzicii), c) logica tehnic-muzicală -— legile 
înlănţuirii sunetelor. În actul viu muzical aceste trei aspecte fac o 
sinteză muzical-psihologică. 

Şi dacă gîndirea muzicală poartă în sine, după cum afirmă unii 
autori, amprenta gîndirii operaționale, această afirmaţie este valabilă 
doar pentru cazul gîndirii muzicale tehnice. Gîndirea muzicală şi 
comunicarea ştiinţifică sînt asemănătoare doar ca fiind ambele obiecte 
de natură semantică. Dar esența lor este absolut diferită — modalitatea 
şi scopul reflectării realităţii, mijlocul de fixare a produsului gîndirii, 
înseşi mecanismele gîndirii.** Noi am adăuga că este diferită însăşi 
realitatea pe care o reprezintă şi o exprimă: ştiinţa (gîndirea obişnuită) 
— pe cea fizică-reală, muzica — pe cea psihică-ideală. Diversele realități 
nasc diverse tipuri de percepţie. Iar diversele tipuri de percepție duc la 
diverse tipuri de gîndire. De aici, gîndirea muzicală este gîndire 
auditivă, gîndire sonoră (care e altceva decît, să zicem, gîndirea 
vizuală), cu toate consecinţele ce decurg de aici. Logica în muzică nu e 
de natură liniară, ca în cazul gîndirii verbale, dar e multidimensională 
(se produce un gen de „cluster“ semantic). „Intonaţia muzicală ne 
apare ca fantastic de complicată dacă încercăm s-o analizăm prin 
gîndirea verbal-logică (stîngă). Dar ea este nespus de simplă şi 
firească, ca o răsuflare, pentru auz, pentru gîndirea sincretică, în 
numele căreia şi există“, specifică V. Meduşevsky."* 

Muzica este ambasadorul plenipotențiar al gîndirii globale, 
ilogice, non-lineare, non-raţionale (nu are nevoie de raţionament pentru 
a cunoşte — E. Ansermet), precum şi a ceea ce încă Th. Ribot a numit 
„logică afectivă“, despre complexitatea căreia este suficient să se 
analizeze „muzica în calitate de limbaj al afecțiunii pure“, capabilă să 
exprime „ceea ce nici o frază rostită nu ne-ar putea spune“. 
Conştientizarea acestei capacităţi limitate a gîndirii logic-verbale l-a 
făcut, probabil, pe E.Cioran să afirme: „Meditaţia muzicală să fie 


58 Menymeckuă B. Humonayuonnaa popma My3biku... p. 163. 
59 Idem, p. 12,21. 
5% Ribot Th. Logica sentimentelor, Bucureşti, 1996, p. 45. 

prototipul gîndirii în genere? Oare a urmărit vreun filozof un motiv 
pînă la capăt, pînă la epuizare şi pînă la limita lui, aşa cum face un 
Bach sau un Beethoven? Gîndire exhaustivă există numai în muzică. 
După cei mai mulți cugetători simţi nevoia s-o iei de la început. Numai 
muzica dă răspunsuri definitive“. 

Aşadar, ca reprezentantă a logicii afective, gîndirea muzicală 
nu este gîndire-concept, dar gîndire-trăire; nu gîndire-rezultat, dar 
gindire-curgere (înaintare); ea nu e gîndire-lac, dar gindire-fluviu. A 
gîndi, în muzică, înseamnă a simţi — a simți un sens specific. „A simți 
melodia înseamnă a o înţelege“ (A. Iorgulescu)*?. Înțelegerea în 
muzică este inseparabilă de simţire-trăire. „Nu ni se pare normal a 
trage o linie de demarcaţie între „trăitul“ şi „înţelesul“ muzicii“, 
continuă A.lorgulescu.** G. Enescu mărturiseşte în acelaşi sens: 
„Critica mă socoteşte adesea un filozof al viorii. Nu ştiu dacă merit cu 
adevărat acest frumos calificativ, odată ce mă aflu la polul opus 
gîndirii. Trăiesc prin simţire operele cîntate“.** „Sensul muzical nu 
este explicabil în cuvinte sau în alt limbaj pentru că muzica nu se 
gîndeşte, ci se trăieşte“ — această idee penetrează întreaga lucrare a lui 
E.Ansermet „Fundamentele muzicii în conştiinţa umană“. „Pentru 
mine muzica întotdeauna a fost un simţ trăit (vecu), afirmă frecvent 
muzicianul citat, la care adaugă, că muzica nu exprimă emoţii, ea 
exprimă omul prin intermediul emoţiilor 

„Înţeles“ prin trăire şi „înțeles“ prin raţionare sînt două 
înțelesuri diferite. Gîndirea muzicală este gindire-stare. Dacă gîndirea 
rațională se efectuează „după“, apoi gîndirea muzicală — „aici“ şi 
„acum“. Gîndirea operaţională e gindire secundară, pentru că e gîndire 
„la distanță“ — ea pune obiectul în față şi gîndeşte despre el. Gîndirea 
afectivă (muzicală) e gîndire primară, pentru că ea se produce odată cu 
derularea obiectului, în actul viu şi nemijlocit de contopire cu el. 
Aceasta ne vorbeşte despre faptul că gîndirea muzicală este 
inseparabilă de actul viu perceptiv, care constituie o componentă 
inseparabilă a gîndirii-înțelegerii muzicale. Molinari şi Foulkes au 
introdus termenii de „perceptual“ şi de „conceptual“ pentru a face 


51 Cioran şi muzica, Bucureşti, 1999, p.17-18. 

542 lorgulescu A. Op. cit., p. 57. 

*% Idem, p. 34. 

5% Cf; Marian M. Chipul geniului, p. 117. 

5% Ansermet E. Les fondements de la musique dans la conscience humaine. Neuchatel 
(Suisse), 1961. 

distincția între experiența directă, primară şi elaborarea cognitivă 
secundară. Gîndirea muzicală, deci, e gîndire-perceptuală şi nu 
gîndire conceptuală. De aici, incapacitatea de a traduce adecvat în 
cuvinte mesajul muzicii. 

Gîndirea muzicală nu e gîndire exoterică (ştiinţifică, tehnică, 
practică), dar e gîndire ezoterică (se deschide doar unei realități şi 
înțelegeri „ascunse“ — artistice). Ea e gindire-proces şi nu gîndire- 
concluzie (la audiţia unei simfonii nu este esenţial cu ce se termină 
simfonia, dar — intrarea afectivă în simfonie şi parcurgerea actului de 
trăire a demersului sonor). Gîndirea muzicală e gîndire-căutare şi nu 
gîndire-găsire.  Găsirea-ajungerea-oprirea conduce la moartea 
intelectuală şi spirituală.” Conţinutul gîndirii muzicale nu este 
„logic“, dar „exologic“; aici se face prezent nu „semanticul“, dar 
„ectosemanticul “. “* Gîndirea muzicală e gîndire meta-logică. 

Odată ce muzica ține de gîndirea pură, susține Ansermet, ea 
este martorul autentic al activităţii afective a omului, ea este expresia 
omului ca ființă afectivă. lată de ce muzica nu poate minţi (or, emoția 
nu minte, ea este aşa cum este şi nici nu poate fi împrumutată, ca 
ideea-gîndul). În actul „gîndirii pure“ omul rămîne unul la unul cu sine 
însuşi. De aici, în muzică omul se redă pe sine însuşi. Aici se produce 
ceea la ce spera poetul — „pe mine mie redă-mă“. 

Geneza gîndirii muzicale se află în ton-intonaţie. Or, muzica, 
am constatat, este arta sunetelor intonate. A intona, reamintim, 
înseamnă a intra în ton, în vibrația-energia-tensiunea-trăirea lui; 
înseamnă, la nivel de lucrare, a te contopi, energetic-interior, cu fluxul 
sonor. Intonaţia este, în esența ei, o trăire interioară. Intonaţia mai întîi 
se simte, apoi se rosteşte. Nu din modelarea tehnică a elementelor ei 
constitutive (urcarea-coborirea vocii, ritm etc.) se naşte intonaţia, dar 
invers: trăirea intonativ-interioară dictează şi formează aspectul tehnic 
(îmbracă intonaţia în haina sonoră adecvată). Şi dacă vocea ascultă, 
după cum am determinat, apoi şi auzul intonează;, el participă, 


546 Cf: Popoviciu Op. cit.,.p.107. 

5 Dintr-un dialog între G. Bălan şi E. Cioran: „Ce mai faceţi, domnule Cioran?”. — 
„Caut. Şi mă tem că voi găsi”. (George Bălan, În dialog cu Emil Cioran. Bucureşti, 
1996). Una din legile lui Murphy spune: "Concluzia este momentul cînd te-ai plictisit 
să mai gîndeşti”. 

58 Apostol P. Semnificaţia spirituală a muzicii: semantic şi ectosemantic în 
comunicarea artistică. In: Apostol P. Trei meditații asupra culturii, Cluj, 1970; p. 51- 
173. 

împreună cu vocea, la naşterea intonaţiei. Auzul muzical este auz 
intonaţional. Nu numai compozitorul şi interpretul intonează, dar şi 
ascultătorul face aceasta prin sistemul unitar „auz-voce“. Şi dacă atît 
constituientele limbajului muzical (melodie, ritm, armonie etc.), cît şi 
auzul muzical sînt de natură intonațională, atunci şi gîndirea muzicală 
e de aceeaşi esenţă — ea e gindire intonaţională. „A gîndi intonaţional 
— dar nu numai a repeta sau reproduce mecanic muzica. A gîndi 
intonaţional înseamnă a auzi viaţa în sunete“ (V. Meduşevsky)."* 

Despre prezența gîndirii mzicale în ansamblul caracteristicelor 
de mai sus ne vorbeşte fenomenul fredonatului. Fredonatul este o 
sinteză a intonării-trăirii-gîndirii muzicii. El poate fi tratat atît ca o 
reacţie a motoricii vocale în timpul percepţiei muzicii, cît şi, în general, 
ca exponent al gîndirii muzicale a omului. Prin fredonat se produce 
„sesizarea tensiunii mişcării melodice“. G. Bălan dedică un întreg 
tratat fredonatului.*”" El scrie: „La prima vedere fredonatul pare a fi 
doar o obişnuință mecanică sau un amuzament bun ca să-ţi „omori 
timpul“. În realitate, e vorba de un dar înnăscut: fredonăm sub 
impulsul unei necesităţi intime“.*” Fredonatul, continuă autorul, „este 
expresia unei înţelepciuni muzicale“, este o facultate de acelaşi ordin 
cu gîndirea, limbajul şi respirația, pe care izbuteşte să le sintetizeze. El 
este o formă de gîndire muzicală aflată dincolo de gîndirea logică şi 
discursul ei verbal“.** 

Tratarea gîndirii muzicale ca act psihologic ne permite să 
țintim în rădăcina acestui fenomen, descoperindu-i prezența ca act 
identic sub toate formele de a face muzică — la profesionişti şi la 
amatori, la compozitor, interpret şi ascultător. 


3.8.CONȘTIINȚA MUZICALĂ 


Gîndirea specific muzicală se sprijină pe conștiința auditivă a 
omului — capacitatea de a judeca sonor, capacitate care s-a format pe 
parcursul experienţei multimilenare de viaţă. In baza conştiinţei 


58 Menymeckui B. Op. cit., 191. 

50 Kocrok A. O menoduueckoii opueumayuu My3bIKatHO20 60cnpuamui. In: 
Bocnpuamue my3biku. Pen.-cocr. B. MaxcumoB, MockBa, 1980, c. 112-126. 

551 Bălan George. Mic tratat de fredonat (f., germ.). Sankt Peter (Germania), 1992 

552 Bălan George. Cum să ascultăm muzica, Bucureşti, 1998, p. 89. 

553 Idem, p.90. 

auditive s-a constituit, la fel, evolutiv, conștiința muzicală — facultatea 
de a judeca în sunete specifice — sunete muzicale şi în categorii, 
derivate din însuşirile sunetului muzical. 

Remarcăm, că noţiunea de „conştiinţă muzicală” nu este nici 
formulată, nici tratată în literatura despre muzică, fie muzicologică, 
psihologică sau filozofică. O anumită referinţă la acest fenomen face E. 
Ansermet în lucrările sale**, pe considerentele căruia ne vom sprijini, 
în fond, în definirea categoriei date. Cu toate că, reamintim, încă W. 
Wundt deosebea aşa numitul „ton afectiv” (Gefuhlston) ca o 
„caracteristică specifică a conştiinţei umane” şi pe care am putea-o 
trata ca „element prim” al conştiinţei muzicale. 

Considerăm necesar a scoate în evidenţă şi a include în circuit 
acest termen pentru că el îşi are conţinutul său. Cu atît mai mult, 
analiza fenomenului ne aduce lămuriri suplimentare asupra genezei şi 
naturii gîndirii muzicale. 

Referindu-se la problema esenței muzicii, Ansermet face 
următoarele afirmaţii. Muzica a apărut ca o creație spontană a 
omului primitiv în afara oricăror calcule preventive. Aceasta 
înseamnă că muzica a fost găsită înaintea sunetelor. Nu sunetele au 
creat muzica, dar conștiința umană prin intermediul sunetelor. 
Fredonînd spontan, oamenii au descoperit sunete de diferită 
înălțime, durată, anumite ritmuri sonore, fapt care la un moment dat 
i-au pus în fața unui fenomen misterios: muzica. Cum s-a întîmplat, 
însă, că au fost găsite aceste sunete, intervale, ritmuri? Aceasta s-a 
întîmplat, explică Ansermet, datorită unui sistem logaritmic, prezent 
în raporturile dintre sunete (sunetele muzicale se află în raporturi 
numerice foarte exacte, dar ascunse conştiinţei noastre). Auzul 
muzical, bazat pe sunete muzicale, funcționează, la fel, logaritmic. 
Anume această capacitate a auzului ordonează sunetele, 
transformîndu-le dintr-o sumă de sunete în melodie cu o logică 
specifică.” Urmărind cîntul unei viori, de exemplu, ni se pare că ea 
desenează în aer o linie melodică. E o eroare, zice Ansermet: vioara 
doar rînduieşte unul după altul sunete de anumite înălțimi. Nu 
instrumenrul creează melodia, dar auzul nostru. 

În lumea sonoră nu există relaţii între sunete în sens muzical: 
intervale, melodii. Acestea sînt fenomene ale aparatului nostru auditiv. 


54 Ansermet E. Les fondements de la musique dans la conscience humain şi altele. 
55 Reamintim, că o opinie similară o împărtăşea încă Joan Scotus Eriugena în Evul 
Mediu (a se vedea subcapitolul 1.2.) 

Anume auzul conferă sunetelor calități muzicale. De aici, melodia nu 
este un fenomen de natură sonoră, dar un fenomen al conştiinţei. Auzul 
interiorizează fenomenul sonor: din fenomen exterior-acustic îl face 
fenomen interior-afectiv. Dar dacă, totuşi, conştiinţa s-ar limita doar la 
această operație, muzica ar rămîne fenomen acustic. Pentru ca el să 
devină fenomen muzical este necesar ca activitatea auditivă să fie 
altoită printr-o altă activitatea a conştiinţei, care-i conferă un alt sens 
fenomenului sonor, şi aceasta poate fi doar activitatea conştiinţei 
afective. Intrînd în scenă, activitatea emoţiei conferă trecerii tonului 
dintr-o poziţie sonoră în alta o anumită tensiune afectivă. Astfel, 
fiecare interval capătă un sens afectiv. „Raporturile” acustice dintre 
sunete s-au transformat în conjugări afective. Intervalul nu mai este 
doar relație numerică-acustică dintre două sunete, dar relație-tensiune. 
Cînd la activitatea auditivă se adaugă cea afectivă, mişcarea tonurilor 
capătă sens uman, relațiile între tonuri devenind gravitații, tensiuni 
psihice. Relaţia numerică este de natură fizică, relația-tensiune — de 
natură interioară, psihică. 

Tensiunile afective create în muzică prin mişcarea de la un ton 
la altul nu sînt altceva decît tensiunile primare afective care construiesc 
planul vital al existenţei noastre psihice. Simţul nostru la fel trece de la 
o stare la alta, cu direcţia spre viitor. În muzică această trecere de la 
prezent spre viitor este materializată prin mişcarea succesivă a 
tonurilor. De aici, trăirea muzicii ne relevă starea de trăire existenţială 
— mişcarea cursului vieţii noastre. 

Simţul muzical pune în acţiune sistemul logaritmic propriu 
auzului muzical. Anume acest lucru transformă obiectul sonor-auditiv 
în fenomen muzical. Conştiinţa muzicală a creat prin sine şi pentru 
sine sistemul de logaritmuri, care a devenit propriu întregii conştiinţe 
auditive umane. Muzica nu s-ar fi produs, dacă sistemul logaritmic 
care acţionează în sunetele muzicale nu şi-ar avea rădăcina în auz, 
altoit de conştiinţa afectivă. Existenţa noastră psihică e creată din 
tensiuni afective de diferit grad de intensitate, care se suprapun de 
minune modificărilor din cadrul sunetelor muzicale. Simţul muzical 
este simțul în starea lui pură (simţul sui generis), care se reflectă în 
lumea sunetelor. De aceea el este plăcut. De aceea muzica ne aduce 
întotdeauna delectare — fie că e tristă sau veselă. De ce muzica 
autentică ne dă sentimentul frumosului? Pentru că activitatea noastră 
afectivă găseşte în ea fără intermediari expresia sa pură. Trăirea 
frumosului este identică cu trăirea adevărului. De aici, fenomenul 

catharsisului — atingerea lumii emoţiilor pure, eliberate de orice 
amestec cotidian. Arta plastică, de exemplu, ne pune față în față cu 
frumos]. Muzica, însă, nu poate fi privită sau receptată de la o parte. 
Cu ea te poţi doar contopi, trăind, împreună, starea de armonie 
supremă. De aici, forța psihologică de nestăpînit a muzicii. 


3.9. INTELIGENȚA MUZICALĂ 


În cercetarea noastră asupra relațiilor superioare ale muzicii cu 
interiorul uman s-a făcut necesară evidenţierea, alături de noţiunea de 
„conştiinţă muzicală“, a „inteligenţei muzicale“. Acest termen (ca şi 
primul) nu este nici formulat ca termen distinct, nici examinat în 
studiile de specialitate. Considerăm, însă, necesar de a-l include în 
circuit, deoarece un astfel de nivel al gîndirii-simţirii muzicale se face 
prezent în practica muzicală. 

Inteligența muzicală este conştiinţa muzicală (=capacitatea 
omului de a face muzică) sub aspect gradual, inteligenţa fiind gradul 
superior al gîndirii şi trăirii nuzicale. 

Psihologia tratează inteligenţa, în general, ca o facultate de 
natură intelectivă (rațională, logico-analitică). Totuşi, în sructura ei 
intră anumite caracteristici, care ne permit să folosim termenul şi în 
cazul muzicii. Dicţionarul de psihologie atestă, pe lîngă altele, 
următoarele însuşiri ale inteligenţei (care ne-ar interesa). Inteligența 
nu numai rezolvă probleme, dar şi pune probleme. Ea include 
capacitatea de a generaliza, a găsi decizii optimale, a crea şi anticipa, a 
opera cu simboluri şi semne, a sesiza absurditatea, a reacționa adecvat 
la sensul direct şi figurativ. Conform unor teorii, inteligenţa reprezintă 
un fel de energie. Nu structurile caracterizează inteligenţa, ci forța ei 
creatoare. Inteligența încorporează în sine creativitatea. Psihologia mai 
include în structura inteligenţei astfel de calități bazal-intelectuale ca 
empatia față de alți oameni, atracţia spre valorile culturii, artei, 
credinţa în idealurile umane eterne, lipsa unei raționalizări şi 
pragmatizăti excesive a vieţii, societăţii, vieţuirea după legile bunului 
simț, în conformitate cu prescripţiile-principiile multimilenare ale 
omenirii, o firească cumsecădenie, compasiune faţă de oameni. 
Inteligența este o psihocalitate specifică a omului care nu ţine în mod 


55 Dicţionar Enciclopedic de Psihologie....p.370-372. 

mecanic de o anumită sumă de cunoştinţe, de un grad de instruire etc. 
Ea e un fenomen calitativ, şi nu cantitativ. De aceea, orice persoană, 
independent de profesie, statutul social etc., poate dispune de această 
calitate. 

Inteligența muzicală o definim ca facultate distinctă a omului 
de a sesiza esenţialul în lumea muzicii, de a deosebi adevărul muzical 
de neadevăr, valoarea de nonvaloare, de a simți, trăi şi înţelege mesajul 
abscons şi criptic al muzicii. A dispune de inteligență muzicală 
înseamnă a gîndi muzicalmente select, înseamnă a dispune de 
capacitatea de a cobori în profunzimile lucrării şi ale propriului interior 
pentru a descoperi sensuri ascunse, înseamnă a putea sinteza în creştere 
perpetuă emoţia-sentimentul cu reflecția-meditaţia, a depăşi substratul 
de suprafaţă al percepţiei muzicii (afectivitatea primară) şi a atinge 
stări suprasensibile, spiriruale. 

Deoarece inteligența include în sine nu numai gîndirea, dar şi 
simțirea-trăirea-intuiția, ea poate fi prezentă atît în cazul muzicianului 
profesionist, cît şi al amatorului de muzică. Or, simţirea-înţelegerea 
deosebită a muzicii nu se află în raport direct de suma de cunoştinţe 
muzicale acumulate. Inteligența nu este de natură cantitativă, dar 
calitativă. Ea se află în raport direct cu ceea ce se numeşte 
„muzicalitate“ — simţ deosebit al omului. 

Inteligența muzicală se mai află în relație directă şi cu ceea ce 
se numeşte „gust muzical“. Şi deoarece ultimul termen este utilizat în 
muzică (în artă în general) în mod convențional, metaforic (împrumutat 
fiind din alt domeniu, neartistic), considerăm raţional de a-l înlocui cu 
termenul de „inteligență muzicală“, aceasta conținînd în sine tocmai 
ceea ce se are în vedere cînd se aplică termenul de „gust“. 

Inteligența mzicală, ca şi oricare altă facultate umană, poate fi 
cultivată, înaintînd de la nivelurile ei începătoare la cele superioare. 

Totodată, inteligența muzicală influenţează efectiv inteligența 
generală a omului. 

3.10.PSIHOLOGIA IMPULSULUI MUZICAL 


„Rădăcinile simțului nostru muzical 
sunt Situate în adincurile naturii noastre 
de fiinţe însufleţite. “ 

(Robert Sessions) 


Dacă reparcurgem, consecvent, calea unei lucrări muzicale (a 
muzicii, în general), ajungem la un punct primar din care ea se naşte. 
Acesta e impulsul muzical — prima vibraţie, prima senzaţie, încă 
incertă, semiconştientă, care apare discret şi, poate, involuntar în 
adîncurile psihice şi-şi face loc spre suprafață pentru a căpăta forma 
unui motiv muzical. Acest impuls primar e o pornire-mişcare a unei 
forțe-energii născute în profunzimi, dar a unei forțe-energii cu caracter 
pulsator (impuls = intrare în puls-pulsaţie, în vibraţie-ritmicitate).”” 
Simţul ritmo-pulsator, ca dat organic fundamental, produs al 
multiplelor forţe ce acţionează în interiorul nostru, îşi croieşte drum 
spre un ţel superior — spre viaţă. Anume impulsurile, după R.Sessions, 
constituie materialul primar al muzicii.” Materialul primar psihologic, 
am adăuga noi, şi nu cel sonor (acustic). Or, acesta abia la faza a doua 
se suprapune celui primar. Mai exact, ca simț, sonorul 
(meloritmicitatea) este prezent în punctul inițial al mişcării muzicale 
interioare. Impulsul muzical e un dat integru, e o unitate indispensabilă 
a elementelor psihic şi meloritmic chiar din capul locului. Anume aici 
şi anume astfel se naşte muzica. Ea este, ontologic, unitate 
indistructibilă „simţ+ton“. Aici îşi ia începutul totul ce urmează mai 
apoi în muzică — de la prima intonaţie la conținutul muzicii, la gîndirea 
muzicală şi alte categorii superioare. „Cercetînd fenomenul muzică, 
gîndirea obiectivă îl divizează în două, deosebind în el, pe de o parte, 
aspectul sonor, pe de alta, aspectul psihic, şi în zadar cu întârziere 
încearcă să le lege, pierzînd unitatea lor primară“, scrie E. Ansermet.* 


557 Sanscrita, pe lîngă cuvintele Sabda (Sunet), A-Sabda (Non-Sunet), opera cu astfel 
de noţiuni ca Dhvani (rezonanța sugestivă pre-sonoră), Sphota (substratul intern şi 
indivizibil al lui Sabda înainte de a se manifesta, adică un gen de pre-sunet, pre-logos). 
Sunetul este încununarea pre-sunetului, este partea exterioară şi fizică a unei realități 
interioare presonore. 

555 Sessions R. Op. cit. c. 68. 

5 Ancepme D. Myzorka u cubica my3oiku. In: Ancepme D. Cmambu o my3oike u 
gocnomunanua, Moca, 1986, c. 121. 

Deoarece centrele „materiale” cu care se face muzica sînt 
auzul şi vocea, impulsul muzical primar urcă din profunzimi spre 
acestea. Mai întîi, spre voce, pentru că auzul este predestinat să prindă 
sunetele din afară, nu dinlăuntru. Vocea (aparatul fonator) este prima 
care răspunde, vibrator, la impulsul-mişcarea ce înaintează din 
adîncuri. „Un motiv melodic sau o frază sînt, în esenţă şi la originea 
lor, atitudini vocale; ele sînt mişcări ale vocii”.*“ Iar vocea face corp 
comun cu respiraţia. „Sînt ispitit să numesc respiraţia şi fazele ei drept 
cel mai important fapt muzical. Mai mult decît oricare alt fapt, mi se 
pare că acesta defineşte natura a ceea ce am numit mişcare muzicală. 
Din el sînt derivate principiile muzicii”. Impulsul vocal este conectat 
la actul vital al respirației şi este supus cerinţelor acesteia. De la 
impulsul vocal primim capacitatea de a sesiza diferențele dintre sunete. 
Sessions subliniază că se referă nu atît la capacitatea de diferenţiere 
exactă a înălțimii sunetelor, cît la ceea de răspuns al unui sunet altui 
sunet, „acel tip de răspuns care este instinctiv şi care precede în timp 
conștiința”. Aşadar, actul muzical, ca impuls interior, precede în 
rădăcinile sale conştiinţa, se produce înaintea ei, este de natură 
preconştientă, mai exact — extraconştientă. Conştiinţa se alătură mai 
tîrziu ca doar să constate acest fapt. Este îndoielnică opinia, afirmă 
Sessions, că sursa muzicii se află în caracteristicile fizice ale sunetului 
muzical. Această sursă se află în auz şi voce.” Aceste două elemente, 
observăm noi, se află în regim de colaborare, dar îndeplinesc în actul 
muzical funcţii distincte. Auzul analizează, selectează, judecă sunetele 
şi caracteristicile lor, iar vocea, reacţionînd la calităţile obiective ale 
sunetelor, le conferă conţinut uman, le psihologizează. Dacă auzul 
exercită o funcţie „obiectivă” (exterioară), atunci vocea răspunde, ia 
atitudine. De aici, auzul e mai „fiziologic”, vocea — mai „psihologică”. 
Auzul aduce informaţie vocii, iar aceasta o trece pe alt plan — intim. 
Astfel, sunetele unei melodii nu sînt doar entităţi sonore, dar impulsuri: 
fiecare sunet nu este altceva decît un impuls („fascicol” de energie) 
venit din interior şi metamorfozat în ton muzical. Ceea ce aude 
ascultătorul nu sînt doar sunete, dar tonuri pline de psihism. De aceea, 
fiecare sunet al unei lucrări muzicale audiate, cîntate sau compuse este 
în sine un eveniment psihologic. 


550 Sessions R. Op. cit. P. 15. 

56l Idem, p.11. 

52 Idem, p. 14 

56 E similar cu ceea ce afirmă şi E. Ansermet. 


255 


Ion Gagim 


Aşadar, actul muzical este o fuziune a psihologicului şi 
sonorului. Dar, totuşi, între aceste două planuri se păstrează o anumită 
opoziţie (pentru că e vorba de opoziţia între spirit şi materie). Cine şi 
cui trebuie să dicteze? Dacă muzica este creaţie a spiritului, atunci 
răspunsul vine de la sine. De aceea, sub aspect psihologic, e mai 
eficientă (profundă) o interpretare muzicală în semiglas, la piano, 
vizavi de nişte sonorități puternice. Şi aceasta se explică prin 
următoarea lege psihologică. Energia psihică amplificată tinde spre 
exterior sub formă de energie fizică adecvată. Dar energia fizică este a- 
muzicală. Muzica este produsul energiilor spirituale şi ea nu suportă 
energia fizică ca scop în sine.5* De aici şi diferenţa esenţială între 
reacţiile emoţionale obişnuite şi emoţiile artistice. Emoţiile artistice 
sînt „emoţii înțelepte” (L. Vîgotsky), ele-s generate nu de reacțiile 
motrice cu caracter spasmatic, dar de mişcări interioare cu terminații 
exterioare frînate. Anume amortizarea manifestărilor exterioare cu 
păstrarea forței lor energetice interioare caracterizează emoția 
artistică.5% Cu cît mai intensiv derulează activitatea musculară, cu atât 
mai tare este înăbuşită cea intelectuală. Și invers. De aceea, 
sentimentele profunde se rostesc în şoaptă. 

Dacă muzica ia naştere din impulsul muzical, ea e prezentă cu 
mult înainte de a căpăta materializare acustică. Ritmul ei curge prin 
toate fibrele; ea se face simțită, vibrator, în toate substructurile ființei 
interioare. Urmează a fi transpusă prin voce, degete, mîini în sunare 
exterioară. Vocea, degetele, mîinile sînt punctele unde se produce 
magica metamorfoză de trecere a unei materii-energii în alta — a celei 
interioare în cea exterioară, ca apoi la receptare să revină la sursă. În 
primul caz se produce naşterea ex-presiei — presiunea interioară 
realizată exterior. În cazul al doilea se produce contrariul: expresia 
trece în im-presie — presiune (sub influența celor receptate) spre 
interior. În rezultatul experienţei muzicale (de compunere, interpretare, 
audiere) interiorul se impregnează de impresii muzicale sub formă de 
melodii, sonorități de diferit ordin, ritmuri etc. Transformate în energii 
interioare, ele influențează (impulsionează) specific viața psihică 
generală a individului. 


54 Bpxemexuii T. [Icuxonozua dupuacupoeanua, MockBa, My3era, 1988, c. 33. 
5% Birorekuiă JI. Mcuxoroeua uckyccmea, Mocksa, 1968, c. 268. 

„Despre muzică întotdeauna s-a judecat dinafară, 

după manifestările ei exterioare. Demult, însă, e timpul, 
pentru a înţelege ce ne dă ea cu adevărat, să cercetăm 
experienţa trăită în ea. “ 

(Ernest Ansermet) 

„Ce se află în urma noastră şi ce se află înaintea noastră 
sunt lucruri mărunte față de ceea ce se află în noi.“ 
(Oliver Wendell Holms) 

„În muzică ființează ființarea însăşi. “ 

(Martin Heidegger) 


A face muzică înseamnă a realiza un act muzical. Forma 
acestui act poate fi diferită — compunere, cîntare, audiere. Conţinutul 
lui interior, însă, (după cum am constatat tratînd problema gîndirii 
muzicale) este de aceeaşi natură în toate trei cazuri. Şi acest conţinut 
este experiența muzicală — o activitate interioară specifică, axată pe 
fenomenul muzical. Muzica prilejuieşte trăirea unei experiențe 
specifice a vieţii. Cei trei participanţi la actul muzical — compozitorul, 
interpretul, ascultătorul — nu sînt doar colaboratori. Ei participă la o 
experiență comună — experiența muzicală. „Experiența muzicală este 
esențialmente indivizibilă, indiferent dacă se concretizează în impulsul 
de a o produce, reacţia de a o reproduce, adică a interpreta real ca 
interpret, sau imaginar ca auditor... Acest fapt îl consider foarte 
important: unitatea esenţială a experienţei muzicale“, scrie R. 
Sessions.*%* 

A experimenta muzica înseamnă a o trăi. Zrăirea muzicii 
(trăirea muzicală) este, astfel, chintesența actului muzical, a 
experienţei muzicale. A experimenta muzica (= a săvîrşi actul muzical) 
înseamnă a comunica interior cu muzica. „Muzica izvorăşte, indiferent 
de vitalitatea sau profunzimea ei, din acest fapt, anume că muzicianul 
se identifică cu ea, o trăieşte cu întreaga sa ființă, îşi dăruieşte prin 
muzică eu-l său complet — sumă a ceea ce este mai bun în însuşirile 
sale, şi nu doar o parte a sa“ (subl. — 1.G.).%” 

Abordarea fenomenului muzical din această perspectivă ne 
permite să ţintim în esenţa lui. Obiectul nostru de studiu în această 


55 Sessions R. Op.cit., p. 16, 77. 
55 Idem, p. 24. 

lucrare nu sînt manifestările exterioare ale muzicii — activităţile 
muzicale (ca forme de a face muzică): compunere, interpretare, audiere 
sau însăşi lucrarea (creaţia) muzicală ca produs material finit. Aceste 
aspecte au constituit deja obiecte de studiu în scrierile muzicologice şi 
psihologice. Pe noi ne interesează aspectul interior al problemei — nu 
activitatea muzicală, ci actul muzical, nu lucrarea, ci comunicare cu 
muzica lucrării. Or, formele de activitate muzicală au apărut relativ 
tîrziu în plan istoric — iniţial muzica se făcea nu de dragul formelor, ci 
pentru necesitățile interioare ale omului. La fel au stat lucrurile şi cu 
lucrarea muzicală. Omul cînta pentru sine, nu pentru a compune lucrări 
sau a evolua în scenă. Actul muzical a fost la origini nediferențiat şi 
indivizibil. Încă Humboldt (dar şi alţii) considera că „finisarea“ nu este 
caracteristică muzicii, definind esenţa ei ca „acţiune“, nu ca „produs“ 
(„lucrare“). A. Bonaventura în acelaşi spirit afirma că opusul muzical 
poate fi „frumos şi util“ („pulchurum et utile“), dar nu „finisat“. La 
acestă idee revine avangardismul muzical de astăzi, care înlocuieşte 
noţiunea de „lucrare muzicală“ prin cele de „formă deschisă“, 
„eveniment sonor“, „acţiune“. Odată cu apariția „formelor de 
activitate“ şi a „lucrării“ accentul în cercetarea muzicii se transpune, în 
mare parte, de pe interior pe exterior. Psihologia profundă a muzicii 
este interesată, însă, de actul trăirii muzicii, fie că această muzică 
constituie o frază muzicală, un fragment mai amplu din lucrare sau o 
întreagă sonată, operă. Profunzimea trăirii muzicii nu ține în mod 
direct şi neapărat de mărimea lucrării (de timpul în care ea se 
desfăşoară). De aceea, sub aspect psihologic nu e posibil de făcut 
distincție între un colind, de exemplu, şi o simfonie. 

Termenul de „trăire“ a intrat în limbajul filozofic spre mijlocul 
sec. al XIX-lea (prin cuvintele germane „Erlebnis“ şi „erleben“), cu 
aplicaţie la teoria cunoaşterii." Rădăcinile lui, însă, vin din sec. al. 
XIII-lea, avînd legături cu vocabularul mistic, mai exact, romantic- 
panteist. Noţiunea trimite la o trăire nemijlocită, care e evidentă, care 
se poate dispensa de orice analiză şi care este capabilă să prindă la 
direct realitatea vie. Termenul a fost preluat de gînditorii romantici, 
care se aflau în opoziție cu limbajul raționalist al epocii Luminilor. Cel 
care a clasicizat termenul a fost Wilhelm Dilthey, reprezentant al 
„filozofiei vieţii“, autorul unei adevărate teorii a trăirii. În 1905 Dilthey 


568 Cf: Husserl E. Meditaţii carteziene, Bucureşti, Humanitas, p. 211-213 (notele făcute 
de A. Crăiuţu). 

publică lucrarea Das Erlebnis und die Dichtung („Trăirea şi poezia“). 
Pentru Dilthey termenul desemnează un act în care ceea ce este trăit şi 
experimentat face corp comun cu actul propriu-zis. O primă definiţie a 
termenului „Erlebnis“ o dă W.T.Krugs în a treia ediție (1838) a lucrării 
Encyklopădiches Lexikon in bezug auf die neuste Literatur und 
Geschichte der Philosophie („Lexiconul enciclopedic care se referă la 
literatura cea mai nouă şi istoria filosofiei“). Pentru E. Husserl 
„Erlebnis“ este în primul rînd un act al conştiinţei pure. Întrucît aceasta 
este prin definiţie intențională, Erlebnis este o stare intențională a 
conştiinţei, un act, o „experiență“. Astfel, „experienţa“ („Erfabrung“) 
şi „trăirea“ („Erlebnis“) sînt legate direct între ele. Levinas şi Peifeer, 
traducătorii francezi ai Meditaţiilor carteziene, traduc „Erlebnis“ prin 
„état vecu“ (= „stare trăită“). P. Ricoeur a tradus „Erlebnis“ prin 
„veci“. În glosarul său de termeni husserlieni întîlnim „le veci, vivre, 
flux du vecu“. Atenţionăm asupra cuvîntului „flux“, care indică la 
temporalitate, de care este legată direct muzica. W. James a definit 
conştiinţa la fel ca „flux de trăire“.* Muzica, astfel, prin fluxul său 
pune stăpînire pe întreaga conştiinţă. E. Ansermet la fel aplică 
termenul de „vecu“ în definirea fenomenului de „trăire muzical“: 
„Muzica întotdeauna a fost pentru mine o stare trăită („vecu'“).5 

Dicţionarul explicativ al limbii române tratează „trăirea“ ca 
„proces sufletesc, experienţă interioară (trăite cu intensitate), „a trăi“ 
înseamnă „a simţi cu intensitate, a participa emotiv“. Evidenţiem 
termenul „intensitate“ = a intra în tensiune (interioară). 

Unul din dicționarele de psihologie“ caracterizează noţiunea 
de „trăire“ ca „totalitatea evenimentelor înscrise în fluxul existenței, 
aşa cum acestea sînt imediat percepute şi înregistrate de conştiinţa 
subiectivă. Imediatitatea, trăsătură neîndoielnic esențială a experienţei 
trăite, înseamnă coincidenţa obiectului şi a conştiinţei, exclusă fiind 
orice construcţie conceptuală“.*? Încărcătura afectivă este aici foarte 
importantă, ea avînd valoarea unul semnal. Termenul presupune 


5 Ey H. Op. cit., p.54. 

57 Ansermet E. Op. cit. p. 23. 

57 De remarcat, că intrarea termenului de „trăire” este recentă în vocabularul ştiinţei 
psihologice, de aceea el poate fi întîlnit doar în ultimele dicţionare de psihologie. 

5% Doron Roland/Parot Françoise. Dicţionar de Psihologie. Bucureşti, Humanitas, 
1999, p. 796. 

opoziţia față de o raţionare conceptuală şi se referă la un cîmp de 
imediateţe fluid. 

Alt dicţionar în materie dă următoarea interpretare noţiunii.”* 
„Trăire“ — stări multiemoţionale ale subiectului, prezente în conştiină 
şi subconştient, apărute pentru el ca fenomene-evenimente ale Eu-lui 
personal, ale vieţii personale. Trăirea metabolizează psihicul, lumea 
interioară, duce la reevaluarea propriei fiinţe, a propriei existenţe, a 
valorilor vieții. 

Actul de trăire se produce, în esenţă, nu cu orientare spre 
exterior (lucruri, oameni), ci spre interior, deconectat de lumea 
exterioară (accent se face pe propriile stări, emoţii, convingeri, motive, 
care se află în funcție de propria viziune asupra existenţei, sensului ei). 
Obiectul trăirii e lumea esenţelor spre deosebire de emoţii-sentimente 
care se axează, ca regulă, pe fenomenele lumii manifestate. Dacă 
emoțiile-sentimentele sînt orientate spre exterior (spre lumea lucrurilor 
din afară), apoi trăirea este orientată, eminamente, spre profunzimile 
din interior. Trăirea se evidenţiază prin grade de intensitate. 

Trăsăturile nominalizate sînt caracteristice inclusiv trăirii 
muzicale. „Sensul muzical nu ţine de conştiinţa clară. Acţiunea, prin 
intermediul căreia prindem în sunete muzica, ochii n-o văd, pentru că 
ea este însăşi viaţa mea sau, mai corect, maniera mea de a trăi 
fenomenul sonor. Scopul e atins, acţiunea a luat sfîrşit, dar conştiinţa 
care le-a dat sens a rămas cu taina sa, în umbra inconştientului. 
Revenind la obiect, prin reflecții retrospective nu găsesc nici urmă din 
experienţa trăită“. De aceea, fiecare reîntîlnire cu aceeaşi muzică este 
o nouă trăire. În muzică nu căutăm date, informaţii, demonstraţii (care 
s-ar epuiza, mai devreme sau mai tîrziu), dar noi întîlniri-trăiri. Şi ea 
oferă acet lucru la nesfîrşit. Dacă muzica ar exista doar pentru „a lua 
cunoştinţă“, atunci demult muzica marilor clasici devenea exponat de 
muzeu. 

Raţionamentele pot fi supuse anumitor erori, de aceea opiniile 
intelectuale devin deseori motive pentru controverse. Trăirea-simțirea, 
însă, nu naşte controverse. (De aici, putem cînta în cor, dar nu putem 
vorbi în cor. La fel, omul cîntă de unul singur, dar nu vorbeşte de unul 
singur. Pentru că muzica nu este atît mijloc de comunicare, cît mijloc 


573 Idem, p. 797. 

574 Coepemennaiŭ cnoeapv no ncuxonozuu. ABTOp-cocTaBnTenb B.B. FOpuyk, Munck, 
1998, c. 463-464. 

575 Ansermet E. Op.cit., p. 116. 

de trăire). O trăirea artistică sinceră nu poate fi falsă. De aceea, mesajul 
lucrării poate fi prins şi înţeles adecvat doar fiind trăit. „A înţelege arta 
cîntului înseamnă a cuceri o nouă capacitate de percepţie ce duce la a 
trăi viaţa în mod diferit, la a trăi esenţialul din lăuntrul nostru”, scrie 
cîntăreaţa Gabriela Cegolea.** 

Atunci cînd unii compozitori (Enescu, Wagner, dar şi alţii) 
identifică muzica cu iubirea, au în vedere, probabil, acest aspect — 
similitudinea trăirii adevărate şi profunde în ambele cazuri. P. 
Florensky accepta importanţa intensității interioare a experienței iubirii 
pentru actul de creaţie. Pentru că în iubire trăirea îşi află expresia sa 
supremă, atinge forma culminaţională.*” Acesta este unul din punctele 
comune ale muzicii şi iubirii alături de altele — identificarea/contopirea 
interioară cu obiectul, dăruirea totală, actualizarea şi valorificarea 
calităților supreme ale Eu-lui. E imposibil a învăţa să înţelegi şi să 
iubeşti muzica fără a învăţa s-o trăieşti. Or, e imposibil să cunoşti 
iubirea în afara stării de iubire. Dacă alte arte (teatrul, literatura, 
pictura) prilejuiesc co-trăirea — alăturarea la trăirea personajelor, atunci 
muzica e trăire a sinelui la direct, fără intermediari. În muzică subiectul 
se identifică cu obiectul. Fiind trăire-simțire, actul muzical este 
ființare-împlinire. Trăirea, ca proprietate a Eului, intră în structura 
conştiinţei, alcătuind nucleul ei. Trăirea este absolutul experienţei. Prin 
trăire se produce sesizarea globală a sensului existenţei."* 

A trăi muzica înseamnă a te afla sub imperiul legilor ei 
supreme. De îndată ce răsună o muzică simţim cum interiorul nostru se 
schimbă, luînd altă tonalitate. Spiritul se deschide Armoniei. 


576 Cegolea Gabriela. Vox mentis, Bucureşti, 1995, p. 36. 
577 Cf. Becco3namembnoe....C. 15. 
5% Ey H. Op. cit., p. 47, 33, 50. 

Capitolul IV. POST-PSIHOLOGIE MUZICALĂ 


4.1.PRELUDIU LA O META(TRANS)PSIHOLOGIE MUZICALĂ 


„Muzica ne este dată pentru 
a vedea invizibilul şi a auzi inaudibilul. ” 
(George Bălan) 


Specificul abordării subiectului lucrării şi logica expunerii cer, 
inevitabil, încheierea ei cu un mic capitol de natură post-psihologică. 
Pentru că, iată, muzica a intrat în lumea noastră psihologică, a pus-o în 
acțiune afectivă multiplă, la diferite nivele, sub diferite forme. Or, 
aceasta şi este, în general, raţiunea comunicării omului cu fenomenul 
muzicii — de a-i produce acestuia emoții-sentimente, plăcere auditivă, 
de a-i descoperi originale mişcări interioare. Majoritatea din noi anume 
aşa îşi construieşte (fie conştient, fie inconştient) relația cu muzica. 
Dar, după cum s-a făcut văzut foarte frecvent pe parcursul lucrării, 
calea muzicii spre profunzimile universului nostru interior nu opreşte 
aici. Ea înaintează mai departe, transcende psihologicul pentru a intra 
în ceea ce se numeşte suprapsihologic. Cunoaşterea adevărată a 
muzicii, scrie G.Bălan, începe o dată ce ne-am ridicat deasupra 
valurilor psihismului. Combustia emoţională trebuie să fie doar 
impulsul care ne conduce spre inima ei. A ne identifica cu gîndirea 
muzicală nu înseamnă a deveni insensibili la magia sunetelor, ci a trăi 
această magie la alt nivel. Rolul muzicii este să-l propulseze pe om în 
spaţii aflate dincolo de „meteorologia” psihică.“ În caz contrar, ea 
devine fenomen ordinar al vieţii. Or, am văzut că ea este mai mult 
decît atît — este însăşi „esenţa lumii” (vorba gînditorilor din toate 
timpurile), atît a celei dinafara noastră, cât şi, în special, din interiorul 
nostru. 

Rațiunea capitolului este de a scoate în evidență unele 
caracterisctici ale acestei comunicări metapsihologice cu acest 
fenomen ce ne transcende fiinţa. Pentru a nu inventa nimic sau a nu 
vorbi speculativ, precum şi pentru a obţine o „credibilitate ştiinţifică” 
din partea cititorului, am construit materia pe autori, care anume astfel 
înțeleg şi percep (simt!) muzica, scrierile lor venind aici ca mărturie şi 


5 Bălan G. Cum să ascultăm muzica, București, 1998, p. 123. 

argument. Tratarea dată de ei muzicii în raport cu interiorul uman se 
ridică deasupra stratului psihologic de suprafață pe care a reuşit să-l 
exploreze pînă acum ştiinţa psihologică. Răspunsuri strict „ştiinţifice” 
la ceea ce se întîmplă în profunzimile încă nesondate ale Eului sub 
aspectul acţiunii muzicii deocamdată nu sînt, dar un cercetător 
consecvent va încerca măcar să atingă această problemă (chiar dacă ea 
ar ieşi puțin, ar părea, din cadrul obiectului de cercetare). În caz 
contrar, calea parcursă i se va arăta neîntregită. Doar întrezărirea a ceea 
ce poate urma mai departe îl va satisface pentru moment, oferindu-i o 
clipă de răgaz şi o satisfacție morală înaintea unor noi căutări. 


4.2. MUZICA — FILOZOFIE TRĂITĂ 


„Cu fiecare ascultare a muzicii îmi pare că 
devin mai filozof, un mai bun filozof 

decit cel care mă credeam. ” 

(Friedrich Nietzsche) 


Muzica şi filozofia se află în două tipuri de relaţii: 1) Legătura 
muzicii cu ştiinţa filozofică (similar cu legătura istoriei cu filozofia, a 
limbii cu filozofia etc.); 2) Însăşi muzica este o filozofie, adică o 
modalitate de a pune întrebări şi oferi răspunsuri asupra vieții-existenţei 
(ea e considerată chiar „o filozofie mai superioară decît filozofia” — 
Beethoven, Schopenhauer, Nietzsche, Cioran ş.a.). Conform obiectului 
nostru de studiu, ne interesează aspectul doi al problemei. 

Aşadar, ce fel de filozofie este muzica? Dacă filozofia 
ştiinţifică, savantă este o filozofie „gîndită” (este sistem, concept, 
raționament mintal), atunci muzica este o filozofie „vie, „trăită”. 
Adevărurile vieţii aici nu apar doar ca operaţii abstracte ale minţii, dar 
„se simt”, trec prin spațiul activ al Eu-lui, sînt tratate ca experiență 
interioară personală. Or, există o diferență substanţială între aceste 
două feluri de a filozofa. A gîndi idei şi a trăi idei sînt lucruri diferite. 
Filozofia tinde să cunoască adevărul, muzica — să-l trăiască. 

Pentru a exemplifica subiectul în discuţie, am ales cazul 
Cioran (cu toate că s-ar putea face referință la un şir întreg de gînditori, 
care tratau muzica ca trăire-înţelegere adevărată, profundă şi directă a 
existenţei). Or, pentru Cioran muzica a fost în exclusivitate o filozofie 
vie. Muzica, consideră filozoful, „e singura artă care conferă un sens 

cuvîntului absolut; e absolutul trăit”. De n-ar exista imperialismul 
conceptului, muzica ar fi ţinut loc de filozofie adevărată, ca paradis al 
existențelor inexprimabile. În muzică vidul se convertește în 
plenitudine, toate stările sufleteşti se transformă în trăire muzicală şi 
capătă caractere noi. Să învăţăm a trăi lucrurile de deasupra lor, să 
trăim prin transcendenţă, zice Cioran. Or, acest lucru ni-l oferă din plin 
muzica. „Voința mea cea mare, mărturiseşte filozoful, voinţa mea 
persistentă, intimă...ar fi să nu mă reîntore niciodată din stările 
muzicale, să trăiesc exaltat, vrăjit şi înnebunit într-o beţie de melodii... 
să fiu eu însumi o muzică de sfere, o explozie de vibrații, un cîntec 
cosmic, o înălţare în spirale de rezonanţe”. „Extazul muzical este o 
revenire la identitate, la originar, la rădăcinile primare ale 
existenței”. Numai fericirile muzicale, continuă gînditorul, i-au dat 
senzația de nemurire. „Cînd toată existența devine muzică şi toată 
fiinţa ta un tremur, iată unde încetează regretele!”.*% „Numai prin auz 
lucrurile nebănuite devin clare în suflet”.** Fără patimile muzicii, ce- 
am face oare cu simțirea caligrafică a filozofilor?, întreabă Cioran. 
Muzica adevărată ne face să palpăm timpul, pentru că ea e mijlocul 
prin care ne vorbeşte timpul. Numai muzica ne face să pricepem cum 
eternitatea poate evolua. Infinitul, un nonsens pentru filozofie, e 
realitatea, esența însăşi a muzicii. Ce vezi, ridică la rangul de vedenie, 
ce auzi, la nivelul muzicii, ne îndeamnă filozoful. „Aş vrea ca-n om 


viaţa să curgă pură ca muzica lui Mozart”.5%5 


4.3.MUZICA ŞI LUMEA SUPRASENSIBILĂ 


Muzica este un mijloc de explorare nu numai a psihologicului 
nostru, dar şi a zonelor suprasensibile.*5* Deoarece fiecare din centrele 


580 Cioran şi muzica, Bucureşti, 1996, p. 14. (Materia expusă în continuare în acest 
subcapitol se întemeiază pe sursa în cauză). 

58I P, 31. 

5e ci 

583 P, 61. 

584 P, 63. 

585 P, 65. 

5% În calitate de argument în tratarea acestiu subiect ne vom referi, în special, la 
lucrarea: Camnpem. Illpu AypoGunoo, unu Ilymemecmeue  co3nanua.  CaHKT- 
Tlerep6ypr, 1993, capitolul „Poezia mantrelor” (cu toate că pot fi făcute referinţe şi la 
alte studii de acest gen, de exemplu: Dan Scurtulescu, Felicia Scurtulescu. Calea 
transcendentală a muzicii, Bucureşti, 2000. Dewhurst-Maddock O. Terapia prin 

energetice ale fiinţei sînt legate de un anumit plan al conştiinţei, prin 
repetarea specifică a anumitor sunete are loc intrarea în planul 
respectiv al conştiinţei. 

Prin anumite combinaţii de sunete se poate intra în contact cu 
diverse nivele ale conştiinţei, de la cele inferioare la cele superioare. 
Sonorităţile care realizează ascenderea la planurile superioare sînt 
muzica, poezia şi mantrele Vedelor şi Upanishadelor, consideră 
orientalii. Un gen de „mantră” creştină, am adăuga noi, este 
rugăciunea, rostirea psalmilor, prin intermediul cărora persoana 
dobîndeşte o stare specifică a conştiinţei. Muzica şi poezia, care nu sînt 
altceva decît procese inconştiente de operare cu vibraţiile superioare, 
pot deveni mijloace puternice de deschidere a conştiinţei. 

Cei care sînt capabili să intre în comunicare cu planurile 
superioare — dar prin aceştea se numără muzicienii, poeţii, pictorii — 
înainte şi dincolo de ideile pe care doresc să le exprime, aud mai întîi 
ceva, zice Satprem. Anumite vibrații, ritmuri pun stăpînire pe întreaga 
ființă ca apoi, pe măsura coboririi în zona mentalului, să capete formă 
de muzică, versuri, culori. Dar cuvîntul sau ideea, muzica sau culoarea 
sînt doar consecinţă, ele doar dau formă vibrației primare. Există o 
pre-cunoaştere care ştie şi vede înaintea conştiinţei şi-şi trimite 
impulsul spre aceasta. Şi dacă poetul, compozitorul şlefuiesc 
permanent lucrarea, ei o fac nu pentru a perfecționa forma sau a găsi o 
expresie cît mai perfectă, ci pentru a prinde cît mai exact această 
vibraţie. lar dacă acest lucru nu se întîmplă, dispare toată vraja operei. 
„Dacă măcar o singură dată, fie pe cîteva minute, vom fi auzit această 
Muzică, care cîntă acolo sus, nouă ni se va deschide ceea ce auzeau 
Beethoven şi Bach”, continuă Satprem.*” 

Subconştientul, inconştientul sînt zone  instinctuale, 
„biologice”. Dar există supraconştientul, care este „dumnezeiesc”, 
spiritual. Psihologia modernă a ajuns să înțeleagă importanța 
inconştientului, scrie Satprem. Însă psihologii au văzut doar o parte a 
tabloului  —  subconştientul, şi n-au văzut cealaltă parte, 
supraconştientul. Psihologia de vîrf, adică psihologia 
supraconştientului, îşi aşteaptă ora. Psihologii moderni (Freud ş.a.) 
privesc de jos în sus, explicînd lumina prin întuneric. Muzica coboară 
în conştiinţa noastră de sus, de pe planul superior, ea nu vine de jos, 


sunete, Bucureşti, 1998, Xaspar Haar Xan. Mucmuuusu 3eyka, MockBa, 1998 ş.a.) 
557 Carnpem. Op. cit., p. 205. 

din zona „umbrelor”. De aceea, prin ea obţinem acces la planurile 
superioare ale conştiinţei. 

Muzica introduce şi consolidează în corp vibraţiile 
supramentale. Ea ne creează posibilitatea de a trăi în zonele superioare 
fără a ne izola, totodată, de viaţa obişnuită. Muzica ne permite să 
intrăm în supremele ritmuri psihologice, ritmuri care ies în afara 
scurtei pulsaţii de viaţă ordinară. Misiunea noastră este de a nu crea 
obstacole în calea fluxurilor de sus, dar a le permite să străpungă 
întreaga ființă, care se va impregna de o neordinară energie, forță. 
Aceasta e forţa Spiritului. E necesar de a descoperi şi a învăţa să trăim 
în noi această forță. Luminînd inițial stratul superior al ființei, ea 
coboară din nivel în nivel calm, pe neobservate, dar irezistibil ca să 
cuprindă întregul, aducînd armonie si instalînd în noi un nou ritm. 
Aceasta este o ieşire într-o nouă zonă a cunoaşterii, a vieţuirii. Dacă 
vom insista să apelăm la „obiectivism” ca la unicul criteriu al 
adevărului, toată această lume poate să ne scape. „Desigur, de existenţa 
beefsteak-ului te poţi convinge uşor şi reiese că beefteak-ul e mai 
obiectiv decît bucuria din ultimele cvartete ale lui Beethoven”.** Dar 
aceasta sărăceşte lumea şi nicicum nu duce la descoperirea marile 
comori ale omenirii. 

Autorii lucrării Calea transcendentală a muzicii afirmă cu 
certitudine că elementul central şi substratul semnificării actului de 
trăire muzicală este revelarea Sinelui." Sinele, ca formă subtilă şi 
mişcare, este cel mai aproape ca esență de energia universală 
nemanifestată (pentru că el este frecvenţă a vibraţiilor energetice, după 
teoria super-corzilor). De aceea, „muzica îndeplineşte exemplar rolul 
de a favoriza depăşirea pragului, deschizînd minții calea spre 
supraconştienţă şi spre Sine.” După autori, fenomenul muzical la un 
pol e sunet şi reacție organică (de la nivelul molecular la cel psihic), iar 
la celălalt pol e intuiţie a Sinelui. Actul de trăire muzicală cuprinde 
Eul, dar şi Sinele ca două polarităţi de natură comună şi de esență 
distinctă într-o unitate procesuală, cinetică. „Aceeaşi natură complexă 
a actului de trăire muzicală impulsionează şi permite crearea unui 
model al Conştienţei, adică îi relevă intelectului pur o cale spre Sinele 
de care şi ființa muzicii aparţine”.” Autorii concluzionează că e greşit 


588 Idem, p. 51 

589 Scurtulescu D., Scurtulescu F. Op. cit., p. 6, 68. 
5% Idem, p. 87. 

51 Idem, p. 106. 

formulată ipoteza influenţei muzicii asupra conştiinţei ca scop în sine 
şi ca finalitate. Aceasta e doar o primă fază, numită „apelul la 
sentimente”. A doua fază pune în mişcare intelectul care precizează 
intenționalitatea conştiinţei. Şi doar a treia fază, revelarea Sinelui, este 
cea superioară. Ea este cheia înţelegerii modului în care muzica îşi 
exercită puterea asupra ființării noastre. Aceste trei trepte succesive ale 
acțiunii muzicii constituie, după autorii citați, dialectica actului de 
trăire muzicală. Revelarea Sinelui prin muzică implică o îndepărtare de 
psihic, de personalitatea empirică. Liber de povara sentimentelor, 
suprimîndu-le, Sinele lărgeşte cunoaşterea. Dacă muzica operează cu 
sentimente la o primă etapă, apoi ulterior ea generează conştiinţa care 
depăşeşte zona sentimentelor, oferă modelul desprinderii de ele, adică 
de ceea ce ne leagă într-un mod strîmt, fatal de viaţa obişnuită. În actul 
muzical ascultătorul simte că puterea sentimentelor e prea săracă 
pentru a justifica starea neobişnuită în care l-a transpus muzica. Fără să 
ştie, începe să caute altceva. În rezultat, se instaurează o stare globală a 
conştiinţei, care deschide un nou orizont înțelegerii.” A înţelegerii 
obiective, dar şi subiective, am adăuga noi — a cunoaşterii de sine. 
Pentru Berdiaev, subiectivitatea e adevărata obiectivitate. 


4.4. MUZICA — CUNOAŞTERE SUPREMĂ: 
CUNOAŞTERE DE SINE 


„Cei ce posedă ştiinţa ştiu „ce”, dar nu ştiu „de ce”; 
cei ce posedă arta ştiu „de ce”, adică cunosc cauza. ” 
(Aristotel) 

„Arta, şi în special nuzica, 

este superioară ştiinţei 

în actul de surprindere şi de 

dezvăluire a esenței realităţii. ” 

(Martin Heidegger) 


„Scopul artei este să dea o cunoştinţă completă despre lume. În 
creaţiile artistice natura şi omul ne apar într-o realitate mai adîncă decît 
ne apar în ştiinţe. Arta ne ajută să pătrundem în eternul omenesc pe o 
cale mai directă, decum pătrundem prin mijlocirea ştiinţei. Lumea 
eternelor realități este lumea formelor artistice”.** Acest leitmotiv, 


52 Idem, p. 134. 
5% Rădulescu-Motru Constantin. Elemente de metafizică, laşi, 1997, p. 18. 

enunțat încă de C. Rădulescu-Motru, este întîlnit astăzi tot mai frecvent 
în studiile filozofice şi estetice, devenind parcă, odată cu trecerea 
timpului, tot mai adevărat. 

Problema cunoaşterii umane se desfăşoară sub două aspecte: 1) 
cunoaşterea lumii; 2) cunoaşterea de sine. Primul tip de cunoaşterea 
include cunoaşterea ca atare — a lumii, existenţei, vieţii, chiar a omului 
ca fenomen al lumii. Al doilea tip e o cunoaştere specifică — ce sînt eu? 
ce pot eu? ce trebuie să fac ca să-mi valorific eu-l, să-mi realizez 
adecvat darul suprem -— viața din mine? Problema cunoaşterii se 
considera tradițional ca fiind problema filozofiei. Însă odată cu 
afirmarea psihologiei ca ştiinţă cu drepturi egale între alte ştiinţe 
obiective această cunoaştere a eu-lui personal devine şi problema ei. 
Acest lucru l-a afirmat la fel C. Rădulescu-Motru, încă la începutul sec. 
al XX-lea, cînd ştiinţa psihologică nu atinsese realizările de azi. 
Psihologul susținea că anume psihologia este ştiinţa care poate să dea 
acea „cunoaştere de sine” pe care filozofia o postulează.” 

Problema cunoaşterii, în general, nu numai că este o problemă 
destul de complicată, ea este destul de delicată. Pentru că există 
cunoaştere directă, pozitivistă — şi se consideră că anume ea este cea 
adevărată, obiectivă. Şi există cunoaştere indirectă, „ascunsă”. 
Gîndirea modernă descoperă o insuficiență a cunoaşterii bazate doar pe 
cele două forme determinate de gnoseologia occidentală — cunoaşterea 
senzitivă şi cunoaşterea raţională (şi care derivă din cele două sisteme 
de semnalizare). Astăzi este formulată opinia despre trei, dar, mai larg, 
despre o pluralitate de forme de cunoaştere a existenţei şi, respectiv, o 
pluralitate de sisteme de semnalizare care funcționează, posibil, nu 
numai prin intermediul organelor de simţ, al creierului, dar şi al altor 
organe (inimă ş.a.) — pînă la urmă, a fiinţei umane în totalitate sa.” 
Prin aceasta ştiinţa modernă ajunge la necesitatea tratării problemei 
cunoaşterii inclusiv în stil oriental: omul cunoaşte lucrurile prin 
diversele centre energetice ale corpului-organismului său, precum şi 
prin diferite tipuri de conştiinţă. 

Fără îndoială, omul cunoaşte lumea printr-o totalitate de 
capacităţi cognitive. Dar, pe lîngă aceasta, el de fiecare dată (cu un 
grad mai mic sau mai mare de claritate) simte prezenţa a ceva ce se 


5% Idem, p. 75. 
*% Bonxos HO., Mommkapnos B. Op. cit., p.327. 

găseşte în afara acestor instrumente de cunoaştere.” Orice senzaţie 


trezeşte reflexe aflate nu numai pe un singur plan, acela al ființării 
clare, dar provoacă o ascunsă trăire a încă ceva, a unei realități de altă 
natură. Acest tip de cunoaştere se proiectează în conştiinţă sub forma 
unei satisfacţii interioare indescriptibile, sub forma atingerii unei 
miraculoase şi tainice armonii. Şi în aceste clipe omul înţelege că toate 
formele de cunoaştere exterioară dată în simţuri la direct sînt doar nişte 
mijloace pentru realizarea unei alte cunoaşteri, superioare... 

Există fenomene (şi sensuri) care pot fi prinse doar prin 
simțuri şi trăiri specifice. Aşa ar fi, de exemplu, trăirea sacrului, care 
nu poate fi conceptualizat, raționalizat, explicat, ci poate fi doar simțit. 
Astfel de trăiri specifice şi astfel de sensuri pot fi atinse şi prin/în 
muzică. Muzica este şi ea o „religans” (re-legătură), pentru că 
restabileşte relaţia noastră cu Absolutul. Prin cunoscuta definiție dată 
muzicii ca „exerciţiu aritmetic al sufletului pe care-l face fără ca să 
ştie” — Leibniz subliniază caracterul irațional al muzicii, arătînd că 
percerţia ei contribuie la o cunoaştere aparte, tainică. E „cunoaşterea 
inimii” („„raison du coeur”) cu logica sa specifică, de care zicea încă B. 
Pascal. Cunoaşterea prin muzică prilejuieşte o cunoaştere distinctă — 
cunoaşterea prin „intrarea” în obiectul cunoaşterii, prin identificarea- 
contopirea cu el. 

În actul psihologic numit „stare de muzică”, în interiorul uman 
se desfăşoară şi se valorifică procese psihice dintre cele mai ascunse, 
care în alte situații psihologice nu se pot desfăşura. „Muzica se 
îndepărtează şi se eliberează de afectivitatea comună”, sublinia H. 
Delacroix.” În cîntul spontan muzica nu se prezintă ca o operă de artă, 
„Ci ca o supranatură, ca o stare divină, ca o existenţă supraumană, 
liberă de divizarea în „fizic” şi „psihic”, în „interior” şi „exterior”.* 
Muzica, astfel, nu este doar fenomen artistic şi estetic, ci metaartistic şi 
metaestetic; ea iese, hotărît, în afara acestor feluri de a o trata şi 
percepe. 

N. Crainic, în reflecţiile sale despre muzică, în calitate de 
ascultător de rînd scrie: „Aceasta este menira marei arte: să descopere 
dimensiunile cereşti ale omului. O audiție wagneriană mă ridică mai 


*% Drăgănescu M. Tensiunea filozofică şi sentimentul cosmic. Bucureşti, 1991. 
57 IIlmaxoB B. Op. cit., p. 25-26. 

58 Cf: Iorgulescu A.Op. cit., p. 39. 

5 Oiirec K. Op. cit., p.42. 

presus de mine însumi”. „Arta ne conduce dincolo de noi înşine. 


Arta îl conduce pe om de mînă prin cuvînt, prin muzică, chiar la sursa 
misterului”, afirmă E. lonesco.“! Ea face aceasta „pentru a ne restitui 
nouă înşine, a ne scoate din noi înşine, a ne pune față în faţă cu noi 
înşine.” 

Presupune, oare, trăirea interioară, orientată cu predilecție spre 
profunzimile Eului, o izolare de viața obişnuită? Dimpotrivă. Prin 
descoperirea şi valorificarea potențelor Eului ea conduce spre o 
implicare mai superioară în lumea reală, spre o viețuire mai adecvată. 
Muzica ne conduce direct la descoperirea şi afirmarea individualului 
din noi, a ființei noastre ca valoare irepetabilă, la descoperirea şi 
realizarea a ceea ce este superior în fiecare din noi. „Conştiinţa noastră 
e înstrăinată de ea însăşi şi împotmolită într-un strat marginal al 
sufletului: stratul  îndoielilor, impulsurilor obscure, neliniştilor 
exasperate. Da, şi acestea fac parte din natura umană, dar am comite o 
eroare tragică crezînd că ele ar reprezenta substratul nostru cel mai 
intim şi că suntem în mod fatal predestinaţi să ne ducem existenţa sub 
teroarea lor, scrie G. Bălan. Adîncul adîncurilor din om — acela la care 
n-au ajuns psihanaliştii moderni, dar în care vechii maeştri ai muzicii 
ancorează demult — este nu întuneric, ci lumină, nu zbucium, ci pace, 
nu conflict, ci iubire. Lumină, pace, iubire — aceasta este esenţa intimă 
a omului”, încheie gînditorul.“* Şi a muzicii, am adăuga noi. 

Aceste reflecţii răzlețe sînt suficiente, credem, pentru a 
demonstra capacitatea muzicii de a constitui un mijloc dintre cele mai 
eficiente în realizarea cunoaşterii supreme care este cunoaşterea de 
sine. Cunoaşterea muzicii, coborîrea în zona sensurilor ei profunde nu 
este posibilă fără coborîrea în înteriorul propriu, realizînd, prin aceasta, 
cunoaşterea, valorificarea şi edificarea lui. 


4.5. CALEA TRANSPSIHICĂ A MUZICII 


După cum am demonstrat pe parcursul întregii lucrări, muzica 
pune stăpînire totală pe ființa umană — de la nivelul microcelular, al 
simțirii-gîndirii „cuantice”, microvibratorii, la cel al realizării unei 


5% Crainic Nichifor. Zile albe, zile negre. Memorii, Bucureşti, 1991, p. 164. 
401 Tonesco Eugene. Sub semnul întrebării. Bucureşti, Humanitas, 1994, p. 58. 
52 Idem, p.59. 

6 Bălan George. Răspunsurile muzicii. Bucureşti, 1999, p. 8. 

comunicări specific-sonore cu alte planuri ale existenţei. Dacă relația 
obişnuită cu muzica se produce la nivel de emoții-sentimente, adică în 
cadrul „psihologicului”, apoi la gradul superior de comunicare ea ne 
scoate din psihologic. Şi dacă nivelul „de început” al intrării muzicii în 
interiorul nostru este de natură fiziologică, iar cel de „ieşire” — 
suprapsihologică, putem vorbi de calea transpihică a muzicii. Ea 
transcende ființa noastră psihică la ambele capete. Aceasta este calea 
ei regală. 

